ADOBE

Softvérová licenčná zmluva

UPOZORNENIE PRE UŽÍVATEĽA: PROSÍM, POZORNE SI PREČÍTAJTE TÚTO ZMLUVU. KOPÍROVANÍM, INŠTALÁCIOU ALEBO POUŽITÍM TOHTO SOFTVÉRU ALEBO JEHO ČASTI SÚHLASÍTE SO VŠETKÝMI PODMIENKAMI TEJTO ZMLUVY, VRÁTANE NAJMÄ S OBMEDZENIAMI: PREVODITEĽNOSTI V ČLÁNKU 4, ZÁRUKOU V ČLÁNKOCH 6 A 7, ZODPOVEDNOSŤOU V ČLÁNKU 8, MOŽNOSŤAMI PRIPOJENIA A OCHRANOU SÚKROMIA V ČLÁNKU 14 A OSOBITNÝMI USTANOVENIAMI A VÝNIMKAMI V ČLÁNKU 16. SÚHLASÍTE S TÝM, ŽE TÁTO ZMLUVA JE AKO AKÁKOĽVEK INÁ PÍSOMNÁ ZMLUVA PODPÍSANÁ VAMI. TÁTO ZMLUVA JE VYNÚTITEĽNÁ VOČI VÁM A KAŽDEJ PRÁVNICKEJ OSOBE, KTORÁ NADOBUDLA SOFTVÉR A V MENE KTOREJ JE POUŽÍVANÝ: NAPRÍKLAD VÁŠMU ZAMESTNÁVATEĽOVI. AK NESÚHLASÍTE S PODMIENKAMI TEJTO ZMLUVY, NEPOUŽÍVAJTE TENTO SOFTVÉR. NAVŠTÍVTE STRÁNKU http://www.adobe.com/go/support_sk, ABY STE SA DOZVEDELI O PODMIENKACH A OBMEDZENIACH PRI VRÁTENÍ SOFTVÉRU ZA NÁHRADU.

V PRÍPADE, AK STE UZAVRELI INÚ PÍSOMNÚ ZMLUVU PRIAMO SO SPOLOČNOSŤOU ADOBE (NAPR. MNOŽSTEVNÁ LICENČNÁ ZMLUVA), USTANOVENIA PREDMETNEJ ZMLUVY DOPĹŇAJÚ ALEBO MAJÚ PREDNOSŤ PRED USTANOVENIAMI TEJTO ZMLUVY.

ADOBE A JEHO DODÁVATELIA SÚ NOSITEĽMI VŠETKÝCH PRÁV ZODPOVEDAJÚCICH DUŠEVNÉMU VLASTNÍCTVU VO VZŤAHU K SOFTVÉRU. SOFTVÉR JE PREDMETOM LICENCIE, NIE PREDAJA. SPOLOČNOSŤ ADOBE VÁM POVOĽUJE KOPÍROVAŤ, SŤAHOVAŤ, INŠTALOVAŤ, POUŽÍVAŤ ALEBO INÝM SPÔSOBOM VYUŽÍVAŤ FUNKČNOSTI ALEBO DUŠEVNÉ VLASTNÍCTVO TOHTO SOFTVÉRU IBA V SÚLADE S TOUTO ZMLUVOU. VYUŽITIE MATERIÁLOV A SLUŽIEB PATRIACICH SPOLOČNOSTI ADOBE ALEBO TRETÍM OSOBÁM, KTORÉ SÚ SÚČASŤOU SOFTVÉRU ALEBO SÚ PRÍSTUPNÉ JEHO PROSTREDNÍCTVOM, MÔŽE BYŤ PREDMETOM USTANOVENÍ A PODMIENOK, KTORÉ SÚ SPRAVIDLA SÚČASŤOU SAMOSTATNEJ LICENČNEJ ZMLUVY, PODMIENOK POUŽÍVANIA, ‎„‎READ ME“ (‎„‎PREČÍTAJ MA“) SÚBORU UMIESTNENÉHO V ALEBO PRI TAKÝCHTO MATERIÁLOCH ALEBO SLUŽBÁCH ALEBO NA STRÁNKE http://www.adobe.com/go/thirdparty_sk.

TENTO SOFTWARE MÔŽE VÁŠ POČÍTAČ AUTOMATICKY PRIPOJIŤ NA INTERNET. PRE ĎALŠIE INFORMÁCIE POZRI ČLÁNKY 14 A 16.

SÚČASŤOU SOFTVÉRU MÔŽE BYŤ AKTIVÁCIA PRODUKTU A INÁ TECHNOLÓGIA VYTVORENÁ AKO OCHRANA PRED NEOPRÁVNENÝM POUŽITÍM A KOPÍROVANÍM. TÁTO TECHNOLÓGIA MÔŽE VÁŠ POČÍTAČ AUTOMATICKY PRIPOJIŤ K INTERNETU SPÔSOBOM UVEDENÝM V ČLÁNKU 14. NAVYŠE, PO PRIPOJENÍ MÔŽE SOFTVÉR PRENÁŠAŤ VAŠE SÉRIOVÉ ČÍSLO K SPOLOČNOSTI ADOBE, A TÝM MÔŽE PREDCHÁDZAŤ NEOPRÁVNENÉMU VYUŽÍVANIU SOFTVÉRU. PRE ĎALŠIE INFORMÁCIE O AKTIVÁCII PRODUKTOV POZRITE STRÁNKU http://www.adobe.com/go/activation_sk.

1. Definície.

„Adobe“ je Adobe Systems Incorporated, spoločnosť zriadená podľa práva štátu Delaware, so sídlom 345 Park Avenue, San Jose, California 95110, ak sa táto Zmluva uzatvorí v Spojených Štátoch, Kanade alebo Mexiku; inak sa týmto pojmom rozumie Adobe Systems Software Ireland Limited, 4-6 Riverwalk, Citywest Business Campus, Saggart, Dublin 24, Írska republika.

„Adobe Runtime(s)“ znamená Adobe AIR, Adobe Flash Player, Shockwave Player, Adobe Media Player alebo Authorware Player.

„Počítačom“ sa rozumie virtuálne alebo fyzické elektronické zariadenie, ktoré prijíma informácie v digitálnej alebo podobnej forme a spracúva ich za účelom dosiahnutia osobitného výsledku založeného na slede inštrukcií.

„Vnútorná sieť“ znamená súkromné, uzavreté sieťové zdroje prístupné len pre zamestnancov a individuálnych zmluvných partnerov (t.j. dočasných zamestnancov) špecifickej korporácie alebo podobného podnikateľa. Vnútorná sieť nezahŕňa súčasti Internetu alebo iných sieťových spoločenstiev prístupných pre verejnosť, napríklad formou členstva alebo predplatného pôsobiace skupiny, asociácie a podobné organizácie.

„Výstupný súbor“ znamená výstupný súbor vytvorený Vami za použitia Softvéru.

„Prípustným počtom“ sa rozumie jeden (1), s výnimkou, ak iné vyplýva z platnej licencie (napr. množstevnej licencie) udelenej spoločnosťou Adobe.

„Softvér“ znamená (a) všetky informácie, s ktorými je táto zmluva poskytnutá, vrátane, nie však výlučne (i) súborov softvéru a ďalších počítačových informácií spoločnosti Adobe alebo tretej strany; (ii) zbierku vzorových fotografií, obrázky, zvuky, klipart a ďalšie umelecké diela, ktoré sú súčasťou balenia softvéru Adobe a ktoré nie sú získané od spoločnosti Adobe alebo od tretej osoby na základe osobitnej služby („Obsahové súbory“); (iii) súvisiacich vysvetľujúcich písomných materiálov a súborov („Dokumentácia“); a (iv) fontov; a (b) všetky upravené verzie a kópie, a upgrady, aktualizácie a doplnky týchto informácií, ktoré Vám spoločnosť Adobe kedykoľvek poskytne, v rozsahu, ktorý nie je určený osobitnou zmluvou (spoločne len „Aktualizácie“).

2. Licencia k Softvéru.

Ak ste obdržali Softvér a požadované sériové číslo(a) od spoločnosti Adobe alebo od jedného z držiteľov jej licencie a ak ste konali v súlade s ustanoveniami tejto zmluvy, spoločnosť Adobe Vám udeľuje nevýhradnú licenciu na inštaláciu a použitie Softvéru spôsobom v súlade s jeho navrhnutím a Dokumentáciou, tak ako je ďalej uvedené. Článok 16 upravuje osobitné podmienky pre použitie určitých výrobkov a komponentov, vrátane najmä fontového softvéru (font software), Acrobat, After Effects, Adobe Presenter, Contribute, Flash Player, Version Cue a Adobe Runtimes.

2.1 Obvyklé použitie. Jednu kópiu Softvéru môžete nainštalovať a používať na Prípustnom počte Vašich kompatibilných Počítačov, pokiaľ ste pri každej kópii v prípade, kde to vyžaduje Softvér, zadali platné sériové číslo; a

2.2 Distribúcia zo Servera. Môžete kopírovať obraz Softvéru na Prípustný počet súborového servera(ov) vo Vašej Vnútornej sieti za účelom stiahnutia a inštalácie Softvéru na Počítače v tej istej Vnútornej sieti na používanie spôsobom povoleným v bode 2.1; a

2.3 Použitie na serveri. Môžete nainštalovať Softvér na súborovom serveri (-och) Počítača vo vašej Vnútornej sieti iba za účelom takého použitia Softvéru, ktoré iniciovala fyzická osoba z Počítača v tej istej Vnútornej sieti povolenej podľa bodu 2.1. Celkový počet užívateľov (nie priebežný počet užívateľov), ktorí majú povolenie používať Softvér na takomto súborovom serveri (-och), by nemal prekročiť Prípustný počet.

Napríklad, nie je povolená žiadna inštalácia alebo prístup (ani priamy, ani cez príkazy, dáta či inštrukcie) k Softvéru, (i) z alebo do Počítača, ktorý nie je časťou vašej Vnútornej siete, (ii) umožňujúce umiestnenie pracovných skupín alebo služieb prístupných verejnosti na web, (iii) vykonané akoukoľvek fyzickou alebo právnickou osobou za účelom použitia, stiahnutia, kopírovania alebo získania iného prospechu z funkčných vlastností Softvéru, pokiaľ na to nie je oprávnená spoločnosťou Adobe, (iv) ktoré sú súčasťou systému, riadenia toku dokumentov (workflow) alebo služby, prístupných pre viacerých užívateľov než je Prístupný počet užívateľov, alebo (v) pre operácie neiniciované individuálnym užívateľom (napr. automatizované spracovanie serverom); a

2.4 Použitie na prenosnom alebo domácom Počítači. V súlade s dôležitými obmedzeniami uvedenými v bode 2.5, primárny užívateľ Počítača, na ktorom je nainštalovaný Softvér v súlade s bodom 2.1 (‎„‎Primárny užívateľ“), môže nainštalovať druhú kópiu Softvéru pre jeho alebo jej výhradnú potrebu buď na prenosnom Počítači alebo na Počítači umiestnenom v jeho alebo jej domácnosti, za predpokladu že Softvér na prenosnom alebo domácom Počítači nebude použitý v tom istom čase ako Softvér na primárnom Počítači. Pre vyhotovenie druhej kópie môže byť nevyhnutné, aby ste kontaktovali spoločnosť Adobe.

2.5 Obmedzenia Sekundárneho použitia pri množstevných licenciách. Ak bol Softvér získaný v rámci množstevného licenčného programu spoločnosti Adobe (v súčasnosti známeho ako Adobe Open Options) hocijakým držiteľom licencie iným ako držiteľom množstevnej výučbovej licencie, druhá kópia Softvéru vyhotovená podľa bodu 2.4 musí byť použitá výlučne v záujme a na prospech tohto držiteľa množstevnej licencie. Pre viac informácií o sekundárnom použití držiteľmi množstevnej licencie, prosím, navštívte našu webovú stránku na http://www.adobe.com/go/open_options_sk.

2.6 Záložná kópia. Môžete vyrobiť primeraný počet záložných kópií Softvéru za predpokladu, že Vaše záložné kópie nie sú nainštalované alebo použité inak ako za účelom archivácie.

2.7 Obsahové súbory. Pokiaľ nie je uvedené inak v „Read-Me“ súboroch spojených s Obsahovými súbormi alebo v licencii spojenej s Obsahovými súbormi, ktoré môžu obsahovať osobitné práva a obmedzenia vo vzťahu k týmto materiálom, môžete zobrazovať, modifikovať, reprodukovať a distribuovať ktorýkoľvek z Obsahových súborov. Nesmiete však distribuovať Obsahové súbory samostatne (t.j. za okolností, v ktorých Obsahové súbory tvoria primárnu hodnotu distribuovaného produktu) a nemôžete vykonávať práva z ochranných známok k Obsahovým súborom alebo k dielam z nich odvodených.

2.8 Vzorový aplikačný kód. Môžete meniť formu zdrojového kódu tých častí týchto softvérových programov, ktoré sú identifikované ako vzorový kód, vzorový aplikačný kód alebo komponenty (každé v ďalšom texte označené ako „Vzorový aplikačný kód“) v sprievodnej Dokumentácii výlučne za účelom navrhovania, vyvíjania a testovania webových stránok a webstránkových aplikácií vyvinutých pomocou softvérových programov spoločnosti Adobe; avšak s tým, že ste oprávnený kopírovať a distribuovať Vzorový aplikačný kód (upravený či neupravený), iba ak sú splnené všetky nasledujúce podmienky: (1) kompilovaný objekt Vzorový aplikačný kód distribuujete s Vašou aplikáciou; (2) nezahrniete Vzorový aplikačný kód do žiadneho produktu alebo aplikácie navrhnutej pre vývoj webových stránok; a (3) nepoužijete označenie Adobe, logá alebo iné ochranné známky spoločnosti Adobe pri uvedení svojej aplikácie na trh. Súhlasíte, že odškodníte, zabránite vzniku škody a ochránite spoločnosť Adobe od a pred akýmikoľvek stratami, škodou, nárokmi alebo súdnymi spormi, vrátane odmeny advokáta, ktoré vzniknú alebo vyplynú z používania alebo distribúcie Vašej aplikácie. V rámci dokumentácie týkajúcej sa uvedeného kódu a/alebo Softvéru alebo na základe osobitnej dohody uzatvorenej medzi Vami a spoločnosťou Adobe Vám môžu byť udelené dodatočné práva na zmenu alebo distribúciu softvérového kódu spoločnosti Adobe.

2.9 Programovacie jazyky. Softvér môže pozostávať zo súčastí ExtendScript SDK a Pixel Bender SDK. S ohľadom na obmedzenia upravené v tomto článku 2 a na povolenia obsiahnuté v bode 2.8, Vám spoločnosť Adobe udeľuje nevýlučnú, neprevoditeľnú, bezplatnú licenciu na používanie položiek v rámci ExtendScript SDK a Pixel Bender SDK iba za účelom vnútorného vývoja aplikačných programov navrhnutých na prácu s aplikáciami spoločnosti Adobe.

S výnimkou výslovne uvedenou tomto bode 2.9 sa nesmú žiadne ďalšie súčasti ExtendScript SDK alebo Pixel Bender modifikovať alebo distribuovať. Vyžaduje sa od Vás, aby ste vo Vašich aplikačných programoch, s výnimkou tých programov, v ktorých uvádzate upozornenie o autorských právach zobrazujúce autorské práva vo vlastníctve iného autora, uvádzali upozornenie o autorských právach spoločnosti Adobe. Nesmiete využívať označenie Adobe, logá alebo iné ochranné známky spoločnosti Adobe pri uvedení svojej aplikácie na trh.

Súhlasíte, že odškodníte, zabránite vzniku škody a ochránite spoločnosť Adobe od a pred akýmikoľvek stratami, škodou, nárokmi alebo súdnymi spormi, vrátane odmeny advokáta, ktoré vzniknú alebo vyplynú z takéhoto šírenia.

2.10 Zavedenie duálnej platformy. Softvér je predmetom používania v osobitnej platforme operačného systému. Na využívanie Softvéru v jednotlivých platformách operačných systémov si musíte zakúpiť osobitnú licenciu. Napríklad v prípade, ak si chcete nainštalovať Softvér v obidvoch platformách operačných systémov Mac OS a Windows na elektronickom zariadení, ktoré sa používa pre obidve uvedené platformy (t.j. duálne zariadenie), musíte si najskôr zaobstarať dve samostatné licencie k Softvéru. Uvedené platí aj v prípade, ak Vám budú na tom istom nosiči doručené dve verzie Softvéru, z ktorých každá bude navrhnutá pre inú platformu operačného systému.

2.11 Skúšobný Softvér. Na inštaláciu alebo prácu so Softvérom alebo s jeho súčasťami nie je nevyhnutné zadávať sériové číslo, napríklad pri konfigurácii za účelom umožnenia testovania alebo skúšky na limitovaný čas alebo na limitovaný počet spustení. Nesmiete používať Softvér spôsobom, ktorý nezodpovedá jeho navrhnutiu alebo Dokumentácii. Napríklad nesmiete používať Softvér po skončení skúšobnej lehoty, pokiaľ ste nezadali platné sériové číslo. PRÍSTUP K HOCIJAKÝM VÝSTUPNÝM SÚBOROM, KTORÉ BOLI VYTVORENÉ SKÚŠANÍM ALEBO TESTOVANÍM SOFTVÉRU, JE V PLNEJ MIERE NA VAŠE VLASTNÉ RIZIKO.

3. Duševné vlastníctvo.

Softvér a všetky oprávnené kópie, ktoré vytvoríte, sú duševným vlastníctvom a majetkom spoločnosti Adobe Systems Incorporated a jej dodávateľov. Štruktúra, organizácia a kód Softvéru predstavujú hodnotné obchodné tajomstvo a utajované informácie spoločnosti Adobe Systems Incorporated a jej dodávateľov. Softvér je chránený zákonom, vrátane, avšak nie výlučne, zákonmi na ochranu autorského práva Spojených štátov a ďalších krajín a ustanoveniami medzinárodných zmlúv. S výnimkou, ak je opak výslovne uvedený v tejto zmluve, Vám na základe tejto zmluvy nie sú udelené žiadne práva k duševnému vlastníctvu k Softvéru a všetky práva, ktoré nie sú výslovne udelené, sú vyhradené pre spoločnosť Adobe a jej dodávateľov.

4. Obmedzenia a požiadavky.

4.1 Upozornenie. Každá povolená kópia Softvéru, ktorú vyhotovíte, musí obsahovať rovnaké upozornenie o autorských právach a iné upozornenia o vlastníctve, tak ako sa objavia na alebo v Softvéri.

4.2 Povinnosti vzťahujúce sa k používaniu Softvéru. Súhlasíte s tým, že nebudete využívať Softvér inak, ako to povoľuje táto zmluva, a že nebudete používať Softvér spôsobom, ktorý nezodpovedá jeho navrhnutiu alebo Dokumentácii.

4.3 Zákaz modifikácií. S výnimkou povolenou podľa bodu 2.7 alebo článku 16 nesmiete meniť, prispôsobovať alebo prekladať Softvér.

4.4 Zákaz reverzného inžinierstva. Nesmiete používať reverzné inžinierstvo, dekompilovať, rozoberať alebo sa inak pokúšať o objavenie zdrojového kódu Softvéru s výnimkou dekompilácie v rozsahu výslovne povolenom príslušným zákonom za účelom dosiahnutia prepojiteľnosti so Softvérom.

4.5 Zákaz rozdeľovania. Softvér môže obsahovať rôzne aplikácie, utility a komponenty, môže podporovať viaceré platformy a jazyky a môže Vám byť poskytnutý na viacerých nosičoch alebo vo viacerých kópiách. Napriek tomu, Softvér je navrhnutý a Vám poskytnutý ako jediný produkt za účelom, aby bol použitý ako jediný produkt na Počítačoch v súlade s článkami 2 a 16. Nemusíte inštalovať všetky časti komponentov Softvéru, avšak nesmiete rozdeliť tieto časti komponentov Softvéru za účelom použitia na rôznych Počítačoch. Nesmiete rozdeľovať alebo prebaľovať Softvér za účelom distribúcie, prevodu alebo opätovného predaja. Osobitné výnimky k tomuto bodu 4.5 sú uvedené v článku 16.

4.6 Zákaz prevodu. NEBUDETE PRENAJÍMAŤ, UZATVÁRAŤ LÍZINGOVÉ ZMLUVY, PREDÁVAŤ, POSKYTOVAŤ SUBLICENCIE, POSTÚPOVAŤ ALEBO PREVÁDZAŤ VAŠE PRÁVA K SOFTVÉRU, ALEBO POSKYTOVAŤ OPRÁVNENIE NA KOPÍROVANIE KTOREJKOĽVEK ČASTI SOFTVÉRU DO POČÍTAČOV INÝCH FYZICKÝCH ALEBO PRÁVNICKÝCH OSÔB S VÝNIMKAMI VÝSLOVNE POVOLENÝMI V TEJTO ZMLUVE. Môžete však trvale previesť všetky Vaše práva týkajúce sa používania Softvéru na ďalšiu fyzickú alebo právnickú osobu za predpokladu, že: (a) tiež prevediete na takúto fyzickú alebo právnickú osobu (i) túto zmluvu, (ii) sériové číslo (čísla), Softvér viazaný na nosič poskytnutý spoločnosťou Adobe alebo jej autorizovaným distribútorom a všetok ostatný softvér alebo hardvér zabalený, zbalený alebo predinštalovaný so Softvérom, vrátane všetkých kópií, nových verzií (upgrade), aktualizácií a predošlých verzií, a (iii) všetky kópie zbierok fontov (font software) konvertované do iných formátov; (b) nebudete uchovávať žiadne nové verzie (upgrade), aktualizácie alebo kópie, vrátane záloh a kópií uložených v Počítači; a (c) nadobúdateľ pristúpi k ustanoveniam a podmienkam tejto zmluvy a akýmkoľvek iným ustanoveniam a podmienkam, za ktorých ste Vy nadobudli platnú licenciu k Softvéru. NAPRIEK VYŠŠIE UVEDENÉMU, NESMIETE PREVIESŤ VÝUČBOVÉ KÓPIE SOFTVÉRU, KÓPIE SOFTVÉRU VYDANÉ PRED UVEDENÍM PRODUKTU NA TRH ALEBO KÓPIE, KTORÉ NIE SÚ URČENÉ NA ĎALŠÍ PREDAJ. Pred prevodom môže spoločnosť Adobe požadovať, aby ste Vy a nadobúdateľ písomne potvrdili Váš súhlas s touto zmluvou, poskytli spoločnosti Adobe informácie o Vás a nadobúdateľovi a zaregistrovali sa ako koncoví užívatelia Softvéru. Prevod môže trvať 4-6 týždňov. Pre viac informácií, prosím, navštívte http://www.adobe.com/go/support_sk alebo kontaktujte Oddelenie pre služby zákazníkom spoločnosti Adobe.

4.7 Zákaz poskytovateľa služieb (service bureau). Nebudete používať alebo ponúkať Softvér na základe poskytovania služieb.

4.8 Obmedzenia k Adobe Runtime. Nebudete používať Adobe Runtimes na akomkoľvek zariadení, ktoré nie je PC, alebo na zariadení s „embedded“ alebo „device“ verziou akéhokoľvek operačného systému. Za účelom predchádzania pochybnostiam a iba ako príklad, Adobe Runtimes nesmiete použiť na žiadnom (a) mobilnom zariadení, zariadení na dekódovanie televízneho signálu (set top box, STB), handhelde, telefóne, web pade, tabletovom zariadení a tabletovom PC (ktoré nepoužíva Windows XP Tablet PC Edition a jeho nástupcov), hracej konzole, televízore, DVD prehrávači, počítači uspôsobenom primárne na prehrávanie médií, t.j. media center (s výnimkou Windows XP Media Center Edition a jeho nástupcov), elektronickom billboarde alebo inom digitálnom značení, Internetovom spotrebiči alebo inom s Internetom prepojenom zariadení, PDA, zdravotníckom spotrebiči, bankomate, telematickom zariadení, hracom zariadení, domácom automatizujúcom systéme, kiosku, diaľkovom ovládači alebo akomkoľvek inom spotrebiteľskom elektronickom zariadení, (b) na mobilných, káblových, satelitných alebo televíznych systémoch umiestnených u operátorov alebo (c) na iných uzavretých systémových zariadeniach. Pre informácie o získaní licencie k Adobe Runtimes na použitie v takýchto systémoch, prosím, navštívte http://www.adobe.com/go/licensing_sk.

5. Aktualizácie.

Ak je Softvér novou verziou (upgradom) alebo aktualizáciou predchádzajúcej verzie softvéru spoločnosti Adobe, musíte byť držiteľom platnej licencie k tejto predchádzajúcej verzii, aby ste mohli takúto novú verziu (upgrade) alebo aktualizáciu použiť. Potom čo nainštalujete takúto aktualizáciu alebo novú verziu (upgrade), môžete pokračovať v používaní ktorejkoľvek predchádzajúcej verzie v súlade s jej licenčnou zmluvou pre koncového užívateľa, iba ak (a) nová verzie (upgrade) alebo aktualizácia a všetky predošlé verzie sú nainštalované na tom istom Počítači, (b) predošlé verzie alebo ich kópie nie sú prevedené na inú osobu alebo zariadenie, pokiaľ nie sú všetky kópie aktualizácie alebo novej verzie (upgrade) tiež prevedené na takúto osobu alebo zariadenie a (c) uznáte, že akýkoľvek záväzok, na základe ktorého je spoločnosť Adobe povinná poskytovať podporu (support) predchádzajúcej verzii (verziám), môže zaniknúť okamihom dostupnosti novej verzie (upgrade) alebo aktualizácie. Žiadne iné použitie predchádzajúcej verzie (verzií) nie je po inštalácii aktualizácie alebo novej verzie (upgrade) povolené. K novým verziám (upgrade) a aktualizáciám Vám môže spoločnosť Adobe udeliť licenciu s dodatočnými alebo rozdielnymi podmienkami.

6. OBMEDZENÁ ZÁRUKA.

Spoločnosť Adobe poskytuje záruku pre fyzickú alebo právnickú osobu, ktorá ako prvá zakúpila licenciu na použitie Softvéru za podmienok uvedených v tejto zmluve, že Softvér bude fungovať v podstate v súlade s Dokumentáciou po dobu deväťdesiatich (90) dní od prevzatia Softvéru, ak je používaný na odporúčanom operačnom systéme a odporúčanej hardvérovej konfigurácii. Nepodstatná odchýlka od Dokumentácie vo fungovaní Softvéru nezakladá práva zo záruky. Táto obmedzená záruka sa nevzťahuje na nasledujúce prípady, sprístupnené AKO SÚ a bez poskytnutia záruky spoločnosti Adobe: softvérové záplaty, zbierky fontov (font software) konvertované do iných formátov; kópie Softvéru vydané pred uvedením produktu na trh (beta software), testovacie kópie Softvéru, predbežné kópie, kópie testovacích verzií, kópie vzoriek produktov Softvéru, a kópie, ktoré nie sú určené na opätovný predaj (NOP); webové stránky, Online služby spoločnosti Adobe; Služby certifikovaných dokumentov (pozri článok 16); a akýkoľvek softvér, ktorý sprístupnila spoločnosť Adobe na bezplatné stiahnutie z webovej stránky spoločnosti Adobe. Všetky nároky zo záruky musia byť uplatnené spolu s dokladom o kúpe na Oddelení pre služby zákazníkom spoločnosti Adobe v uvedenej deväťdesiatdňovej (90) lehote. Pre viac informácií o nárokoch zo záruky navštívte stránky služieb zákazníkom spoločnosti Adobe http://www.adobe.com/go/support_sk. Ak sa Softvér podstatne odchýli od fungovania zodpovedajúceho Dokumentácii, celá zodpovednosť spoločnosti Adobe a jej dcérskych spoločností a Váš výlučný nárok zo záruky bude obmedzený na náhradu Softvéru alebo refundáciu licenčného poplatku, ktorý ste zaplatili za Softvér, pričom spôsob riešenia vyberie spoločnosť Adobe. OBMEDZENÁ ZÁRUKA UVEDENÁ V TOMTO ČLÁNKU VÁM DÁVA OSOBITNÉ OPRÁVNENIA. MÔŽETE VŠAK DISPONOVAŤ AJ ĎALŠÍMI PRÁVAMI, KTORÉ SA LÍŠIA V ZÁVISLOSTI OD PRÁVNEHO PORIADKU JEDNOTLIVÝCH KRAJÍN. SPOLOČNOSŤ ADOBE NEMÁ V ÚMYSLE OBMEDZIŤ VAŠE PRÁVA ZO ZÁRUKY V ROZSAHU, KTORÝ NIE JE PRÁVNYM PORIADKOM DOVOLENÝ. Pozrite osobitné ustanovenia v článku 16 týkajúce sa platných právnych poriadkov jednotlivých krajín alebo kontaktujte Oddelenie pre služby zákazníkom spoločnosti Adobe.

7. VYLÚČENIE NÁROKU.

VYŠŠIE UVEDENÁ OBMEDZENÁ ZÁRUKA PREDSTAVUJE JEDINÚ ZÁRUKU POSKYTNUTÚ SPOLOČNOSŤOU ADOBE A JEJ DCÉRSKYMI SPOLOČNOSŤAMI A POSKYTUJE JEDINÉ A VÝLUČNÉ NÁROKY ZO ZÁRUKY, KTORÉ VZNIKN, AK SPOLOČNOSŤ ADOBE, JEJ DCÉRSKE SPOLOČNOSTI ALEBO ZMLUVNÍ PARTNERI PORUŠIA UVEDENÚ POSKYTNUTÚ ZÁRUKU. VYŠŠIE UVEDENÁ POSKYTNUTÁ ZÁRUKA A AKÁKOĽVEK ZÁKONNÁ ZÁRUKA A NÁROK, KTORÝ NEMOŽNO VYLÚČIŤ ALEBO OBMEDIŤ V SÚLADE S PRÁVNYM PORIADKOM, PREDSTAVUJÚ JEDINÉ ZÁRUKY VZŤAHUJÚCE SA K SOFTVÉRU. SPOLOČNOSŤ ADOBE, JEJ DCÉRSKE SPOLOČNOSTI, DODÁVATELIA A CERTIFIKAČNÉ ORGÁNY (DEFINOVANÉ NIŽŠIE) NEPREBERAJÚ ŽIADNE INÉ ZÁRUKY, PODMIENKY, VYHLÁSENIA ALEBO USTANOVENIA, VÝSLOVNE VYJADRENÉ ALEBO IMPLICITNE VYPLÝVAJÚCE, ČI UŽ ZO ZÁKONOV, COMMON LAW, OBYČAJOV ALEBO ZO ZVYKOVÉHO PRÁVA V AKEJKOĽVEK ZÁLEŽITOSTI, VRÁTANE, NIE VŠAK VÝLUČNE, VO VZŤAHU K VÝKONU PRÁV, BEZPEČNOSTI, NEPORUŠOVANIU PRÁV TRETÍCH OSÔB, INTEGRÁCII, OBCHODOVATEĽNOSTI, NERUŠENÉHO UŽÍVANIA, USPOKOJIVEJ KVALITY A VHODNOSTI NA AKÝKOĽVEK ŠPECIFICKÝ ÚČEL, AKO TIE POSKYTNUTÉ A STANOVENÉ ZÁKONOM A NA KTORÉ VZNIKÁ ZÁKONNÝ NÁROK. SPOLOČNOSŤ ADOBE A JEJ DODÁVTELIA NEPOSKYTUJÚ INÝ SOFTVÉR ANI PRÍSTUP NA WEBOVÉ STRÁNKY, ONLINE SLUŽBY SPOLOČNOSTI ADOBE ALEBO ONLINE SLUŽBY POSKYTOVANÉ TRETÍMI STRANAMI A SLUŽBY CERTIFIKAČNÝCH AUTORÍT AS-IS A BEZ VÁD, AKO TIE POSKYTNUTÉ A STANOVENÉ ZÁKONOM A NA KTORÉ VZNIKÁ ZÁKONNÝ NÁROK. TOTO VYLÚČENIE NÁROKU NA ZÁRUKU V NIEKTORÝCH ŠTÁTOCH NEMUSÍ BYŤ PLATNÉ. PODĽA PRÁVNEHO PORIADKU, KTORÉHO PÔSOBNOSTI STE SA NEVZDALI ALEBO KTORÉHO PÔSOBNOSŤ NEBOLA VYLÚČENÁ, MÔŽETE DISPONOVAŤ DODATOČNÝMI PRÁVAMI ZO ZÁRUKY. SPOLOČNOSŤ ADOBE NEMÁ V ÚMYSLE OBMEDZIŤ VAŠE PRÁVA ZO ZÁRUKY V ROZSAHU, KTORÝ NIE JE PRÁVNYM PORIADKOM DOVOLENÝ. Ustanovenia článkov 7 a 8 zostanú v platnosti aj po ukončení doby platnosti tejto zmluvy bez ohľadu na to, z akého dôvodu zanikla, avšak z tohto ustanovenia nevyplýva, ani toto ustanovenie nevytvára žiadne trvalé právo používať Softvér po ukončení doby platnosti zmluvy.

8. OBMEDZENIE ZODPOVEDNOSTI.

S VÝNIMKOU VYŠŠIE UVEDENÉHO VÝLUČNÉHO NÁROKU SO ZÁRUKY POSKYTNUTÉHO SPOLOČNOSŤOU ADOBE A AKÝMIKOĽVEK NÁROKMI, KTORÉ NEMÔŽU BYŤ VYLÚČENÉ ALEBO OBMEDZENÉ PODĽA PRÁVNEHO PORIADKU, SPOLOČNOSŤ ADOBE, JEJ DCÉRSKE SPOLOČNOSTI, DODÁVATELIA ALEBO CERTIFIKAČNÉ ORGÁNY VÁM V ŽIADNOM PRÍPADE NEZODPOVEDAJÚ ZA AKÉKOĽVEK STRATY, ŠKODY, NÁROKY ALEBO VÝDAVKY AKÉHOKOĽVEK DRUHU VRÁTANE AKÝCHKOĽVEK NÁSLEDNÝCH, NEPRIAMYCH ALEBO NÁHODNÝCH ŠKÔD, AKÉHOKOĽVEK UŠLÉHO ZISKU ALEBO AKÝCHKOĽVEK STRÁT NA ÚSPORÁCH, AKÝCHKOĽVEK ŠKÔD VYPLÝVAJÚCICH Z PRERUŠENIA OBCHODNÝCH ČINNOSTÍ, UJMY NA ZDRAVÍ ALEBO ZANEDBANIA STAROSTLIVOSTI ALEBO NÁROKOV TRETÍCH OSÔB, AJ KEĎ ZÁSTUPCA SPOLOČNOSTI ADOBE BOL UPOZORNENÝ NA MOŽNOSŤ TAKEJTO STRATY, ŠKODY, NÁROKOV ALEBO VÝDAVKOV. V KAŽDOM PRÍPADE JE CELKOVÁ ZODPOVEDNOSŤ SPOLOČNOSTI ADOBE, JEJ DCÉRSKYCH SPOLOČNOSTÍ, DODÁVATEĽOV A CERTIFIKAČNÝCH ORGÁNOV PODĽA TEJTO ZMLUVY ALEBO V SÚVISLOSTI S TOUTO ZMLUVOU, OBMEDZENÁ NA SUMU, ZAPLATENÚ ZA SOFTVÉR, AK VÔBEC JE. TOTO OBMEDZENIE SA VZŤAHUJE AJ NA PRÍPADY ZÁSADNÉHO ALEBO PODSTATNÉHO PORUŠENIA ALEBO PORUŠENIA ZÁSADNÝCH ALEBO PODSTATNÝCH PODMIENOK TEJTO ZMLUVY. Nič, čo je uvedené v tejto zmluve, neobmedzuje zodpovednosť spoločnosti Adobe voči Vám pre prípad smrti alebo zranenia vyplývajúceho z nedbanlivosti spoločnosti Adobe alebo z deliktu podvodného konania (podvod). Spoločnosť Adobe koná v mene svojich dcérskych spoločností, dodávateľov a Certifikačných orgánov za účelom odopretia, vylúčenia a obmedzenia záväzkov, záruk a zodpovednosti, ale nekoná v ich mene v žiadnom inom ohľade ani za žiadnym iným účelom. Pre ďalšie informácie, prosím, kontaktujte Oddelenie pre služby zákazníkom spoločnosti Adobe.

PREDCHÁDZAJÚCE OBMEDZENIA A VÝNIMKY SA POUŽIJÚ V ROZSAHU PRÍPUSTNOM PODĽA PLATNÉHO PRÁVNEHO PORIADKU VAŠEJ KRAJINY. TOTO OBMEDZENIE ZODPOVEDNOSTI NEMUSÍ BYŤ V NIEKTORÝCH ŠTÁTOCH PLATNÉ. MÔŽETE DISPONOVAŤ PRÁVAMI, KTORÝCH SA NEMOŽNO VZDAŤ PODĽA PRÁVNYCH PREDPISOV NA OCHRANU SPOTREBITEĽA A PODĽA INÝCH PRÁVNYCH PREDPISOV. SPOLOČNOSŤ ADOBE NEMÁ V ÚMYSLE OBMEDZIŤ VAŠE PRÁVA ZO ZÁRUKY V ROZSAHU, KTORÝ NIE JE POVOLENÝ PRÁVNYM PORIADKOM. OSOBITNÉ USTANOVENIA TÝKAJÚCE SA PRÁVNYCH PORIADKOV SÚ UVEDENÉ V ČLÁNKU 16.

9. Pravidlá pre vývoz.

Súhlasíte s tým, že nebudete tento Softvér prepravovať, prenášať alebo vyvážať do žiadnej krajiny alebo používať spôsobom zakázaným v United States Export Administration Act alebo v iných zákonoch, obmedzeniach alebo predpisoch týkajúcich sa vývozu (spoločne len „Exportné zákony“). Navyše, ak je podľa Exportných zákonov tento Softvér identifikovaný ako druh tovaru kontrolovaný pri vývoze, týmto vyhlasujete a zaručujete sa, že nie ste občanom alebo nesídlite v krajine, na ktorú sa vzťahuje embargo alebo iné obmedzenia (zahrňujúc najmä, nie však výlučne, Irán, Sýriu, Sudán, Kubu a Severnú Kóreu), a že Vám Exportné zákony inak nezakazujú tento Softvér prijať. Všetky práva používať Softvér sú udelené za podmienky, že ak porušíte ustanovenia tejto zmluvy, budete týchto práv pozbavený.

10. Rozhodné právo.

Ak ste spotrebiteľ, ktorý Softvér používa na osobné, nekomerčné účely, potom sa táto zmluva riadi právnymi predpismi štátu, v ktorom ste si Softvér zakúpili na používanie. Ak nie ste takýto spotrebiteľ, táto zmluva sa spravuje a vykladá v súlade s platným hmotným právom účinným v: (a) štáte Kalifornia, ak je licencia k tomuto Softvéru nadobudnutá na území Spojených štátov, Kanady alebo Mexika; alebo (b) Japonsku, ak je licencia k tomuto Softvéru nadobudnutá na území Japonska, Číny, Kórey, alebo inej krajiny Juhovýchodnej Ázie, kde sú všetky úradné jazyky písané buď ideografickým písmom (napr. hanzi, kanji alebo hanja) a/alebo iným písmom, ktoré je založené na ideografickom písme alebo má podobnú štruktúru, ako je hangul alebo kana; alebo (c) Anglicku, ak je licencia k tomuto Softvéru nadobudnutá na území, ktoré patrí pod akúkoľvek inú jurisdikciu ako uvedenú vyššie. Príslušné súdy v Santa Clara County v Kalifornii, ak sa aplikuje právo štátu Kalifornia, okresný súd (District Court) v Tokiu v Japonsku, ak sa aplikuje japonské právo a príslušné súdy v Londýne v Anglicku, ak sa aplikuje anglické právo, majú nevýlučnú súdnu právomoc k všetkým sporom súvisiacim s touto zmluvou. Táto zmluva sa nespravuje kolíznymi normami žiadnej jurisdikcie ani Viedenským dohovorom OSN o medzinárodnej kúpe tovaru, aplikácia ktorého je týmto výslovne vylúčená.

11. Všeobecné ustanovenia.

Ak ktorékoľvek ustanovenie tejto zmluvy bude vyhlásené za neplatné a nevynútiteľné, nemá to vplyv na platnosť ostatných ustanovení tejto zmluvy, ktoré zostanú naďalej platné a budú vynútiteľné v súlade so svojimi podmienkami. Túto zmluvu je možné meniť iba písomnou formou, s pripojením podpisu oprávneného zástupcu spoločnosti Adobe. Toto je úplná dohoda medzi Vami a spoločnosťou Adobe vzťahujúca sa k Softvéru a nahrádza všetky predchádzajúce vyhlásenia, rokovania, prísľuby, prejavy a reklamu súvisiacu so Softvérom.

12. Upozornenie pre Koncových užívateľov z vládnych inštitúcií USA.

Určené pre Spojené Štáty. Ak sa jedná o koncových užívateľov z vládnych inštitúcií USA, spoločnosť Adobe súhlasí s tým, že splní ustanovenia všetkých aplikovateľných zákonov o rovnosti príležitostí vrátane, ak je to odôvodnené, ustanovenia Executive Order 11246 v platnom znení, § 402 Zákona o podpore prispôsobenia pre veteránov z vietnamskej éry (‎„‎Vietnam Era Veterans Readjustment Assistance Act“) z roku 1974 (38 USC 4212) a § 503 Zákona o rehabilitácii (‎„‎Rehabilitation Act“) z roku 1973 v platnom znení, a úpravy uvedenej v 41 CFR časť 60-1 až 60-60, 60-250 a 60-741. Doložka o pozitívnej diskriminácií, ako aj úprava zahrnutá v predošlej vete bude zapracovaná vo forme odkazu v tejto zmluve.

13. Súlad s licenciou.

Ak ste podnikateľ, obchodná spoločnosť alebo organizácia, súhlasíte s tým, nie častejšie ako raz za 12 mesiacov, že spoločnosť Adobe alebo jej oprávnený zástupca má po predchádzajúcom oznámení, ktoré Vám dá najmenej 10 dní vopred, právo skontrolovať Vaše záznamy, systémy a zariadenia, aby overil, že používanie Softvéru spoločnosti Adobe je v súlade s platnými licenciami, ktoré Vám boli udelené spoločnosťou Adobe. Ak overenie preukáže, že Vaše používanie nie je v súlade s platnou licenciou, musíte okamžite získať platnú licenciu, aby bolo Vaše používanie oprávnené.

14. Možnosti pripojenia a ochrana súkromia.

14.1 Automatické pripojenie k Internetu. Softvér môže automaticky pripojiť Váš Počítač na Internet a komunikovať s webovou stránkou Adobe za účelmi, ktoré môžu zahŕňať poskytovanie ďalších informácií, funkcií a funkčnosti. Pokiaľ nie je v bodoch 14.2 až 14.6 uvedené inak, nasledujúce ustanovenia sa budú vzťahovať na každé automatické pripojenia k Internetu prostredníctvom Softvéru:

14.1.1 Pri automatickom pripojení k Internetu sa na webovú stránku spoločnosti Adobe odošle adresa Internetového protokolu („Adresa IP“) týkajúca sa Vášho aktuálneho Internetového pripojenia.

14.1.2 Pri automatickom pripojení k Internetu sa nebudú odosielať žiadne informácie umožňujúce identifikáciu osoby s výnimkou takého rozsahu, v akom podľa niektorých právnych poriadkov možno považovať Adresy IP za informácie umožňujúce identifikáciu osoby.

14.1.3 Politika ochrany súkromia spoločnosti Adobe (http://www.adobe.com/go/privacy_sk) sa použije pri každom pripojení Softvéru k Internetu a komunikácii s webovou stránkou spoločnosti Adobe. Navyše, pokiaľ Vám v tom čase boli nedodané osobitné podmienky používania, použijú sa Podmienky používania Adobe.com (http://www.adobe.com/go/copyright_sk). Prosím, všimnite si, že Politika ochrany súkromia spoločnosti Adobe umožňuje sledovanie návštevnosti webových stránok a podrobne určuje predmet sledovania a používania súborov cookies, webových majákov (web beacons) a podobných zariadení.

14.2 Používanie PDF súborov. Ak používate Softvér na otváranie PDF súboru, ktorý umožňuje zobrazovanie reklám prostredníctvom registrácie v službe Ads for Adobe PDF (Reklamy pre Adobe PDF), Váš počítač sa môže pripájať na webovú stránku obsluhovanú spoločnosťou Adobe, zadávateľom reklamy alebo treťou stranou. Okrem odosielania Vašej Adresy IP, môže subjekt hosťujúci na stránke využívať technológiu na posielanie (alebo „doručovanie“) reklamného alebo iného elektronického obsahu, ktorý sa zobrazí v otvorenom súbore alebo vedľa neho. Prevádzkovateľ webovej stránky môže tiež použiť JavaScript, webové majáky (web beacons) (tiež známe ako značky akcií (action tags) alebo obrázky obsahujúce jeden pixel (single pixel gifs)) a iné technológie na zvýšenie a meranie účinnosti reklamy a prispôsobenie reklamného obsahu. Spoločnosť Adobe nemusí mať prístup alebo kontrolu nad funkciami, ktoré tretia osoba môže využívať a informačné postupy webových stránok tretích osôb nie sú predmetom Politiky ochrany súkromia spoločnosti Adobe.

14.3 Aktualizácia. Softvér môže automaticky pripojiť Váš Počítač na Internet, aby overil možnosti aktualizácií, ktoré sú k dispozícii na automatické stiahnutie do Vášho Počítača a aby oznámil spoločnosti Adobe, že Softvér je úspešne nainštalovaný. Prosím, hľadajte informácie o zmenách štandardného nastavenia aktualizácií v Dokumentácii.

14.4 Využívanie Online služieb spoločnosti Adobe. Softvér môže automaticky pripojiť Váš Počítač k Internetu, aby Vám zabezpečil prístup k obsahu a službám, ktoré Vám podľa ďalej uvedeného bodu 16.5 poskytuje spoločnosť Adobe. Navyše, Váš Softvér môže automaticky aktualizovať materiály, ktoré možno sťahovať z týchto služieb, za účelom okamžitej dostupnosti týchto služieb aj vtedy, keď ste off-line. Prosím, hľadajte informácie o zmenách štandardného nastavenia aktualizácií v Dokumentácii.

14.5 Digitálne certifikáty. Softvér používa digitálne certifikáty, aby Vám pomohol identifikovať stiahnuté súbory (napríklad aplikácie alebo obsah) a osoby, ktoré uvedené súbory vydávajú. Napríklad, Adobe AIR používa digitálne certifikáty, aby Vám pomohli identifikovať osobu, ktorá vydáva aplikácie Adobe AIR a Výrobky radu Adobe Acrobat využívajú digitálne certifikáty na podpisovanie a overovanie podpisov v dokumentoch PDF a overovanie certifikovaných dokumentov PDF. Váš Počítač sa môže počas overovania digitálneho certifikátu pripojiť na Internet.

14.6 Settings Manager. Softvér môže obsahovať prehrávač Flash Player. Prehrávač Flash Player umožní uložiť určité užívateľské nastavenia ako lokálne zdieľaný objekt na Vašom Počítači. Tieto nastavenia nie sú s Vami spojené, ale umožnia Vám konfigurovať niektoré nastavenia v rámci prehrávača Flash Player. Viac informácii o lokálne zdieľaných objektoch môžete nájsť na stránke http://www.adobe.com/go/flashplayer_security_sk a viac informácii o Settings Manager na stránke http://www.adobe.com/go/settingsmanager_sk.

15. Komunikácia rovnocenných subjektov (Peer to Peer siete).

Softvér môže použiť Vaše pripojenie do miestnej siete na automatické pripojenie sa k inému softvéru spoločnosti Adobe a, v takom prípade, v miestnej sieti môže určiť, že je sprístupnený na komunikáciu s iným softvérom spoločnosti Adobe. Tieto pripojenia môžu vysielať Adresu IP Vášho pripojenia do miestnej siete, avšak bez toho, aby boli uvedenými sieťovými pripojeniami kedykoľvek vysielané alebo prijímané informácie umožňujúce identifikáciu osoby (s výnimkou takého rozsahu, v akom podľa niektorých právnych poriadkov možno považovať Adresy IP za informácie umožňujúce identifikáciu osoby). Prosím, informujte sa o zmenách štandardného nastavenia aktualizácií v Dokumentácii.

16. Osobitné ustanovenia a výnimky.

Tento článok obsahuje osobitné ustanovenia vzťahujúce sa na konkrétne produkty a komponenty Softvéru, ako aj obmedzené výnimky k vyššie uvedeným ustanoveniam a podmienkam. V rozsahu, v ktorom je akékoľvek ustanovenie tohto článku v rozpore s akýmkoľvek iným ustanovením alebo podmienkou uvedenou v tejto zmluve, tento článok nahrádza takéto iné ustanovenie alebo podmienku.

16.1 Vylúčenie obmedzenia, ustanovenia pre Európsku úniu.

16.1.1 Táto zmluva neobmedzuje zákonné práva akejkoľvek osoby, vrátane osôb v postavení spotrebiteľa. Napríklad, ak sa jedná o spotrebiteľov na Novom Zélande, ktorí nadobudli Softvér pre osobné požitie, domáce použitie, alebo pre použitie v domácnosti (nie pre obchodné účely), táto zmluva podlieha Zákonu o spotrebiteľských garanciách (Consumer Guarantees Act).

16.1.2 Ak ste Softvér získali v Európskej únii (EÚ), obvykle sa zdržiavate v EÚ a ste spotrebiteľ (tento Softvér používate na osobné, nekomerčné účely), potom sa na vašu kúpu a používanie Softvéru nevzťahuje článok 6. Namiesto toho, spoločnosť Adobe poskytuje 2-ročnú záruku, že Softvér poskytuje funkcionalitu uvedenú v Dokumentácii („dohodnutá funkcionalita“), ak sa používa na odporúčanej konfigurácii. Nepodstatná zmena na dohodnutej funkcionalite nezakladá žiadne záručné právo. TÁTO ZÁRUKA SA NEVZŤAHUJE NA SOFTVÉR, KTORÝ SI VYŽIADATE NA POUŽÍVANIE AKO SOFTVÉR VYDANÝ PRED UVEDENÍM NA TRH, TESTOVACIU KÓPIU, PREDBEŽNÚ KÓPIU, UKÁŽKU ALEBO NA ZBIERKY FONTOV (FONT SOFTWARE) KONVERTOVANÉ DO INÝCH FORMÁTOV ALEBO AK NEFUNGUJE, LEBO STE HO VY POZMENILI. Na uplatnenie nároku zo záruky musíte v lehote 2 rokov kontaktovať Oddelenie pre služby zákazníkom spoločnosti Adobe a predložiť doklad o kúpe. Spoločnosť Adobe si v spolupráci s vami overí, či ide o chybu Softvéru alebo Vám oznámi, že chyba vznikla tým, že ste neinštalovali Softvér správne (v takom prípade Vám spoločnosť Adobe pomôže s inštaláciou). Ak je v Softvéri chyba, môžete od spoločnosti Adobe žiadať náhradu alebo kópiu Softvéru na opravu/výmenu. Nároky musia byť doložené dokladom o kúpe. Ak sú podmienky záruky naplnené, spoločnosť Adobe Vám poskytne náhradný/opravený Softvér, okrem prípadov, keď to nie je pre spoločnosť Adobe výhodné. V týchto prípadoch Vám spoločnosť Adobe vráti licenčný poplatok. Na pomoc so zárukou kontaktujte Oddelenie pre služby zákazníkom spoločnosti Adobe.

Upozorňujeme Vás, že pre nároky na náhradu škody, ktoré si uplatníte v súvislosti s týmto Softvérom, ostávajú naďalej platné ustanovenia článku 8 (Obmedzenie zodpovednosti). Spoločnosť Adobe je však zodpovedná za priame škody, ktoré sú bežne predvídateľné v prípade porušenia tejto Zmluvy spločnosťou Adobe. Odporúčame Vám vykonať všetky primerané opatrenia na predídenie a zníženie škôd, najmä vyhotovením záložných kópií Softvéru a iných údajov na Vašom počítači.

Účelom tejto zmluvy a najmä tohto článku 16.1.2 je určený na opísanie Vašich práv (vrátane Vašich zákonných práv) v prípade, že nastanú problémy pri Vašom používaní Softvéru. Ak sú Vaše zákonné práva širšie, ako tu opísané, uplatňujú sa Vaše zákonné práva.

16.2 Dodatočné ustanovenia pre Pre-release produkty. Ak je Softvér predpredajnou verziou alebo ide o beta softvér („Pre-release Softvér“), použije sa tento článok. Tento Pre-release Softvér je predpredajnou verziou, ktorá nepredstavuje konečný produkt spoločnosti Adobe a môže obsahovať závady, chyby a iné problémy, ktoré môžu spôsobiť systémové alebo iné zlyhanie a stratu dát. Spoločnosť Adobe neuvedie nikdy Pre-release Softvér do komerčného predaja. Ak ste získali Pre-release Softvér na základe osobitnej písomnej zmluvy, ako napríklad Sériová zmluva Adobe Systems Incorporated pre neuvedené produkty (Adobe Systems Incorporated Serial Agreement for Unreleased Products), spravuje sa používanie Softvéru tiež touto zmluvou. Na požiadanie zo strany spoločnosti Adobe alebo na základe uvedenia predmetného Softvéru na trh vrátite alebo zničíte všetky kópie Pre-release Softvéru. POUŽITIE PRE-RELEASE SOFTVÉRU JE NA VAŠE VLASTNÉ NEBEZPEČENSTVO. POZRI ČLÁNKY 7 A 8 PRE VYLÚČENIE ZÁRUKY A OBMEDZENIE ZODPOVEDNOSTI, KTORÉ SA VZŤAHUJÚ NA PRE-RELEASE SOFTVÉR.

16.3 Výučbový softvérový produkt. Ak je Softvér spojený s touto zmluvou výučbovým softvérovým produktom (Softvér vyrobený a distribuovaný na použitie len pre Koncových užívateľov z oblasti školstva), nie ste oprávnený použiť Softvér pokiaľ nespĺňate predpoklady pre Koncového užívateľa z oblasti školstva podľa právneho poriadku Vašej krajiny. Za účelom zistenia, či spĺňate predpoklady, prosím, navštívte stránku http://www.adobe.com/go/edu_purchasing_sk. Ak chcete nájsť vo Vašej oblasti akademického predajcu oprávneného spoločnosťou Adobe, prosím, navštívte stránku http://www.adobe.com/go/store_sk.

16.4 Zbierka fontov (Font Software). Ak Softvér obsahuje zbierku fontov (font software) --

16.4.1 Zbierku fontov (font software) môžete použiť so Softvérom na Počítačoch spôsobom uvedeným v článku 2 a realizovať výstup zo zbierky fontov (font software) do ktoréhokoľvek periférneho zariadenia (zariadení) spojeného s týmto Počítačom(-mi).

16.4.2 Ak je Prípustný počet Počítačov päť alebo menej, ste oprávnený stiahnuť zbierku fontov (font software) do pamäti (pevný disk alebo RAM) jedného z periférnych zariadení spojených s najmenej jedným z týchto Počítačov za účelom jeho umiestnenia v tomto periférnom zariadení s tým, že zbierku fontov (font software) môžete stiahnuť do pamäte ďalšieho periférneho zariadenia na každých päť Počítačov z Prípustného počtu.

16.4.3 Kópiu fontu (-ov), ktoré ste použili v určitom súbore, môžete vziať do komerčnej tlačiarne alebo inému poskytovateľovi služby a tento poskytovateľ služby môže použiť font(y) na spracovanie Vášho súboru, za predpokladu, že tento poskytovateľ služby má platnú licenciu na použitie predmetnej zbierky fontov (font software).

16.4.4 Môžete konvertovať a inštalovať zbierku fontov (font software) do iného formátu na použitie v iných prostrediach za nasledujúcich podmienok: Počítač, v ktorom sa používa alebo je inštalovaná konvertovaná zbierka fontov (font software), bude považovaný za súčasť Vášho Prípustného počtu Počítačov. Zbierka fontov (font software), ktorú ste konvertovali, bude používaná v súlade s ustanoveniami a podmienkami tejto zmluvy. Takto konvertovaná zbierka fontov (font software) môže byť použitá len pre Vaše vlastné, zvyčajné, interné obchodné alebo osobné použitie a nesmie byť distribuovaná alebo prevedená za žiadnym účelom, s výnimkou, ak je takáto distribúcia alebo prevod vykonaná v súlade s článkom 4.6 tejto zmluvy.

16.4.5 Môžete vložiť kópie zbierky fontov (font software) do Vašich elektronických dokumentov za účelom tlače a prezerania dokumentu. Ak je zbierka fontov (font software), ktorý vkladáte, na stránke spoločnosti Adobe http://www.adobe.com/go/embedding_eula_sk, označený ako „licencovaný na vloženie a upravovanie“ môžete tiež vkladať kópie tejto zbierky fontov (font software) za dodatočným účelom upravovania (editovania) Vašich elektronických dokumentov. Z tejto licencie nevyplývajú ani nie sú udelené žiadne iné práva na vkladanie.

16.5 On-line služby.

16.5.1 Poskytované spoločnosťou Adobe. Softvér zabezpečuje Váš prístup k obsahu a rôznym službám prístupným verejnosti na webe spravovaným spoločnosťou Adobe a/alebo jej dcérskymi spoločnosťami („Adobe On-line Services“). Medzi príklady uvedených On-line služieb spoločnosti Adobe môžu patriť najmä: Zdrojové centrum (Resource Central), kuler, Acrobat.com, Bridge Home, Vyhľadanie pomoci (Search for Help), Device Central a Úvodné obrazovky produktov (product Welcome Screens). V niektorých prípadoch sa On-line služba spoločnosti Adobe môže javiť ako funkcia alebo rozšírenie v Softvéri, aj napriek tomu, že je prístupná verejnosti na webe. V niektorých prípadoch sa môže za prístup k On-line službe spoločnosti Adobe vyžadovať osobitné predplatné alebo iný poplatok za účelom vytvorenia prístupu k nej, a/alebo Váš súhlas s dodatočnými podmienkami používania. On-line služby spoločnosti Adobe nemusia byť k dispozícii vo všetkých jazykoch ani obyvateľom všetkých krajín a spoločnosť Adobe môže, kedykoľvek a z akéhokoľvek dôvodu, zmeniť ktorúkoľvek On-line službu spoločnosti Adobe alebo zrušiť jej dostupnosť. Spoločnosť Adobe si zároveň vyhradzuje právo účtovať si poplatky za prístup k alebo za využívanie On-line službu spoločnosti Adobe, ktorá sa v predchádzajúcom období poskytovala bezplatne. Z dôvodu, že On-line služby spoločnosti Adobe sú závislé na automatických Internetových pripojeniach, pre dôležité informácie týkajúce sa Internetovej pripojiteľnosti a Vášho súkromia si, prosím, pozrite tiež článok 14. V súlade s ustanoveniami článku 14, pri prístupe Softvéru k On-line službám spoločnosti Adobe, sa Vaše využívanie takých On-line služieb spoločnosti Adobe spravuje Politikou ochrany súkromia spoločnosti Adobe (http://www.adobe.com/go/privacy_sk), Podmienkami používania Adobe.com (http://www.adobe.com/go/copyright_sk) a akýmikoľvek dodatočnými podmienkami používania, ktoré budete mať v tom čase k dispozícii.

16.5.2 Poskytované Tretími stranami. Softvér môže zabezpečovať Váš prístup na webové stránky, na ktorých je ponúkaný tovar, informácie, softvér a služby („On-line služby Tretích strán“). Medzi príklady takých On-line služieb poskytovaných Tretími osobami možno zaradiť najmä: službu Kodak Easy Share Gallery (Kodak Easy Share Gallery service) a obsah katalógu prehrávača Adobe Media Player Catalog (Adobe Media Player Catalog). Váš prístup a použitie akejkoľvek On-line služby poskytovanej Tretími osobami sa spravuje ustanoveniami, podmienkami, vylúčeniami nárokov a upozorneniami nachádzajúcimi sa na tejto stránke alebo inak spojenými s týmito On-line službami poskytovaných Tretími osobami. Spoločnosť Adobe môže kedykoľvek a z akéhokoľvek dôvodu zmeniť ktorúkoľvek On-line službu poskytovanú Tretími osobami alebo prerušiť jej dostupnosť. Spoločnosť Adobe nepreveruje, nepreberá ani neakceptuje zodpovednosť za On-line služby poskytované Tretími osobami. Hocijaké konanie medzi Vami a treťou osobou v súvislosti s On-line službou poskytovanou Tretími osobami, vrátane politiky ochrany súkromia tejto osoby a použitia Vašich osobných údajov, dodania tovarov a služieb a platieb za ne a akékoľvek ďalšie ustanovenia, podmienky, záruky alebo vyhlásenia súvisiace s takýmito konaniami, sú výlučne vzťahmi medzi Vami a touto treťou osobou. On-line služby poskytované Tretími osobami nemusia byť k dispozícii vo všetkých jazykoch ani obyvateľom všetkých krajín a spoločnosť Adobe môže, kedykoľvek a z akéhokoľvek dôvodu, zmeniť prístup ku ktorejkoľvek On-line Službe poskytovanej Tretími osobami alebo prerušiť jej dostupnosť.

16.5.3 IBA AK BOLO VÝSLOVNE DOHODNUTÉ SO SPOLOČNOSŤOU ADOBE ALEBO JEJ DCÉRSKYMI SPOLOČNOSŤAMI ALEBO TREŤOU OSOBOU V OSOBITNEJ ZMLUVE INAK, POUŽITIE ONLINE SLUŽIEB SPOLOČNOSTI ADOBE A ONLINE SLUŽIEB POSKYTOVANÝCH TRETÍMI OSOBAMI JE NA VAŠE VLASTNÉ NEBEZPEČENTVO V SÚLADE S OBMEDZENIAMI ZÁRUKY A ZODPOVEDNOSTI PODĽA ČLÁNKOV 7 A 8.

16.6 After Effects Render Engine. Ak Softvér zahŕňa plnú verziu Adobe After Effects, môžete nainštalovať neobmedzené množstvo Render Engines na Počítače vo Vašej Vnútornej sieti, ktorá zahŕňa najmenej jeden Počítač, na ktorom je nainštalovaná plná verzia softvéru Adobe After Effects. Pojem „Render Engine“ znamená inštalovateľnú časť Softvéru, ktorá povoľuje zobrazenie projektov After Effects, ale nemôže byť použitá na vytvorenie alebo zmenu projektov a nezahŕňa celé užívateľské rozhranie After Effects.

16.7 Version Cue Softvér. Ak Softvér zahŕňa softvér Adobe Creative Suite a Version Cue Softvér, potom ako alternatívu k inštalácii a použitiu jednej kópie komponentu Version Cue Server s ďalšími komponentmi Softvéru ako povoľuje bod 2.1 môžete nainštalovať komponent Version Cue Server na súborový server vo Vašej Vnútornej sieti a sprístupniť ho Počítačom v tejto Vnútornej sieti, pokiaľ Vaša Vnútorná sieť obsahuje najmenej jeden Počítač, na ktorom je nainštalovaný softvér Adobe Creative Suite. Okrem toho, ak ste podnikateľ poskytujúci kreatívne služby, potom môžete udeliť prístup k Version Cue Server aj klientom, ktorí sú mimo Vašej Vnútornej siete, pokiaľ sú splnené všetky nasledovné podmienky:

(1) Môžete udeliť prístup iba tým z Vašich klientov, ktorým poskytujete väčšie kreatívne služby, ako napríklad reklamu, public relations, grafický dizajn, atď.;

(2) Môžete udeliť prístup iba s cieľom umožniť Vašim klientom zúčastniť sa, spolupracovať a prispievať ku kreatívnym projektom, ktoré pre nich vykonávate;

(3) Nesmiete si účtovať poplatky za prístup alebo používanie Version Cue Server;

(4) Nesmiete udeliť prístup k Version Cue Server na žiadny iný ako tu uvedený účel alebo na účel, ktorý nesúvisí s kreatívnymi službami, ktoré poskytujete napríklad v rámci riadenia vlastných projektov klientov;

(5) Vaši klienti si nesmú sťahovať kópie Version Cue Server; a

(6) Dodržiavate všetky ostatné podmienky tejto zmluvy.

Žiadne iné použitie v sieti nie je dovolené, vrátane, avšak nie výlučne, vo vzťahu k takému použitiu Softvéru, ktoré umožňuje umiestnenie pracovných skupín alebo služieb prístupných verejnosti na web.

16.8 Adobe Drive Client Softvér. Ak Softvér zahŕňa softvér Adobe Creative Suite a softvér Adobe Drive client, potom ako alternatívu k inštalácii a použitiu jednej kópie softvéru Adobe Drive client s ďalšími komponentmi Softvéru, môžete nainštalovať softvér Adobe Drive client na viacero Počítačov vo Vašej Vnútornej sieti za predpokladu, že ste získali platné sériové číslo pre softvér Adobe Drive client.

16.9 Digitálne certifikáty.

16.9.1 Použitie. Digitálne certifikáty vydávajú tretie osoby ako certifikačné orgány, vrátane poskytovateľov služieb certifikovaných dokumentov Adobe (CDS - Adobe Certified Document Services) uvedených na adrese http://www.adobe.com/go/partners_cds_sk („Certifikačné orgány“) alebo môžu byť podpísané vlastným podpisom.

16.9.2 Podmienky. Kúpa, použitie a spoľahnutie sa na digitálne certifikáty je vzťahom medzi Vami a Certifikačným orgánom. Predtým než sa spoľahnete na certifikovaný dokument, digitálny podpis alebo služby Certifikačného orgánu, mali by ste sa oboznámiť s platnými podmienkami, podľa ktorých príslušný Certifikačný orgán poskytuje služby, vrátane napríklad predplatiteľských zmlúv, dohôd o používaní certifikátov, certifikačných politík a podmienok poskytovania. Pre informácie o poskytovateľoch CDS Adobe pozrite odkazy na http://www.adobe.com/go/partners_cds_sk.

16.9.3 Súhlas. Súhlasíte s tým, že (a) certifikát môže byť v čase overovania už odvolaný, čo spôsobí, že digitálny podpis alebo certifikát sa zdá byť platný, hoci v skutočnosti nie je, (b) bezpečnosť alebo integrita digitálneho certifikátu mohla byť narušená z dôvodu nejakého komisívneho alebo omisívneho konania osoby, ktorá dokument podpísala, príslušného Certifikačného orgánu alebo inej tretej osoby a (c) certifikát môže byť certifikátom s vlastným podpisom, ktorý neposkytol Certifikačný orgán. VY STE VÝLUČNE ZODPOVEDNÝ ZA ROZHODNUTIE, ČI SA SPOLIEHAŤ NA CERTIFIKÁT ALEBO NIE. POKIAĽ VÁM CERTIFIKAČNÝ ORGÁN NEPOSKYTNE SAMOSTATNÚ PÍSOMNÚ ZÁRUKU, POUŽÍVATE DIGITÁLNE CERTIFIKÁTY VÝHRADNE NA VLASTNÉ NEBEZPEČENSTVO.

16.9.4 Oprávnená tretia osoba. Súhlasíte s tým, že akýkoľvek Certifikačný orgán, na ktorý sa spoliehate, je oprávnenou treťou osobou tejto zmluvy a bude mať právo vynútiť si dodržanie tejto zmluvy vo svojom mene tak, ako keby bol spoločnosťou Adobe.

16.9.5 Náhrada škody. Súhlasíte s tým, že spoločnosť Adobe ani žiadny Certifikačný orgán (s výnimkou, ak je to výslovne uvedené v jeho podmienkach) nebudete viniť z akejkoľvek zodpovednosti, strát, konaní, škôd, alebo náhrad (vrátane akýchkoľvek rozumných výdavkov, nákladov a odmien advokátov), ktoré vznikli alebo súvisia s použitím alebo spoľahnutím sa na akékoľvek služby tohto orgánu, najmä za (a) spoľahlivosť prepadnutého alebo odvolaného certifikátu; (b) nesprávne overenie certifikátu, (c) použitie certifikátu inak, ako je dovolené príslušnými podmienkami, touto zmluvou alebo platnými zákonmi, (d) nesprávne posúdenie okolností, od ktorých závisí spoľahnutie sa na služby alebo certifikáty ich poskytovateľa alebo (e) nesplnenie akejkoľvek povinnosti, ktorú ukladajú príslušné podmienky vzťahujúce sa na služby.

16.10 Funkcie Acrobat Pro a Acrobat Pro Extended.

16.10.1 Definície.

16.10.1.1 „Rozmiestniť“ znamená doručiť alebo inak sprístupniť, priamo alebo nepriamo, akýmkoľvek spôsobom Rozšírený dokument jednému alebo viacerým príjemcom.

16.10.1.2 „Rozšírený dokument“ znamená súbor vo formáte Portable Document Format, spracovaný Softvérom Acrobat Pro alebo Acrobat Pro Extended tak, aby umožnil lokálne ukladať dokumenty s vyplnenými PDF formami.

16.10.2 Ak Softvér zahŕňa Acrobat Pro alebo Acrobat Pro Extended, Softvér obsahuje aktivačnú technológiu, ktorá Vám umožňuje aktivovať PDF dokumenty s určitými vlastnosťami použitím súboru digitálnych oprávnení (digital credential) umiestneného v Softvéri („Kľúč“). Súhlasíte, že nebudete vstupovať, snažiť sa vstupovať, kontrolovať, znemožňovať, premiestňovať, používať alebo distribuovať Kľúč za akýmkoľvek účelom.

16.10.3 Vo vzťahu k akémukoľvek jedinečnému Rozšírenému dokumentu môžete len buď (a) rozmiestniť takýto Rozšírený dokument v prospech neobmedzeného počtu jedinečných príjemcov, avšak nemôžete vyňať informácie z viac než päťsto (500) jedinečných prípadov takéhoto Rozšíreného dokumentu alebo akéhokoľvek tlačeného vyhotovenia takéhoto Rozšíreného dokumentu obsahujúceho vyplnený formulár; alebo (b) rozmiestniť takýto Rozšírený dokument v prospech nie viac ako päťsto (500) jedinečných príjemcov bez obmedzenia čo do počtu vyňatých informácií z takéhoto Rozšíreného dokumentu, ktorý sa Vám vrátil vyplnený týmito príjemcami. Napriek tomu, že v zmluve by bolo uvedené inak, nadobudnutie dodatočných licencií na použitie Acrobat Pro alebo Acrobat Pro Extended nezvýši vyššie uvedené obmedzenia (t.j. že vyššie uvedené obmedzenia sú celkové a úplné bez ohľadu na to, koľko dodatočných licencií na použitie Acrobat Professional ste obdržali).

16.11 Utilita Acrobat Pro Extended Capture. Ak Softvér zahŕňa utilitu Acrobat Pro Extended Capture, okrem inštalovania Softvéru podľa vyššie uvedeného článku 2 môžete nainštalovať takúto utilitu samostatne na jednom Počítači s platformou Unix.

16.12 FlashPaper Printer. Napriek tomu, že v zmluve by bolo uvedené inak, nesmiete (a) nainštalovať FlashPaper Printer na serveri spôsobom umožňujúcim prístup alebo použitie väčšieho počtu užívateľov, alebo (b) zmeniť alebo nahradiť užívateľské rozhranie prehliadača FlashPaper Printer, ktorý zobrazuje dokumenty FlashPaper.

16.13 Prehrávač Flash, projektory a Runtime. Vaše oprávnenia používať akýkoľvek prehrávač Flash, projektor, samostatne fungujúci prehrávač, plug-in, runtime alebo ovládač ActiveX, ktorý Vám bol poskytnutý ako súčasť alebo spolu so Softvérom, alebo vo Výstupnom súbore, zodpovedajú výlučne tomu, čo je uvedené na http://www.adobe.com/go/flashplayer_usage_sk. S výnimkou tam uvedeného, nemáte žiadne oprávnenie používať alebo distribuovať tento softvér.

16.14 Device Central. Obrázky mobilných zariadení (mobile device images) zobrazované v rámci Device Central sú určené iba na účely simulácie. Konkrétne mobilné zariadenia, ktoré boli komerčne sprístupnené príslušným výrobcom mobilného zariadenia, môžu alebo nemusia obsahovať technológiu Adobe použitú v rámci Device Central pri tvorbe simulácie. Obrázky mobilného zariadenia môžu byť použité iba na nekomerčné účely, na účely vývoja výlučne v spojitosti s obsahom vyvinutým za použitia Softvéru a nesmú byť použité na akékoľvek iné účely ani na protiprávne účely.

16.15 Služby Contribute Publishing (Contribute Publishing Services). V súlade s licenčnou zmluvou pre koncového užívateľa softvéru Contribute Publishing Services spojenou s takýmto softvérom sa nesmiete pripojiť k softvéru Contribute Publishing Services, ak ste nenadobudli licenciu na pripojenie k takémuto softvéru Contribute Publishing Services, a to pre každého jednotlivca, ktorý sa pripojí k tomuto softvéru Contribute Publishing Services; avšak skúšobné verzie (Trial Versions) softvéru Adobe Contribute sa môžu nainštalovať a pripojiť k softvéru Contribute Publishing Services v súlade s licenčnou zmluvou pre koncového užívateľa softvéru Contribute Publishing Services.

16.16 Adobe Presenter. Ak Softvér zahŕňa Adobe Presenter, pri inštalácií alebo použití aplikácie Adobe Acrobat Connect Add-in v súvislosti s použitím Softvéru súhlasíte, že nainštalujete a použijete Acrobat Connect Add-in iba na stolnom (desktop) Počítači a nikdy nie na akomkoľvek inom produkte, ktorý nebude charakteru PC, najmä nie na webovom zariadení, set top boxe (STB), handhelde, telefóne alebo web pad zariadení. Navyše, časť Softvéru, ktorá je vložená v prezentácii, informácii alebo obsahu vytvorenom a vygenerovanom pomocou Softvéru („Adobe Presenter Run-Time“) môže byť použitá len spolu s prezentáciou, informáciami alebo s obsahom, v ktorom je uložená. Nesmiete použiť a musíte sa pričiniť, aby všetci držitelia licencie k prezentácii, informácii a obsahu nepoužívali Adobe Presenter Run-Time inak, ako vložený v tejto prezentácii, informácii alebo obsahu. Okrem toho, nesmiete a musíte sa pričiniť, aby ani všetci držitelia licencie k prezentácii, informácii alebo obsahu nemenili, nevykonávali reverzné inžinierstvo alebo nerozoberali Adobe Presenter Run-Time.

16.17 DISTRIBÚCIA AVC. Nasledovné oznámenie sa týka Softvéru obsahujúceho funkčnosť importu a exportu AVC: TENTO PRODUKT JE LICENCOVANÝ NA ZÁKLADE LICENCIE AVC PORTFOLIO PATENT PRE OSOBNÉ NEKOMERČNÉ POUŽITIE SPOTREBITEĽMI NA (a) ZAKÓDOVANIE VIDEA V SÚLADE SO ŠTANDARDOM AVC („AVC VIDEO“) A/ALEBO (b) DEKÓDOVANIE AVC VIDEA, KTORÉ BOLO ZAKÓDOVANÉ SPOTREBITEĽOM NA SÚKROMNÉ NEKOMERČNÉ ÚČELY A/ALEBO ZÍSKANÉ OD POSKYTOVATEĽA VIDEA S LICENCIOU NA POSKYTOVANIE AVC VIDEA. NEPOSKYTUJE SA ANI Z TOHTO NEVYPLÝVA LICENCIA NA ŽIADNE INÉ POUŽITIE. ĎALŠIE INFORMÁCIE JE MOŽNÉ ZÍSKAŤ OD SPOLOČNOSTI MPEG LA, L.L.C. Pozri http://www.mpegla.com.

16.18 DISTRIBÚCIA MPEG-2. Nasledovné oznámenie sa týka Softvéru obsahujúceho funkčnosť importu a exportu MPEG-2: POUŽITIE TOHTO PRODUKTU INAK AKO NA OSOBNÉ POUŽITIE SPOTREBITEĽMI V SÚLADE S NORMAMI MPEG-2 PRE KÓDOVANIE VIDEO INFORMÁCIÍ V RÁMCI BALÍKOV MÉDIÍ SA VÝSLOVNE ZAKAZUJE BEZ LICENCIE PODĽA PRÍSLUŠNÝCH PATENTOV Z PORTFÓLIA PATENTOV MPEG-2, KTORÚ POSKYTUJE SPOLOČNOSŤ MPEG LA, L.L.C. 250 STEELE STREET, SUITE 300 DENVER, COLORADO 80206.

16.19 Flash Professional Edition / Adobe Media Encoder. Okrem počítača, na ktorý inštalujete a na ktorom používate Flash Professional Edition, môžete nainštalovať a používať Flash Video Encoder poskytovaný spolu s kópiou softvéru Flash Professional na Počítači, ktorý je oddelený od počítača, na ktorom ste nainštalovali a používate túto kópiu softvéru Flash Professional, za predpokladu, že (a) takáto inštalácia sa použije výlučne za účelom používania Adobe Media Encoder v súvislosti s obsahom, ktorý vytvoríte pomocou softvéru Flash Professional a (b) Adobe Media Encoder nebude nainštalovaný alebo použitý po uplynutí času, keď už nie ste primárnym používateľom primárneho počítača, na ktorom je nainštalovaná táto kópia softvéru Flash Professional.

Ak máte akékoľvek otázky ohľadom tejto zmluvy alebo si želáte požiadať o viac informácií od spoločnosti Adobe, prosím, použite adresu a kontaktné informácie zahrnuté v tomto produkte na kontaktovanie príslušnej pobočky spoločnosti Adobe.

Adobe, Acrobat, Acrobat Connect, Adobe AIR, Adobe Connect, After Effects, Authorware, Contribute, Creative Suite, Flash, FlashPaper, kuler, Shockwave a Version Cue sú buď registrované ochranné známky alebo ochranné známky spoločnosti Adobe Systems Incorporated v Spojených štátoch a/alebo v iných krajinách. Všetky ostatné ochranné známky sú majetkom svojich majiteľov.

Gen_WWCombined-sk_SK-20080623_1026