ADOBE

Softwarelicensaftale

BEMÆRKNING TIL BRUGER: LÆS DENNE AFTALE GRUNDIGT. VED AT KOPIERE, INSTALLERE ELLER BENYTTE HELE ELLER DELE AF SOFTWAREN ACCEPTERER DU ALLE AFTALENS VILKÅR OG BETINGELSER, HERUNDER SÆRLIGT BESTEMMELSERNE I: OVERDRAGELIGHED SOM BESKREVET I AFSNIT 4; GARANTI SOM BESKREVET I AFSNIT 6 OG 7; ANSVAR SOM BESKREVET I AFSNIT 8; KONNEKTIVITET OG PRIVATLIV SOM BESKREVET I AFSNIT 14 OG SPECIFIKKE BESTEMMELSER OG UNDTAGELSER SOM BESKREVET I AFSNIT 16. DU ACCEPTERER, AT DENNE AFTALE ER SOM ENHVER ANDEN FORHANDLET AFTALE, DER UNDERSKRIVES AF DIG. DENNE AFTALE HAR RETSKRAFT OVER FOR DIG OG ENHVER JURIDISK ENHED, SOM HAR ERHVERVET SOFTWAREN, OG PÅ HVIS VEGNE DEN BENYTTES: FOR EKSEMPEL EVENTUELT DIN ARBEJDSGIVER. HVIS DU IKKE KAN ACCEPTERE VILKÅRENE I DENNE AFTALE, MÅ DU IKKE BENYTTE SOFTWAREN. BESØG http://www.adobe.com/go/support_dk FOR OPLYSNINGER OM VILKÅRENE FOR OG BEGRÆNSNINGERNE I MULIGHEDERNE FOR AT RETURNERE SOFTWAREN MOD REFUNDERING AF KØBESUMMEN.

DER FINDES EVENTUELT EN ANDEN SKRIFTLIG AFTALE DIREKTE MELLEM DIG OG ADOBE (F.EKS. EN VOLUMENLICENSAFTALE), DER SUPPLERER ELLER ERSTATTER HELE ELLER DELE AF DENNE AFTALE.

ALLE IMMATERIELLE RETTIGHEDER TIL SOFTWAREN TILHØRER ADOBE OG ADOBES LEVERANDØRER. SOFTWAREN ER GIVET I LICENS OG IKKE SOLGT. ADOBE TILLADER DIG UDELUKKENDE AT KOPIERE, DOWNLOADE, INSTALLERE, BRUGE ELLER PÅ ANDEN MÅDE DRAGE FORDEL AF SOFTWARENS FUNKTIONALITET OG IMMATERIELLE RETTIGHEDER I OVERENSSTEMMELSE MED VILKÅRENE I DENNE AFTALE. BRUG AF VISSE MATERIALER OG TJENESTEYDELSER FRA ADOBE OG TREDJEPART, DER FØLGER MED ELLER OPNÅS ADGANG TIL GENNEM SOFTWAREN, KAN VÆRE UNDERLAGT ANDRE VILKÅR OG BETINGELSER, DER NORMALT FINDES I EN SÆRSKILT LICENSAFTALE, BETINGELSER FOR BRUG ELLER ”READ ME”-FIL, DER ER PLACERET I ELLER I FORBINDELSE MED DE PÅGÆLDENDE MATERIALER OG TJENESTEYDELSER ELLER PÅ http://www.adobe.com/go/thirdparty_dk.

DENNE SOFTWARE KAN FÅ DIN COMPUTER TIL AUTOMATISK AT KOBLE SIG PÅ INTERNETTET. SE AFSNIT 14 0G 16 FOR YDERLIGERE INFORMATION.

SOFTWAREN KAN INDEHOLDE PRODUKTAKTIVERING SAMT ANDEN TEKNOLOGI BEREGNET TIL AT FORHINDRE UAUTORISERET BRUG OG KOPIERING. DENNE TEKNOLOGI KAN FÅ DIN COMPUTER TIL AUTOMATISK AT KOBLE SIG PÅ INTERNETTET SOM BESKREVET I AFSNIT 14. NÅR FORBINDELSEN ER OPRETTET, KAN SOFTWAREN DESUDEN SENDE DIT SERIENUMMER TIL ADOBE OG KAN DERVED FORHINDRE BRUG AF SOFTWAREN, SOM IKKE ER TILLADT. BESØG http://www.adobe.com/go/activation_dk FOR YDERLIGERE OPLYSNINGER OM PRODUKTAKTIVERING.

1. Definitioner.

”Adobe” betyder Adobe Systems Incorporated, et selskab registreret i staten Delaware, 345 Park Avenue, San Jose, California 95110, såfremt denne aftale er indgået under ophold i USA, Canada eller Mexico. I alle andre tilfælde betyder det Adobe Systems Software Ireland Limited, 4-6 Riverwalk, Citywest Business Campus, Saggart, Dublin 24, Irland.

”Adobe Runtime(s)” betyder Adobe AIR, Adobe Flash Player, Shockwave Player, Adobe Media Player eller Authorware Player.

”Computer” betyder en virtuel eller fysisk computerenhed, der accepterer oplysninger i digital eller lignende form, og som kan manipulere sådanne oplysninger med henblik på at opnå et bestemt resultat baseret på en sekvens af instruktioner.

”Interne Netværk” betyder et privat ejet netværk, hvortil alene medarbejdere og ansatte på særlige vilkår (f.eks. midlertidigt ansatte) i en bestemt virksomhed eller tilsvarende forretningsenhed har adgang. Interne Netværk omfatter ikke Internettet eller noget andet offentligt tilgængeligt netværk, f.eks. grupper, hvortil der kræves medlemskab eller abonnement, foreninger og tilsvarende organisationer.

”Outputfil” betyder en outputfil oprettet af dig ved brug af Softwaren.

”Tilladt Antal” betyder en (1), medmindre andet er angivet i en gyldig licens (f.eks. volumenlicens), udstedt af Adobe.

”Software” betyder (a) al information, der følger med denne aftale, herunder men ikke begrænset til (i) Adobes eller tredjeparts softwarefiler og andre computerdata; (ii) prøvefotografier, lagrede fotografier, billeder, lyde, clipart eller andre kunstneriske værker bundlet med Adobe software og ikke erhvervet fra Adobe via en separat tjeneste (medmindre andet er angivet af denne tjeneste) eller fra en tredjepart via en separat tjeneste (”Content Files”); (iii) tilhørende skriftlige vejledninger og filer (”Dokumentation”); og (iv) fonte; og (b) enhver modificeret version og kopier af, og opgraderinger, opdateringer og tilføjelser til sådan information, der på et hvilket som helst tidspunkt er leveret af Adobe, i det omfang dette ikke er leveret under en separat aftale (herefter samlet benævnt ”Opdateringer”).

2. Softwarelicens.

Såfremt du har erhvervet Softwaren og alle nødvendige serienumre fra Adobe eller fra en af Adobes autoriserede licenstagere, og betinget af at du overholder betingelserne i denne aftale, tildeler Adobe dig en ikke-eksklusiv licens til at installere og bruge Softwaren på en måde, der er i overensstemmelse med dens design og dokumentation, samt beskrevet nedenfor. Der henvises til afsnit 16 for specifikke bestemmelser i relation til brugen af bestemte produkter og komponenter, herunder, men ikke begrænset til fontsoftware, Acrobat, After Effects, Adobe Presenter, Contribute, Flash Player, Version Cue og Adobe Runtimes.

2.1 Generel brug. Du er berettiget til at installere og bruge en kopi af softwaren på op til det tilladte antal kompatible computere under forudsætning af at, når dette kræves af softwaren, du angiver et gyldigt serienummer for hver kopi; og

2.2 Distribution fra server. Du er berettiget til at overføre en kopi af softwaren til en eller flere filserver(e) i dit interne netværk med det formål at downloade og installere softwaren på computere i det samme interne netværk, for at softwaren kan bruges som tilladt ifølge afsnit 2.1; og

2.3 Serverbrug. Du er berettiget til at installere softwaren på en eller flere filserver(e) i dit interne netværk alene til brug af softwaren igangsat af en person fra en computer inden for det samme interne netværk, som tilladt ifølge afsnit 2.1. Det samlede antal brugere (ikke antallet af samtidige brugere), der kan bruge Softwaren på en sådan filserver(e), må ikke overstige det Tilladte Antal.

Som eksempel giver ovenstående dig ikke lov til at installere eller få adgang (enten direkte eller via kommandoer, data eller instruktioner) til Softwaren. (i) fra eller til en Computer, der ikke udgør en del af dit Interne Netværk, (ii) til integrering af Internet eller ”web hosted” tjenesteydelser, (iii) af nogen anden bruger, der ikke har licens til at bruge Softwaren i kraft af en gyldig licens fra Adobe, (iv) som en komponent i et system, arbejdsgang eller service, der er tilgængelig for flere end det Tilladte Antal brugere, eller (v) anvendelse, der ikke er igangsat af en individuel bruger (f.eks. automatiske serverprocesser); og

2.4 Brug på bærbare Computere eller hjemmecomputere. Med forbehold af de i afsnit 2.5 anførte vigtige begrænsninger må den primære bruger af den computer, som softwaren er installeret på under afsnit 2.1 (”Primær Bruger”), installere yderligere én kopi af softwaren udelukkende til hans eller hendes egen brug, enten på en bærbar computer eller på en computer, der befinder sig i hans eller hendes hjem, forudsat at softwaren på den bærbare computer eller hjemmecomputeren ikke anvendes samtidig med, at softwaren anvendes på den primære computer. Du skal muligvis kontakte Adobe for at fremstille en yderligere kopi.

2.5 Begrænsninger i Volumenlicenstagerens Sekundære Brug. Såfremt Softwaren blev anskaffet under et Adobe volumenlicensprogram (p.t. kaldet Adobe Open Options) af en anden licenshaver end en indehaver af en undervisningsvolumenlicens, kan volumenlicenstageren alene disponere over den sekundære kopi af Softwaren, der fremstilles i henhold til afsnit 2.4. Hvis du ønsker yderligere oplysninger om volumenlicenshaveres sekundære brug, kan du besøge vores webside på http://www.adobe.com/go/open_options_dk.

2.6 Sikkerhedskopi. Du må fremstille et rimeligt antal sikkerhedskopier af Softwaren, forudsat at dine sikkerhedskopier ikke installeres eller anvendes til andet end arkiveringsformål.

2.7 Content Files. Medmindre andet er anført i de ”Read-Me”-filer eller andre licenser, der vedrører Content Files, som kan anføre bestemte rettigheder og begrænsninger i henseende til sådant materiale, er du berettiget til at vise, ændre, reproducere og distribuere enhver del af de Content Files. Du må dog ikke distribuere Content Files som sådanne, dvs. under forhold hvor Content Files udgør den primære værdi i det produkt, der distribueres, og du er uberettiget til at gøre krav gældende vedrørende varemærkerettigheder til Content Files eller til værker, der skabes på grundlag deraf.

2.8 Sample Application Code. Du kan ændre kildekodeformen af de dele af de softwareprogrammer, der identificeres som kodeeksempler, applikationskodeeksempler eller komponenter (hver for sig ”Sample Application Code”) i den medfølgende dokumentation udelukkende med det formål at designe, udvikle og teste websider og applikationer, der er udviklet ved brug af Adobe softwareprogrammer, idet det dog forudsættes, at du alene har lov til at kopiere og distribuere Sample Application Code (ændret eller uændret), såfremt alle følgende betingelser er opfyldt: (1) du distribuerer det kompilerede objekt Sample Application Code med din applikation, (2) du inkluderer ikke Sample Application Code i et produkt eller en applikation, der er beregnet til udvikling af websider, og (3) du anvender ikke Adobes navn, logoer eller andre af Adobes varemærker til at markedsføre din applikation. Du er indforstået med at holde Adobe skadesløs for alle tab, skader, krav eller sagsanlæg, herunder advokatsalærer der opstår som følge af brug eller distribution af din applikation. Du kan få yderligere rettigheder til at ændre eller distribuere Adobe softwarekode i dokumentationen tilhørende en sådan kode og/eller softwaren, eller i en separat aftale mellem dig og Adobe.

2.9 Programmeringssprog. Softwaren kan inkludere dele af ExtendScript SDK og Pixel Bender SDK. Under forudsætning af begrænsningerne i dette afsnit 2 og tilladelserne i afsnit 2.8 giver Adobe dig en ikke-eksklusiv, ikke-overdragelig, royalty-frí licens til udelukkende at bruge delene i ExtendScript SDK og Pixel Bender SDK til intern udvikling af programmer, der er beregnet til at fungere med Adobe-produkter.

Bortset fra hvad der er udtrykkeligt angivet i dette afsnit 2.9, må ingen andre dele af ExtendScript SDK eller Pixel Bender ændres eller distribueres. Du skal inkludere Adobes copyright bemærkninger på dine programmer bortset fra de programmer, hvori du inkluderer en copyright bemærkning, som angiver et andet copyright ejerskab. Du må ikke bruge Adobes navn, logo eller varemærker til at markedsføre dine produkter.

Du er indforstået med at holde Adobe skadesløs for alle tab, skader, krav eller sagsanlæg, herunder advokatsalærer der opstår som følge af en sådan distribution.

2.10 Dual Boot platform. Der gives licens til brug af softwaren på en specifik operativsystem-platform. Du skal købe en separat licens til brug af softwaren på hver operativsystem-platform. Hvis du f.eks. ønsker at installere softwaren på både Mac OS og Windows operativsystem platforme på en enhed, der kører begge disse platforme (dvs. en dual boot maskine), skal du først indhente to separate licenser til softwaren. Dette gælder, selvom to versioner af softwaren, hver designet til en anden operativsystem-platform, leveres på samme medie.

2.11 Prøve-software (Tryout Software). Softwaren eller dele af softwaren kræver eventuelt ikke et serienummer for at blive installeret eller for at fungere, f.eks. når den er konfigureret til at tillade, at brugeren prøver den i en begrænset periode eller et begrænset antal gange. Det er ikke tilladt at bruge softwaren på en måde, der er i uoverensstemmelse med dens design eller dokumentation. Du må f.eks. ikke bruge softwaren efter udløbet af prøveperioden, medmindre du indtaster et gyldigt serienummer. ADGANG TIL EN HVILKEN SOM HELST FIL, DER ER OPRETTET MED PRØVEUDGAVEN AF SOFTWAREN, ER UDELUKKENDE BRUGERENS ANSVAR OG RISIKO.

3. Ejendomsretten til immaterielle rettigheder.

Softwaren og alle autoriserede kopier heraf, som du fremstiller, tilhører Adobe Systems Incorporated og selskabets leverandører. Softwarens struktur, opbygning og kode er værdifulde forretningshemmeligheder og fortrolige oplysninger, der tilhører Adobe Systems Incorporated og selskabets leverandører. Softwaren er beskyttet af lov, herunder men ikke begrænset til den i USA og andre lande gældende lovgivning om ophavsret samt internationale konventionsbestemmelser. Medmindre det er udtrykkeligt angivet heri, giver denne aftale dig ingen immaterielle rettigheder til Softwaren, og alle rettigheder, der ikke udtrykkeligt tildeles, er forbeholdt Adobe og dets leverandører.

4. Begrænsninger og krav.

4.1 Oplysninger. Enhver tilladt kopi af Softwaren, som du fremstiller, skal indeholde de samme meddelelser om ophavsret og ejendomsret, som fremgår af eller i Softwaren.

4.2 Brugsforpligtelser. Du accepterer, at du ikke vil bruge Softwaren til andet end det tilladte ifølge denne aftale, og at du ikke vil bruge Softwaren på en måde, der er i uoverensstemmelse med dens design og dokumentation.

4.3 Ingen ændringer. Bortset fra hvad der er tilladt i medfør af afsnit 2.7 eller 16, må du ikke ændre, tilpasse eller oversætte Softwaren.

4.4 Ingen reverse engineering. Du må ikke foretage reverse engineering, dekompilering, og du må ikke adskille eller på anden vis forsøge at afsløre Softwarens kildekode, undtaget i det omfang du i henhold til gældende lov udtrykkeligt er berettiget til at dekompilere og alene for at opnå interoperabilitet med Softwaren.

4.5 Ingen ”unbundling”. Softwaren kan indeholde forskellige applikationer, hjælpeprogrammer og komponenter og kan understøtte flere platforme og sprog og leveres muligvis til dig på flere medier eller i flere kopier. Ikke desto mindre er Softwaren designet og leveret til dig som et enkelt produkt, der er beregnet til brug som et enkelt produkt på computere, jfr. afsnit 2 og afsnit 16. Du behøver ikke installere alle komponenterne i softwaren, men du må ikke adskille Softwarens komponenter til brug på forskellige computere. Du må ikke adskille eller ompakke Softwaren med henblik på distribution, overdragelse eller videresalg. Se afsnit 16 for oplysninger om specifikke undtagelser til nærværende afsnit 4.5.

4.6 Overdragelse. DU ER IKKE BERETTIGET TIL AT UDLEJE, BORTLEASE, SÆLGE, VIDERELICENSERE ELLER OVERDRAGE DINE RETTIGHEDER TIL SOFTWAREN ELLER TIL AT TILLADE, AT EN DEL AF SOFTWAREN KOPIERES TIL ANDRE PERSONERS ELLER JURIDISKE ENHEDERS COMPUTERE, UNDTAGEN I DET OMFANG DET MÅTTE VÆRE UDTRYKKELIGT TILLADT EFTER DENNE AFTALE. Du er dog berettiget til at overdrage alle dine rettigheder til brug af Softwaren til en anden person eller juridisk enhed, under forudsætning af at: (a) du til en sådan person eller juridisk enhed også overdrager (i) denne aftale, (ii) serienumre, softwaren på medier fra Adobe eller dets autoriserede distributører og alt anden software eller hardware bundlet, pakket eller præinstalleret sammen med softwaren, herunder alle kopier, opgraderinger, opdateringer og tidligere versioner, og (iii) alle kopier af fontsoftware konverteret til andre formater; (b) du ikke beholder opgraderinger, opdateringer eller kopier, herunder sikkerhedskopier og kopier lagret på en computer; og (c) modtageren accepterer denne aftales vilkår og betingelser og alle øvrige vilkår og betingelser, som var gældende for dit køb af en gyldig licens til Softwaren. UANSET DET FORANSTÅENDE ER DU IKKE BERETTIGET TIL AT OVERDRAGE UDDANNELSESKOPIER, ”PRE-RELEASE”- OG ”NOT FOR RESALE”-KOPIER AF SOFTWAREN. Adobe kan forud for en overdragelse kræve, at du og erhververen skriftligt bekræfter at ville overholde denne aftale, at I videregiver oplysninger om jer selv til Adobe, og at I registrerer jer som slutbrugere af Softwaren. Afsæt 4-6 uger til overdragelsen. Venligst besøg http://www.adobe.com/go/support_dk eller kontakt Adobes Customer Support Department for yderligere information.

4.7 Ingen servicebureau. Du vil ikke bruge eller udbyde Softwaren som et servicebureau.

4.8 Begrænsninger vedrørende Adobe Runtime. Du må ikke bruge Adobe Runtime på en anden enhed end en personlig computer eller med en integreret eller enhedsversion af et operativsystem. Du må for eksempel ikke bruge Adobe Runtime på en (a) mobil enhed, STB-boks (set top box), håndholdt enhed, telefon, web pad, tablet og Tablet PC, der ikke kører Windows XP Tablet PC Edition og senere versioner, spilkonsol, tv, dvd-afspiller, mediecenter (dog ikke Windows XP Media Center Edition og senere versioner), elektronisk opslagstavle eller andre former for digitale skilte, internetudstyr eller andet udstyr med internetadgang, PDA, medicinsk udstyr, betalingsautomat, telematisk udstyr, spilmaskine, system til automatisering af hjemmet, kiosk, fjernbetjeningsenhed eller anden elektronisk enhed, (b) operatørbaseret mobiltelefon, kabel, satellit eller tv-system eller (c) en anden enhed i et lukket system. For information om licens til Adobe Runtimes til brug på sådanne systemer, besøg http://www.adobe.com/go/licensing_dk.

5. Opdateringer.

Hvis Softwaren er en opgradering eller en opdatering af en tidligere version af Adobe software, skal du have en gyldig licens til en sådan tidligere version for at bruge opgraderingen eller opdateringen. Når du har installeret sådanne opdateringer eller opgraderinger, kan du fortsætte med at bruge den tidligere version i overensstemmelse med den tilhørende slutbrugerlicensaftale, forudsat at (a) opgraderingen eller opdateringen og alle tidligere versioner er installeret på den samme computer, (b) de tidligere versioner eller kopier heraf ikke overføres til en anden part eller enhed, medmindre alle kopier af opdateringen eller opgraderingen også overføres til pågældende part eller enhed, og (c) du anerkender, at enhver forpligtelse for Adobe til at supportere tidligere version(er) kan bortfalde efter opgraderingen eller opdateringen er gjort tilgængelig. Ingen anden brug af tidligere version(er) er tilladt efter installation af en opdatering eller opgradering. Opgraderinger og opdateringer kan af Adobe gives i licens til dig på yderligere eller anderledes vilkår.

6. BEGRÆNSET GARANTI.

Adobe garanterer over for den person eller juridiske enhed, der først køber en licens til Softwaren til brug i overensstemmelse med vilkårene i denne aftale, at Softwaren i al væsentlighed vil fungere i overensstemmelse med dokumentationen i en periode på halvfems (90) dage at regne fra modtagelsen af softwaren, og når denne anvendes på det anbefalede operativsystem og den anbefalede hardwarekonfiguration. Ikke-væsentlige udsving i Softwarens funktionalitet i forhold til Dokumentationen udgør ikke grundlag for et garantikrav. Denne begrænsede garanti gælder ikke for følgende, som er gjort tilgængelig SOM DEN ER OG FOREFINDES og uden garanti fra Adobe: programrettelser, frontsoftware konverteret til andre formater; pre-release (beta) versioner, prøvekopier, ”starter”, evaluering, produktprøver og ”not for resale” (NFR) kopier af softwaren; hjemmesider, Adobe online-tjenester; tredjeparts online-tjenester Certificeret dokument-tjenester (se afsnit 16); og enhver software, der er gjort gratis tilgængelig af Adobe via download fra en Adobe hjemmeside. Alle garantikrav skal gøres gældende over for Adobes Support Department inden for en sådan periode på halvfems (90) dage sammen med gyldig kvittering for købet. Besøg Adobe Customer Support på http://www.adobe.com/go/support_dk for yderligere information om garantikrav. Hvis Softwaren ikke i al væsentlighed fungerer i overensstemmelse med Dokumentationen, er Adobes og dets associerede enheders eneste forpligtelse og din eneste afhjælpningsmulighed begrænset til, efter Adobes valg, enten ombytning af Softwaren eller tilbagebetaling af den licensafgift, du har betalt for Softwaren. DEN BEGRÆNSEDE GARANTI, DER ER ANFØRT I DETTE AFSNIT, GIVER DIG BESTEMTE JURIDISKE RETTIGHEDER. DU KAN HAVE ANDRE RETTIGHEDER I HENHOLD TIL LOVGIVNINGEN, SOM KAN VÆRE FORSKELLIGE FRA RETSOMRÅDE TIL RETSOMRÅDE. ADOBE FORSØGER IKKE AT BEGRÆNSE DINE GARANTIRETTIGHEDER PÅ NOGEN MÅDE, DER IKKE ER TILLADT IFØLGE LOVGIVNINGEN. Læs afsnit 16 for bestemmelser vedrørende dit retsområde eller kontakt Adobes Customer Support Department.

7. ANSVARSFRASKRIVELSE.

OVENSTÅENDE BEGRÆNSEDE GARANTI ER DEN ENESTE GARANTI, SOM ADOBE OG DETS ASSOCIEREDE ENHEDER GIVER, OG ANGIVER DINE ENESTE MISLIGHOLDELSESBEFØJELSER I TILFÆLDE AF ADOBES, DETS ASSOCIEREDE ENHEDERS ELLER DISSE SELSKABERS LEVERANDØRERS BRUD PÅ DEN GIVNE GARANTI. OVENSTÅENDE GIVNE GARANTI OG ENHVER LOVBESTEMT GARANTI OG MISLIGHOLDELSESBEFØJELSE, DER IKKE KAN FRAVIGES ELLER BEGRÆNSES UNDER GÆLDENDE LOV, ER DE ENESTE GARANTIER, DER GÆLDER FOR SOFTWAREN. BORTSET FRA DE GIVNE OG LOVBESTEMTE GARANTIER OG MISLIGHOLDELSESBEFØJELSER FRASKRIVER ADOBE, DETS ASSOCIEREDE ENHEDER, LEVERANDØRER OG CERTIFIKATUDSTEDENDE MYNDIGHEDER (DEFINERET NEDENFOR) SIG ALLE GARANTIER, BETINGELSER, ERKLÆRINGER ELLER VILKÅR, DET VÆRE SIG UDTRYKKELIGE ELLER STILTIENDE, OG UANSET SÅDANNE MÅTTE FØLGE AF LOV, RETSPRAKSIS, RETSSÆDVANE, SÆDVANE, SKIK OG BRUG ELLER BASERET PÅ ANDET GRUNDLAG ELLER OM ANDET FORHOLD, HERUNDER MEN IKKE BEGRÆNSET TIL FUKTIONALITET, SIKKERHED, IKKE-KRÆNKELSE AF TREDJEPARTS RETTIGHEDER, INTEGRERING, SALGBARHED, UFORSTYRRET NYDELSESRET, TILFREDSSTILLENDE KVALITET ELLER EGNETHED TIL ET BESTEMT FORMÅL. BORTSET FRA SÅDANNE GIVNE OG LOVBESTEMTE GARANTIER OG MISLIGHOLDELSESBEFØJELSER LEVERER ADOBE OG DETS LEVERANDØRER SOFTWAREN OG ADGANG TIL ENHVER HJEMMESIDE, ADOBE ELLER TREDJEPARTS ONLINE-TJENESTER OG CERTIFIKATUDSTEDENDE MYNDIGHEDERS TJENESTER SOM DE ER OG FOREFINDES OG MED ALLE FEJL. DENNE GARANTIFRASKRIVELSER KAN I NOGLE STATER VÆRE UGYLDIG. DU KAN HAVE ANDRE RETTIGHEDER I HENHOLD TIL LOVGIVNINGEN, SOM IKKE KAN FRAFALDES ELLER FRASKRIVES. ADOBE FORSØGER IKKE AT BEGRÆNSE DINE GARANTIRETTIGHEDER PÅ NOGEN MÅDE, DER IKKE ER TILLADT IFØLGE LOVGIVNINGEN. Bestemmelserne i afsnit 7 og 8 vil fortsat være gældende efter aftalens ophør uanset årsag. Dette indebærer dog ikke en fortsat ret til at bruge Softwaren efter denne aftales ophør.

8. ANSVARSBEGRÆNSNING.

BORTSET FRA DEN OVENFOR NÆVNTE ENESTE MISLIGHOLDELSESBEFØJELSE, SOM TILBYDES AF ADOBE, OG ENHVER MISLIGHOLDELSESBEFØJELSE, SOM IKKE KAN FRAVIGES ELLER BEGRÆNSES UNDER LOVGIVNINGEN, ER ADOBE, DETS ASSOCIEREDE ENHEDER, DISSE SELSKABERS LEVERANDØRER ELLER CERTIFIKATUDSTEDENDE MYNDIGHEDER I INTET TILFÆLDE ERSTATNINGSANSVARLIGE OVER FOR DIG FOR TAB, SKADER, KRAV ELLER ANDRE OMKOSTNINGER UANSET DISSES ART, HERUNDER DIREKTE, INDIREKTE ELLER HÆNDELIGE SKADER, TAB ELLER FØLGETAB, FOR TABT ARBEJDSFORTJENESTE ELLER MISTET OPSPARING, ETHVERT TAB HIDRØRENDE FRA DRIFTSFORSTYRRELSE, PERSONSKADE ELLER MANGLENDE OPFYLDELSE AF OMSORGSFORPLIGTELSE, ELLER KRAV FREMSAT AF TREDJEPART OG DETTE UANSET, OM EN ADOBE-REPRÆSENTANT MÅTTE VÆRE BLEVET UNDERRETTET OM MULIGHEDEN FOR SÅDANNE TAB, SKADESERSTATNINGER, KRAV ELLER OMKOSTNINGER. DEN SAMLEDE HÆFTELSE FOR ADOBE, DETS ASSOCIEREDE ENHEDER, FOR DISSE SELSKABERS LEVERANDØRER OG CERTIFIKATUDSTEDENDE MYNDIGHEDER I MEDFØR AF ELLER I FORBINDELSE MED DENNE AFTALE, UANSET OM DET DREJER SIG OM KONTRAKTMÆSSIGT ERSTATNINGSANSVAR ELLER ERSTATNINGSRETLIGT ANSVAR UDEN FOR KONTRAKT (I BEGGE TILFÆLDE OMFATTENDE UDEN BEGRÆNSNING UAGTSOMHED) ELLER PÅ ANDEN VIS, ER I ALLE TILFÆLDE BEGRÆNSET TIL DET BELØB, SOM MÅTTE VÆRE BETALT FOR SOFTWAREN. DENNE BEGRÆNSNING GÆLDER OGSÅ I TILFÆLDE AF VÆSENTLIG MISLIGHOLDELSE ELLER I TILFÆLDE AF MISLIGHOLDELSE AF DENNE AFTALES VÆSENTLIGE BESTEMMELSER. Intet i denne aftale begrænser Adobes ansvar over for dig i tilfælde af død eller personskade som følge af Adobes uagtsomhed eller svig. Adobe optræder på vegne af sine associerede enheder, sine leverandører og certifikatudstedende myndigheder i henseende til fraskrivelse, udelukkelse og begrænsning af forpligtelser, garantier og ansvar, men ikke i andre henseender eller for noget andet formål. Yderligere oplysninger fås ved henvendelse til Adobe Customer Support Department.

OVENSTÅENDE BEGRÆNSNINGER OG FRASKRIVELSER FINDER ANVENDELSE I DET OMFANG, GÆLDENDE RET I DIT RETSOMRÅDE TILLADER DET. DENNE ANSVARSBEGRÆNSNING KAN I NOGLE STATER VÆRE UGYLDIG. DU KAN HAVE ANDRE RETTIGHEDER, UNDER LOV OM FORBRUGERBESKYTTELSE OG ANDRE LOVE, SOM IKKE KAN FRAFALDES. ADOBE FORSØGER IKKE AT BEGRÆNSE DIN GARANTI ELLER MISLIGHOLDELSESBEFØJELSER PÅ NOGEN MÅDE, DER IKKE ER TILLADT IFØLGE LOVGIVNINGEN. SE AFSNIT 16 FOR RETSOMRÅDE-SPECIFIKKE ERKLÆRINGER.

9. Eksportregler.

Du accepterer, at Softwaren ikke bliver sendt, overført eller eksporteret til noget land eller på nogen måde brugt på en måde, som er forbudt af United States Export Administration Act eller anden eksportlovgivning, restriktioner eller regulativer (samlet kaldet ”Eksportlovgivningen”). Såfremt Softwaren betragtes som et eksportreguleret produkt i medfør af Eksportlovgivningen, erklærer og garanterer du desuden, at du ikke er statsborger eller bosiddende i et land omfattet af eksportforbud eller anden begrænsning (herunder uden begrænsning Iran, Syrien, Sudan, Cuba og Nordkorea), og at det ikke er dig i medfør af Eksportlovgivning på anden vis forbudt at modtage Softwaren. Alle rettigheder til brug af Softwaren gives på betingelse af, at sådanne rettigheder fortabes, såfremt du undlader at efterleve denne aftales vilkår.

10. Lovvalg.

Hvis du er en forbruger, der bruger Softwaren udelukkende til personlig, ikke-forretningsmæssige formål, er denne aftale underlagt lovgivningen i den stat, du har købt Softwarelicensen. Hvis ikke du er en sådan forbruger, er denne aftale er underlagt og skal fortolkes i henhold til gældende ret i: (a) Staten Californien, hvis en licens til Softwaren anskaffes, mens du opholder dig i USA, Canada eller Mexico; eller (b) i Japan, hvis en licens til Softwaren anskaffes, mens du opholder dig i Japan, Kina, Korea eller et andet land i Sydøstasien, hvor alle officielle sprog skrives med enten ideografisk skrift (f.eks. hanzi, kanji eller hanja), og/eller anden skrift baseret på eller med samme struktur som ideografisk skrift som f.eks. hangul eller kana; eller (c) England, hvis en licens til Softwaren anskaffes, mens du opholder dig i et retsområde, der ikke er beskrevet ovenfor. Domstolene i henholdsvis Santa Clara County, Californien, hvor californisk ret er gældende, Tokyo District Court i Japan, hvor japansk ret er gældende, og kompetente domstole i London, England, hvor engelsk ret er gældende, skal have ikke-eksklusiv jurisdiktion i henseende til alle tvister vedrørende denne aftale. Nærværende aftale er hverken underlagt lovvalgsregler for noget retsområde eller de Forenende Nationers konvention om aftaler om internationale køb (CISG), hvis anvendelse udtrykkeligt er udelukket ved nærværende aftale.

11. Generelle bestemmelser.

Hvis en del af denne aftale erklæres ugyldig eller ikke kan håndhæves, påvirker det ikke gyldigheden af den øvrige del af denne aftale, som fortsat er gyldig og kan håndhæves i henhold til dens vilkår. Denne aftale kan alene ændres ved skriftlig aftale underskrevet af en af Adobe dertil bemyndiget repræsentant. Denne Aftale udgør den samlede aftale mellem Adobe og dig i henseende til Softwaren, og den træder i stedet for enhver tidligere tilkendegivelse, diskussion, løfte, meddelelse eller annoncering vedrørende Softwaren.

12. Bemærkninger til slutbrugere i den amerikanske forvaltning.

For så vidt angår slutbrugere i den amerikanske forvaltning, forpligter Adobe sig til at overholde alle love om ligeret, i det omfang disse måtte være relevante, bestemmelserne i Executive Order 11246, med senere ændringer, paragraf 402 i loven ”Vietnam Era Veterans Readjustment Assistance Act” fra 1974 (38 USC 4212), og paragraf 503 i loven ”Rehabilitation Act” fra 1973, med senere ændringer, og reglerne i 41 CFR Parts 60-1 til 60-60, 60-250, og 60-741. Reglen om positiv særbehandling og bestemmelserne i foregående afsnit udgør ved henvisning dertil en del af denne aftale.

13. Overholdelse af licensvilkår.

Hvis du er en virksomhed, et selskab eller en organisation, accepterer du hermed, at en gang hver 12. måned har Adobe eller en af Adobe bemyndiget repræsentant med 10 dages forudgående varsel, ret til at inspicere dine optegnelser, systemer og anlæg for at verificere at brugen af alt software fra Adobe er i overensstemmelse med dine gyldige licenser fra Adobe. Hvis en verifikation afslører, at din brug ikke er i overensstemmelse med en gyldig licens, så skal du øjeblikkeligt anskaffe en gyldig licens for at bringe brugen i overensstemmelse.

14. Internet konnektivitet og privatliv.

14.1 Automatisk kobling på Internettet. Softwaren kan få din computer til automatisk at koble sig på Internettet og kommunikere med en Adobe hjemmeside med formål som kan inkludere, at du kan hente yderligere oplysninger, faciliteter og funktioner. Medmindre andet er angivet i afsnittene 14.2 til og med 14.6, gælder følgende bestemmelser for alle automatiske internetopkoblinger, som Softwaren udfører:

14.1.1 Når Softwaren automatisk kobler på Internettet, sendes der en internet-protokol-adresse (”IP-adresse”), der er tilknyttet din aktuelle internetforbindelse, til en Adobe hjemmeside;

14.1.2 Når Softwaren automatisk kobler på Internettet, sendes der ingen personlig identificerbare oplysninger, bortset fra i den udstrækning IP-adresser kan betragtes som personligt identificerbare i nogle retsområder; og

14.1.3 Når som helst Softwaren kobler på Internettet og kommunikerer med en Adobe hjemmeside, skal Adobe Privacy Policy (http://www.adobe.com/go/privacy_dk) være gældende. Desuden, medmindre du på det pågældende tidspunkt har fået leveret særskilte betingelser for brug, skal Adobe.com Terms of Use (betingelser for brug) (http://www.adobe.com/go/copyright_dk) være gældende. Bemærk, at Adobe Privacy Policy tillader sporíng (tracking) af besøg på hjemmesider, og den giver udførlig information om emnerne sporing (tracking) og brug af cookies, web beacons og lignende.

14.2 Brug af PDF-filer. Når du ved hjælp af Softwaren åbner et PDF-dokument, der er blevet aktiveret til at vise annoncer gennem registrering hos Ads for Adobe PDF servicen, så kan din computer oprette forbindelse til en hjemmeside drevet af Adobe, en annoncør eller anden tredjepart. Udover at sende din IP-adresse kan den part, som hoster siden, benytte teknologi til at sende (eller ”serve”) annoncering eller andet elektronisk indhold. De der driver hjemmesiden kan også benytte JavaScript, web beacons (også kendt som action tags eller single-pixel gifs) og andre teknologier for at fremme og måle effektiviteten af annoncer og for at målrette annonceindhold. Adobe har hverken adgang til eller kontrol med de faciliteter, som tredjepart måtte bruge, og tredjeparts hjemmesiders praksis med henblik på informationsbrug er ikke omfattet af Adobe Privacy Policy.

14.3 Opdatering. Softwaren kan få din computer til automatisk at koble sig på Internettet for at kontrollere for opdateringer, som er tilgængelige til automatisk download til din computer og give Adobe besked om at installationen af Softwaren er vellykket. Se venligst Dokumentation for oplysninger om standard indstillinger for opdatering.

14.4 Brug af Adobes online-tjenester. Softwaren kan bruge din computer til at koble automatisk på Internettet for at lette din adgang til indhold og tjenester, der leveres til dig af Adobe som yderligere beskrevet i afsnit 16.5. Desuden kan din Software automatisk opdatere materialer, der kan downloades fra disse tjenester, for at give øjeblikkelig tilgængelighed til disse tjenester, også når du er offline. Se venligst Dokumentation for oplysninger om standard indstillinger for opdatering.

14.5 Digitale Certifikater. Softwaren bruger digitale certifikater for at hjælpe dig med at identificere downloadede filer (f.eks. programmer og indhold) og udgiverne af disse filer. For eksempel anvender Adobe AIR digitale certifikater til at hjælpe dig med at identificere udgiveren af Adobe AIR programmer og Adobe Acrobat produktfamilien anvender digitale certifikater til at signere og validere signaturer i PDF-dokumenter og at validere certificerede PDF-dokumenter. Din Computer kan koble sig på Internettet ved validering af et digitalt certifikat.

14.6 Settings Manager. Softwaren kan omfatte Flash Player. Flash Player kan bevirke at visse brugerindstillinger gemmes som et lokalt delt objekt på din Computer. Disse indstillinger er ikke knyttet til dig, men giver dig mulighed for at konfigurere bestemte indstillinger i Flash Player. Du kan finde flere oplysninger om lokale, delte objekter på http://www.adobe.com/go/flashplayer_security_dk og flere oplysninger om Settings Manager på http://www.adobe.com/go/settingsmanager_dk.

15. Peer-to-peer-kommunikation.

Softwaren kan bruge din forbindelse til et lokalt netværk til automatisk at koble sig på anden Adobe software, og derved indikere på det lokale netværk, at den er tilgængelig for kommunikation med anden Adobe software. Disse forbindelser kan transmittere din opkoblings IP-adresse til det lokale netværk, men der transmitteres eller modtages aldrig personlige identificerbare oplysninger via sådanne netværksforbindelser (bortset fra i den udstrækning IP-adresser kan betragtes som personligt identificerbare i nogle retsområder). Se venligst Dokumentation for oplysninger om ændring af standard indstillinger.

16. Specifikke bestemmelser og undtagelser.

Nærværende afsnit indeholder særlige bestemmelser for bestemte produkter og komponenter i Softwaren samt begrænsede undtagelser til de ovenfor anførte vilkår og betingelser. I det omfang en bestemmelse i dette afsnit er i modstrid med andre vilkår og betingelser i denne aftale, vil dette afsnit have forrang for sådanne andre vilkår og betingelser.

16.1 Ingen præjudice, EU-bestemmelser.

16.1.1 Denne aftale er uden præjudice i forhold til sådanne lovbestemte rettigheder, som en part, inklusive de der handler som forbrugere, måtte have. For forbrugere i eksempelvis New Zealand, der anskaffer Softwaren til personlig brug eller hjemmebrug (ikke i forretningsøjemed), er denne aftale underlagt ”Consumer Guarantees Act”.

16.1.2 Hvis du har købt Softwaren i den Europæiske Union (EU), er du som regel bosiddende i EU, og du er en forbruger (dvs. du bruger Softwaren til personlige, ikke-forretningsmæssige formål), gælder afsnit 6 ikke for dit køb og din anvendelse af Softwaren. I stedet udsteder Adobe en garanti for en periode på 2 år fra købstidspunktet, hvor Softwaren leverer de funktionaliteter, der er beskrevet i Dokumentationen (de ”aftalte funktionaliteter”), når den anvendes på den anbefalede hardwarekonfiguration. Uvæsentlig variation i de aftalte funktionaliteter vil ikke kunne godtgøre garantirettigheder. DENNE GARANTI GÆLDER IKKE FOR SOFTWARE SOM DU ANMODER OM AT BRUGE SOM 'PRE-RELEASE', PRØVE, STARTPAKKE, PRODUKTPRØVE ELLER FOR FONTSOFTWARE, DER ER KONVERTERET TIL ANDRE FORMATER ELLER HVIS SOFTWAREN IKKE FUNGERER, FORDI DEN ER BLEVET ÆNDRET AF DIG. For at komme med et garantikrav skal du meddele dette til Adobe Customer Support Department inden for denne 2-årige periode samt indgive købsbevis for Softwaren. Adobe vil undersøge, om der er en fejl i Softwaren eller meddele dig, hvis fejlen opstår, fordi du ikke har installeret Softwaren korrekt (er det tilfældet, vil Adobe hjælpe dig). Hvis der er en fejl i Softwaren, kan du af Adobe anmode om enten en refundering eller en repareret/erstatningskopi af Softwaren. Anmodninger skal indsendes sammen med købsbevis. Hvis dit garantikrav er begrundet, vil Adobe imødekomme kravet om repareret/erstatningssoftware, medmindre det ikke er rimeligt for Adobe at gøre dette. I sådanne tilfælde vil Adobe refundere købet. Kontakt Adobe Customer Support Department vedrørende hjælp til garantispørgsmål.

Bemærk, at bestemmelserne i afsnit 8 (Ansvarsbegrænsning) fortsat er gældende til de erstatningskrav du måtte gøre gældende i forbindelse med din brug af Softwaren. Adobe er dog ansvarlig for direkte tab, som er rimeligt forudsigelige i tilfælde af brud på denne aftale fra Adobes side. Du anmodes om at tage alle rimelige foranstaltninger for at undgå og reducere skader, især ved at tage sikkerhedskopier af Softwaren og dine computerdata.

Denne aftale og især dette afsnit 16.1.2 beskriver dine rettigheder (herunder dine lovmæssige rettigheder) i tilfælde, der skulle opstå problemer med brugen af Softwaren. Hvis dine lovmæssige rettigheder er mere omfattende end denne beskrivelse, er de lovmæssige rettigheder gældende.

16.2 Yderligere betingelser for ”pre-release”-Softwaren. Hvis Softwaren er en før-kommerciel udgivelse eller beta-software (”pre-release”-Software), gælder nærværende afsnit. Pre-release-Softwaren er en ”pre-release”-version og ikke et udtryk for det endelige produkt fra Adobe og kan indeholde fejl og andre problemer, som kan medføre systemfejl eller andre fejl samt tab af data. Adobe kan vælge aldrig at udgive Pre-release-Softwaren kommercielt. Hvis du modtog ”Pre-Release”-Softwaren i overensstemmelse med en separat skriftlig aftale, f.eks. ”Adobe Systems Incorporated Serial Agreement for Unreleased Products”, er brugen af Softwaren underlagt en sådan aftale. Du skal returnere eller ødelægge alle kopier af ”Pre-Release”-Softwaren, såfremt dette ønskes af Adobe, eller på tidspunktet for Adobes kommercielle udgivelse af sådan Software. DIN BRUG AF PRE-RELEASE-SOFTWARE SKER FOR DIN EGEN RISIKO. SE AFSNIT 7 OG 8 VEDRØRENDE GARANTIANSVARSFRASKRIVELSER OG ANSVARSBEGRÆNSNINGER FOR PRE-RELEASE-SOFTWARE.

16.3 Undervisningssoftware. Hvis softwaren er et Educational Software Product (software produceret og distribueret alene til brug for undervisningsslutbrugere), må du ikke bruge softwaren, medmindre du er undervisningsslutbruger. Besøg http://www.adobe.com/go/edu_purchasing_dk for at få at vide, om du opfylder betingelserne. Hvis du vil have oplysninger om forhandlere af Adobe Authorized Academic i dit område, skal du besøge http://www.adobe.com/go/store_dk.

16.4 Fontsoftware. Hvis Softwaren indeholder fontsoftware;

16.4.1 Du er berettiget til at bruge fontsoftwaren sammen med Softwaren på Computere som beskrevet i afsnit 2 og udskrive fontsoftwaren på en hvilken som helst output-enhed forbundet til disse Computere.

16.4.2 Hvis det Tilladte Antal Computere er fem eller færre, er du berettiget til at downloade fontsoftwaren til hukommelsen (harddisk eller RAM) i én output-enhed forbundet til mindst én af disse Computere, med det formål at have sådan fontsoftware gemt i output-enheden, og i yderligere én sådan output-enhed for hver gang det Tilladte Antal Computere forhøjes med fem (5).

16.4.3 Du er berettiget til at tage en kopi af den/de font(e) du har brugt til en særlig fil, til en kommerciel printer- eller andet servicebureau, og sådan servicebureau er berettiget til at bruge fonten(e) til at behandle din fil, forudsat at sådan servicebureau har en gyldig licens til at bruge den pågældende fontsoftware.

16.4.4 Du er berettiget til at konvertere og installere fontsoftwaren til et andet format til brug i forbindelse med andre operativsystemer, på følgende betingelser: En computer på hvilken den konverterede fontsoftware bruges eller installeres vil blive betragtet som en af dine Tilladte Antal Computere. Brug af den fontsoftware du har konverteret vil ske i overensstemmelse med alle vilkår og betingelser i denne aftale. Sådan konverteret fontsoftware må kun bruges i forbindelse med din egen sædvanlige interne virksomhed eller personlig brug og må ikke distribueres eller overdrages, uanset formålet, medmindre dette sker i overensstemmelse med afsnit 4.6 i denne aftale.

16.4.5 Du er berettiget til at integrere (”embed”) kopier af fontsoftwaren i dine elektroniske dokumenter med det formål at udskrive og vise/se dokumentet på skærmen. Hvis den fontsoftware, som du integrerer, er klassificeret som ”licensed for editable embedding” (licens til redigerbar integrering) på Adobes website http://www.adobe.com/go/embedding_eula_dk, er du også berettiget til at integrere kopier af denne fontsoftware med det yderligere formål at redigere dine elektroniske dokumenter. Ingen andre rettigheder til integrering er underforstået eller tilladt i henhold til denne aftale.

16.5 Online-tjenester.

16.5.1 Leveret af Adobe. Softwaren letter din adgang til indhold og forskellige tjenester, der findes på hjemmesider drevet af Adobe og/eller dets associerede enheder (”Adobe online-tjenester”). Eksempler på sådanne Adobe online-tjenester kan omfatte, men er ikke begrænset til: Resource Central, kuler, Acrobat.com, Bridge Home, Search for Help, Device Central og produkt-velkomstskærme. I nogle tilfælde kan en Adobe online-tjeneste fremkomme som en facilitet eller udvidelse i Softwaren, selvom den er anbragt på en hjemmeside. I nogle tilfælde kan adgang til en Adobe online-tjeneste kræve et særskilt abonnement eller anden form for betaling for at give adgang, og/eller du skal samtykke i ekstra betingelser for brug. Adobe online-tjenester er eventuelt ikke tilgængelige på alle sprog eller for indbyggere i alle lande, og Adobe kan til enhver tid og uden nærmere begrundelse, modificere eller afbryde adgangen til enhver Adobe online-tjeneste. Adobe forbeholder sig også ret til at begynde at kræve betaling for adgang til eller brug af en Adobe online-tjeneste, der tidligere var gratis. Fordi Adobe online-tjenester afhænger af automatisk kobling på Internettet, bedes du også se afsnit 14 for vigtige oplysninger vedrørende Internet konnektivitet og privatliv. Som angivet i afsnit 14 gælder, at når softwaren går ind på en Adobe online-tjeneste, er din brug af en sådan Adobe online-tjeneste underlagt Adobe Privacy Policy (http://www.adobe.com/go/privacy_dk), Adobe.com Terms of Use (http://www.adobe.com/go/copyright_dk) og yderligere betingelser for brug, som du eventuelt bliver gjort bekendt med på det pågældende tidspunkt.

16.5.2 Leveret af tredjepart. Softwaren kan lette din adgang til hjemmesider drevet af tredjepart, der tilbyder varer, information, software og tjenester (”Tredjeparts online-tjenester”). Eksempler på sådanne tredjeparts online-tjenester kan omfatte, men er ikke begrænset til: Kodak Easy Share Gallery tjeneste og indhold i Adobe Media Player Catalog. Din adgang til og brug af enhver tredjeparts online-tjeneste er underlagt de vilkår, betingelser, ansvarsfraskrivelser og meddelelser, der findes på sådanne hjemmesider eller på anden måde er relateret til sådanne tredjeparts online-tjenester.Adobe kan til enhver tid og uden nærmere begrundelse, modificere eller afbryde adgangen til tredjeparts online-tjenester. Adobe kontrollerer ikke, indestår ikke for og accepterer ikke ansvar for tredjeparts online-tjenester. Enhver transaktion mellem dig og tredjepart i tilknytning til en tredjeparts online-tjeneste, herunder sådan tredjeparts politik vedrørende privatliv (Privacy Policy) og brug af dine personlige oplysninger, levering af og betaling for varer og tjenesteydelser samt andre vilkår, betingelser, garantier eller indeståelser associeret med sådan transaktion, vedrører alene og er alene indgået mellem dig og sådan tredjepart. Tredjeparts online-tjenester er eventuelt ikke tilgængelige på alle sprog eller for indbyggere i alle lande, og Adobe kan til enhver tid og uden nærmere begrundelse, modificere eller afbryde adgangen til enhver tredjeparts online-tjeneste.

16.5.3 BORTSET FRA HVOR DET ER UDTRYKKELIGT AFTALT MED ADOBE ELLER DETS ASSOCIEREDE ENHEDER ELLER MED TREDJEPART I EN SEPARAT AFTALE, SKER DIN BRUG AF ADOBE OG TREDJEPARTS ONLINE-TJENESTER FOR DIN EGEN RISIKO OG UNDERGIVET DEN GARANTI OG DE ANSVARSBEGRÆNSNINGER, DER FREMGÅR AF AFSNIT 7 OG 8.

16.6 After Effects Render Engine. Hvis Softwaren indeholder den fulde version af Adobe After Effects, er du berettiget til at installere et ubegrænset antal Render Engines på Computere i dit Interne Netværk, som omfatter mindst én Computer, på hvilken den fulde version af Adobe After Effects software er installeret. Udtrykket ”Render Engine” betyder en installerbar del af Softwaren, der muliggør præsentation af After Effects projekter, men som ikke kan bruges til at skabe eller ændre i projekterne, og som ikke inkluderer den komplette After Effects brugergrænseflade.

16.7 Version Cue Software. Hvis Softwaren indeholder Adobe Creative Suite software og Version Cue softwaren, er du berettiget til - som et alternativ til at installere og bruge en enkelt kopi af Version Cue Server komponenten sammen med de andre software komponenter som tilladt i medfør af afsnit 2.1 - at installere Version Cue Server komponenten på én filserver i dit interne netværk og gøre den tilgængelig for computere på et sådant netværk, så længe denne har mindst en computer på hvilken Adobe Creative Suite software er installeret. Såfremt din virksomhed udbyder kreative tjenester, så kan du give dine kunder uden for dit Interne Netværk adgang til Version Cue Server, hvis følgende kriterier er opfyldt:

(1) Du kan give adgang for de kunder for hvem du leverer en større kreative service, så som annoncering, public relation, grafisk design osv.;

(2) Du må kun give adgang for at fremme din kunders deltagelse i, samarbejde om og bidrag til de kreative projekter som har påtaget dig på deres vegne;

(3) Du må ikke opkræve et gebyr for adgang til eller for brug af Version Cue Serveren;

(4) Du må ikke give adgang til Version Cue Serveren til andre formål end de som er specificeret heri eller noget andet formål som er uafhængig af den kreative tjeneste du leverer, f.eks. styring af din kundes egne projekter;

(5) Dine kunder har ikke tilladelse til at downloade kopier af Version Cue Server og;

(6) Du efterlever alle andre vilkår og betingelser i denne aftale.

Ingen anden netværksbrug er tilladt, herunder, men ikke begrænset til Internet eller netbaserede arbejdsgrupper eller tjenester.

16.8 Adobe Drive Client Software. Hvis Softwaren indeholder Adobe Creative Suite software og Adobe Drive client softwaren, er du berettiget til - som et alternativ til at installere og bruge en enkelt kopi af Adobe Drive client softwaren sammen med de andre software komponenter - at installere Adobe Drive client softwaren på flere computere i dit interne netværk, forudsat at du har erhvervet et gyldigt serienummer til Adobe Drive client softwaren.

16.9 Digitale Certifikater.

16.9.1 Brug. Digitale certifikater udstedes af tredjemands certifikatudstedende myndigheder, herunder Adobe Certified Document Services (CDS) udbydere som er opført på http://www.adobe.com/go/partners_cds_dk (”certifikatudstedende myndigheder”) eller de kan være egen signeret.

16.9.2 Vilkår og betingelser. Ansvaret for køb af, brug af og tillid til digitale certifikater ligger hos dig og en certifikatudstedende myndighed. Inden du stoler på noget certificeret dokument, bør du gennemgå alle gældende vilkår og betingelser under hvilken det relevante certifikat udstedende myndighed leverer tjenester, inklusive eksempelvis abonnementsaftaler, aftaler med den part, der skal have tillid, regler og praksis for certifikater. Besøg http://www.adobe.com/go/partners_cds_dk for oplysninger om Adobes CDS forhandlere.

16.9.3 Anerkendelse. Du er indforstået med at (a) et digital certifikat kan muligvis være tilbagekaldt på verificeringstidspunktet, hvilket betyder, at en digital signatur eller et certifikat kan fremstå som gyldigt, selvom det i virkeligheden ikke er det, (b) en digitalt signaturs sikkerhed eller integritet er muligvis kompromitteret på grund af handlinger eller udeladelser fra den, der har signeret dokumentet, den pågældende certifikat udstedende myndighed eller anden tredjepart og (c) et certifikat kan være egen signeret og ikke udstedt af en certifikat udstedende myndighed. DU ER ALENE ANSVARLIG FOR AT AFGØRE OM DU VIL STOLE PÅ ET CERTIFIKAT ELLER EJ. MEDMINDRE EN SEPARAT SKRIFTLIG GARANTI ER UDSTEDT AF EN CERTIFIKATUDSTEDENDE MYNDIGHED, SÅ BRUGER DU DIGITALE CERTIFIKATER PÅ EGEN RISIKO.

16.9.4 Tredjepartbegunstigede. Du er indforstået med at enhver certifikatudstedende myndighed som du stoler på er en tredjepartbegunstiget i forhold til denne aftale og vil være berettiget til at håndhæve denne aftale i eget navn som værende Adobe.

16.9.5 Skadesløsholdelse. Du er indforstået med at holde Adobe og enhver relevant certifikatudstedende myndighed (medmindre andet er udtrykkeligt angivet i vilkår og betingelser) skadesløs, hvad angår ethvert form for ansvar, tab, retshandlinger, erstatninger eller krav (herunder alle rimelige udgifter, omkostninger og advokatsalærer), som måtte opstå i forbindelse med brugen af eller tilliden til enhver sådan myndighed, herunder, men ikke begrænset til (a) tillid til et udløbet eller tilbagekaldt certifikat; (b) urigtig verificering af et certifikat; (c) brug af et certifikat på måder, der ikke er tilladt under gældende vilkår og betingelser, denne Aftale eller gældende lov; (d) undladelse af at udvise rimelig dømmekraft i situationer, hvor der stoles på udstedende tjeneste eller certifikater eller (e) undladelse af at gennemføre nogen af forpligtelserne som er påkrævet i henhold til vilkår og betingelser for tjenesterne.

16.10 Acrobat Pro og Acrobat Pro Extended Feature.

16.10.1 Definitioner.

16.10.1.1 ”Deployere” betyder at levere eller på anden måde, direkte eller indirekte, gøre et Udvidet Dokument tilgængeligt for en eller flere modtagere.

16.10.1.2 ”Extended Document” betyder en PDF-fil, der er manipuleret af Acrobat Pro eller Acrobat Pro Extended Software for at gøre det muligt at gemme dokumenter med udfyldte PDF-formularer lokalt.

16.10.2 Hvis Softwaren inkluderer Acrobat Pro eller Acrobat Pro Extended, indeholder Softwaren aktiveringsteknologi, der tillader dig at udstyre PDF-dokumenter med visse egenskaber gennem brug af en digital signatur, der er indeholdt i Softwaren (”Nøgle”). Du accepterer ikke at tilgå, prøve på at få adgang til, kontrollere, ødelægge, fjerne, bruge eller distribuere Nøglen uanset formål.

16.10.3 For så vidt angår et unikt Udvidet Dokument er du berettiget til enten at (a) deployere det Udvidede Dokument til et ubegrænset antal unikke modtagere, men begrænset til at udtrække information i mere end 500 unikke tilfælde, hvor et Udvidet Dokument indeholder udfyldte formfelter, eller (b) deployere det Udvidede Dokument til højst 500 unikke modtagere uden begrænsning af det antal gange du må udtrække information fra et Udvidet Dokument, der returneres til dig i udfyldt stand af modtagerne. Selv om du erhverver yderligere licenser til at bruge Acrobat Pro eller Acrobat Pro Extended, udvides ovennævnte grænser ikke (ovennævnte grænser er det samlede antal grænser, uanset hvor mange yderligere licenser til at bruge Acrobat Professional, du har erhvervet), uanset om andet måtte være anført i aftalen.

16.11 Acrobat Pro Extended Capture Utility. Hvis Acrobat Pro Extended Capture Utility indgår i Softwaren, er du, ud over at installere Softwaren som tilladt i henhold til afsnit 2 ovenfor, berettiget til at installere hjælpeprogrammet på en enkelt Unix Computer.

16.12 FlashPaper Printer. Uanset om andet er anført i nærværende aftale, er du ikke berettiget til at (a) installere FlashPaper Printer på en server med flerbruger adgang eller brug, eller (b) ændre eller ombytte FlashPaper Printer-brugergrænsefladen, der viser FlashPaper-dokumenter.

16.13 Flash Player Projectors og Runtime. Dine rettigheder til at bruge Flash player, projector, standalone player, plug-in eller ActiveX kontrol, der leveres som del af Softwaren eller i en outputfil, er udelukkende som anført i følgende link, http://www.adobe.com/go/flashplayer_usage_dk. Medmindre andet fremgår heraf, har du ikke rettigheder til at bruge eller distribuere denne type softwaren.

16.14 Device Central. De mobile enhedsbilleder, der vises i Device Central, er kun til simuleringsformål. De faktiske mobile enheder, der gøres tilgængelige på markedet af de relevante producenter af mobile enheder, indeholder måske eller måske ikke den Adobe teknologi, der anvendes i Device Central til at skabe simuleringen. Billeder af mobile enheder må kun anvendes til ikke-kommercielle udviklingsformål og udelukkende i forbindelse med indhold, der er udviklet ved hjælp af Softwaren, og må ikke anvendes til noget andet eller illegalt formål.

16.15 Contribute Publishing Services. I henhold til softwareslutbrugerlicensaftalen for Contribute Publishing Services må du ikke oprette forbindelse til Contribute Publishing Services-softwaren, medmindre du har købt en licens til at oprette forbindelse til Contribute Publishing Services-softwaren til alle personer, der skal kunne oprette forbindelse til Contribute Publishing Services-software, idet Trial Versions af Adobe Contribute-software dog gerne må installeres og forbindes til Contribute Publishing Services-software i overensstemmelse med softwareslutbrugerlicensaftalen for Contribute Publishing Services.

16.16 Adobe Presenter. Hvis Adobe Presenter indgår i Softwaren, er du indforstået med, at hvis du installerer eller bruger Adobe Acrobat Connect Add-in i forbindelse med brug af Softwaren, må du kun installere og bruge Adobe Acrobat Connect Add-in på en PC desktop computer og ikke på andre produkter, herunder men ikke begrænset til internetapparater, set top bokse, mobiltelefoner eller web-pad-apparater. Yderligere må den del af Softwaren, der er integreret i en præsentation, information eller et indhold genereret ved brug af Softwaren (”Adobe Presenter Run-Time”) kun bruges sammen med den præsentation, information eller det indhold, hvori den er integreret. Du må ikke bruge, og du skal formå alle licenshavere af en sådan præsentation, information eller indhold til ikke at bruge Adobe Presenter Run-Time andet end som integreret i præsentationen, informationen eller indholdet. Herudover må du ikke, og skal formå alle licenshavere af en sådan præsentation, information eller indhold til ikke at ændre, foretage reverse engineering eller adskille Adobe Presenter Run-Time.

16.17 AVC DISTRIBUTION. Nedenstående bemærkning gælder for Software med indbygget AVC funktionalitet til import og eksport. DETTE PRODUKT ER GIVET I LICENS TIL EN FORBRUGER UNDER AVC PATENT LICENS PORTEFØLJEN TIL PERSONLIG IKKE KOMMERCIEL BRUG TIL AT (a) INDKODE VIDEO OVERHOLDENDE AVC STANDARDEN (”AVC VIDEO”) OG/ELLER (b) AFKODE VIDEO SOM ER BLEVET INDKODET AF EN FORBRUGER UNDER UDØVELSE AF EN PRIVAT IKKE KOMMERCIEL AKTIVITET OG/ELLER BLEV ERHVERVET FRA EN VIDEO LEVERANDØR MED LICENS TIL AT UDBYDE AVC VIDEO. DER MEDDELES ELLER ANTYDES INGEN LICENS FOR NOGEN ANDEN BRUG. YDERLIGERE OPLYSNINGER KAN INDHENTES FRA MPEG LA, L.L.C. SE http://www.mpegla.com.

16.18 MPEG-2 DISTRIBUTION. Nedenstående bemærkning gælder for Software med indbygget MPEG-2 funktionalitet til import og eksport. BRUG AF DETTE PRODUKT TIL ANDET END FORBRUGERS PERSONLIGE BRUG, DER PÅ NOGEN MÅDE OVERHOLDER MPEG-2 STANDARDEN FOR INDKODNING AF VIDEO INFORMATION FOR PAKKEDE MEDIER, ER UDTRYKKELIGT IKKE TILLADT UDEN EN LICENS UNDER GÆLDENDE PATENTER I MPEG-2 PATENT LICENS PORTEFØLJEN, HVIS LICENS ER TILGÆNGELIG FRA MPEG LA, L.L.C. 250 STEELE STREET, SUITE 300 DENVER, COLORADO 80206.

16.19 Flash Professional Edition / Adobe Media Encoder. Ud over den computer, hvorpå du installerer og bruger Flash, Professional Edition, må du installere og bruge Adobe Media Encoder, der leveres sammen med kopien af Flash Professional softwaren, på en anden computer, der er adskilt fra den computer, hvor du har installeret og bruger kopien af Flash Professional softwaren, forudsat at (a) Adobe Media Encoder udelukkende bruges i forbindelse med indhold, du skaber ved brug af Flash Professional software, og (b) Adobe Media Encoder ikke installeres og bruges efter det tidspunkt, hvor du ikke længere er den primære bruger af den primære computer, hvorpå kopien af Flash Professional softwaren er installeret.

Hvis du har spørgsmål vedrørende denne aftale, eller hvis du ønsker at anmode Adobe om oplysninger, bedes du venligst bruge den adresse og kontaktinformation, der er inkluderet i dette produkt til at kontakte det Adobe-kontor, der betjener dit retsområde.

Adobe, Acrobat, Acrobat Connect, Adobe AIR, Adobe Connect, After Effects, Authorware, Contribute, Creative Suite, Flash, FlashPaper, kuler, Shockwave and Version Cue er enten registrerede varemærker eller varemærker tilhørende Adobe Systems Incorporated i USA og/eller andre lande. Alle andre varemærker tilhører deres respektive ejere.

Gen_WWCombined-da_DK-20080623_1026