ADOBE

Ugovor o licenciranju softvera

NAPOMENA KORISNIKU: PAŽLJIVO PROČITAJTE OVAJ UGOVOR. KOPIRANJEM, INSTALIRANJEM ILI KORIŠTENJEM SOFTVERA ILI BILO KOJEG NJEGOVA DIJELA PRIHVAĆATE ODREDBE I UVJETE OVOG UGOVORA, UKLJUČUJUĆI OSOBITO ODREDBE: O PRENOSIVOSTI U STAVKU 4; O JAMSTVU U STAVCIMA 6 I 7; O ODGOVORNOSTI U STAVKU 8; O POVEZIVANJU I PRIVATNOSTI U STAVKU 14 TE SPECIFIČNE ODREDBE I IZUZETKE U STAVKU 16. SLAŽETE SE DA JE OVAJ UGOVOR POPUT BILO KOJEG PISANOG DOGOVORENOG UGOVORA KOJI STE POTPISALI. OVAJ UGOVOR OBVEZUJE VAS I BILO KOJU PRAVNU OSOBU KOJA JE PRIBAVILA SOFTVER I U ČIJE SE IME KORISTI: PRIMJERICE, AKO JE PRIMJENJIVO, VAŠEG POSLODAVCA. AKO SE NE SLAŽETE S UVJETIMA OVOG UGOVORA, NEMOJTE KORISTITI SOFTVER. POSJETITE WEB-MJESTO http://www.adobe.com/go/support_hr DA BISTE POGLEDALI UVJETE I OGRANIČENJA KOD VRAĆANJA SOFTVERA UZ POVRAT NAKNADE.

MOŽDA IMATE I NEKI DRUGI PISANI UGOVOR DIREKTNO S TVRTKOM ADOBE (NPR. UGOVOR O LICENCI ZA OPSEG NARUDŽBE) KOJI DOPUNJUJE ILI NADILAZI CJELOKUPAN UGOVOR ILI NEKE DIJELOVE OVOG UGOVORA.

ADOBE I NJEGOVI DOBAVLJAČI POSJEDUJU SVE INTELEKTUALNO VLASNIŠTVO NAD SOFTVEROM. SOFTVER SE LICENCIRA, NE PRODAJE SE. ADOBE VAM DOPUŠTA DA KOPIRATE, UČITAVATE, INSTALIRATE, KORISTITE ILI NA DRUGI NAČIN KORISTITE PREDNOSTI FUNKCIONALNOSTI ILI INTELEKTUALNOG VLASNIŠTVA NAD SOFTVEROM SAMO U SKLADU S ODREDBAMA OVOG UGOVORA. UPOTREBA MATERIJALA I USLUGA TVRTKE ADOBE I TREĆIH STRANA KOJI SU DIO SOFTVERA ILI KOJIMA SE PRISTUPA PUTEM SOFTVERA MOŽE PODLIJEGATI NEKIM DRUGIM ODREDBAMA I UVJETIMA KOJI SE OBIČNO NALAZE U ZASEBNOM UGOVORU O LICENCI, UVJETIMA KORIŠTENJA ILI U DATOTECI „READ ME“ („PROČITAJ ME“) KOJA SE NALAZI UNUTAR TAKVIH MATERIJALA I USLUGA ILI UZ NJIH ILI NA WEB-MJESTU http://www.adobe.com/go/thirdparty_hr.

SOFTVER MOŽE UZROKOVATI AUTOMATSKO POVEZIVANJE RAČUNALA S INTERNETOM. DODATNE INFORMACIJE POTRAŽITE U ODJELJCIMA 14 I 16.

SOFTVER MOŽE SADRŽAVATI AKTIVACIJU PROIZVODA I DRUGE TEHNOLOGIJE STVORENE RADI SPRJEČAVANJA NEOVLAŠTENE UPOTREBE I KOPIRANJA. TA TEHNOLOGIJA MOŽE UZROKOVATI AUTOMATSKO POVEZIVANJE RAČUNALA S INTERNETOM, KAO ŠTO JE OPISANO U STAVKU 14. PORED TOGA, KADA SE JEDANPUT POVEŽETE, SOFTVER MOŽE PRENIJETI SERIJSKI BROJ TVRTKI ADOBE I TAKO SPRIJEČITI NEDOPUŠTENO KORIŠTENJE SOFTVERA. DODATNE INFORMACIJE O AKTIVACIJI PROIZVODA POTRAŽITE NA WEB-MJESTU http://www.adobe.com/go/activation_hr.

1. Definicije.

„Adobe“ označava Adobe Systems Incorporated, sa sjedištem u Delawareu, 345 Park Avenue, San Jose, Kalifornija 95110 - ako ugovor stupa na snagu dok ste u SAD-u, Kanadi ili Meksiku. U ostalim slučajevima označava Adobe Systems Software Ireland Limited, 4-6 Riverwalk, Citywest Business Campus, Saggart, Dublin 24, Republika Irska.

„Adobe Runtime(s)“ označava Adobe AIR, Adobe Flash Player, Shockwave Player, Adobe Media Player ili Authorware Player.

„Računalo“ označava virtualno ili fizičko računalo koje prima informacije u digitalnom ili sličnom obliku te upravlja njima radi dobivanja specifičnog rezultata na temelju slijeda naredbi.

„Interna mreža“ označava privatni, vlasnički mrežni resurs kojem mogu pristupiti samo zaposlenici i pojedinačni ugovorni djelatnici (dakle privremeni zaposlenici) neke određene tvrtke ili sličnog poslovnog subjekta. Interna mreža ne obuhvaća internet ili neku drugu mrežnu zajednicu otvorenu za javnost, kao što su grupe, udruženja i slične organizacije koje se temelje na članstvu ili pretplati.

„Izlazna datoteka“ označava izlaznu datoteku koju kreirate pomoću Softvera.

„Dopušteni broj“ znači jedan (1) ako u sklopu valjane licence koju odobrava tvrtka Adobe nije drugačije naznačeno (npr. u licenci za količinsko licenciranje).

„Softver“ označava (a) sve podatke s kojima se isporučuje ovaj ugovor, uključujući bez ograničenja (i) softverske datoteke tvrtke Adobe ili treće strane te druge računalne podatke; (ii) uzorke i pohranjene fotografije, slike, zvukove, sličice i ostala djela koja se isporučuju u paketu sa softverom tvrtke Adobe i koja nisu dobivena od tvrtke Adobe (osim ako nije drugačije navedeno unutar te usluge) ili neke druge strane putem zasebnog servisa („Sadržajne datoteke“); (iii) popratne pisane materijale i datoteke s objašnjenjima („Dokumentacija“); (iv) fontove; te (b) sve izmijenjene verzije i kopije tih podataka te njihove nadogradnje, ažuriranja i dodatke koje vam tvrtka Adobe dostavi u bilo kojem trenutku i u mjeri koja nije utvrđena zasebnim ugovorom (zajednički „Ažuriranja“).

2. Licenca za Softver.

Ako ste Softver i potrebne serijske brojeve dobili od tvrtke Adobe ili jednog od njezinih ovlaštenih nositelja licence te sve dok poštujete odredbe ovog ugovora, Adobe vam dodjeljuje neekskluzivnu licencu za instalaciju i korištenje Softvera na način koji je u skladu s namjenom i Dokumentacijom te kao što je navedeno u nastavku. Specifične odredbe koje se odnose na upotrebu određenih proizvoda i komponenti, uključujući bez ograničenja softver za fontove te programe Acrobat, After Effects, Adobe Presenter, Contribute, Flash Player Version Cue i Adobe Runtimes potražite u Stavku 16.

2.1 Općenita upotreba. Kopiju Softvera možete instalirati i koristiti na Dopuštenom broju Računala ako za svaku kopiju navedete valjani serijski broj kada to Softver zatraži.

2.2 Distribucija s poslužitelja. Sliku Softvera možete kopirati na datotečne poslužitelje unutar Interne mreže radi preuzimanja i instalacije Softvera na Računala unutar iste Interne mreže i korištenja u skladu sa Stavkom 2.1.

2.3 Korištenje poslužitelja. Smijete instalirati softver na Računalne datotečne poslužitelje ili unutar svoje Interne mreže samo za upotrebu Softvera koju je pokrenuo pojedinac s Računala unutar iste Interne mreže u skladu sa Stavkom 2.1. Ukupan broj korisnika (nije riječ o broju istovremenih korisnika) kojima je dopušteno koristiti Softver na Računalnim datotečnim poslužiteljima ne smije prelaziti Dopušteni broj.

Primjera radi, prije navedeno vam ne dopušta instalaciju Softvera ili pristup njemu (izravan ili putem naredbi, podataka ili uputa): (i) s Računala koje nije dio vaše Interne mreže ili na njega; (ii) u svrhu omogućivanja radnih skupina koje se nalaze na webu ili usluga dostupnih javnosti; (iii) u svrhu upotrebe, preuzimanja, kopiranja ili druge vrste stjecanja koristi pojedinca ili poslovnog subjekta od funkcija Softvera ako to nije dopušteno licencom tvrtke Adobe; (iv) ako je riječ o komponenti sustava, tijeka rada ili usluge kojoj pristupa veći broj korisnika od Dopuštenog broja ili (v) za poslove koje nije započeo pojedinačni korisnik (npr. automatska poslužiteljska obrada).

2.4 Upotreba na prenosivim ili kućnim računalima. Podložan važnim ograničenjima navedenim u Stavku 2.5, primarni korisnik Računala na koje je Softver instaliran na temelju Stavka 2.1 („Primarni korisnik“) može instalirati drugu kopiju Softvera za svoju isključivu upotrebu ili na prenosivo Računalo ili na Računalo koje se nalazi u njegovu domu, pod uvjetom da se Softver na prenosivom ili kućnom Računalu ne koristi istovremeno kad i Softver na primarnom Računalu. Možda ćete se morati obratiti tvrtki Adobe da biste izradili drugu kopiju.

2.5 Ograničenja sekundarne upotrebe od strane nositelja licenci za količinsko licenciranje. Ako je bilo koji nositelj licence nabavio Softver putem programa za količinsko licenciranje tvrtke Adobe (trenutno poznat kao Adobe Open Options) na bilo koji drugi način osim putem obrazovne licence za količinsko licenciranje, druga kopija Softvera koja je izrađena prema odredbama u Stavku 2.4 mora se koristiti samo u svrhu i kao dio poslovanja tog nositelja licence za količinsko licenciranje. Dodatne informacije o sekundarnoj upotrebi od strane nositelja licenci za količinsko licenciranje potražite na web-mjestu http://www.adobe.com/go/open_options_hr.

2.6 Sigurnosna kopija. Smijete izraditi razuman broj sigurnosnih kopija Softvera, pod uvjetom da se vaše sigurnosne kopije ne instaliraju niti koriste za druge svrhe osim svrha arhiviranja.

2.7 Sadržajne datoteke. Ako nije drugačije navedeno u datotekama „Read-Me“ ili ostalim licencama povezanim sa Sadržajnim datotekama koje mogu obuhvaćati posebna prava i ograničenja koja se odnose na takve materijale, smijete prikazivati, mijenjati, reproducirati i distribuirati bilo koju Sadržajnu datoteku. Međutim, ne smijete distribuirati Sadržajne datoteke na samostalnoj osnovi (tj. u okolnostima u kojima Sadržajne datoteke čine primarnu vrijednost proizvoda koji se distribuira) i ne smijete potraživati bilo kakva prava na zaštitni znak u Sadržajnim datotekama ili radovima izvedenim iz istih.

2.8 Ogledni kôd aplikacije. Smijete mijenjati oblik izvornog koda onih dijelova softverskog programa koji su u pratećoj Dokumentaciji označeni kao ogledni kôd, ogledni kôd aplikacije ili kao komponente („Ogledni kôd aplikacije“) i to samo u svrhu dizajniranja, razvoja i ispitivanja web-mjesta i aplikacija razvijenih pomoću softverskih programa tvrtke Adobe, pod uvjetom da vam je dopušteno kopirati i distribuirati Ogledni kôd aplikacije (izmijenjen ili neizmijenjen) i samo ako su zadovoljeni svi sljedeći uvjeti: (1) kompilirani objekt Oglednog koda aplikacije distribuirate uz svoju aplikaciju; (2) Ogledni kôd aplikacije ne uključujete u bilo koji proizvod ili aplikaciju koji su izrađeni za razvoj web-mjesta; i (3) za tržišno predstavljanje svoje aplikacije ne koristite naziv Adobe, logotipe ili druge tržišne znakove tvrtke Adobe. Pristajete štititi i braniti Adobe od bilo kakvog gubitka, štete, potraživanja ili sudskih tužbi, uključujući odvjetničke naknade, koje bi proistekle ili nastale kao rezultat distribuiranja vaše aplikacije. Mogu vam se dodijeliti dodatna prava na mijenjanje ili distribuciju softverskog koda tvrtke Adobe unutar dokumentacije koja se odnosi na takav kôd i/ili Softver ili u posebnom ugovoru između vas i tvrtke Adobe.

2.9 Programski jezici. Softver može obuhvaćati dijelove alata ExtendScript SDK i Pixel Bender SDK. Pod uvjetima ograničenja navedenima u Stavku 2 i dopuštenjima navedenima u Stavku 2.8 Adobe vam daje besplatnu, neisključivu, neprenosivu licencu za korištenje stavki u alatima ExtendScript SDK i Pixel Bender SDK samo radi internog razvoja programa stvorenih za rad s proizvodima tvrtke Adobe.

Osim u slučajevima izričito navedenima u Stavku 2.9, nijedan dio alata ExtendScript SDK ili Pixel Bender ne smije se mijenjati ni distribuirati. Od vas se traži da u svoje programe umetnete obavijest o autorskim pravima tvrtke Adobe, osim u programe kojima obuhvaćate obavijest o autorskim pravima koja odražava autorska prava neke druge tvrtke. Ne smijete koristiti naziv, logotip ili zaštitne znakove tvrtke Adobe da biste oglašavali svoje proizvode.

Pristajete štititi i braniti Adobe od bilo kakvog gubitka, štete, potraživanja ili sudskih tužbi, uključujući odvjetničke naknade, koje bi proistekle ili nastale kao rezultat takve distribucije.

2.10 Platforma s dvostrukim operacijskim sustavom. Softver je licenciran za korištenje na platformi s određenim operacijskim sustavom. Morate kupiti zasebnu licencu da biste softver koristili u svakom operacijskom sustavu na platformi. Ako, primjerice, softver želite instalirati na platforme s operacijskim sustavima Mac OS i Windows na računalima koja koriste obje platforme (primjerice na računala s dvostrukim operacijskim sustavom), najprije morate nabaviti dvije zasebne licence za Softver. To morate učiniti čak i ako ste dvije verzije Softvera, svaku za različitu platformu operacijskog sustava, dobili na istom mediju.

2.11 Probni softver. Softver, ili dijelovi Softvera, možda neće zahtijevati serijski broj za instalaciju ili rad - ako su, primjerice, konfigurirani radi omogućavanja probne verzije za ograničeno razdoblje ili za ograničeni broj pokretanja. Ne smijete koristiti Softver na način koji nije u skladu s namjenom ili Dokumentacijom. Softver, primjerice, ne smijete koristiti nakon probnog razdoblja ako ne unesete valjani serijski broj. IZLAZNIM DATOTEKAMA IZRAĐENIM POMOĆU PROBNOG SOFTVERA U CIJELOSTI PRISTUPATE NA VLASTITI RIZIK.

3. Pravo intelektualnog vlasništva.

Softver i bilo koja ovlaštena kopija koju izradite intelektualno su vlasništvo i u vlasništvu su tvrtkeAdobe Systems Incorporated i njezinih dobavljača. Struktura, organizacija i kôd Softvera vrijedne su trgovinske tajne i povjerljive informacije tvrtke Adobe Systems Incorporated i njezinih dobavljača. Softver je zaštićen zakonom, uključujući bez ograničenja zakone o autorskom pravu Sjedinjenih Američkih Država i drugih država te odredbama međunarodnih ugovora. Osim u ovdje izričito navedenim slučajevima, ovaj ugovor ne daje vam prava intelektualnog vlasništva na Softver. Tvrtka Adobe i njezini dobavljači pridržavaju sva prava koja nisu izričito dodijeljena.

4. Ograničenja i preduvjeti.

4.1 Obavijesti. Svaka dopuštena kopija Softvera koju izradite mora sadržavati iste obavijesti o autorskom pravu i druge obavijesti o vlasništvu koje se nalaze na Softveru ili unutar njega.

4.2 Obveze korištenja. Slažete se da nećete koristiti Softver na način koji nije dopušten ovim ugovorom te koji nije u skladu s njegovom namjenom ili Dokumentacijom.

4.3 Zabranjene modifikacije. Osim u skladu s dopuštenjima u Stavcima 2.7 ili 16, ne smijete modificirati, prilagođavati ili prevoditi Softver.

4.4 Zabranjen obrnuti inženjering. Ne smijete koristiti obrnuti inženjering, dekompilirati, rastavljati niti na neki drugi način pokušavati otkriti izvorni kôd Softvera osim u onoj mjeri u kojoj vam mjerodavno pravo izričito dopušta dekompiliranje u svrhu postizanja interoperabilnosti sa Softverom.

4.5 Zabranjeno odvajanje. Softver može obuhvaćati različite aplikacije, uslužnike i komponente, može podržavati višestruke platforme i jezike i može vam se isporučiti na više medija ili u više primjeraka. Unatoč tome, Softver se proizvodi i isporučuje kao jedan proizvod i treba se koristiti kao jedan proizvod na Računalima kako je dopušteno Stavcima 2 i 16. Ne trebate instalirati sve sastavne dijelove Softvera, ali ne smijete odvajati sastavne dijelove Softvera za upotrebu na različitim Računalima. Ne smijete odvajati ili prepakiravati Softver za distribuciju, transfer ili preprodaju. Pogledajte Stavak 16 za specifične izuzetke ovog stavka 4.5.

4.6 Nema transfera. NE SMIJETE DAVATI U NAJAM, DAVATI U LEASING, PRODAVATI, PODLICENCIRATI, USTUPATI ILI PRENOSITI SVOJA PRAVA NA SOFTVER NITI DOPUSTITI KOPIRANJE BILO KOJEG DIJELA SOFTVERA NA RAČUNALO NEKE DRUGE FIZIČKE ILI PRAVNE OSOBE OSIM AKO JE TO OVDJE IZRIČITO DOPUŠTENO. Međutim, sva svoja prava na korištenje Softvera smijete prenijeti na drugu osobu ili pravnu osobu pod uvjetom da: (a) na tu drugu osobu ili pravnu osobu prenesete i (i) ovaj ugovor, (ii) serijski broj ili serijske brojeve, Softver koji se fizički nalazi na mediju koji ste dobili od tvrtke Adobe ili njezina ovlaštenog distributera, sav drugi softver ili hardver koji se isporučuje sa Softverom, u pakiranju s njime ili na koji je Softver unaprijed instaliran, uključujući sve kopije, nadogradnje, ažuriranja i starije verzije te (iii) sve kopije softvera za fontove pretvorenog u druge formate; (b) ne zadržite nikakve nadogradnje, ažuriranja ili kopije, uključujući sigurnosne kopije i kopije pohranjene na Računalu, te (c) strana na koju se prenosi prihvati odredbe i uvjete ovog ugovora te bilo koje druge odredbe i uvjete prema kojima ste kupili valjanu licencu za Softver. BEZ OBZIRA NA GORE NAVEDENO, NE SMIJETE PRENOSITI KOPIJE SOFTVERA ZA OBRAZOVANJE ILI PREDIZDANJE ILI PAK KOPIJE KOJE NISU NAMIJENJENE PRODAJI. Adobe može prije prijenosa zatražiti da vi i strana koja prima pisanim putem potvrdite da se slažete s ovim ugovorom, da tvrtki Adobe dostavite informacije o sebi te da se registrirate kao krajnji korisnici Softvera. Dopustite 4-6 tjedana za transfer. Dodatne informacije potražite na web-mjestu http://www.adobe.com/go/support_hr ili se obratite Adobeovu odjelu za podršku kupcima.

4.7 Zabranjen rad putem servisnog ureda. Ne smijete koristiti niti nuditi Softver u sklopu usluga servisnih ureda.

4.8 Ograničenja korištenja programa iz skupine Adobe Runtime. Programe iz skupine Adobe Runtime ne smijete koristiti na uređajima koji nisu osobna računala ni s bilo kojom ugrađenom verzijom bilo kojeg operacijskog sustava, kao ni s bilo kojom verzijom operacijskog sustava namijenjenom određenom uređaju. Radi pojašnjenja, i samo kao primjer, ne smijete koristiti programe iz skupine Adobe Runtime na bilo kakvim (a) mobilnim uređajima, dodatnim prijamnicima (set top box - STB) ili ručnim računalima, telefonima, web pad i tablet računalima, Tablet PC računalima (osim na onima na kojima se može pokrenuti operacijski sustav Windows XP Tablet PC Edition i njegovim nasljednicima), igraćim konzolama, televizorima, DVD reproduktorima, multimedijskim centrima (osim na onima s operacijskim sustavom Windows XP Media Center Edition i njegovim nasljednicima), elektroničkim oglasnim pločama i drugim sredstvima digitalnog videooglašavanja, internetskim uređajima ili drugim uređajima povezanima s internetom, PDA uređajima, medicinskim uređajima, bankomatima, telematičkim uređajima, automatima za kockanje, kućnim automatizacijskim sustavima, kioscima, uređajima za daljinsko upravljanje, odnosno na bilo kojim elektroničkim uređajima za potrošače, (b) na mobilnim, kabelskim, satelitskim ili televizijskim sustavima ili (c) na drugim uređajima u sklopu zatvorenih sustava. Informacije o licenciranju programa iz skupine Adobe Runtimes za korištenje na takvim sustavima potražite na web-mjestu http://www.adobe.com/go/licensing_hr.

5. Ažuriranja.

Ako je Softver dogradnja ili ažuriranje ranije verzije softvera tvrtke Adobe, morate posjedovati važeću licencu za takvu prethodnu verziju da biste koristili takvu dogradnju ili ažuriranje. Nakon instalacije takvog ažuriranja ili nadogradnje, bilo koju takvu stariju verziju smijete nastaviti koristiti u skladu s odgovarajućim licencnim ugovorom za krajnjeg korisnika samo ako (a) su nadogradnja ili ažuriranje i sve starije verzije instalirani na istome Računalu; (b) starije verzije ili kopije istih nisu prenesene nekoj drugoj strani, osim ako su sve kopije nadogradnje i ažuriranja također prenesene toj strani ili uređaju; (c) pristajete da svaka obveza koju bi tvrtka Adobe mogla imati glede podrške za stariju verziju ili verzije završava s dostupnošću nadogradnje ili ažuriranja. Nije dozvoljeno nikakvo drugo korištenje prethodne verzije ili verzija nakon instalacije ažuriranja ili dogradnje. Adobe vam može dati licence za nadogradnje ili ažuriranja uz dodatne ili drugačije uvjete.

6. OGRANIČENO JAMSTVO.

Fizičkoj ili pravnoj osobi prilikom prve kupnje licence za korištenje Softvera prema odredbama ovog ugovora Adobe jamči da će Softver funkcionirati u najvećoj mjeri u skladu s Dokumentacijom tijekom razdoblja od devedeset (90) dana nakon primitka Softvera kada se koristi na preporučenom operacijskom sustavu i hardverskoj konfiguraciji. Neznatna odstupanja funkcioniranja u odnosu na Dokumentaciju nisu temelj za jamstveni zahtjev. To se ograničeno jamstvo ne primjenjuje na sljedeće slučajeve koji su dostupni u stanju „u kakvom jesu“ i bez jamstva tvrtke Adobe: zakrpe, softver za fontove pretvoren u druge oblike, predizdanja (beta), probna izdanja, početna izdanja, procjene, primjere proizvoda, kopije Softvera koje nisu za prodaju (NFR), web-mjesta, online usluge tvrtke Adobe, online usluge treće strane (pogledajte Stavak 16) i bilo koji softver koji tvrtka Adobe učini dostupnim preuzimanjem sa svojeg web-mjesta. Svi jamstveni zahtjevi moraju se predati, zajedno s dokazom o kupnji, Odjelu tvrtke Adobe za podršku kupcima tijekom razdoblja od devedeset (90) dana. Dodatne informacije o jamstvenim zahtjevima potražite na stranicama Odjela tvrtke Adobe za podršku kupcima na web-mjestu http://www.adobe.com/go/support_hr. Ako Softver u znatnoj mjeri ne radi u skladu s Dokumentacijom, cjelokupna odgovornost tvrtke Adobe i njezinih pridruženih društava i vaše isključivo pravo naknade bit će ograničeni, po izboru tvrtke Adobe ili na zamjenu Softvera ili na povrat naknade za licencu koju ste platili za Softver. OGRANIČENO JAMSTVO NAVEDENO U OVOM STAVKU DAJE VAM ODREĐENA ZAKONSKA PRAVA. MOŽETE IMATI DODATNA ZAKONSKA PRAVA KOJA SE MOGU RAZLIKOVATI OVISNO O SUDSKOJ NADLEŽNOSTI. ADOBE NE ŽELI OGRANIČITI VAŠA PRAVA NA JAMSTVO U BILO KOJOJ MJERI KOJA NIJE DOPUŠTENA ZAKONOM. U Stavku 16. potražite odredbe karakteristične za pojedinu sudsku nadležnost ili se obratite Odjelu tvrtke Adobe za podršku kupcima.

7. ODRICANJE OD ODGOVORNOSTI.

GORE NAVEDENO OGRANIČENO JAMSTVO JEDINO JE JAMSTVO KOJE DAJU TVRTKA ADOBE I NJEZINA POVEZANA DRUŠTVA TE NAVODI JEDINE I ISKLJUČIVE PRAVNE LIJEKOVE U SLUČAJU POVREDE JAMSTVA OD STRANE TVRTKE ADOBE, NJEZINIH POVEZANIH DRUŠTAVA ILI DOBAVLJAČA. NAVEDENO JAMSTVO TE BILO KOJE ZAKONSKO JAMSTVO I PRAVNI LIJEK KOJE NIJE MOGUĆE ZAKONSKI ISKLJUČITI NI OGRANIČITI JEDINA SU JAMSTVA PRIMJENJIVA NA SOFTVER. OSIM TIH PONUĐENIH I ZAKONSKIH JAMSTAVA TE PRAVNIH LIJEKOVA, TVRTKA ADOBE, NJEZINA POVEZANA DRUŠTVA, DOBAVLJAČI I NADLEŽNA TIJELA ZA IZDAVANJE CERTIFIKATA (DEFINIRANO U NASTAVKU), ODRIČU SE SVIH JAMSTAVA, UVJETA, IZJAVA ILI ODREDBI, IZRIČITIH ILI IMPLICIRANIH, BILO ZAKONOM, OBIČAJNIM PRAVOM, OBIČAJEM, UPOTREBOM ILI DRUGAČIJE, GLEDE SVIH PITANJA, UKLJUČUJUĆI BEZ OGRANIČENJA PERFORMANSE, SIGURNOST, NEKRŠENJE PRAVA TREĆIH STRANA, INTEGRACIJU, MOGUĆNOST PRODAJE, OSOBNO KORIŠTENJE, ZADOVOLJAVAJUĆU KVALITETU ILI PRIKLADNOST ZA BILO KOJU ODREĐENU SVRHU. OSIM TIH PONUĐENIH I ZAKONSKIH JAMSTAVA TE PRAVNIH LIJEKOVA, TVRTKA ADOBE I NJEZINI DOBAVLJAČI PRUŽAJU SOFTVER I PRISTUP SVIM WEB-MJESTIMA, ONLINE USLUGAMA TVRTKE ADOBE I TREĆIH STRANA TE TIJELIMA NADLEŽNIM ZA IZDAVANJE CERTIFIKATA U STANJU „U KAKVOM JESU“ I SA SVIM POGREŠKAMA. OVO ODRICANJE OD ODGOVORNOSTI ZA JAMSTVO MOŽE BITI NEVALJANO U NEKIM DRŽAVAMA. MOŽETE IMATI DODATNA ZAKONSKA PRAVA KOJIH SE NIJE MOGUĆE ODREĆI NITI IH OSPORITI. ADOBE NE ŽELI OGRANIČITI VAŠA PRAVA NA JAMSTVO U BILO KOJOJ MJERI KOJA NIJE DOPUŠTENA ZAKONOM. Odredbe Stavka 7 i Stavka 8 nadživjet će okončanje ovog ugovora, kako god da je prouzročeno, ali to neće podrazumijevati ili stvarati bilo kakvo kontinuirano pravo na korištenje Softvera nakon okončanja ovog ugovora.

8. OGRANIČENJE ODGOVORNOSTI.

IZUZEV ISKLJUČIVOG PRAVNOG LIJEKA KOJI JE RANIJE NAVEDEN TE PRAVNIH LIJEKOVA KOJE NIJE MOGUĆE IZUZETI ILI OGRANIČITI ZAKONOM, TVRTKA ADOBE, NJEZINA PRIDRUŽENA DRUŠTVA, DOBAVLJAČI ILI NADLEŽNA TIJELA ZA IZDAVANJE CERTIFIKATA NI U KOJEM SLUČAJU NEĆE BITI ODGOVORNI ZA BILO KAKVE GUBITKE, ŠTETE, POTRAŽIVANJA ILI TROŠKOVE BILO KOJE VRSTE KOJI OBUHVAĆAJU BILO KAKVE POSLJEDIČNE, NEIZRAVNE ILI SLUČAJNE ŠTETE, BILO KAKVU IZGUBLJENU DOBIT ILI GUBITAK UŠTEDE, SVE ŠTETE KOJE SU REZULTAT PREKIDA POSLOVANJA, OSOBNE OZLJEDE ILI NEMOGUĆNOSTI OBAVLJANJA BILO KOJE DUŽNOSTI ILI PAK POTRAŽIVANJA TREĆE STRANE, ČAK I AKO JE PREDSTAVNIK TVRTKE ADOBE BIO OBAVIJEŠTEN O MOGUĆNOSTI TAKVOG GUBITKA, ŠTETE, POTRAŽIVANJA ILI TROŠKOVA. SVEUKUPNA ODGOVORNOST TVRTKE ADOBE I ODGOVORNOST NJEZINIH PRIDRUŽENIH DRUŠTAVA, DOBAVLJAČA I NADLEŽNIH TIJELA ZA IZDAVANJE CERTIFIKATA, U BILO KOJEM SLUČAJU, PREMA OVOM UGOVORU ILI VEZANO UZ NJEGA, BIT ĆE OGRANIČENA NA IZNOS PLAĆEN ZA SOFTVER, AKO POSTOJI. TO OGRANIČENJE PRIMIJENIT ĆE SE ČAK I U SLUČAJU OSNOVNOG ILI MATERIJALNOG KRŠENJA ILI KRŠENJA OSNOVNIH ILI MATERIJALNIH ODREDBI OVOG UGOVORA. Ništa sadržano u ovom ugovoru ne ograničava odgovornost tvrtke Adobe prema vama u slučaju smrti ili osobne ozljede proizišle iz nemara tvrtke Adobe ili za nezakonit čin obmane (prevare). Adobe djeluje u ime svojih povezanih društava, dobavljača i Nadležnih tijela za izdavanje certifikata u svrhu odricanja od odgovornosti, isključivanja i ograničavanja obveza, jamstava i odgovornosti, ali ni u kojem drugom pogledu i ni u koju drugu svrhu. Dodatne informacije o jamstvu zatražite od Odjela tvrtke Adobe za podršku kupcima.

GORE NAVEDENA OGRANIČENJA I ISKLJUČENJA PRIMJENJUJU SE U MJERI DOPUŠTENOJ VAŽEĆIM ZAKONOM U VAŠOJ SUDSKOJ NADLEŽNOSTI. OVO OGRANIČENJE ODGOVORNOSTI MOŽE BITI NEVALJANO U NEKIM DRŽAVAMA. MOŽETE IMATI PRAVA KOJA NIJE MOGUĆE OSPORITI U SKLADU SA ZAKONOM O ZAŠTITI POTROŠAČA I OSTALIM ZAKONIMA. ADOBE NE ŽELI OGRANIČITI VAŠA PRAVA NA JAMSTVO ILI PRAVNE LIJEKOVE U BILO KOJOJ MJERI KOJA NIJE DOPUŠTENA ZAKONOM. NALOGE KARAKTERISTIČNE ZA SUDSKU NADLEŽNOST POTRAŽITE U STAVKU 16.

9. Pravila izvoza.

Prihvaćate da Softver nećete otpremati, prenositi niti izvoziti u bilo koju državu ili ga koristiti na bilo koji način zabranjen Zakonom o izvozu Sjedinjenih Američkih Država ili bilo kojim drugim zakonima, ograničenjima ili propisima o izvozu (zajedničkim nazivom „Zakoni o izvozu“). Osim toga, ako je Softver identificiran kao proizvod čiji se izvoz kontrolira prema Zakonima o izvozu, vi izjavljujete i jamčite da niste državljanin nijedne države pod embargom ili nekim drugim ograničenjem, odnosno da se ne nalazite na teritoriju nijedne od tih država (uključujući bez ograničenja Iran, Siriju, Sudan, Kubu i Sjevernu Koreju) te da vam nije drugačije zabranjeno primiti Softver prema Zakonima o izvozu. Sva prava na korištenje Softvera dodjeljuju se uz uvjet da se ta prava gube ako ne poštujete odredbe ovog ugovora.

10. Mjerodavno pravo.

Ako ste potrošač koji koristi Softver isključivo za osobnu upotrebu, a ne u poslovne svrhe, na ovaj će se ugovor primjenjivati zakoni države u kojoj ste kupili licencu za korištenje Softvera. Ako niste takav potrošač, na ovaj će se ugovor primjenjivati i on će se tumačiti u skladu s materijalnim zakonima na snazi u: (a) u američkoj saveznoj državi Kaliforniji ako licencu za Softver kupujete u Sjedinjenim Američkim Državama, Kanadi ili Meksiku; (b) u Japanu ako licencu za Softver kupujete u Japanu, Kini, Koreji ili nekoj drugoj državi jugoistočne Azije u kojoj se svi službeni jezici pišu ideografskim pismom (kao što su hanzi, kandži ili handža) i/ili nekim drugim pismom koje se temelji na ideografskom pismu ili mu je strukturno slično, kao što su hangul ili kana; (c) u Engleskoj ako licencu za Softver kupujete u bilo kojoj sudskoj nadležnosti koja nije opisana u prethodnom tekstu. Isključivu sudsku nadležnost u svim sporovima vezanim uz ovaj ugovor imaju sudovi Okruga Santa Clara u Kaliforniji kada se primjenjuje kalifornijsko pravo, Okružni sud Tokija u Japanu kada se primjenjuje japansko pravo te nadležni sudovi Londona u Engleskoj kada se primjenjuje englesko pravo. Ovaj ugovor ne podliježe pravilima o sukobu zakona bilo koje sudske nadležnosti ili Konvencije Ujedinjenih naroda o Ugovorima o međunarodnoj prodaji robe, čija je primjena izričito isključena.

11. Opće odredbe.

Ako se bilo koji dio ovog ugovora bude smatrao nevaljanim i neprovedivim, to neće utjecati na valjanost preostalog dijela ovog ugovora koji će ostati valjan i na snazi sukladno svojim odredbama. Ovaj ugovor moguće je izmijeniti samo pisanim putem i uz potpis ovlaštenog predstavnika tvrtke Adobe. Ovo je cjelokupni ugovor između tvrtke Adobe i vas koji se odnosi na Softver i zamjenjuje sva prethodna predstavljanja, razgovore, preuzete obveze, priopćenja ili reklamiranje vezano uz Softver.

12. Obavijest krajnjim korisnicima iz tijela državne uprave SAD-a.

Za krajnje korisnike iz tijela državne uprave SAD-a Adobe prihvaća sve važeće zakone o jednakoj mogućnosti uključujući, ako je potrebno, odredbe Naloga za izvršenje 11246, kako je dopunjen, Stavak 402 Zakona o pomoći pri prilagođavanju veterana iz vijetnamskog razdoblja iz 1974. godine (38 USC 4212) i Stavak 503 Zakona o rehabilitaciji iz 1973. godine, kako je dopunjen, te propisa iz CFR 41, Stavci 60-1 do 60-60, 60-250, te 60-741. Klauzula i propisi o afirmativnom djelovanju navedeni u prethodnoj rečenici bit će obuhvaćeni ovim ugovorom pozivanjem na iste.

13. Poštivanje licenci.

Ako ste tvrtka, korporacija, organizacija ili ustanova, pristajete da tvrtka Adobe ili njezin ovlašteni predstavnik uz prethodnu obavijest 10 dana ranije, ima pravo, ne češće od svakih 12 mjeseci, pregledati vaše zapise, sustave i prostorije te provjeriti je li način na koji koristite cjelokupni softver tvrtke Adobe i sve njegove dijelove u skladu s valjanim licencama koje ste dobili od tvrtke Adobe. Ako provjera otkrije da način na koji koristite softver nije u skladu s valjanom licencom, odmah ćete nabaviti valjane licence da biste uskladili korištenje.

14. Internetska veza i privatnost.

14.1 Automatsko povezivanje s internetom. Softver može izazvati automatsko povezivanje Računala s internetom te razmjenu informacija s web-mjestom tvrtke Adobe radi mogućeg dobivanja dodatnih informacija, značajki i funkcija. Osim ako nije navedeno u stavcima 14.2 do 14.6, sljedeće se odredbe primjenjuju na sva automatska povezivanja s internetom putem Softvera:

14.1.1 Kada se softver automatski poveže s internetom, adresa internetskog protokola („IP adresa“) povezana s vašom trenutnom internetskom vezom šalje se na web-mjesto tvrtke Adobe;

14.1.2 Kada se softver automatski poveže s internetom, nikakvi se osobni podaci ne šalju, osim što se u nekim sudskim nadležnostima IP adrese mogu smatrati osobnim podacima te.

14.1.3 Kada se softver automatski poveže s internetom i razmjenjuje informacije s web-mjestom tvrtke Adobe, primijenit će se pravila za zaštitu privatnosti tvrtke Adobe (http://www.adobe.com/go/privacy_hr). Uz to, ako tada ne dobijete zasebne uvjete korištenja, primjenjivat će se Uvjeti korištenja web-mjesta Adobe.com (http://www.adobe.com/go/copyright_hr). Imajte na umu da Pravila za zaštitu privatnosti tvrtke Adobe uvijek prate posjete web-mjestu i detaljno se bave praćenjem i korištenjem kolačića, web-orijentira i sličnih programa.

14.2 Upotreba PDF datoteka. Kada koristite Softver da biste otvorili PDF datoteku za koju je putem registracije pri servisu Ads for Adobe PDF (Oglasi za Adobe PDF) omogućeno prikazivanje oglasa, vaše se Računalo može povezati s web-mjestom kojim upravlja tvrtka Adobe, oglašivač ili neka treća strana. Uz slanje vaše IP adrese strana koja daje prostor na kojem se nalazi web-mjesto može pomoću tehnologije poslati (ili „poslužiti“) oglašivački ili drugi elektronički sadržaj koji se pojavljuje u otvorenoj datoteci ili u njezinoj blizini. Upravitelj web-mjesta može koristiti JavaScript, web-orijentire (koji se još nazivaju i akcijske oznake ili jednopikselni gifovi) te druge tehnologije da bi povećao i izmjerio učinkovitost oglasa te oglašivački sadržaj učinio osobnijim. Adobe ne mora imati pristup značajkama koje koristi treća strana niti nadzor nad njima, a informacije i načini rada web-mjesta trećih strana ne podliježu Pravilima tvrtke Adobe za zaštitu privatnosti.

14.3 Ažuriranje. Softver može izazvati automatsko povezivanje Računala s Internetom radi traženja Ažuriranja dostupnih za automatsko preuzimanje na Računalo i radi slanja obavijesti tvrtki Adobe o uspješnoj instalaciji Softvera. Informacije o izmjeni zadanih postavki ažuriranja potražite u Dokumentaciji.

14.4 Korištenje online usluga tvrtke Adobe. Softver može koristiti vaše Računalo radi automatskog povezivanja s internetom da biste jednostavnije pristupali sadržaju i servisima koje pruža tvrtka Adobe kao što je opisano u Stavku 16.5. Softver uz to može automatski ažurirati materijale koje je moguće preuzimati s tih servisa radi omogućivanja trenutačne dostupnosti tih usluga čak i kada niste povezani s internetom. Informacije o izmjeni zadanih postavki ažuriranja potražite u Dokumentaciji.

14.5 Digitalni certifikati. Softver koristi digitalne certifikate radi jednostavnije identifikacije datoteka za preuzimanje (primjerice programa i sadržaja) te izdavača tih datoteka. Adobe AIR, primjerice, koristi digitalne certifikate koji olakšavaju identifikaciju izdavača programa Adobe AIR, a obitelj proizvoda Adobe Acrobat koristi digitalne certifikate radi označavanja i provjere potpisa unutar PDF dokumenata te provjere certificiranih PDF dokumenata. U trenutku provjere digitalnog certifikata vaše će se Računalo možda povezati s internetom.

14.6 Upravljanje postavkama. Softver može obuhvaćati Flash Player. Program Flash Player može prouzročiti pohranu određenih korisničkih postavki na vaše Računalo u obliku lokalnog zajedničkog objekta. Te postavke nisu povezane s vama, ali vam omogućuju da konfigurirate određene postavke unutar Flash Playera. Dodatne informacije o lokalnim zajedničkim objektima potražite na web-mjestu http://www.adobe.com/go/flashplayer_security_hr, a dodatne informacije o značajci upravljanja postavkama na web-mjestu http://www.adobe.com/go/settingsmanager_hr.

15. Ravnopravna („Peer to Peer“) komunikacija.

Softver se putem vaše veze s lokalnom mrežom može automatski povezati s drugim softverom tvrtke Adobe te tijekom tog postupka na lokalnoj mreži naznačiti svoju raspoloživost za komunikaciju s drugim softverom tvrtke Adobe. Te veze mogu prenijeti IP adresu vaše veze na lokalnu mrežu, ali osobni se podaci putem takvih mrežnih veza nikada ne prenose niti ne primaju (osim kada se u nekim sudskim nadležnostima IP adrese smatraju osobnim podacima). Informacije o izmjeni zadanih postavki potražite u Dokumentaciji.

16. Specifične odredbe i izuzeci.

Ovaj stavak navodi specifične odredbe koje se odnose na određene proizvode i komponente Softvera, kao i ograničene iznimke od gore navedenih odredbi i uvjeta. U mjeri u kojoj je bilo koja odredba u ovom stavku suprotna bilo kojoj drugoj odredbi ili uvjetu ovog ugovora, ovaj će stavak nadjačavati takvu drugu odredbu ili uvjet.

16.1 Zabrana štetnog tumačenja. Odredbe za Europsku uniju.

16.1.1 Ovaj ugovor neće ići na štetu zakonskih prava bilo koje strane, što podrazumijeva i potrošače. Primjerice, za korisnike na Novom Zelandu koji Softver nabave za osobnu ili kućnu upotrebu (ne u poslovne svrhe), ovaj ugovor podliježe Zakonu o jamstvima za potrošače.

16.1.2 Ako ste Softver nabavili u Europskoj uniji (EU), imate boravište u EU te ste potrošač (tj. koristite Softver za osobnu upotrebu, a ne u poslovne svrhe), Stavak 6 neće se primjenjivati na vašu nabavu i korištenje Softvera. Umjesto toga, Adobe jamči da će u razdoblju od 2 godine od kupovine Softver pružati funkcije navedene u Dokumentaciji („dogovorene funkcije“) kada se koristi na preporučenoj hardverskoj konfiguraciji. Neznatnim variranjima funkcija, a koja odstupaju od dogovorenih, gubi se pravo na jamstvo. OVO SE JAMSTVO NE ODNOSI NA SOFTVER KOJI TREBATE KORISTITI NA PREDIZDANJIMA, PROBNIM IZDANJIMA, POČETNIM IZDANJIMA, PRIMJERIMA PROIZVODA NITI NA SOFTVER ZA FONTOVE PRETVOREN U DRUGE OBLIKE NITI NA SOFTVER KOJI NE FUNKCIONIRA JER STE GA VI IZMIJENILI. Da biste izvršili jamstvenu reklamaciju, morate obavijestiti Odjel tvrtke Adobe za podršku kupcima tijekom tog dvogodišnjeg razdoblja te navesti dokaz o kupovini Softvera. Adobe će vam javiti radi li se o Softverskoj pogrešci ili je pogreška nastala vašom neispravnom instalacijom Softvera (u tom će vam slučaju Adobe pomoći u njenu otklanjanju). Ako se radi o Softverskoj pogrešci, možete od tvrtke Adobe zatražiti povrat novca ili popravljenu/zamjensku kopiju Softvera. Uz takve zahtjeve morate priložiti dokaz o kupovini. Ako je jamstvena reklamacija opsežna, Adobe će udovoljiti vašem zahtjevu za popravljenom/zamjenskom kopijom Softvera, pod uvjetom da je to razumno za Adobe. Ako nije, Adobe će vam vratiti novac. Za daljnju pomoć u vezi jamstva kontaktirajte Odjel tvrtke Adobe za podršku kupcima.

Imajte na umu da se odredbe Stavka 8 (Ograničenje odgovornosti) nastavljaju primjenjivati na potraživanja zatražena zbog šteta nastalih vašim korištenjem Softvera. Unatoč tome, Adobe je odgovoran za izravne gubitke koji su razumno predvidljivi u slučaju povrede ovog ugovora od strane tvrtke Adobe. Od vas se traži da poduzmete sve razumne mjere da biste izbjegli i smanjili štete, posebno da izradite sigurnosne kopije Softvera i podataka koji se nalaze na vašem računalu.

Ovim ugovorom, a posebno ovim Stavkom 16.1.2, opisuju se vaša prava (uključujući vaša zakonska prava) u slučaju problema u korištenju Softvera. Ako su vaša zakonska prava veća od opisanih, primjenjivat će se ta zakonska prava.

16.2 Dodatni uvjeti za predizdanje Softvera. Ako je Softver pretkomercijalno izdanje ili beta-softver („Predizdanje Softvera“), primjenjuje se ovaj Stavak. Predizdanje Softvera verzija je prije izdavanja, ne predstavlja gotov proizvod tvrtke Adobe te može sadržavati smetnje, greške i ostale probleme koji bi mogli uzrokovati sistemsko ili drugo otkazivanje i gubitak podataka. Adobe nikad ne smije komercijalno izdati Predizdanje Softvera. Ako ste dobili Predizdanje Softvera prema posebnom pisanom ugovoru, kao što je Serijski ugovor za neizdane proizvode tvrtke Adobe Systems Incorporated (Adobe Systems Incorporated Serial Agreement for Unreleased Products), vaše korištenje Softvera također podliježe takvom ugovoru. Na zahtjev tvrtke Adobe ili nakon komercijalnog izdanja takvog Softvera od strane tvrtke Adobe vratit ćete ili uništiti sve kopije pretkomercijalnog softvera. PREDIZDANJE SOFTVERA KORISTITE NA VLASTITI RIZIK. U STAVCIMA 7 I 8 POTRAŽITE POJEDINOSTI O ODRICANJU OD JAMSTVA I OGRANIČENJU ODGOVORNOSTI KOJA SE ODNOSE NA PREDIZDANJE SOFTVERA.

16.3 Obrazovni softverski proizvod. Ako je Softver Obrazovni softverski proizvod (Softver proizveden i distribuiran za upotrebu samo od strane Krajnjih korisnika iz obrazovanja), nemate pravo koristiti Softver ako u vašoj sudskoj nadležnosti niste kvalificirani kao Krajnji korisnik iz obrazovanja. Posjetite web-mjesto http://www.adobe.com/go/edu_purchasing_hr da biste vidjeli jeste li kvalificirani. Da biste pronašli ovlaštenog prodavača tvrtke Adobe na svojem području, posjetite web-mjesto http://www.adobe.com/go/store_hr.

16.4 Softver za fontove. Ako Softver obuhvaća softver za fontove --

16.4.1 Softver za fontove smijete koristiti sa Softverom na Računalima kao što je opisano u Stavku 2 te slati softver za fontove na bilo koji izlazni uređaj ili uređaje povezane s takvim Računalima.

16.4.2 Ako je Dopušteni broj Računala pet ili manje, smijete učitati softver za fontove u memoriju (tvrdi disk ili RAM) jednog izlaznog uređaja povezanog s najmanje jednim od takvih Računala da bi softver za fontove ostao rezidentan u takvom izlaznom uređaju te u memoriju još jednog takvog izlaznog uređaja za svaki višekratnik broja pet predstavljen Dopuštenim brojem Računala.

16.4.3 Kopiju fonta (fontova) koji ste koristili za određenu datoteku smijete poslati profesionalnoj tiskari ili sličnom servisnom uredu te taj servisni ured smije upotrijebiti font (fontove) za obradu vaše datoteke, pod uvjetom da servisni ured ima valjanu licencu za korištenje tog softvera za fontove.

16.4.4 Softver za fontove smijete pretvarati u drugi format i instalirati ga radi upotrebe u drugim okruženjima prema sljedećim uvjetima: Računalo na kojem se pretvoreni softver za fontove koristi ili instalira smatrat će se jednim od Dopuštenog broja Računala. Korištenje softvera za fontove koje ste konvertirali bit će prema odredbama i uvjetima ovog ugovora. Takav konvertirani softver za fontove smijete koristiti samo za svoju vlastitu internu poslovnu ili osobnu upotrebu i ne smije se distribuirati ili prenijeti u bilo koju svrhu, osim u skladu sa Stavkom 4.6 ovog ugovora.

16.4.5 Smijete ugraditi kopije softvera za fontove u svoje elektroničke dokumente radi ispisivanja i prikaza dokumenta. Ako je softver za fontove koji ugrađujete naveden na web-stranici tvrtke Adobe na adresi http://www.adobe.com/go/embedding_eula_hr kao „licenciran za ugrađivanje uz mogućnost uređivanja“, smijete ugraditi i kopije tog softvera za fontove radi dodatnog uređivanja svojih elektroničkih dokumenata. Nikakva druga prava na ugrađivanje nisu implicirana ili dopuštena prema ovoj licenci.

16.5 Online usluge.

16.5.1 Usluge koje pruža tvrtka Adobe. Softver pojednostavnjuje pristup sadržajima i različitim servisima koji se nalaze na web-mjestima koje održava tvrtka Adobe i/ili njezina pridružena društva („online usluge tvrtke Adobe“). Online usluge tvrtke Adobe mogu obuhvaćati, ali nisu ograničene na sljedeće: Resource Central, kuler, Acrobat.com, Bridge Home, Search for Help, Device Central i proizvod Welcome Screens. U nekim se slučajevima online usluga tvrtke Adobe može pojaviti kao značajka ili dodatak unutar Softvera i ako se nalazi na nekom web-mjestu. U nekim je slučajevima za pristup online usluzi tvrtke Adobe potrebna zasebna pretplata ili neka druga naknada i/ili vaš pristanak na dodatne uvjete korištenja. Online usluge tvrtke Adobe nisu dostupne na svim jezicima, odnosno državljanima svih zemalja. Adobe može bilo kada i iz bilo kojeg razloga izmijeniti ili prekinuti dostupnost bilo koje usluge. Adobe zadržava i pravo na naplatu naknade za pristup online uslugama tvrtke Adobe ili za njihovo korištenje koje je prethodno bilo besplatno. Online usluge tvrtke Adobe ovise o automatskom povezivanju s internetom, stoga važne informacije o internetskoj vezi i privatnosti potražite u Stavku 14. Kao što je navedeno u Stavku 14, kada Softver pristupi online uslugama tvrtke Adobe, takvo korištenje online usluga podliježe Pravilima tvrtke Adobe za zaštitu privatnosti (http://www.adobe.com/go/privacy_hr), Uvjetima korištenja web-mjesta Adobe.com (http://www.adobe.com/go/copyright_hr) te svim dodatnim uvjetima korištenja na koje ćete možda biti upozoreni u tom trenutku.

16.5.2 Usluge koje pružaju treće strane. Softver vam može pojednostavniti pristup web-mjestima koja održavaju treće strane ponudom robe, informacija, softvera i usluga („online usluge treće strane“). Online usluge trećih strana mogu obuhvaćati, ali nisu ograničene na: uslugu jednostavnog zajedničkog korištenja galerije (Kodak Easy Share Gallery) i sadržaj kataloga multimedijskog reproduktora tvrtke (Adobe Media Player Catalog). Pristup online uslugama treće strane te njihovo korištenje podliježe uvjetima, odredbama, odricanjima od odgovornosti i obavijestima koje se nalaze na takvim web-mjestima ili su na neki drugi način povezani s takvim online uslugama treće strane. Adobe smije bilo kada i iz bilo kojeg razloga izmijeniti ili prekinuti dostupnost bilo koje online usluge treće strane. Adobe ne upravlja online uslugama treće strane, ne podržava ih niti prihvaća odgovornost za njih. Bilo kakvi poslovi između vas i bilo koje treće strane vezani uz online usluge treće strane, uključujući pravila o zaštiti privatnosti te strane i korištenje vaših osobnih podataka, isporuku i plaćanje za robu i usluge te ostale odredbe, uvjete, jamstva ili izjave vezane uz takve poslove, odvijaju se isključivo između vas i takve treće strane. Online usluge treće strane nisu dostupne na svim jezicima, odnosno državljanima svih zemalja. Adobe može bilo kada i iz bilo kojeg razloga izmijeniti ili prekinuti dostupnost bilo koje usluge treće strane.

16.5.3 OSIM AKO ADOBE ILI NJEGOVA PRIDRUŽENA DRUŠTVA ILI TREĆA STRANA U ZASEBNOM UGOVORU IZRIČITO PRISTANU, ONLINE USLUGE TREĆIH STRANA KORISTITE NA VLASTITI RIZIK PREMA JAMSTVU I OGRANIČENJIMA ODGOVORNOSTI IZ STAVAKA 7 I 8.

16.6 Stroj za izvođenje After Effects. Ako Softver obuhvaća punu verziju softvera Adobe After Effects, smijete instalirati neograničeni broj Strojeva za izvođenje na Računalima unutar svoje Interne mreže koja obuhvaća najmanje jedno Računalo na kojem je instalirana puna verzija softvera Adobe After Effects. Naziv „Stroj za izvođenje“ označava dio Softvera koji je moguće instalirati, a koji omogućuje vizualizaciju projekata softvera After Effects, ali nije ga moguće koristiti za izradu ili izmjenu projekata te ne sadrži potpuno korisničko sučelje softvera After Effects.

16.7 Softver Version Cue. Ako Softver obuhvaća softver Adobe Creative Suite i softver Version Cue, tada kao alternativu instalaciji i upotrebi jedne kopije poslužiteljske komponente Version Cue Server s ostalim komponentama Softvera kao što je dopušteno u Stavku 2.1 smijete instalirati poslužiteljsku komponentu Version Cue Server na jednom datotečnom poslužitelju unutar svoje Interne mreže i učiniti je dostupnom Računalima na takvoj Internoj mreži, pod uvjetom da vaša Interna mreža sadrži najmanje jedno Računalo na kojem je instaliran softver Adobe Creative Suite. Osim toga, ako se bavite pružanjem kreativnih usluga, smijete dopustiti pristup poslužitelju Version Cue klijentima koji su izvan vaše Interne mreže pod uvjetom da su zadovoljeni sljedeći kriteriji:

(1) Pristup smijete dopustiti samo onim klijentima kojima pružate veće kreativne usluge, kao što su oglašavanje, odnosi s javnošću, grafički dizajn i slično.

(2) Pristup smijete dopustiti samo da biste klijentima omogućili sudjelovanje, suradnju i doprinos u sklopu kreativnih projekata na kojima radite u njihovo ime.

(3) Ne smijete naplaćivati naknadu za pristup programu Version Cue Server ili za njegovo korištenje.

(4) Ne smijete odobriti pristup programu Version Cue Server u bilo koju drugu svrhu osim one izričito navedene ovdje ili u bilo koju drugu svrhu koja je neovisna o kreativnim uslugama koje pružate, kakva je primjerice upravljanje klijenata vlastitim projektima.

(5) Vaši klijenti ne smiju preuzimati kopije programa Version Cue Server.

(6) Prihvaćate sve ostale uvjete i odredbe ovog ugovora.

Nije dopuštena upotreba nikakve druge mreže, uključujući, ali ne ograničavajući se na omogućavanje radnih grupa ili usluga koje podržavaju internet ili web.

16.8 Klijentski softver Adobe Drive. Ako Softver obuhvaća softver Adobe Creative Suite i klijentski softver Adobe Drive te ako ste nabavili valjani serijski broj za klijentski softver Adobe Drive, na više Računala unutar Interne mreže možete instalirati klijentski softver Adobe Drive kao alternativu instalaciji i korištenju jedne kopije klijentskog softvera Adobe Drive s ostalim komponentama Softvera.

16.9 Digitalni certifikati.

16.9.1 Korištenje. Digitalne certifikate izdaju nadležna tijela trećih strana, uključujući partnere iz programa Adobe Certified Document Services (CDS), čiji se popis nalazi na web-mjestu http://www.adobe.com/go/partners_cds_hr („Nadležna tijela za izdavanje certifikata“), a dokumenti mogu biti i samopotpisani.

16.9.2 Uvjeti i odredbe. Za kupnju i upotrebu digitalnih certifikata te procjenu njihove pouzdanosti odgovorni ste vi i Nadležna tijela za izdavanje certifikata. Prije nego što bilo koji certificirani dokument, digitalni potpis ili uslugu Nadležnog tijela za izdavanje certifikata ocijenite pouzdanima, trebali biste proučiti primjenjive uvjete i odredbe pod kojima Nadležno tijelo za izdavanje certifikata pruža usluge, uključujući, primjerice, sve ugovore o pretplati, ugovore sa stranom koja se oslanja na certifikate, pravila o certifikatima te izjave o načinu poslovanja. Na web-mjestu http://www.adobe.com/go/partners_cds_hr nalaze se veze na web-stranice s informacijama o partnerima iz Adobeova programa CDS.

16.9.3 Izjava o prihvaćanju. Prihvaćate mogućnost (a) da je digitalni certifikat možda povučen prije trenutka provjere, zbog čega digitalni potpis ili certifikat djeluju valjano, a u stvari to nisu; (b) da su sigurnost ili pravovaljanost digitalnog certifikata možda ugrožene zbog postupka ili omaške potpisnika dokumenta, odgovarajućeg Nadležnog tijela za izdavanje certifikata ili bilo koje treće strane; te (c) da je certifikat možda samopotpisani certifikat koji ne izdaje Nadležno tijelo za izdavanje certifikata. JEDINO STE VI ODGOVORNI ZA ODLUKU O TOME HOĆETE LI CERTIFIKAT SMATRATI POUZDANIM. OSIM AKO OD NADLEŽNOG TIJELA ZA IZDAVANJE CERTIFIKATA NE DOBIJETE PISANO JAMSTVO, DIGITALNI CERTIFIKAT KORISTITE NA VLASTITI RIZIK.

16.9.4 Korisnici treće strane. Prihvaćate da je Nadležno tijelo za izdavanje certifikata koje smatrate pouzdanim treća strana u ovom ugovoru te da ima pravo provoditi ovaj ugovor u svoje ime kao da je riječ o tvrtki Adobe.

16.9.5 Obeštećenje. Pristajete štititi Adobe i svako eventualno Nadležno tijelo za izdavanje certifikata (osim ako je u njegovim uvjetima i odredbama izričito navedeno drugačije) od svih odgovornosti, gubitaka, postupaka, šteta ili potraživanja (uključujući sve razumne izdatke, troškove i odvjetničke naknade) koji proizlaze iz bilo kakve usluge takvog nadležnog tijela ili su vezani uz nju, uključujući, bez ograničenja (a) oslanjanje na certifikat koji je istekao ili povučen; (b) nepravilnu provjeru valjanosti certifikata; (c) upotrebu certifikata na način koji nije dopušten bilo kojim uvjetima i odredbama, ovim ugovorom ili mjerodavnim pravom; (d) neizvršavanje razumne procjene okolnosti pri odluci o pouzdanosti usluga ili certifikata te (e) neizvršavanje bilo koje obveze definirane u uvjetima i odredbama povezanima s uslugama.

16.10 Značajke Acrobat Pro i Acrobat Pro Extended.

16.10.1 Definicije.

16.10.1.1 „Implementirati“ znači isporučiti Prošireni dokument ili ga na neki drugi način učiniti dostupnim, izravno ili neizravno, bilo kojim putem, jednom primatelju ili većem broju njih.

16.10.1.2 „Prošireni dokument“ označava datoteku u obliku Portable Document Format (PDF) obrađenu pomoću softvera Acrobat Pro ili Acrobat Pro Extended radi omogućivanja lokalnog snimanja dokumenta s ispunjenim PDF obrascima.

16.10.2 Ako Softver sadrži Acrobat Pro ili Acrobat Pro Extended, sadrži i tehnologiju omogućivanja koja omogućuje da u PDF dokumentima aktivirate određene značajke pomoću digitalnih vjerodajnica smještenih unutar Softvera („Ključ“). Slažete se da nećete pristupiti, pokušati pristupiti, kontrolirati, onesposobiti, ukloniti, koristiti ili distribuirati Ključ u bilo koju svrhu.

16.10.3 Za svaki jedinstveni Prošireni dokument smijete učiniti sljedeće: (a) implementirati takav Prošireni dokument neograničenom broju jedinstvenih primatelja, ali ne smijete izvlačiti informacije iz više od pet stotina (500) jedinstvenih instanci takvog Proširenog dokumenta ili bilo koje papirnate kopije takvog Proširenog dokumenta koji sadrži ispunjena polja obrasca; ili (b) implementirati takav Prošireni dokument na najviše pet stotina (500) jedinstvenih primatelja bez ograničenja broja dopuštenog izvlačenja informacija iz takvog Proširenog dokumenta koji su vam Primatelji vratili ispunjen. Bez obzira na bilo što ovdje navedeno što bi značilo suprotno, pribavljanje dodatnih licenci za korištenje programa Acrobat Pro ili Acrobat Pro Extended ne povećava gore navedena ograničenja (odnosno, gore navedena ograničenja ukupna su ograničenja neovisno o broju dodatnih licenci za korištenje programa Acrobat Pro ili Acrobat Pro Extended koje ste možda nabavili).

16.11 Uslužni program Acrobat Pro Extended Capture. Ako Softver obuhvaća i uslužni program Acrobat Pro Extended Capture, osim instalacije Softvera kao što je dopušteno u gornjem Stavku 2, takav uslužni program smijete zasebno instalirati na jedno Računalo s operacijskim sustavom Unix.

16.12 FlashPaper Printer. Bez obzira na bilo što ovdje navedeno što bi značilo suprotno, ne smijete (a) instalirati program FlashPaper Printer na poslužitelj, čime bi se omogućio pristup ili korištenje programa od strane većeg broja korisnika (b) mijenjati ili zamjenjivati korisničko sučelje preglednika FlashPaper Printer koje prikazuje dokumente u obliku FlashPaper.

16.13 Flash Player projektori i izvođenje. Prava na korištenje bilo kojeg Flash reproduktora, projektora, samostalnog reproduktora, dodatka, izvođenja ili Active X kontrole koje ste dobili kao dio Softvera ili uz njega ili u Izlaznoj datoteci, ograničena su na prava navedena na web-mjestu http://www.adobe.com/go/flashplayer_usage_hr. Osim i izuzev ondje navedenih prava, nemate prava koristiti ili distribuirati takav softver.

16.14 Device Central. Slike prikazane u programu Device Central na mobilnom uređaju koriste se samo u svrhu simulacije. Mobilni uređaji koje njihov proizvođač učini komercijalno dostupnima mogu, ali i ne moraju obuhvaćati tehnologiju tvrtke Adobe koja se u programu Device Central koristi za stvaranje simulacije. Slike u mobilnom uređaju smiju se koristiti samo u nekomercijalne svrhe razvijanja zajedno sa sadržajem razvijenim pomoću Softvera. Zabranjeno ih je koristiti u bilo koju drugu ili protuzakonitu svrhu.

16.15 Softver Contribute Publishing Services. Prema odredbama ugovora s krajnjim korisnikom softvera Contribute Publishing Services, ne smijete se povezivati sa softverom Contribute Publishing Services ako niste kupili licencu za povezivanje s tim softverom za svakog pojedinca koji bi se mogao povezati s njim, s tim da se pokusne verzije softvera Adobe Contribute mogu instalirati i povezivati sa softverom Contribute Publishing Services u skladu s ugovorom s krajnjim korisnikom softvera Contribute Publishing Services.

16.16 Adobe Presenter. Ako Softver sadrži program Adobe Presenter, a vi instalirate ili koristite dodatak Adobe Acrobat Connect Add-in u vezi s upotrebom Softvera, pristajete na instaliranje i korištenje dodatka Acrobat Connect Add-in samo na stolnom Računalu, ali ne na bilo kojem proizvodu koji nije osobno računalo, uključujući, bez ograničenja, web-uređaje, dodatni prijamnik (set top box - STB), ručno računalo, telefon ili web pad uređaj. Nadalje, dio Softvera koji je ugrađen u prezentaciju, informaciju ili sadržaj koji je kreiran ili generiran pomoću Softvera („Adobe Presenter Run-Time“) može se koristiti samo zajedno s prezentacijom, informacijom ili sadržajem u koji je ugrađen. Ne smijete koristiti i morate osigurati da nijedan nositelj licence za takve prezentacije, informacije ili sadržaje ne koristi program Adobe Presenter Run-Time na drugačiji način, osim ugrađen u takvu prezentaciju, informaciju ili sadržaj. Osim toga, nećete mijenjati i osigurat ćete da nijedan nositelj licence takve prezentacije, informacije ili sadržaje ne mijenja, ne vrši obrnuti inženjering i ne rastavlja program Adobe Presenter Run-Time.

16.17 DISTRIBUCIJA AVC SADRŽAJA. Sljedeća obavijest odnosi se na Softver koji sadrži funkciju uvoza i izvoza u obliku AVC: OVAJ PROIZVOD LICENCIRAN JE PREMA PATENTNOJ LICENCI PORTFELJA AVC ZA OSOBNU NEKOMERCIJALNU UPOTREBU KORISNIKA I U SVRHU (a) ŠIFRIRANJA VIDEOZAPISA U SKLADU S AVC STANDARDOM („AVC VIDEO“) I/ILI (b) DEŠIFRIRANJA AVC VIDEOZAPISA KOJI JE KORISNIK ŠIFRIRAO TIJEKOM OSOBNE, NEKOMERCIJALNE AKTIVNOSTI I/ILI JE DOBIVEN OD DAVATELJA VIDEOUSLUGA LICENCIRANOG ZA PONUDU AVC VIDEOZAPISA. NE DAJE SE NITI SE IMPLICIRA NIKAKVA LICENCA ZA BILO KAKVU DRUGU UPOTREBU. DODATNE INFORMACIJE ZATRAŽITE OD TVRTKE MPEG LA, L.L.C. POSJETITE WEB-MJESTO http://www.mpegla.com.

16.18 DISTRIBUCIJA MPEG-2 SADRŽAJA. Sljedeća obavijest odnosi se na Softver koji sadrži funkciju uvoza i izvoza u obliku MPEG-2: KORIŠTENJE OVOG PROIZVODA U DRUGU SVRHU OSIM ZA OSOBNU UPOTREBU KORISNIKA NA BILO KOJI NAČIN KOJI JE U SKLADU SA STANDARDOM MPEG-2 ZA ŠIFRIRANJE VIDEOZAPISA ZA PAKIRANE MEDIJE IZRIČITO JE ZABRANJENO BEZ LICENCE PREMA VAŽEĆIM PATENTIMA U PATENTSKOM PORTFELJU MPEG-2, ZA KOJI JE LICENCA DOSTUPNA OD TVRTKE MPEG LA, L.L.C. 250 STEELE STREET, SUITE 300 DENVER, KOLORADO 80206.

16.19 Flash Professional Edition / Adobe Media Encoder. Osim na Računalu na koje instalirate i na kojem koristite program Flash Professional Edition, program Adobe Media Encoder koji ste dobili uz kopiju softvera Flash Professional smijete instalirati i koristiti na jednom Računalu koje je odvojeno od Računala na koje ste instalirali i na kojem koristite takvu kopiju softvera Flash Professional, pod uvjetom da se (a) program Adobe Media Encoder koristi samo u vezi sa sadržajem koji stvarate pomoću softvera Flash Professional i da (b) program Adobe Media Encoder nije instaliran ni korišten nakon trenutka kada prestanete biti primarni korisnik primarnog Računala na kojem je instalirana takva kopija softvera Flash Professional.

Ako imate ikakvih pitanja vezanih uz ovaj ugovor ili ako želite zatražiti informacije od tvrtke Adobe, koristite adresu i podatke za kontakt koje ste dobili uz ovaj proizvod da biste se obratili uredu tvrtke Adobe koji pruža usluge u vašoj sudskoj nadležnosti.

Adobe, Acrobat, Acrobat Connect, Adobe AIR, Adobe Connect, After Effects, Authorware, Contribute, Creative Suite, Flash, FlashPaper, kuler, Shockwave i Version Cue registrirani su tržišni znakovi ili zaštitni znakovi tvrtke Adobe Systems Incorporated u Sjedinjenim Američkim Državama i/ili drugim zemljama. Svi ostali zaštitni znakovi vlasništvo su svojih vlasnika.

Gen_WWCombined-hr_HR-20080623_1026