ADOBE

Programmatūras licences līgums

PIEZĪME LIETOTĀJAM: LŪDZU, UZMANĪGI IZLASIET ŠO LĪGUMU. KOPĒJOT, INSTALĒJOT VAI LIETOJOT VISU PROGRAMMATŪRU VAI JEBKURU TĀS DAĻU, JŪS PIEKRĪTAT ŠĪ LĪGUMA NOSACĪJUMIEM UN NOTEIKUMIEM, TAJĀ SKAITĀ JO ĪPAŠI NOTEIKUMIEM SAISTĪBĀ AR NODOŠANU, 4. PUNKTS; GARANTIJĀM, 6. UN 7. PUNKTS; ATBILDĪBU, 8. PUNKTS; SAVIENOJAMĪBU UN PRIVĀTUMU, 14. PUNKTS; UN ĪPAŠAJIEM NOTEIKUMIEM UN IZŅĒMUMIEM, 16. PUNKTS. JŪS PIEKRĪTAT, KA ŠIS LĪGUMS IR LĪDZVĒRTĪGS JEBKURAM RAKSTVEIDA SAVSTARPĒJI APSPRIESTAM LĪGUMAM, KO JŪS ESAT PARAKSTĪJIS. ŠIS LĪGUMS IR IZPILDĀMS ATTIECĪBĀ UZ JUMS UN JEBKURU JURIDISKO PERSONU, KAS IR IEGĀDĀJUSIES PROGRAMMATŪRU UN KURAS UZDEVUMĀ TĀ TIEK LIETOTA, PIEMĒRAM, ATBILSTOŠOS GADĪJUMOS ATTIECĪBĀ UZ JŪSU DARBA DEVĒJU. JA JŪS NEPIEKRĪTAT ŠĪ LĪGUMA NOSACĪJUMIEM, NELIETOJIET PROGRAMMATŪRU. APMEKLĒJIET http://www.adobe.com/go/support_lv, KUR PIEEJAMI NOTEIKUMI UN IEROBEŽOJUMI SAISTĪBĀ AR PROGRAMMATŪRAS ATDOŠANU, LAI SAŅEMTU ATPAKAĻ NAUDU.

IESPĒJAMS, JUMS IR CITS RAKSTVEIDA LĪGUMS TIEŠI AR „ADOBE” (PIEM., LIELAPJOMA LICENCES LĪGUMS), KAS PAPILDINA VAI AIZSTĀJ VISU ŠO LĪGUMU VAI TĀ DAĻAS.

„ADOBE” UN TĀS PIEGĀDĀTĀJIEM PIEDER VISS PROGRAMMATŪRAS INTELEKTUĀLAIS ĪPAŠUMS. PROGRAMMATŪRA TIEK NODOTA LIETOŠANĀ, NEVIS PĀRDOTA. „ADOBE” ATĻAUJ JUMS KOPĒT, LEJUPIELĀDĒT, INSTALĒT, LIETOT VAI GŪT CITA VEIDA LABUMU NO PROGRAMMATŪRAS DARBĪBAS VAI INTELEKTUĀLĀ ĪPAŠUMA TIKAI SASKAŅĀ AR ŠĪ LĪGUMA NOSACĪJUMIEM. DAŽU „ADOBE” UN DAŽU TREŠO PERSONU MATERIĀLU UN PAKALPOJUMU LIETOŠANA, KAS IR IEKĻAUTI VAI PIEEJAMI, IZMANTOJOT ŠO PROGRAMMATŪRU, VAR BŪT PAKĻAUTA CITIEM NOTEIKUMIEM UN NOSACĪJUMIEM, KAS PARASTI IR PIEEJAMI ATSEVIŠĶĀ LICENCES LĪGUMĀ, LIETOŠANAS NOTEIKUMOS VAI DATNĒ „READ ME”, KURA IR IETVERTA ŠAJOS MATERIĀLOS UN PAKALPOJUMOS VAI LĪDZĀS TIEM, VAI IELŪKOJOTIES http://www.adobe.com/go/thirdparty_lv.

PROGRAMMATŪRA VAR LIKT JŪSU DATORAM AUTOMĀTISKI IZVEIDOT SAVIENOJUMU AR INTERNETU. PAPILDU INFORMĀCIJAI SKATĪT 14. UN 16. PUNKTU.

ŠAJĀ PROGRAMMATŪRĀ VAR BŪT IEKĻAUTA PRODUKTA AKTIVIZĀCIJA UN CITAS TEHNOLOĢIJAS, KAS IR IZSTRĀDĀTAS, LAI NOVĒRSTU NELIKUMĪGU LIETOŠANU UN KOPĒŠANU. ŠĪ TEHNOLOĢIJA VAR LIKT JŪSU DATORAM AUTOMĀTISKI IZVEIDOT SAVIENOJUMU AR INTERNETU, KĀ NORĀDĪTS 14. PUNKTĀ, UN PĒC PIESLĒGŠANĀS PROGRAMMATŪRA VAR NOSŪTĪT „ADOBE” JŪSU SĒRIJAS NUMURU UN ŠĀDĀ VEIDĀ NOVĒRST NEATĻAUTU PROGRAMMATŪRAS IZMANTOŠANU. LAI IEGŪTU PAPILDU INFORMĀCIJU PAR PRODUKTA AKTIVIZĀCIJU, APMEKLĒJIET http://www.adobe.com/go/activation_lv.

1. Definīcijas.

„Adobe” nozīmē „Adobe Systems Incorporated”, Delavēras štata korporāciju, 345 Park Avenue, Sanhosē, Kalifornijā 95110, ja šis līgums tiek noslēgts, jums atrodoties Savienotajās Valstīs, Kanādā vai Meksikā; pretējā gadījumā tas nozīmē „Adobe Systems Software Ireland Limited”, 4-6 Riverwalk, Citywest Business Campus, Saggart, Dublin 24, Īrijas Republika.

„Adobe Runtime (-s)” nozīmē „Adobe AIR”, „Adobe Flash Player”, „Shockwave Player”, „Adobe Media Player” vai „Authorware Player”.

„Dators” nozīmē virtuālu vai fizisku datora ierīci, kas pieņem informāciju ciparu vai līdzīgā formā un apstrādā to, lai iegūtu noteiktu rezultātu, pamatojoties uz komandu secību.

„Iekšējais tīkls” nozīmē privātus īpašnieka tīkla resursus, kas ir pieejami tikai konkrētas korporācijas vai līdzīga komercuzņēmuma darbiniekiem un individuālajiem līgumdarbiniekiem (t.i., pagaidu darbiniekiem). Iekšējais tīkls neietver interneta daļas vai jebkuru citu tīkla kopienu, kas ir publiski pieejama, piemēram, tās, kuras darbojas uz dalības vai abonēšanas pamata, asociācijas un līdzīgas organizācijas.

„Izvaddatne” nozīmē izvaddatni, kuru jūs radāt, lietojot programmatūru.

„Atļautais skaits” nozīmē vienu (1), ja vien „Adobe” izdotajā spēkā esošajā licencē (piem., lielapjoma licencē) nav norādīts citādi.

„Programmatūra” nozīmē (a) visu informāciju, kas ir nodrošināta kopā ar šo līgumu, ieskaitot, bet neaprobežojoties ar (i) „Adobe” vai trešās personas programmatūras datnēm un citu datoru informāciju; (ii) paraugiem un inventāra fotogrāfijām, attēliem, skaņām, izgriezumkopām un citiem mākslas darbiem, kas ir saistīti ar „Adobe” programmatūru un nav iegūti no „Adobe” kā atsevišķs pakalpojums (ja vien šī servisa ietvaros nav minēts citādi) vai no citas puses kā atsevišķs pakalpojums („Satura datnes”); (iii) saistītos skaidrojošos materiālus un datnes („Dokumentācija”); un (iv) fontus; un (b) šādas informācijas jebkuras modificētas versijas un kopijas, atjauninājumus, jaunos laidienus un pielikumus, ko „Adobe” jums ir nodrošinājusi jebkurā laikā tādā mērā, ciktāl to nenosaka atsevišķs līgums (kopā tekstā - „Jauninājumi”).

2. Programmatūras licence.

Ja jūs esat ieguvis programmatūru un jebkādu (-us) nepieciešamo (-os) sērijas numuru (-us) no „Adobe” vai no kāda no tās pilnvarotajiem licences īpašniekiem, un kamēr Jūs ievērojat šī līguma noteikumus, „Adobe” piešķir jums neierobežotu licenci instalēt un lietot programmatūru tās nolūkam un dokumentācijai atbilstošā veidā, kā norādīts turpmāk tekstā. Konkrētus noteikumus saistībā ar konkrētu produktu un komponentu lietošanu, ieskaitot, bet neaprobežojoties ar fontu programmatūru, „Acrobat”, „After Effects”, „Adobe Presenter”, „Contribute”, „Flash Player”, „Version Cue” un „Adobe Runtimes”, skatīt 16. punktā.

2.1 Vispārējā lietošana. Jūs drīkstat instalēt un lietot vienu programmatūras kopiju jūsu savietojamajos datoros, kas nepārsniedz atļauto skaitu, ja tad, kad to pieprasa programmatūra, jūs uzrādāt spēkā esošu sērijas numuru katrai kopijai.

2.2 Izplatīšana no servera. Jūs drīkstat kopēt programmatūras attēlu uz datņu serveri (-iem) jūsu iekšējā tīkla ietvaros programmatūras lejupielādei un instalēšanai uz datoriem tā paša iekšējā tīkla ietvaros lietošanai tādā veidā, kas atļauts 2.1. punktā.

2.3 Servera lietošana. Jūs drīkstat instalēt programmatūras kopiju uz datora datņu servera (-iem) jūsu iekšējā tīklā tikai programmatūras lietošanai, ko persona uzsāk no datora vienā iekšējā tīklā 2.1. punktā atļautajā veidā. Lietotāju kopējais skaits (nevis vienlaicīgo lietotāju skaits), kuri var lietot programmatūru uz šī datora datņu servera (-iem), nedrīkst pārsniegt atļauto skaitu.

Piemēram, iepriekš minētais jums neļauj instalēt vai piekļūt (tieši vai ar komandu, datu vai instrukciju starpniecību) programmatūrai: (i) no vai uz datoru, kas nav pievienots iekšējam tīklam, (ii) lai aktivizētu tīmekļa darba grupas vai pakalpojumus, kas ir publiski pieejami, (iii) jebkurai fiziskai vai juridiskai personai lietot, lejupielādēt, kopēt vai citādi gūt labumu no programmatūras darbības, ja vien „Adobe” nav izdevusi licenci tādai rīcībai, (iv) kā sistēmu, darbplūsmu vai pakalpojumu, kas ir pieejami vairāk nekā atļautajam lietotāju skaitam, sastāvdaļu vai (v) darbībām, ko nav uzsācis individuāls lietotājs (piem., automātiskā apstrāde caur serveri).

2.4 Portatīvā vai sadzīves datora lietošana. Ievērojot būtiskos ierobežojumus, kas norādīti 2.5. punktā, datora, uz kura saskaņā ar 2.1. punktu instalēta programmatūra, pamatlietotājs („Pamatlietotājs”) drīkst uzstādīt otru programmatūras kopiju viņa vai viņas ekskluzīvai lietošanai uz portatīvā datora vai uz datora, kas atrodas viņa vai viņas mājās, ar nosacījumu, ka programmatūra uz portatīvā vai mājas datora netiek lietota vienlaikus ar programmatūru uz pamata datora. Iespējams, jums būs jāsazinās ar „Adobe”, lai sagatavotu otru kopiju.

2.5 Ierobežojumi sekundārajai lietošanai lielapjoma licences īpašniekiem. Ja jebkurš licences īpašnieks, izņemot akadēmiskās lielapjoma licences īpašnieku, ir ieguvis programmatūru „Adobe” apjoma licenču programmas ietvaros (šobrīd saukta - „Adobe Open Options”), programmatūras otrā kopija, kas ir sagatavota saskaņā ar 2.4. punktu, ir jālieto vienīgi lielapjoma licences īpašnieka interesēs un komercdarbībā. Lai iegūtu plašāku informāciju par sekundāro lietošanu lielapjoma licences īpašniekiem, lūdzu, skatiet mūsu tīmekļa vietni: http://www.adobe.com/go/open_options_lv.

2.6 Dublējumkopija. Jūs drīkstat sagatavot saprātīgu skaitu programmatūras dublējumkopiju ar nosacījumu, ka jūsu dublējumkopijas netiek instalētas vai lietotas citādi, kā vien arhivēšanas nolūkā.

2.7 Satura datnes. Ja vien „Read-Me” datnēs vai citā licencē, kas ir saistīta ar satura datnēm, kas var ietvert īpašas tiesības un ierobežojumus attiecībā uz šādiem materiāliem, nav norādīts citādi, jūs drīkstat izrādīt, pārveidot, pavairot un izplatīt jebkuru no satura datnēm. Taču jūs nedrīkstat izplatīt satura datnes ārlīnijas sistēmā (piem., apstākļos, kuros satura datnes veido izplatītā produkta galveno vērtību).

2.8 Lietojuma koda paraugs. Jūs drīkstat pārveidot to programmatūras programmu daļu pirmkoda formu, kas ir identificētas kā koda paraugs, lietojuma koda paraugs vai sastāvdaļas (katrs tekstā - „Lietojuma koda paraugs”) pavaddokumentācijā, vienīgi, lai veidotu, izstrādātu un pārbaudītu tīmekļa vietnes un lietojumprogrammas, kas ir radītas, izmantojot „Adobe” programmatūras programmas; tomēr ar nosacījumu, ka jums ir atļauts kopēt un izplatīt lietojuma koda paraugu (modificētu vai nemodificētu) vienīgi tad, ja ir izpildīti šādi nosacījumi: (1) jūs izplatāt kompilēto lietojuma koda paraugu savā lietotnē; (2) jūs neiekļaujat lietojuma koda paraugu nekādos produktos vai lietotnēs, kas ir paredzētas tīmekļa vietņu (mājas lapu) radīšanai; un (3) jūs nelietojat „Adobe” nosaukumu, logotipus vai citas „Adobe” preču zīmes, lai pārdotu savu lietotni. Jūs piekrītat atlīdzināt, pasargāt un aizsargāt „Adobe” no jebkuriem zaudējumiem, bojājumiem, prasījumiem vai tiesas procesiem, ieskaitot juristu honorārus, kas izriet no jūsu lietotnes izmantošanas vai izplatīšanas. Jums var tikt piešķirtas papildu tiesības pārveidot vai izplatīt „Adobe” programmatūras kodu dokumentācijā, kas ir saistīta ar šādu kodu un/vai programmatūru, vai atsevišķā līgumā starp jums un „Adobe”.

2.9 Programmēšanas valodas. Programmatūra var saturēt „ExtendScript SDK” un „Pixel Bender SDK” daļas. Kamēr jūs ievērojat šī 2. punkta ierobežojumus un 2.8. punkta atļaujas, „Adobe” piešķir jums neierobežotu, nenododamu, bezautortiesību licenci „ExtendScript SDK” un „Pixel Bender SDK” vienību valodās lietošanai tikai lietojumprogrammu, kas ir paredzētas darbībai ar „Adobe” produktiem, iekšējās izstrādes mērķim.

Izņemot gadījumus, kas skaidri norādīti 2.9. punktā, nekādas citas „ExtendScript SDK” vai „Pixel Bender” daļas nedrīkst tikt pārveidotas vai izplatītas. Jums savās lietojumprogrammās ir jāiekļauj paziņojumi par „Adobe” autortiesībām, izņemot tās programmas, kurās jūs iekļaujat paziņojumu par autortiesībām, kas atspoguļo citu autortiesību īpašuma tiesības. Jūs nedrīkstat lietot „Adobe” vārdu, logotipu vai preču zīmes, lai pārdotu savus produktus.

Jūs piekrītat atlīdzināt, pasargāt un aizsargāt „Adobe” no jebkuriem zaudējumiem, bojājumiem, prasījumiem vai tiesas procesiem, ieskaitot juristu honorārus, kas izriet no šādas izplatīšanas.

2.10 Duālās sāknēšanas platforma. Programmatūra ir licencēta lietošanai uz specifiskas operētājsistēmas platformas. Jums ir jāiegādājas atsevišķa licence programmatūras lietošanai uz katras operētājsistēmas platformas. Piemēram, ja jūs vēlaties instalēt programmatūru gan uz „Mac OS”, gan „Windows” operētājsistēmas platformām uz iekārtas, kas darbina abas šīs platformas (duālās sāknēšanas mašīnas), jums sākumā ir jāiegūst divas atsevišķas programmatūras licences. Tas ir spēkā pat tad, ja jums uz viena datu nesēja ir piegādātas divas programmatūras versijas, katra no kurām ir paredzēta citai operētājsistēmas platformai.

2.11 Testēšanas programmatūra. Programmatūras vai programmatūras daļu instalēšanai vai darbībai var nebūt nepieciešams sērijas numurs, piemēram, konfigurācijā, kas pieļauj izmēģinājumu vai testēšanu ierobežotā laika periodā vai ierobežotam palaišanu skaitam. Jūs nedrīkstat lietot programmatūru veidā, kas neatbilst tās nolūkam vai Dokumentācijai. Piemēram, jūs nedrīkstat lietot programmatūru pēc tās izmēģinājuma perioda beigām, ja vien jūs neievadāt spēkā esošu sērijas numuru. JŪS PILNĪBĀ UZŅEMATIES RISKU PAR PIEKĻUVI JEBKURĀM IZVADES DATNĒM, KAS IR RADĪTAS AR PROGRAMMATŪRU, KAS IR TIKUSI LIETOTA IZMĒĢINĀJUMA VAI TESTA REŽĪMĀ.

3. Īpašuma tiesības uz intelektuālo īpašumu.

Programmatūra un jebkuras likumīgās kopijas, ko jūs sagatavojat, pieder „Adobe Systems Incorporated” un tās piegādātājiem un ir to intelektuālais īpašums. Programmatūras struktūra, organizācija un kods ir „Adobe Systems Incorporated” un tās piegādātāju vērtīgi komercnoslēpumi un konfidenciāla informācija. Programmatūru aizsargā likumi, ieskaitot, bet neaprobežojoties ar Savienoto Valstu un citu valstu autortiesību likumiem un starptautisko līgumu nosacījumiem. Ja vien tas šeit nav skaidri norādīts, šis līgums nepiešķir jums nekādas intelektuālā īpašuma tiesības uz programmatūru, un visas tiesības, kas nav skaidri noteiktas, patur „Adobe” un tās piegādātāji.

4. Ierobežojumi un prasības.

4.1 Paziņojumi. Jebkurai Jūsu sagatavotajai atļautajai programmatūras kopijai ir jāsatur tās pašas piezīmes par autortiesībām un citi paziņojumi par īpašumtiesībām, kādi ir uz programmatūras vai programmatūrā.

4.2 Izmantošanas saistības. Jūs piekrītat, ka nelietosiet programmatūru citādi, kā šajā līgumā atļauts, un ka nelietosiet programmatūru veidā, kas neatbilst tās nolūkam vai dokumentācijai.

4.3 Nedrīkst modificēt. Izņemot 2.7. vai 16. punktā atļautos gadījumus, jūs nedrīkstat modificēt, pielāgot vai tulkot programmatūru.

4.4 Nedrīkst veikt reversēšanu. Jūs nedrīkstēsiet reversēt, dekompilēt, demontēt vai citādi mēģināt noskaidrot programmatūras pirmkodu, izņemot tādā apmērā, ciktāl piemērojamais likums jums skaidri atļauj veikt dekompilāciju, lai panāktu savietojamību ar programmatūru.

4.5 Nedrīkst sadalīt. Programmatūra var ietvert dažādus lietojumus, utilītprogrammas un sastāvdaļas, tai var būt vairāku platformu un valodu atbalsts, tā jums var tikt nodrošināta uz vairākiem datu nesējiem vai vairākās kopijās. Tomēr programmatūra ir izveidota un nodota jums kā viens produkts, kuru drīkst lietot kā vienu produktu uz datoriem, kā tas atļauts 2. un 16. punktā. Jums nav obligāti jāinstalē visas programmatūras sastāvdaļas, bet jūs nedrīkstat atdalīt programmatūras sastāvdaļas lietošanai uz dažādiem datoriem. Jūs nedrīkstat sadalīt programmatūru vai radīt jaunu pakotni, lai to izplatītu, pārsūtītu vai pārdotu tālāk. Īpašus izņēmumus attiecībā uz šo 4.5. punktu skatīt 16. punktā.

4.6 Nedrīkst nodot tālāk. JŪS NEDRĪKSTAT IZĪRĒT, IZNOMĀT, PĀRDOT, NODOT LICENCI TREŠAJĀM PERSONĀM, PIEŠĶIRT VAI NODOT TIESĪBAS UZ PROGRAMMATŪRU VAI ATĻAUT KOPĒT JEBKURU PROGRAMMATŪRAS DAĻU UZ CITAS FIZISKAS VAI JURIDISKAS PERSONAS DATORU, IZŅEMOT ŠAJĀ LĪGUMĀ ĪPAŠI ATĻAUTAJOS GADĪJUMOS. Tomēr jūs drīkstat nodot savas tiesības pastāvīgi lietot programmatūru citai fiziskai vai juridiskai personai ar noteikumu, ka: (a) jūs šai fiziskajai vai juridiskajai personai nododat arī (i) šo līgumu, (ii) sērijas numuru (-us), programmatūru, kas ir pievienota „Adobe” vai tās autorizēta izplatītāja sniegtajam datu nesējam, un visas citas programmatūras vai aparatūras, kas ir sasaistītas, sapakotas vai iepriekš instalētas kopā ar programmatūru, ieskaitot visas kopijas, atjauninājumus, jaunos laidienus un iepriekšējās versijas, un (iii) visas fontu programmatūras kopijas, kas ir pārveidotas citos formātos; (b) jūs nesaglabājat jaunos laidienus, atjauninājumus vai kopijas, ieskaitot dublējumus un kopijas, kas uzglabātas datorā; un (c) saņēmēja puse pieņem šī līguma noteikumus un nosacījumus un jebkurus noteikumus un nosacījumus, saskaņā ar kuriem jūs nopirkāt spēkā esošu programmatūras licenci. NEŅEMOT VĒRĀ IEPRIEKŠ MINĒTO, JŪS NEDRĪKSTAT NODOT AKADĒMISKĀS UN PIRMSIZLAIDUMA VAI TĀLĀKPĀRDOŠANAI AIZLIEGTĀS PROGRAMMATŪRAS KOPIJAS. Pirms nodošanas „Adobe” var pieprasīt jums un saņēmējam rakstveidā apstiprināt jūsu piekrišanu šim līgumam, sniegt informāciju par sevi un reģistrēties kā programmatūras gala lietotājiem. Piešķirt 4 - 6 nedēļas nodošanai. Sīkāka informācija ir iegūstama http://www.adobe.com/go/support_lv, vai sazinoties ar „Adobe” Klientu apkalpošanas nodaļu.

4.7 Nedrīkst izmantot pakalpojumu biroja darbībā. Jūs nedrīkstat izmantot vai piedāvāt šo programmatūru saistībā ar pakalpojumu biroja darbību.

4.8 „Adobe Runtime” ierobežojumi. Jūs nedrīkstat lietot „Adobe Runtime” nevienā ierīcē, kas nav personālais dators, vai kopā ar kādu operētājsistēmas iegulto vai ierīces versiju. Lai novērstu šaubas, un vienīgi kā piemērs jānorāda, ka jūs nedrīkstat lietot „Adobe Runtime” nekādās (a) mobilajās ierīcēs, televizora pierīcēs (STB), rokas ierīcēs, tālruņos, tīmekļa paliktņos, planšetēs un planšetdatoros (izņemot ar „Windows XP Media Center Edition” un tās pēcteču operētājsistēmām), spēļu konsolēs, televizoros, DVD atskaņotājos, mediju centros (izņemot ar „Windows XP Media Center Edition” un tās pēcteču operētājsistēmām), elektroniskajos ziņojumu dēļos un citos ciparu virziena rādītājos, interneta ierīcēs vai citās ierīcēs ar interneta pieslēgumu, personālajos ciparasistentos (PDA), medicīniskajās ierīcēs, bankomātos, telemātiskajās ierīcēs, spēļu automātos, mājas automatizācijas sistēmās, kioskos, tālvadības ierīcēs vai jebkurā citā patērētāju elektroniskajā ierīcē, (b) mobilajās, kabeļu, satelīta vai televīzijas sistēmās vai (c) citās slēgtās sistēmas ierīcēs. Lai iegūtu informāciju par „Adobe Runtimes” licencēšanu izmantošanai šādās sistēmās, apmeklējiet http://www.adobe.com/go/licensing_lv.

5. Atjauninājumi.

Ja programmatūra ir iepriekšējas „Adobe” programmatūras versijas atjauninājums vai jauns laidiens, jums ir jābūt spēkā esošai licencei uz šo iepriekšējo versiju, lai izmantotu šādu atjauninājumu vai jauno laidienu. Pēc tam, kad esat instalējis šo atjauninājumu vai jauno laidienu, jūs drīkstat turpināt lietot jebkuru no iepriekšējām versijām saskaņā ar gala lietotāja licences līgumu vienīgi tad, ja (a) jaunais laidiens vai atjauninājums un visas iepriekšējās versijas ir instalētas uz viena datora, (b) iepriekšējās programmatūras versijas vai kopijas nav nodotas citai pusei vai iekārtai, ja vien visas atjauninājuma vai jaunā laidiena kopijas arī netiek nodotas šai pusei vai iekārtai, un (c) jūs atzīstat, ka jebkāds „Adobe” pienākums apkalpot iepriekšējo versiju (-as) var izbeigties, tiklīdz ir pieejams jaunais laidiens vai atjauninājums. Nav atļauts lietot iepriekšējo versiju (-as) kādā citā veidā pēc jaunā laidiena vai atjauninājuma instalēšanas. „Adobe” var piešķirt jums licenci uz jaunajiem laidieniem un atjauninājumiem ar papildu vai atšķirīgiem nosacījumiem.

6. IEROBEŽOTĀ GARANTIJA.

„Adobe” garantē fiziskai vai juridiskai personai, kas pirmā nopērk programmatūras licenci lietošanai saskaņā ar šī līguma noteikumiem, ka programmatūra darbosies atbilstoši dokumentācijai deviņdesmit (90) dienas pēc programmatūras saņemšanas, ja tā tiek lietota ieteicamajā operētājsistēmā un aparatūras konfigurācijā. Nebūtiskas novirzes no darbības saskaņā ar dokumentāciju nedod garantijas tiesības. Šī ierobežotā garantija neattiecas uz turpmāko, kas tiek piegādāts KĀDS IR un bez „Adobe” garantijas: ielāpiem, fontu programmatūru, kas ir pārveidota citā formātā; pirmsizlaiduma (beta), izmēģinājuma, starta, novērtēšanas, produkta parauga un tālākai pārdošanai aizliegtām (NFR) programmatūras kopijām; tīmekļa vietnēm, „Adobe” tiešsaistes pakalpojumiem; trešo personu tiešsaistes pakalpojumiem; sertificētiem dokumentu pakalpojumiem (skatīt 16. punktu); un jebkuru programmatūru, kuru „Adobe” piedāvā bez maksas lejupielādēt no „Adobe” tīmekļa vietnes. Visi garantijas prasījumi jāiesniedz kopā ar pirkuma pierādījumu „Adobe” Klientu apkalpošanas nodaļai šo deviņdesmit (90) dienu laikā. Lai iegūtu sīkāku informāciju par garantijas prasībām, ielūkojieties „Adobe” Klientu apkalpošanas lapās http://www.adobe.com/go/support_lv. Ja programmatūra būtiski nedarbojas saskaņā ar dokumentāciju, visa „Adobe” un tās filiāļu atbildība un vienīgā kompensācija jums aprobežosies, pēc „Adobe” ieskatiem, ar programmatūras nomaiņu vai licences maksas atmaksu, kuru jūs esat samaksājuši par programmatūru. ŠAJĀ PUNKTĀ NOTEIKTĀ IEROBEŽOTĀ GARANTIJA PIEŠĶIR JUMS NOTEIKTAS LIKUMĪGAS TIESĪBAS. JUMS VAR BŪT PAPILDU LIKUMĪGĀS TIESĪBAS ATKARĪBĀ NO KONKRĒTĀS JURISDIKCIJAS NOSACĪJUMIEM. „ADOBE” NECENŠAS IEROBEŽOT JŪSU GARANTIJAS TIESĪBAS LĪDZ TĀDAI PAKĀPEI, KAS NAV ATĻAUTA AR LIKUMU. Jurisdikcijai specifiskus noteikumus, lūdzu, skatiet 16. nodaļā vai sazinieties ar Adobe Klientu apkalpošanas nodaļu.

7. ATRUNA.

IEPRIEKŠ MINĒTĀ IEROBEŽOTĀ GARANTIJA IR VIENĪGĀ GARANTIJA, KO „ADOBE” UN TĀS FILIĀLES PIEDĀVĀ, UN TĀ IR VIENĪGĀ KOMPENSĀCIJA PAR „ADOBE”, TĀS FILIĀĻU VAI PIEGĀDĀTĀJU ŠĪS PIEDĀVĀTĀS GARANTIJAS PĀRKĀPUMIEM. IEPRIEKŠ MINĒTĀ PIEDĀVĀTĀ GARANTIJA UN JEBKĀDA AR LIKUMU NOTEIKTĀ GARANTIJA UN KOMPENSĀCIJA, KO AR LIKUMU NEVAR IZSLĒGT VAI IEROBEŽOT, IR VIENĪGĀS GARANTIJAS, KAS PIEMĒROJAMAS ŠAI PROGRAMMATŪRAI. IZŅEMOT ŠĪS PIEDĀVĀTĀS UN AR LIKUMU NOTEIKTĀS GARANTIJAS UN ATLĪDZĪBAS, „ADOBE”, TĀS FILIĀLES, PIEGĀDĀTĀJI UN SERTIFICĒŠANAS INSTITŪCIJAS (NORĀDĪTAS TURPMĀK) NOLIEDZ VISAS GARANTIJAS, NOTEIKUMUS, ATTĒLOJUMUS UN NOSACĪJUMUS, TIEŠUS VAI IZRIETOŠUS, SASKAŅĀ AR LIKUMU, VISPĀRĒJĀM TIESĪBĀM, PARAŽĀM, LIETOJUMU VAI CITĀDI ATTIECĪBĀ UZ JEBKURU JAUTĀJUMU, IESKAITOT, BET NEAPROBEŽOJOTIES AR DARBĪBU, DROŠĪBU, TREŠO PUŠU TIESĪBU NEAIZSKARŠANU, INTEGRĒŠANU, PIEPRASĪJUMU, BAUDĪJUMU, APMIERINOŠĀM ĪPAŠĪBĀM UN PIEMĒROTĪBU JEBKĀDAM ĪPAŠAM NOLŪKAM. BEZ ŠĪM PIEDĀVĀTAJĀM UN AR LIKUMU NOTEIKTAJĀM GARANTIJĀM UN ATLĪDZĪBĀM „ADOBE” UN TĀS PIEGĀDĀTĀJI NODROŠINA PROGRAMMATŪRU UN PIEKĻUVI JEBKURĀM TĪMEKĻA VIETNĒM, „ADOBE” VAI TREŠO PERSONU TIEŠSAISTES PAKALPOJUMUS UN SERTIFICĒŠANAS IESTĀŽU PAKALPOJUMUS, KĀDI TIE IR UN AR VISIEM TRŪKUMIEM. ŠĪ GARANTIJAS ATRUNA VAR NEBŪT SPĒKĀ DAŽOS ŠTATOS. JUMS JĀBŪT LIKUMĪGĀM PAPILDU GARANTIJAS TIESĪBĀM, KURAS NEDRĪKST ATTEIKT VAI NOLIEGT. „ADOBE” NECENŠAS IEROBEŽOT JŪSU GARANTIJAS TIESĪBAS LĪDZ TĀDAI PAKĀPEI, KAS NAV ATĻAUTA AR LIKUMU. 7. un 8. punkta noteikumi paliek spēkā pēc šī līguma izbeigšanas jebkāda iemesla dēļ, bet tas neattieksies vai neradīs nekādas turpmākas tiesības izmantot programmatūru pēc šī līguma izbeigšanās.

8. ATBILDĪBAS IEROBEŽOJUMS.

IZŅEMOT IEPRIEKŠ MINĒTO VIENĪGO ATLĪDZĪBU, KO PIEDĀVĀ „ADOBE”, UN JEBKURAS ATLĪDZĪBAS, KURAS PĒC LIKUMA NEVAR TIKT IZSLĒGTAS VAI IEROBEŽOTAS, „ADOBE”, TĀS FILIĀLES, PIEGĀDĀTĀJI VAI SERTIFIKĀCIJAS IESTĀDES NEKĀDĀ GADĪJUMĀ NAV ATBILDĪGAS NE PAR KĀDIEM ZAUDĒJUMIEM, KAITĒJUMIEM, PRASĪBĀM VAI IZDEVUMIEM, IESKAITOT JEBKURUS NETIEŠUS, IZRIETOŠUS VAI NEJAUŠUS KAITĒJUMUS, NE PAR KĀDU ZAUDĒTU PEĻŅU VAI ZAUDĒTIEM IETAUPĪJUMIEM, NE PAR KĀDU KAITĒJUMU, KAS RADIES KOMERCDARBĪBAS PĀRTRAUKUMA DĒĻ, PAR PERSONAS MIESAS BOJĀJUMIEM VAI NESPĒJU IZPILDĪT APRŪPES PIENĀKUMUS, VAI TREŠO PERSONU PRASĪJUMIEM PAT TĀDĀ GADĪJUMĀ, JA „ADOBE” PĀRSTĀVIS IR BIJIS INFORMĒTS PAR ŠĀDU ZAUDĒJUMU, KAITĒJUMU, PRASĪJUMU VAI IZDEVUMU IESPĒJAMĪBU. JEBKURĀ GADĪJUMĀ „ADOBE”, TĀS FILIĀĻU, PIEGĀDĀTĀJU UN SERTIFIKĀCIJAS IESTĀŽU KOPĒJĀ ATBILDĪBA SASKAŅĀ UN SAISTĪBĀ AR ŠO LĪGUMU IR IEROBEŽOTA AR SUMMU, KAS SAMAKSĀTA PAR PROGRAMMATŪRU, JA TĀDA IR. ŠIS IEROBEŽOJUMS IR SPĒKĀ PAT BŪTISKA ŠĪ LĪGUMA PĀRKĀPUMA GADĪJUMĀ VAI LĪGUMA PAMATNOTEIKUMU, VAI BŪTISKU NOTEIKUMU PĀRKĀPUMA GADĪJUMĀ. Šī līguma saturs nekādā veidā neierobežo „Adobe” atbildību pret jums nāves vai miesas bojājumu gadījumā, kas iestājušies „Adobe” nolaidības vai krāpšanas rezultātā. „Adobe” rīkojas savu filiāļu, piegādātāju un sertifikācijas iestāžu vārdā ar nolūku atsaukt, nepieļaut un ierobežot pienākumus, garantijas un atbildību, bet nekādā citādā ziņā vai citā nolūkā. Lai iegūtu sīkāku informāciju, lūdzu, sazinieties ar „Adobe” Klientu apkalpošanas nodaļu.

IEPRIEKŠ MINĒTIE IEROBEŽOJUMI UN IZŅĒMUMI IR PIEMĒROJAMI TIKTĀL, CIKTĀL TO ATĻAUJ JŪSU JURISDIKCIJAS PIEMĒROJAMĀ LIKUMDOŠANA. ŠIS ATBILDĪBAS IEROBEŽOJUMS VAR NEBŪT SPĒKĀ DAŽOS ŠTATOS. JUMS VAR BŪT TIESĪBAS, KURAS NEVAR TIKT NEŅEMTAS VĒRĀ SASKAŅĀ AR PATĒRĒTĀJU AIZSARDZĪBU UN CITIEM LIKUMIEM. „ADOBE” NECENŠAS IEROBEŽOT JŪSU GARANTIJU VAI ATLĪDZĪBU LĪDZ TĀDAI PAKĀPEI, KAS NAV ATĻAUTA AR LIKUMU. ĪPAŠĀS NOSTĀDNES ATTIECĪBĀ UZ JURISDIKCIJU NORĀDĪTAS 16. PUNKTĀ.

9. Eksporta noteikumi.

Jūs piekrītat, ka programmatūra netiks nosūtīta, nodota vai eksportēta uz citu valsti vai lietota jebkādā veidā, ko aizliedz Savienoto Valstu Eksporta pārvaldes likums vai jebkuri citi eksporta likumi, ierobežojumi vai noteikumi (kopā tekstā - „Eksporta likumi”). Papildus tam, ja programmatūra tiek identificēta kā eksporta kontrolei pakļauta vienība, saskaņā ar eksporta likumiem jums ir jāapliecina un jāgarantē, ka neesat tādas valsts pilsonis un neatrodaties tādā valstī, kurai noteikts embargo vai citādi ierobežojumi (ieskaitot, bet neaprobežojoties ar Irānu, Sīriju, Sudānu, Kubu un Ziemeļkoreju), un ka jums nav nekādu citu aizliegumu saņemt programmatūru saskaņā ar eksporta likumiem. Visas tiesības izmantot programmatūru tiek piešķirtas ar nosacījumu, ka šīs tiesības tiek zaudētas, ja jūs neievērojat šī līguma noteikumus.

10. Vadošā likumdošana.

Ja Jūs esat patērētājs, kas Programmatūru lieto tikai personiskiem, ne uzņēmējdarbības mērķiem, tad šo līgumu regulēs valsts, kurā jūs iegādājāties Programmatūras lietošana licenci, likumi. Ja Jūs neesat šāds patērētājs, tad līgumu regulē un tas ir sagatavots saskaņā ar spēkā esošajām materiālajām tiesībām: (a) Kalifornijas štatā, ja programmatūras licence tiek nopirkta, jums atrodoties Savienotajās Valstīs, Kanādā vai Meksikā; vai (b) Japānā, ja programmatūras licence tiek iegūta, jums atrodoties Japānā, Ķīnā Korejā vai citā Dienvidaustrumāzijas valstī, kur visas valsts valodas tiek rakstītas vai nu ideogrāfiskajā rakstā (piem., hanzi (ķīniešu zīmes), kanji (ķīniešu izcelsmes logotipiskās zīmes japāņu valodā), hanja (ķīniešu zīmes korejiešu valodā)) un/vai citā rakstā, kas pamatojas uz tādu pašu vai ideogrāfiskajam rakstam līdzīgu struktūru, piemēram, hangul (senais korejiešu raksts) vai kana (japāņu sillabiskās zīmes); vai (c) Anglijā, ja programmatūras licence tiek iegūta, jums neatrodoties kādā no iepriekš minētajām jurisdikcijām. Kalifornijas štata Santaklāras apgabaltiesas, Kalifornijas likumdošanas piemērošanas gadījumā, Tokijas apgabaltiesas, Japānas likumdošanas piemērošanas gadījumā, vai Londonas tiesas Anglijā, Anglijas likumdošanas piemērošanas gadījumā, izskata visus strīdus saistībā ar šo līgumu vispārējā jurisdikcijā. Šo līgumu neregulē nevienas jurisdikcijas kolīziju tiesību normas vai ANO Konvencija par līgumiem attiecībā uz preču starptautisko tirdzniecību, kuras piemērošana ir skaidri izslēgta.

11. Vispārējie noteikumi.

Ja jebkura šī līguma daļa izrādās spēkā neesoša vai nepiemērojama, tā neietekmē šī līguma spēkā esamību kopumā, kurš paliek spēkā un ir piemērojams saskaņā ar tā noteikumiem. Šo līgumu var izmainīt tikai ar rakstveida dokumentu, ko parakstījusi „Adobe” pilnvarota amatpersona. Šis ir pilnīgs līgums starp „Adobe” un jums attiecībā uz programmatūru, un tas aizstāj jebkurus iepriekšējos apliecinājumus, apspriedes, apņemšanās, paziņojumus vai reklāmu attiecībā uz programmatūru.

12. Paziņojums ASV valdības Gala lietotājiem.

Attiecībā uz ASV valdības gala lietotājiem „Adobe” piekrīt ievērot visus piemērojamos likumus par vienādām iespējām, ieskaitot, ja piemērojams, pārvaldes lēmumu Nr. 11246 ar tā grozījumiem, 1974. gada likuma „Par palīdzību Vjetnamas kara veterānu adaptācijā” (38 USC 4212) 402. pantu un 1973. gada Reabilitācijas likuma 503. pantu ar tā grozījumiem un noteikumiem 41 CFR no 60. - 1. līdz 60. - 60., 60. - 250. un 60. - 741. pantā. Pants par pozitīvo diskrimināciju un iepriekš minētie noteikumi tiks iekļauti šajā līgumā ar atsauci.

13. Atbilstība licencēm.

Ja jūs esat uzņēmums, sabiedrība vai organizācija, jūs piekrītat, ka ne biežāk kā reizi 12 mēnešos „Adobe” vai tās pilnvarotajam pārstāvim ir tiesības pārbaudīt jūsu dokumentāciju, sistēmas un telpas, informējot jūs par to 10 dienas iepriekš, lai pārliecinātos, ka jebkādu un visu „Adobe” programmatūru lietojums ir saskaņā ar jūsu spēkā esošajām licencēm, kas iegūtas no „Adobe”. Ja pārbaudē tiek atklāts, ka šī lietošana nav saskaņā ar spēkā esošu licenci, jums nekavējoties ir jāiegūst spēkā esošas licences, lai saskaņotu lietošanu.

14. Interneta savienojamība un privātums.

14.1 Automātiska pieslēgšanās internetam. Programmatūra var likt jūsu datoram automātiski pieslēgties internetam un sazināties ar „Adobe” tīmekļa vietni mērķiem, var ietvert papildu informācijas, iespēju un funkcionalitātes nodrošināšanu. Ja vien 14.2. - 14.6. punktā nav noteikts citādi, visiem programmatūras automātiskajiem pieslēgumiem internetam ir spēkā šādi noteikumi:

14.1.1 programmatūrai automātiski pieslēdzoties internetam, jūsu pašreizējā interneta pieslēguma interneta protokola adrese („IP adrese”) tiek nosūtīta uz „Adobe” tīmekļa vietni;

14.1.2 programmatūrai automātiski pieslēdzoties internetam, netiek nosūtīta nekāda personīgi atpazīstama informācija, izņemot IP adresi, kura varētu tikt uzskatīta par personīgi identificējamu dažās jurisdikcijās; un

14.1.3 ikreiz, programmatūrai pieslēdzoties internetam un sazinoties ar „Adobe” tīmekļa vietni, tiek piemērota „Adobe” privātuma politika (http://www.adobe.com/go/privacy_lv). Papildus tam, ja vien jums šajā laikā nav izvirzīti citi lietošanas noteikumi, tiek piemēroti „Adobe.com” lietošanas noteikumi (http://www.adobe.com/go/copyright_lv). Lūdzu, ņemiet vērā, ka „Adobe” privātuma politika ļauj tīmekļa vietnes apmeklējumu izsekošanu un tā sīki apraksta sīkdatņu, tīmekļa bāksignālu un līdzīgu iekārtu izsekošanu un lietošanu.

14.2 PDF datņu izmantošana. Lietojot programmatūru PDF datnes atvēršanai, kurai ir atļauta reklāmu attēlošana, reģistrējoties reklāmām „Adobe” PDF pakalpojumam, jūsu dators var pieslēgties „Adobe”, reklamētāja vai trešās personas pārvaldītajai tīmekļa vietnei. Papildus jūsu IP adreses nosūtīšanai tīmekļa vietnes mitinātājs var izmantot tehnoloģiju, lai nosūtītu (vai „piedāvātu”) reklāmas vai citu elektronisku saturu, kas redzams atvērtajā datnē vai līdzās tai. Tīmekļa vietnes operators var arī izmantot „JavaScript”, tīmekļa bāksignālus (zināmi arī kā darbības tagi vai viena pikseļa GIF datnes) un citas tehnoloģijas, lai palielinātu vai mērītu reklāmu efektivitāti un personalizētu reklāmu saturu. „Adobe” var nebūt piekļuves vai tā nevar kontrolēt iespējas, ko var lietot trešās personas, un „Adobe” privātuma politika neattiecas uz trešo personu tīmekļa vietņu informācijas praktiskajiem lietojumiem.

14.3 Atjaunināšana. Programmatūra var jūsu datoram likt automātiski pieslēgties internetam, lai pārbaudītu atjauninājumus, kas ir pieejami automātiskai lejupielādei jūsu datorā, un ļaut „Adobe” uzzināt, ka programmatūra ir veiksmīgi instalēta. Lūdzu, izlasiet dokumentāciju, lai iegūtu informāciju par atjaunināšanas noklusējuma iestatījumiem.

14.4 „Adobe” tiešsaistes pakalpojumu lietošana. Programmatūra var lietot jūsu datoru, lai automātiski pieslēgtos internetam, lai jums atvieglotu piekļuvi saturam un pakalpojumiem, ko jums piedāvā „Adobe”, kā aprakstīts 16.5. punktā. Papildus tam jūsu programmatūra var automātiski atjaunināt lejupielādējamos materiālus no šiem pakalpojumiem, lai nodrošinātu tūlītēju pieejamību šiem pakalpojumiem pat tad, ja jūs esat ārlīnijas režīmā. Lūdzu, izlasiet dokumentāciju, lai iegūtu informāciju par atjaunināšanas noklusējuma iestatījumiem.

14.5 Ciparsertifikāti. Programmatūra lieto ciparsertifikātus, lai palīdzētu jums atpazīt lejupielādētās datnes (piemēram, lietojumus un saturu) un šo datņu izdevējus. Piemēram, „Adobe AIR” izmanto ciparsertifikātus, lai palīdzētu jums atpazīt „Adobe AIR” lietojumu izdevēju, un „Adobe Acrobat” produktu saime lieto ciparsertifikātus, lai parakstītu un apstiprinātu parakstus PDF dokumentos un apstiprinātu sertificētus PDF dokumentus. Ciparsertifikāta validācijas laikā jūsu dators var izveidot savienojumu ar internetu.

14.6 Iestatījumu pārvaldnieks („Settings Manager”). Programmatūra var saturēt „Flash Player”. „Flash Player” jūsu datorā var saglabāt noteiktus lietotāja iestatījumus kā vietējo koplietojuma objektu. Šie iestatījumi nav saistīti ar jums, bet ļauj jums konfigurēt noteiktus „Flash Player” iestatījumus. Sīkāka informācija par vietējiem koplietojuma objektiem ir pieejama http://www.adobe.com/go/flashplayer_security_lv, un sīkāka informācija par iestatījumu pārvaldnieku - http://www.adobe.com/go/settingsmanager_lv.

15. Vienādranga sakari.

Programmatūra var izmantot jūsu pieslēgumu lokālajam tīklam, lai automātiski pieslēgtos citai „Adobe” programmatūrai, un tādā veidā var norādīt lokālajā tīklā, ka tā ir pieejama sakariem ar citu „Adobe” programmatūru. Šie sakari var pārraidīt jūsu pieslēguma IP adresi lokālajā tīklā, taču ar šādiem tīkla sakariem nekad netiek pārraidīta personīgi identificējama informācija (izņemot to, ka IP adrese var tikt uzskatīta par personīgi identificējamu dažās jurisdikcijās). Lūdzu, izlasiet dokumentāciju, lai iegūtu informāciju par atjaunināšanas iestatījumiem.

16. Īpaši nosacījumi un izņēmumi.

Šajā punktā izvirzīti īpaši nosacījumi attiecībā uz noteiktiem programmatūras produktiem un sastāvdaļām, kā arī ierobežoti izņēmumi iepriekš minētajiem noteikumiem un nosacījumiem. Tādā mērā, ciktāl jebkurš no šī punkta nosacījumiem ir pretrunā ar citiem šī līguma noteikumiem un nosacījumiem, šis punkts atceļ šo citu līguma noteikumu vai nosacījumu.

16.1 Nedrīkst mazināt tiesības, Eiropas Savienības noteikumi.

16.1.1 Šis līgums nemazina nevienas puses ar likumu noteiktās tiesības, arī tās, kura ir iesaistīta kā patērētāja. Piemēram, Jaunzēlandes patērētājiem, kuri iegādājas programmatūru personīgai, vietējai vai mājsaimniecības lietošanai (nekomerciālā nolūkā), šis līgums ir pakļauts Patērētāju garantiju likumam.

16.1.2 Ja esat iegādājušies Programmatūru Eiropas Savienībā (ES), Jūs parasti uzturaties ES un Jūs esat patērētājs (tas nozīmē, ka Jūs lietojat Programmatūru personiskiem, nevis ar uzņēmējdarbību saistītiem mērķiem), tad uz Jūsu Programmatūras iegādi un lietošanu neattiecas 6. nodaļa. Tās vietā, Adobe garantē, ka 2 gadu periodā no pirkšanas brīža Programmatūra nodrošinās Dokumentācijā norādītās funkcionalitātes („norunātās funkcionalitātes”), tai tiekot lietotai uz ieteiktās aparatūras konfigurācijas. Nebūtiska novirze no norunātajām funkcijām nedos garantijas tiesības. ŠĪ GARANTIJA NEATTIECAS UZ PROGRAMMATŪRU, KURU JŪS VĒLATIES LIETOT UZ PIRMSIZLAIDUMA, TESTĒŠANAS, STARTA PRODUKTA PARAUGA PAMATA, VAI UZ FONTU, KO PROGRAMMATŪRA PĀRVEIDOJUSI CITOS FORMĀTOS VAI CIKTĀL PROGRAMMATŪRA NEDARBOJAS, JO JŪS TO ESAT PĀRVEIDOJUŠI. Lai veiktu garantijas prasību, Jums šo 2 gadu laikā ir jāinformē Adobe Klientu apkalpošanas nodaļa, nodrošinot Programmatūras iegādi pierādošu informāciju. Adobe pārbaudīs, vai Programmatūrā ir trūkums, vai paziņos Jums, ka kļūda rodas tādēļ, ka Jūs neesat pareizi instalējuši Programmatūru (šajā gadījumā Adobe jums palīdzēs). Ja Programmatūrā ir trūkums, Jūs varat pieprasīt no Adobe vai nu atlīdzību vai labotu/aizvietojošu Programmatūras kopiju. Prasībai ir jāpievieno iegādes pierādījums. Gadījumā, ja Jūsu garantijas informācija ir pamatota, Adobe apmierinās jūsu prasību pēc labotas/aizvietojošas Programmatūras, izņemot situāciju, kurā Adobe tas nav pieņemami, kā gadījumā Adobe nodrošinās Jums atlīdzību. Lai iegūtu garantijas palīdzību , lūdzu, sazinieties ar Adobe Klientu apkalpošanas nodaļu.

Lūdzu, ņemiet vērā, ka 8. nodaļas (Atbildības ierobežojumi) noteikumi turpinās attiekties uz jebkurām bojājumu prasībām, kuras Jūs veiksiet saskaņā ar Jūsu Programmatūras lietošanu. Tomēr, Adobe būs atbildīga par tiešiem zaudējumiem, kas ir pamatoti sagaidāmi gadījumā, ja Adobe pārkāpj šo līgumu. Jums tiek ieteikts veikt visus saprātīgos pasākumus, lai izvairītos no kaitējuma vai to samazinātu, jo īpaši veicot Programmatūras un Jūsu datora datu dublējumkopijas.

Šim līgumam un īpaši šai 16.1.2 nodaļai ir jāapraksta Jūsu tiesības (arī Jūsu ar likumu noteiktās tiesības) gadījumā, ja rastos problēmas ar Programmatūras lietošanu. Ja Jūsu ar likumu noteiktās tiesības pārsniedz šo aprakstu, tiks piemērotas Jūsu ar likumu noteiktās tiesības.

16.2 Papildu noteikumi pirmsizlaiduma programmatūrai. Ja programmatūra ir pirmsizlaiduma versija jeb beta programmatūra („Pirmsizlaiduma programmatūra”), uz to attiecas šis punkts. Pirmsizlaiduma programmatūra ir sākotnējā versija, tā nav „Adobe” gala produkts un var saturēt „blusas”, kļūdas un citas problēmas, kas var izraisīt sistēmas vai citus darbības traucējumus un datu zaudēšanu. „Adobe” nekad neizdos pirmsizlaiduma programmatūru komerciālā nolūkā. Ja jūs esat saņēmis pirmsizlaiduma programmatūru saskaņā ar atsevišķu rakstveida līgumu, piemēram, „Adobe Systems Incorporated” sērijveida līgumu par neizlaistiem produktiem, šis līgums regulē arī jūsu programmatūras lietošanu. Jūs atdosiet atpakaļ vai iznīcināsiet visas pirmsizlaiduma programmatūras kopijas pēc „Adobe” pieprasījuma vai pēc tam, kad „Adobe” būs izlaidusi šīs programmatūras komerciālo versiju. JŪS PATS UZŅEMATIES RISKU PAR PIRMSIZLAIDUMA PROGRAMMATŪRAS LIETOŠANU. SKATĪT 7. UN 8. PUNKTĀ SNIEGTO GARANTIJAS ATRUNU UN ATBILDĪBAS IEROBEŽOJUMUS, KAS REGULĒ PIRMSIZLAIDUMA PROGRAMMATŪRU.

16.3 Akadēmiskais programmatūras produkts. Ja programmatūra ir akadēmiskais programmatūras produkts (programmatūra, kas ir radīta un izplatīta vienīgi akadēmisko gala lietotāju lietošanai), jūs neesat tiesīgs lietot šo programmatūru, ja vien jūs savā jurisdikcijā neatbilstat akadēmiskā gala lietotāja statusam. Lūdzu, ielūkojieties http://www.adobe.com/go/edu_purchasing_lv, lai uzzinātu vai Jūs atbilstat šim statusam. Lai atrastu „Adobe” pilnvaroto akadēmisko izplatītāju savā reģionā, lūdzu, ielūkojieties http://www.adobe.com/go/store_lv.

16.4 Fontu programmatūra. Ja Programmatūra ietver fontu programmatūru --

16.4.1 Jūs varat lietot fontu programmatūru kopā ar programmatūru uz datoriem, kā norādīts 2. punktā, un izvadīt fontu programmatūru uz jebkuru izvadierīci (-ēm), kas pieslēgta šim datoram (-iem).

16.4.2 Ja atļautais datoru skaits ir pieci vai mazāk, jūs varat lejupielādēt fontu programmatūru vienas izvadierīces atmiņā (cietajā diskā vai RAM atmiņā), kura ir saslēgta vismaz ar vienu no šiem datoriem, ar nolūku, lai fontu programmatūra paliktu uzstādīta šajā izvadierīcē un vēl vienā šādā izvadierīcē uz katru piekto datoru no atļautā datoru skaita.

16.4.3 Jūs varat nodot savā konkrētajā datnē lietotā fonta kopiju komerciālam kopēšanas vai citu pakalpojumu birojam, un šis pakalpojumu birojs var izmantot fontu (-us), lai apstrādātu Jūsu datni, ar nosacījumu, ka šim birojam ir derīga licence lietot šo konkrēto fontu programmatūru.

16.4.4 Jūs varat pārveidot un instalēt fontu programmatūru citā formātā lietošanai citās vidēs ar šādiem nosacījumiem: dators, uz kura pārveidotā fontu programmatūra tiek lietota vai instalēta, tiks uzskatīts par vienu no jūsu atļautā datoru skaita. Jūsu pārveidotās fontu programmatūras lietošana notiks saskaņā ar visiem šī līguma noteikumiem un nosacījumiem. Šāda pārveidota fontu programmatūra var tikt izmantota vienīgi jūsu parastajai, iekšējai komercdarbībai vai personīgai lietošanai un tā nedrīkst tikt izplatīta vai nodota tālāk nekādā nolūkā, izņemot saskaņā ar šī līguma 4.6. punktu.

16.4.5 Jūs varat iegult fontu programmatūras kopijas savos elektroniskajos dokumentos ar nolūku izdrukāt un apskatīt dokumentu. Ja fontu programmatūra, kas ir iegulta jūsu elektroniskajos dokumentos, ir identificēta kā „licencēta rediģējamai iegulšanai” „Adobe” vietnē http://www.adobe.com/go/embedding_eula_lv, jūs varat arī iegult šīs fontu programmatūras kopijas papildu nolūkā rediģēt savus elektroniskos dokumentus. Nevienas citas iegulšanas tiesības ar šo licenci netiek ietvertas vai piešķirtas.

16.5 Tiešsaistes pakalpojumi.

16.5.1 „Adobe” nodrošinātie. Programmatūra atvieglo jums piekļuvi saturam un dažādiem pakalpojumiem, kas ir izvietoti „Adobe” un/vai tās filiāļu uzturētajās tīmekļa vietnēs („Adobe tiešsaistes pakalpojumi”). Šādu „Adobe” tiešsaistes pakalpojumu piemēri varētu ietvert, bet neaprobežoties ar resursu centrāli, „kuler” lietojumu, „Acrobat.com”, „Bridge Home” lietojumu, palīdzības meklēšanu, iekārtu centrāli un produktu sveiciena ekrāniem. Dažos gadījumos „Adobe” tiešsaistes pakalpojums var parādīties kā iespēja vai paplašinājums programmatūras ietvaros pat tad, ja tas ir izvietots tīmekļa vietnē. Dažos gadījumos piekļuve „Adobe” tiešsaistes pakalpojumam var prasīt atsevišķu pasūtīšanu vai citu samaksu un/vai jūsu piekrišanu papildu lietošanas noteikumiem. „Adobe” tiešsaistes pakalpojumi var nebūt pieejami visās valodās vai visu valstu iedzīvotājiem un „Adobe” drīkst jebkurā brīdī un jebkura iemesla dēļ izmainīt vai pārtraukt jebkura „Adobe” tiešsaistes pakalpojuma pieejamību. „Adobe” arī patur tiesības sākt samaksas iekasēšanu par piekļuvi „Adobe” tiešsaistes pakalpojumiem vai to lietošanu, kas pirms tam tika piedāvāta bez maksas. Tādēļ, ka „Adobe” tiešsaistes pakalpojumi ir atkarīgi no automātiskas pieslēgšanās internetam, lūdzu, izlasiet arī 14. punktu, lai iegūtu svarīgu informāciju par interneta savienojumiem un jūsu privātumu. Kā izklāstīts 14. punktā, programmatūrai piekļūstot „Adobe” tiešsaistes pakalpojumam, šādu „Adobe” tiešsaistes pakalpojumu lietošanu nosaka „Adobe” privātuma politika (http://www.adobe.com/go/privacy_lv), „Adobe.com” lietošanas noteikumi (http://www.adobe.com/go/copyright_lv) un papildu lietošanas noteikumi, kuri jums šajā laikā var tikt izvirzīti.

16.5.2 Trešo personu nodrošinātie. Programmatūra var atvieglot jums piekļuvi trešo personu uzturētajām tīmekļa vietnēm, kas piedāvā preces, informāciju, programmatūru un pakalpojumus („Trešo personu tiešsaistes pakalpojums (-i)”). Šādu trešo personu tiešsaistes pakalpojumu piemēri varētu ietvert, bet neaprobežoties ar „Kodak Easy Share Gallery” pakalpojumu un „Adobe Media Player” kataloga saturu. Jūsu piekļuvi jebkuriem trešo personu tiešsaistes pakalpojumiem un to lietošanu nosaka nosacījumi, noteikumi, atrunas un paziņojumi, kas ir pieejami šādā vietnē vai citā veidā ir saistīti ar šādiem trešo personu tiešsaistes pakalpojumiem. „Adobe” var jebkurā laikā jebkura iemesla dēļ modificēt vai pārtraukt pieejamību jebkuriem trešo personu tiešsaistes pakalpojumiem. „Adobe” nekontrolē, neapstiprina un neuzņemas atbildību par trešo personu tiešsaistes pakalpojumiem. Jebkuri darījumi starp jums un jebkuru trešo personu saistībā ar trešās personas tiešsaistes pakalpojumiem, ieskaitot šādas puses privātuma politikas un jūsu personīgās informācijas lietojumu, piegādi un samaksu par precēm un pakalpojumiem un jebkurus citus noteikumus, nosacījumus, garantijas vai apliecinājumus saistībā ar šiem darījumiem, notiek vienīgi starp jums un šo trešo personu. Trešās personas tiešsaistes pakalpojumi var nebūt pieejami visās valodās vai visu valstu iedzīvotājiem, un „Adobe” drīkst jebkurā brīdī un jebkura iemesla dēļ izmainīt vai pārtraukt jebkura trešās personas tiešsaistes pakalpojuma pieejamību.

16.5.3 IZŅEMOT GADĪJUMU, JA TAS IR SKAIDRI NOTEIKTS „ADOBE” VAI TĀS FILIĀĻU VAI TREŠO PERSONU ATSEVIŠĶĀ LĪGUMĀ, JŪS PATS UZŅEMATIES RISKU PAR „ADOBE” UN TREŠO PERSONU TIEŠSAISTES PAKALPOJUMU IZMANTOŠANU SASKAŅĀ AR 7. UN 8. PUNKTĀ NOTEIKTAJIEM GARANTIJAS UN ATBILDĪBAS IEROBEŽOJUMIEM.

16.6 „After Effects” nodrošinājuma vadības programma. Ja programmatūra satur pilnu „Adobe After Effects” versiju, jūs varat instalēt neierobežotu skaitu nodrošinājuma vadības programmu uz datoriem savā iekšējā tīklā, kas ietver vismaz vienu datoru, uz kura ir instalēta „Adobe After Effects” programmatūras pilnā versija. Termins „Nodrošinājuma vadības programma” nozīmē programmatūras instalējamo daļu, kas ļauj nodrošināt „After Effects” projektus, bet nevar tikt lietota, lai radītu vai modificētu projektus, un neietver pilnīgu „After Effects” lietotāja saskarni.

16.7 „Version Cue” programmatūra. Ja programmatūra ietver „Adobe Creative Suite” programmatūru un „Version Cue” programmatūru, tad kā alternatīvu viena „Version Cue Server” komponenta kopijas instalēšanai un lietošanai, kā tas atļauts 2.1. punktā, jūs varat instalēt „Version Cue Server” komponentu uz viena datņu servera jūsu iekšējā tīklā un padarīt to pieejamu datoriem šādā iekšējā tīklā, ja vien tas ietver vismaz vienu datoru, uz kura ir instalēta „Adobe Creative Suite” programmatūra. Turklāt, ja jūs nodarbojaties ar radošu pakalpojumu sniegšanu, varat ļaut piekļūt „Version Cue Server” programmatūrai tiem klientiem, kas ir ārpus jūsu iekšējā tīkla, ja vien tiek ievēroti visi turpmāk minētie kritēriji:

(1) jūs varat ļaut piekļūt tikai tiem klientiem, kuriem sniedzat liela apjoma radošos pakalpojumus, piem., reklāmu, sabiedriskās attiecības, grafisko dizainu u.c.;

(2) jūs varat tikai nodrošināt piekļuvi, lai jūsu klientiem dotu iespēju piedalīties, sadarboties un dot ieguldījumu radošajos projektos, kuros esat iesaistīti viņu vārdā;

(3) jūs nedrīkstat ņemt maksu par piekļuvi „Version Cue Server” vai par tā izmantošanu;

(4) jūs nedrīkstat nodrošināt piekļuvi „Version Cue Server” nekādā citā nolūkā, kas nav šeit īpaši noteikts, un nekādā nolūkā, kas nav atkarīgs no jūsu sniegtā radošā pakalpojuma, piemēram, lai vadītu pašu klientu projektus;

(5) jūsu klientiem nav atļauts lejupielādēt „Version Cue Server” kopijas; un

(6) jums ir jāievēro šī līguma visi pārējie noteikumi.

Nekāda cita tīkla lietošana nav atļauta, ieskaitot, bet neaprobežojoties ar programmatūras lietošanu, lai aktivizētu tīmeklī izmitinātas darba grupas vai pakalpojumus, kas ir publiski pieejami.

16.8 „Adobe Drive” klienta programmatūra. Ja programmatūra ietver „Adobe Creative Suite” programmatūru un „Adobe Drive” klienta programmatūru, kā alternatīvu vienas „Adobe Drive” klienta programmatūras kopijas instalēšanai un lietošanai ar citiem programmatūras komponentiem, ar noteikumu, ka jūs esat iegādājies spēkā esošu „Adobe Drive” klienta programmatūras licenci, jūs drīkstat instalēt „Adobe Drive” klienta programmatūru uz vairākiem datoriem jūsu iekšējā tīkla ietvaros.

16.9 Ciparsertifikāti.

16.9.1 Lietojums. Ciparsertifikātus izsniedz trešo pušu sertifikācijas iestādes, tostarp „Adobe Certified Document Services” (CDS) tirgotāji, kas ir minēti http://www.adobe.com/go/partners_cds_lv („Certificate Authorities”), vai tie var būt pašu parakstīti.

16.9.2 Noteikumi un nosacījumi. Ciparsertifikātu iegāde, izmantošana un paļaušanās uz tiem ir jūsu un sertifikācijas iestādes atbildība. Pirms paļaujaties uz jebkādu sertificētu dokumentu, ciparparakstu vai sertifikācijas iestādes pakalpojumiem, pārskatiet piemērojamos noteikumus un nosacījumus, saskaņā ar kuriem attiecīgā sertifikācijas iestāde sniedz pakalpojumus, ieskaitot, piemēram, jebkurus abonēšanas līgumus, pušu paļaušanās līgumus, sertifikātu izdošanas un lietošanas noteikumus. Lai iegūtu informāciju par „Adobe” CDS tirgotājiem, apskatiet saites šajā vietnē: http://www.adobe.com/go/partners_cds_lv.

16.9.3 Apstiprinājums. Jūs piekrītat, ka (a) ciparsertifikāts var tikt atsaukts pirms pārbaudes brīža, ja ciparparaksts vai sertifikāts izskatās derīgs, kaut gan patiesībā tas ir nederīgs, (b) ciparsertifikāta drošība vai integritāte var tikt apdraudēta dokumenta parakstītāja, attiecīgās sertifikācijas iestādes vai jebkuras citas trešās personas darbības vai nolaidības dēļ un (c) sertifikāts var būt paša parakstīts sertifikāts, ko nav izsniegusi sertifikācijas iestāde. TIKAI JŪS ESAT ATBILDĪGI PAR LĒMUMU PAĻAUTIES VAI NEPAĻAUTIES UZ SERTIFIKĀTU. JA VIEN SERTIFIKĀCIJAS IESTĀDE JUMS NAV IZSNIEGUSI ATSEVIŠĶU RAKSTVEIDA GARANTIJU, JŪS LIETOJAT CIPARSERTIFIKĀTUS, TIKAI PATS UZŅEMOTIES RISKU.

16.9.4 Trešās puses labuma guvēji. Jūs piekrītat, ka katra sertifikācijas iestāde, kurai uzticaties, ir šī līguma trešās puses labuma guvēja un tai ir jābūt tiesībām īstenot šo līgumu savā vārdā, it kā tas būtu „Adobe”.

16.9.5 Kompensācija. Jūs piekrītat pasargāt „Adobe” un jebkuru attiecīgo sertifikācijas iestādi (izņemot gadījumus, kas skaidri minēti noteikumos un nosacījumos) no ikvienas un visām saistībām, zaudējumiem, prasībām, kaitējumiem vai prasījumiem (ieskaitot visus pamatotos izdevumus, maksas un advokāta atlīdzības), kas izriet vai ir saistīti ar jebkāda šādas iestādes pakalpojuma lietošanu un paļaušanos uz to, ieskaitot, bez ierobežojumiem (a) paļaušanos uz sertifikātu, kura derīguma termiņš ir beidzies vai kurš ir atcelts; (b) neatbilstošu sertifikāta pārbaudi; (c) sertifikāta lietošanu citādi, nekā tas atļauts jebkuros piemērojamajos noteikumos un nosacījumos, šajā līgumā vai attiecīgajā likumdošanā; (d) nespēju saprātīgi novērtēt apstākļus, paļaujoties uz izsniedzēja pakalpojumiem vai sertifikātiem; vai (e) nespēju izpildīt kādu no pienākumiem, kā tas ir paredzēts noteikumos un nosacījumos, kas ir saistīti ar šiem pakalpojumiem.

16.10 „Acrobat Pro” un „Acrobat Pro Extended” (paplašinātā) iespēja.

16.10.1 Definīcijas.

16.10.1.1 „Izvietot” nozīmē piegādāt vai citādi padarīt pieejamu, tieši vai netieši, ar jebkuriem līdzekļiem, paplašināto dokumentu vienam vai vairākiem saņēmējiem.

16.10.1.2 „Paplašinātais dokuments” nozīmē portatīvā dokumenta formāta (PDF) datni, kas ir apstrādāta ar „Acrobat Pro” vai „Acrobat Pro Extended” programmatūru, lai aktivizētu iespēju lokāli saglabāt dokumentus ar aizpildītām PDF formām.

16.10.2 Ja programmatūra satur „Acrobat Pro” vai „Acrobat Pro Extended”, programmatūra ietver aktivizācijas tehnoloģiju, kas ļauj jums aktivizēt PDF dokumentus ar noteiktām raksturīgām pazīmēm, izmantojot ciparu akreditācijas datus, kas atrodas programmatūrā („Atslēga”). Jūs piekrītat, ka nekādā nolūkā neiekļūsiet, nemēģināsiet iekļūt, kontrolēt, padarīt nederīgu, izdzēst, lietot vai izplatīt atslēgu.

16.10.3 Attiecībā uz katru unikālo paplašināto dokumentu jūs varat vienīgi vai nu (a) izvietot šo paplašināto dokumentu neierobežotam skaitam unikālu saņēmēju, bet nedrīkstat iegūt informāciju no vairāk nekā piecsimt (500) unikāliem šī paplašinātā dokumenta eksemplāriem vai jebkurām šī paplašinātā dokumenta cietajām kopijām, kas satur aizpildītus veidlapas laukus; vai (b) izvietot šādu paplašināto dokumentu ne vairāk kā piecsimt (500) unikāliem saņēmējiem bez ierobežojuma informācijas iegūšanai no šī paplašinātā dokumenta, ko saņēmēji jums atsūtījuši atpakaļ aizpildītu. Neievērojot visu, kas ir pretrunā ar šo līgumu, iegādājoties papildu licences „Acrobat Pro” vai „Acrobat Pro Extended” lietošanai, iepriekš minētie ierobežojumi nepalielināsies (tas ir, iepriekš minētie ierobežojumi ir kopējo ierobežojumu summa, neņemot vērā, cik daudz papildu licenču „Acrobat Pro” vai „Acrobat Pro Extended” lietošanai jūs esat iegādājies).

16.11 „Acrobat Pro Extended Capture” utilītprogramma. Ja programmatūra satur „Acrobat Pro Extended Capture” utilītprogrammu, papildus programmatūras instalēšanai, kā to atļauj 2. punkts, jūs varat instalēt arī šādu utilītprogrammu atsevišķi uz viena operētājsistēmas UNIX datora.

16.12 „FlashPaper” printeris. Neievērojot visu, kas ir pretrunā ar šo līgumu, jūs nedrīkstat (a) instalēt „FlashPaper” printeri uz servera, kas ir pieejams vairākiem lietotājiem vai lietošanai vai (b) modificēt, vai nomainīt „FlashPaper” printera skatītāja lietotāja saskarni, kas parāda „FlashPaper” dokumentus.

16.13 „Flash Player” projektori un izpildlaiks. Jūsu tiesības lietot jebkuru „Flash” atskaņotāju, projektoru, savrupās sistēmas atskaņotāju, spraudni, izpildlaiku vai „ActiveX” vadību, kas jums nodrošināta kā daļa no programmatūras vai izvades datnē, būs vienīgi tādā mērā, kā norādīts vietnē http://www.adobe.com/go/flashplayer_usage_lv, ja vien, un izņemot gadījumus, kā norādīts šajā līgumā, jums nav tiesību lietot vai izplatīt šādu programmatūru.

16.14 Iekārtas centrāle. Mobilo iekārtu attēli, kas attēloti iekārtu centrālē, ir paredzēti tikai imitācijas mērķiem. Reālais mobilo iekārtu režīms, kas ir komerciāli pieejams piemērotam mobilās iekārtas ražotājam, var vai nevar saturēt „Adobe” tehnoloģiju, kas tiek lietota iekārtu centrālē imitācijas radīšanai. Mobilo iekārtu attēli drīkst tikt izmantoti tikai nekomerciāliem izstrādes mērķiem vienīgi kopā ar saturu, kas radīts, lietojot programmatūru, un nedrīkst tikt lietoti nekādiem citiem vai pretlikumīgiem mērķiem.

16.15 „Contribute Publishing Services”. Saskaņā ar „Contribute Publishing Services” programmatūras gala lietotāja licences līgumu saistībā ar šo programmatūru jūs nedrīkstat pieslēgties „Contribute Publishing Services” programmatūrai, ja vien neesat nopircis licenci pieslēgties šai „Contribute Publishing Services” programmatūrai katrai fiziskajai personai, kura drīkst pieslēgties šai „Contribute Publishing Services” programmatūrai, taču ar nosacījumu, ka „Adobe Contribute” programmatūras izmēģinājuma versijas drīkst instalēt un pieslēgt „Contribute Publishing Services” programmatūrai saskaņā ar „Contribute Publishing Services” gala lietotāja licences līgumu.

16.16 „Adobe Presenter”. Ja programmatūra satur „Adobe Presenter”, instalējot vai lietojot „Adobe Acrobat Connect” pievienojumprogrammu saistībā ar programmatūras lietošanu, jūs piekrītat, ka instalēsiet „Acrobat Connect” pievienojumprogrammu vienīgi uz galddatora un nevis uz jebkura produkta, kas nav personālā datora produkts, ieskaitot, bet neaprobežojoties ar tīmekļa šaurlietojuma ierīci, televizora pierīci (STB), rokas, tālruņa vai tīmekļa paliktņa ierīci. Turklāt programmatūras daļa, kas ir iegulta prezentācijā, informācijā vai saturā, kas ir radīts un veidots, izmantojot programmatūru („Adobe Presenter Run-Time”), var tikt izmantota kopā ar prezentāciju, informāciju vai saturu, kurā tā ir iegulta. Jūs nedrīkstat lietot un piespiest citus šādas prezentācijas, informācijas vai satura licences īpašniekus lietot „Adobe Presenter Run-Time” citādi, kā tas ir iegults šajā prezentācijā, informācijā vai saturā. Turklāt jūs nedrīkstat modificēt, dekompilēt vai demontēt „Adobe Presenter Run-Time” pats un piespiest darīt to citus šādas prezentācijas, informācijas vai satura licences īpašniekus.

16.17 AVC IZPLATĪŠANA. Turpmākais paziņojums attiecas uz programmatūru ar AVC importēšanas un eksportēšanas funkciju: ŠIS PRODUKTS IR LICENCĒTS SASKAŅĀ AR AVC PATENTU PORTFEĻA LICENCI PATĒRĒTĀJA PERSONĪGAI, NEKOMERCIĀLAI LIETOŠANAI, LAI (a) KODĒTU VIDEOIERAKSTUS SASKAŅĀ AR AVC STANDARTU („AVC VIDEO”) UN/VAI (b) DEKODĒTU AVC VIDEO, KO IR KODĒJIS PATĒRĒTĀJS, KURŠ IR IESAISTĪTS PERSONĪGĀ, NEKOMERCIĀLĀ DARBĪBĀ, UN/VAI KAS IR IEGŪTS NO VIDEO IERAKSTU PIEGĀDĀTĀJA, KURŠ IR LICENCĒTS PIEDĀVĀT AVC VIDEO. LICENCE NETIEK PIEŠĶIRTA UN NAV PAREDZĒTA NEKĀDAM CITAM LIETOJUMAM. PAPILDU INFORMĀCIJU IESPĒJAMS IEGŪT NO MPEG LA, L.L.C. APMEKLĒJIET http://www.mpegla.com.

16.18 MPEG-2 IZPLATĪŠANA. Turpmākais paziņojums attiecas uz programmatūru ar MPEG-2 importēšanas un eksportēšanas funkciju: ŠĪ PRODUKTA IZMANTOŠANA BEZ LICENCES JEBKĀDĀ CITĀ VEIDĀ, KAS NAV PATĒRĒTĀJA PERSONĪGA LIETOŠANA, SASKAŅĀ AR MPEG-2 STANDARTU VIDEO INFORMĀCIJAS KODĒŠANAI PAKOTĀ VIDĒ IR NEPĀRPROTAMI AIZLIEGTA SASKAŅĀ AR PIEMĒROJAMAJIEM PATENTIEM MPEG-2 PATENTU PORTFELĪ, KURA LICENCE IR PIEEJAMA MPEG LA, L.L.C. 250 STEELE STREET, SUITE 300 DENVER, COLORADO 80206.

16.19 „Flash Professional Edition”/„Adobe Media Encoder”. Papildus datoram, uz kura jūs instalējat un lietojat „Flash Professional Edition”, jūs varat instalēt un lietot „Adobe Media Encoder”, kas ir nodrošināts kopā ar „Flash Professional” programmatūras kopiju uz datora, kas atrodas atsevišķi no datora, uz kura jūs esat instalējis un lietojat šo „Flash Professional” programmatūras kopiju, ar nosacījumu, ka (a) šī instalācija tiek lietota vienīgi „Adobe Media Encoder” lietošanai saistībā ar saturu, kuru jūs esat radījuši, lietojot „Flash Professional” programmatūru, un (b) „Adobe Media Encoder” netiek instalēts vai lietots pēc tā laika perioda, kad jūs vairs neesat primārā datora pamatlietotājs, uz kura „Flash Professional” programmatūras kopija ir instalēta.

Ja jums ir kādi jautājumi attiecībā uz šo līgumu vai arī jūs vēlaties pieprasīt jebkādu informāciju no „Adobe”, lūdzu, izmantojiet adresi un kontakta informāciju, kas ir pievienota šim produktam, lai sazinātos ar „Adobe” pārstāvniecību, kas darbojas jūsu jurisdikcijā.

„Adobe”, „Acrobat”, „Acrobat Connect”, „Adobe AIR”, „Adobe Connect”, „After Effects”, „Authorware”, „Contribute”, „Creative Suite”, „Flash”, „FlashPaper”, „kuler”, „Shockwave” un „Version Cue” ir „Adobe Systems Incorporated” reģistrētas preču zīmes vai preču zīmes Savienotajās Valstīs un/vai citās valstīs. Visas citas preču zīmes ir atbilstošo īpašnieku īpašums.

Gen_WWCombined-lv_LV-20080623_1026