ADOBE

Contract de Licenţă Software

ÎNŞTIINŢARE CĂTRE UTILIZATOR: VĂ RUGĂM SĂ CITIŢI CU ATENŢIE PREZENTUL CONTRACT. PRIN COPIEREA, INSTALAREA SAU UTILIZAREA SOFTWARE-ULUI, PARŢIAL SAU ÎN ÎNTREGIME, ACCEPTAŢI TOŢI TERMENII ŞI CONDIŢIILE PREZENTULUI CONTRACT, INCLUZÂND ÎN MOD SPECIAL PREVEDERILE CU PRIVIRE LA: SCHIMBAREA DE PROPRIETAR, CUPRINSE ÎN SECŢIUNEA 4; GARANŢIE, CUPRINSE ÎN SECŢIUNILE 6 ŞI 7; RESPONSABILITATE, CUPRINSE ÎN SECŢIUNEA 8; CONECTIVITATE ŞI CONFIDENŢIALITATE, CUPRINSE ÎN SECŢIUNEA 14; PRECUM ŞI PREVEDERILE ŞI EXCEPŢIILE SPECIFICE CUPRINSE ÎN SECŢIUNEA 16. SUNTEŢI DE ACORD CĂ PREZENTUL CONTRACT ESTE ÎNTOCMAI CA ORICARE ALT CONTRACT SCRIS NEGOCIAT, SEMNAT DE DVS. ACEST CONTRACT POATE FI INVOCAT ÎMPOTRIVA DVS. ŞI ÎMPOTRIVA ORICĂREI ENTITĂŢI CARE A OBŢINUT SOFTWARE-UL ŞI ÎN NUMELE CĂREIA ESTE UTILIZAT: DE EXEMPLU, ANGAJATORUL DVS., DACĂ ESTE CAZUL. ÎN SITUAŢIA ÎN CARE NU SUNTEŢI DE ACORD CU TERMENII PREZENTULUI CONTRACT, NU FOLOSIŢI ACEST SOFTWARE. VIZITAŢI http://www.adobe.com/go/support_ro PENTRU A AFLA TERMENII ŞI LIMITĂRILE ÎN CAZUL RETURNĂRII SOFTWARE-ULUI PENTRU RAMBURSARE.

PUTEŢI DISPUNE DE ALT CONTRACT SCRIS DIRECT CU ADOBE (DE EX., UN CONTRACT DE LICENŢĂ DE VOLUM) CARE COMPLETEAZĂ SAU ANULEAZĂ TOATE SAU O PARTE DIN PREVEDERILE PREZENTULUI CONTRACT.

ADOBE ŞI FURNIZORII SĂI DEŢIN INTEGRAL PROPRIETATEA INTELECTUALĂ ASUPRA SOFTWARE-ULUI. SOFTWARE-UL ESTE LICENŢIAT, NU VÂNDUT. ADOBE VĂ PERMITE COPIEREA, DESCĂRCAREA, INSTALAREA, UTILIZAREA SAU ORICE ALT BENEFICIU DE PE URMA FUNCŢIONALITĂŢII SAU A PROPRIETĂŢII INTELECTUALE ASUPRA SOFTWARE-ULUI NUMAI ÎN CONCORDANŢĂ CU TERMENII PREZENTULUI CONTRACT. UTILIZAREA DE MATERIALE ŞI SERVICII ADOBE SAU ALE UNOR TERŢE PĂRŢI, INCLUSE ÎN SOFTWARE SAU ACCESATE PRIN INTERMEDIUL ACESTUIA, POATE FI SUPUSĂ ALTOR TERMENI ŞI CONDIŢII STIPULATE ÎN MOD TIPIC ÎNTR-UN CONTRACT DE LICENŢĂ SEPARAT, ÎN CONDIŢIILE DE UTILIZARE SAU ÎNTR-UN FIŞIER „A SE CITI URMĂTOARELE” INCLUS ÎN, SAU ÎNSOŢIND ASTFEL DE MATERIALE SAU SERVICII SAU LA http://www.adobe.com/go/thirdparty_ro.

SOFTWARE-UL POATE CAUZA CONECTAREA AUTOMATĂ A COMPUTERULUI DVS. LA INTERNET. CONSULTAŢI SECŢIUNILE 14 ŞI 16 PENTRU INFORMAŢII SUPLIMENTARE.

SOFTWARE-UL POATE INCLUDE ACTIVAREA PRODUSULUI ŞI ALTE TEHNOLOGII CONCEPUTE PENTRU A PREVENI UTILIZAREA ŞI COPIEREA NEAUTORIZATE. ACEASTĂ TEHNOLOGIE POATE CAUZA CONECTAREA AUTOMATĂ A COMPUTERULUI DVS. LA INTERNET, DUPĂ CUM SE DESCRIE ÎN SECŢIUNEA 14. ÎN PLUS, DUPĂ CONECTARE SOFTWARE-UL POATE TRANSMITE NUMĂRUL DVS. SERIAL SPRE ADOBE ŞI PRIN ACEASTA POATE PREVENI UTILIZAREA NEPERMISĂ A SOFTWARE-ULUI. VIZITAŢI http://www.adobe.com/go/activation_ro PENTRU INFORMAŢII SUPLIMENTARE PRIVIND ACTIVAREA PRODUSULUI.

1. Definiţii.

„Adobe” se referă la societatea Adobe Systems Incorporated, o companie din Delaware, 345 Park Avenue, San Jose, California 95110, dacă acest contract este încheiat în timp ce vă aflaţi în Statele Unite, Canada sau Mexic; în caz contrar, „Adobe” se referă la Adobe Systems Software Ireland Limited, 4-6 Riverwalk, Citywest Business Campus, Saggart, Dublin 24, Republica Irlanda.

„Adobe Runtime(s)” se referă la Adobe AIR, Adobe Flash Player, Shockwave Player, Adobe Media Player sau Authorware Player.

„Computer” desemnează un dispozitiv pentru computer, virtual sau fizic, care acceptă informaţii sub formă digitală sau similare şi le manipulează pentru un anumit rezultat bazat pe o secvenţă de instrucţiuni.

„Reţea internă” desemnează o resursă de reţea privată, accesibilă exclusiv angajaţilor şi contractorilor individuali (respectiv angajaţii temporari) aparţinând unei anumite companii sau entităţi cu acelaşi domeniu de activitate comercială. Reţeaua internă nu include secţiuni de Internet şi nicio altă comunitate de reţea deschisă publicului, cum ar fi calitatea de membru sau grupurile, asociaţiile şi organizaţiile similare cu înscriere.

„Fişier de ieşire” desemnează un fişier de ieşire creat de dvs. utilizând Software-ul.

„Număr permis” desemnează unu (1), dacă nu se specifică altfel în cadrul unei licenţe valide (de exemplu, licenţa de volum) acordată de Adobe.

„Software” desemnează (a) toate informaţiile furnizate împreună cu prezentul contract, inclusiv, dar fără a se limita la (i) fişiere Adobe sau cele generate de un software al unei terţe părţi şi alte informaţii pentru computer; (ii) fotografii mostră sau din biblioteci de imagini, imagini, sunete, miniaturi şi alte elemente artistice, furnizate împreună cu software Adobe şi care nu sunt obţinute de la Adobe prin intermediul unui serviciu separat (dacă nu se indică altceva în cadrul serviciului respectiv) sau de la o altă parte prin intermediul unui serviciu separat („Fişiere de conţinut”); (iii) materiale şi fişiere explicative scrise, cu conţinut similar („Documentaţie”); şi (iv) fonturi; şi (b) orice versiuni modificate, copii şi upgrade-uri, actualizări şi suplimentări ale acestora, informaţii de acest tip, care vă sunt furnizate în orice moment de către Adobe, în măsura în care nu este prevăzut printr-un contract separat (denumite în mod colectiv „Actualizări”).

2. Licenţa de Software.

În cazul în care aţi primit Software-ul şi orice numere seriale necesare de la Adobe sau de la unul dintre reprezentanţii săi autorizaţi şi dacă respectaţi termenii acestui contract, Adobe vă acordă o licenţă neexclusivă pentru a instala şi utiliza Software-ul, într-un mod corespunzător proiectării şi Documentaţiei sale şi conform prevederilor de mai jos. Consultaţi Secţiunea 16 pentru prevederile specifice legate de utilizarea anumitor produse şi componente, inclusiv, dar fără a se limita la, software de procesare de fonturi, Acrobat, After Effects, Adobe Presenter, Contribute, Flash Player, Version Cue şi Adobe Runtimes.

2.1 Utilizare generală. Puteţi instala şi utiliza o copie a Software-ului pe Numărul permis de Computere compatibile, cu condiţia ca, atunci când Software-ul solicită acest lucru, să prezentaţi unu număr serial valid pentru fiecare copie; şi

2.2 Distribuirea de la server. Aveţi dreptul de a copia o imagine a Software-ului pe servere de fişiere din cadrul Reţelei dvs. interne în vederea descărcării şi instalării Software-ului pe Computere din aceeaşi Reţea internă pentru utilizarea conform prevederilor din Secţiunea 2.1; şi

2.3 Utilizarea de pe server. Puteţi instala Software-ul pe Computere cu rol de servere de fişiere din Reţeaua dvs. internă doar pentru utilizarea Software-ul la iniţiativa unui utilizator individual al unui Computer în interiorul aceleiaşi Reţele interne, conform prevederilor Secţiunii 2.1. Numărul total de utilizatori (nu acela al utilizatorilor simultani) ce pot utiliza Software-ul pe astfel de Computere cu rol de servere de fişiere nu poate depăşi Numărul permis.

De exemplu, cele menţionate anterior nu vă permit să instalaţi sau să accesaţi (fie direct, fie prin comenzi, date sau instrucţiuni) Software-ul: (i) de la sau către un Computer care nu face parte din Reţeaua dvs. internă, (ii) pentru activarea grupurilor de lucru găzduite pe Web sau a serviciilor disponibile pentru public, (iii) de către niciun individ sau nicio entitate care utilizează, descarcă, copiază sau beneficiază în orice alt mod de funcţionalitatea Software-ului, decât dacă individul sau entitatea sunt licenţiaţi în acest scop de către Adobe, (iv) ca o componentă a unui sistem, flux de lucru sau serviciu accesibil unui număr de utilizatori mai mare decât Numărul permis de utilizatori sau (v) pentru operaţiuni care nu sunt iniţiate de către un utilizator individual (de exemplu, procesarea automată prin intermediul serverului); şi

2.4 Utilizarea pe un computer portabil sau un computer de la domiciliu. Fiind supus restricţiilor importante stipulate în Secţiunea 2.5, utilizatorul principal al Computerului pe care este instalat Software-ul conform Secţiunii 2.1 („Utilizator principal”) poate instala o a doua copie a Software-ului exclusiv pentru utilizarea personală fie pe un Computer portabil, fie pe un Computer aflat la domiciliul său, cu condiţia ca Software-ul de pe Computerul portabil sau de pe cel de la domiciliu să nu fie utilizat concomitent cu Software-ul de pe Computerul principal. Este posibil să fie necesar să contactaţi Adobe pentru a realiza a doua copie.

2.5 Restricţii cu privire la Utilizarea secundară de către Licenţiaţii de volum. În cazul în care Software-ul a fost obţinut în baza unui program de licenţă de volum Adobe (în mod obişnuit cunoscut sub numele Adobe Open Options) de către orice licenţiat în afară de un licenţiat de volum educaţional, cea de-a doua copie a Software-ului realizată în baza Secţiunii 2.4 trebuie să fie utilizată doar pentru beneficiul şi interesul acelui licenţiat de volum. Pentru mai multe informaţii privind utilizarea secundară de către licenţiaţii de volum, consultaţi pagina noastră de Web la http://www.adobe.com/go/open_options_ro.

2.6 Copia de siguranţă. Puteţi realiza un număr rezonabil de copii de siguranţă ale Software-ului, cu condiţia ca aceste copii de siguranţă să fie instalate sau utilizate doar în scopuri de arhivare.

2.7 Fişiere de conţinut. În cazul în care nu se prevede altfel în fişierul „A se citi următoarele” sau într-o altă licenţă asociată cu Fişierele de conţinut, care poate include drepturi şi restricţii specifice în privinţa materialelor de acest fel, puteţi afişa, modifica, reproduce şi distribui oricare dintre Fişierele de conţinut. Totuşi, nu aveţi dreptul să distribuiţi Fişiere de conţinut pe bază individuală (respectiv în condiţiile în care Fişierele de conţinut constituie valoarea principală a produsului distribuit) şi să revendicaţi niciun drept privind marca comercială pentru Fişierele de conţinut sau produse derivate ale acestora.

2.8 Cod mostră de aplicaţie. Puteţi modifica forma codului sursă al acelor secţiuni ale programelor software care sunt identificate drept cod mostră, cod mostră de aplicaţie sau componente (denumite generic „Cod mostră de aplicaţie”) în Documentaţia însoţitoare doar pentru a proiecta, dezvolta şi testa site-uri Web şi aplicaţii dezvoltate utilizând programele software Adobe; dacă, totuşi, aveţi dreptul de a copia şi distribui Codul mostră de aplicaţie (modificat sau nemodificat), trebuie să îndepliniţi următoarele cerinţe: (1) dvs. distribuiţi Codul mostră de aplicaţie împreună cu aplicaţia dvs.; (2) dvs. nu includeţi Codul mostră de aplicaţie în niciun produs sau aplicaţie destinată dezvoltării de site-uri Web; şi (3) dvs. nu utilizaţi numele, logo-urile sau alte mărci comerciale Adobe pentru a vă comercializa aplicaţia. Sunteţi de acord să despăgubiţi, să protejaţi şi să apăraţi Adobe în cazul unor prejudicii, daune, pretenţii sau litigii, incluzând onorariul avocaţilor, care rezultă din utilizarea sau distribuirea aplicaţiei dvs. Vi se pot acorda drepturi suplimentare pentru a modifica sau distribui cod de software Adobe în cadrul documentaţiei privind astfel de cod şi/sau Software sau în cadrul unui contract separat între dvs. şi Adobe.

2.9 Limbaje de programare. Software-ul poate include porţiuni din ExtendScript SDK şi Pixel Bender SDK. Supusă restricţiilor din cadrul acestei Secţiuni 2 şi permisiunilor din cadrul Secţiunii 2.8, Adobe vă acordă o licenţă neexclusivă, netransferabilă şi fără indemnizaţii pentru drepturile de autor, în scopul utilizării elementelor din ExtendScript SDK şi Pixel Bender SDK numai în scopul dezvoltării la nivel intern de programe destinate funcţionării cu produse Adobe.

Cu excepţia prevederilor exprese din cadrul acestei Secţiuni 2.9, nu aveţi dreptul de a modifica sau distribui nicio altă secţiune a ExtendScript SDK sau Pixel Bender. Aveţi obligaţia de a include în aplicaţii notificările privind drepturile de autor Adobe, exceptând programele în care includeţi o notificare privind drepturile de autor ce reflectă deţinerea acestora de către o terţă parte. Nu aveţi dreptul de a utiliza numele, sigla sau mărcile comerciale Adobe pentru a comercializa produsele dvs.

Sunteţi de acord să despăgubiţi, să protejaţi şi să apăraţi Adobe în cazul unor prejudicii, daune, pretenţii sau litigii, incluzând onorariul avocaţilor, care rezultă din distribuirea de acest tip.

2.10 Platformă cu pornire dublă. Acest Software este licenţiat pentru utilizarea pe o anumită platformă de sistem de operare. Trebuie să achiziţionaţi o altă licenţă pentru a utiliza Software-ul pe fiecare platformă de sistem de operare. De exemplu, dacă doriţi să instalaţi Software-ul atât pe platforma de sistem de operare Mac OS şi Windows pe un dispozitiv care execută ambele platforme (adică un sistem cu pornire dublă), atunci trebuie să obţineţi mai întâi două licenţe separate pentru Software. Acest fapt este valabil chiar dacă vă sunt furnizate pe acelaşi suport media două versiuni ale Software-ului, fiecare destinată unei platforme diferite de sistem de operare.

2.11 Software de încercare. Este posibil ca Software-ul, sau părţi ale acestuia, să nu necesite un număr serial pentru instalare sau operare, de exemplu, atunci când sunt configurate astfel încât să permită încercarea pentru o perioadă de timp limitată sau pentru un număr limitat de lansări. Nu aveţi dreptul de a utiliza Software-ul într-un mod care nu respectă proiectarea sau Documentaţia sa. De exemplu, nu aveţi dreptul de a utiliza Software-ul după încheierea perioadei de încercare, dacă nu introduceţi un număr serial valid. ACCESUL LA TOATE FIŞIERELE DE IEŞIRE CREATE CU SOFTWARE-UL UTILIZAT PE BAZĂ DE ÎNCERCARE SE FACE PE PROPRIA DUMNEAVOASTRĂ RĂSPUNDERE.

3. Dreptul de proprietate intelectuală.

Software-ul şi orice copii autorizate pe care le efectuaţi reprezintă proprietatea intelectuală şi aparţin Adobe Systems Incorporated şi furnizorilor săi. Structura, organizarea şi codul de Software reprezintă secrete comerciale valoroase şi informaţii confidenţiale ale Adobe Systems Incorporated şi ale furnizorilor săi. Software-ul este protejat prin lege, inclusiv, dar fără a se limita la legile privind drepturile de autor din Statele Unite şi ale altor ţări şi prin prevederile tratatelor internaţionale. În afara cazurilor stipulate în mod expres în cele de faţă, prezentul contract nu vă garantează niciun fel de drept de proprietate intelectuală asupra Software-ului şi toate drepturile care nu sunt garantate în mod expres sunt rezervate de către Adobe şi furnizorii săi.

4. Restricţii şi cerinţe.

4.1 Înştiinţări. Orice copie permisă a Software-ului pe care o realizaţi trebuie să conţină aceleaşi înştiinţări privind dreptul de autor şi celelalte drepturi de proprietate care apar pe sau în conţinutul Software-ului.

4.2 Obligaţii de utilizare. Sunteţi de acord că nu veţi utiliza Software-ul în alte moduri decât cele permise în cadrul acestui contract şi că nu veţi utiliza Software-ul într-un mod care nu respectă proiectarea şi Documentaţia sa.

4.3 Interdicţia modificărilor. Cu excepţia cazurilor prevăzute în Secţiunile 2.7 sau 16, nu aveţi dreptul de a modifica, adapta sau traduce Software-ul.

4.4 Interdicţia ingineriei reversibile. Nu veţi apela la ingineria reversibilă, nu veţi decompila, dezasambla sau încerca să descoperiţi în vreun alt mod codul sursă al Software-ului, decât în măsura în care vi se permite în mod expres să procedaţi astfel conform legii în vigoare doar în scopul de a obţine interoperabilitatea cu Software-ul.

4.5 Interdicţia de desfacere a componentelor. Software-ul poate include diverse aplicaţii, utilităţi sau componente, poate susţine multiple platforme şi limbi şi vă poate fi furnizat în medii diverse şi în copii multiple. Cu toate acestea, Software-ul este proiectat şi furnizat ca produs unic şi trebuie utilizat ca produs unic pe Computere, aşa cum se stipulează în Secţiunile 2 şi 16. Nu vi se cere să instalaţi toate componentele Software-ului, dar nu aveţi dreptul de a desface componentele Software-ului pentru utilizarea pe Computere diferite. Nu vi se permite desfacerea sau reambalarea Software-ului pentru distribuire, transfer sau revânzare. Consultaţi Secţiunea 16 pentru excepţiile specifice de la această Secţiune 4.5.

4.6 Niciun drept de transfer. NU AVEŢI DREPTUL SĂ ÎNCHIRIAŢI, SĂ OFERIŢI ÎN SISTEM LEASING, SĂ VINDEŢI, SĂ SUBLICENŢIAŢI, SĂ CEDAŢI SAU SĂ TRANSFERAŢI DREPTURILE DVS. ASUPRA SOFTWARE-ULUI, SAU SĂ AUTORIZAŢI COPIEREA ORICĂRUI SEGMENT AL SOFTWARE-ULUI PE COMPUTERUL UNUI ALT UTILIZATOR INDIVIDUAL SAU PERSOANĂ JURIDICĂ, CU EXCEPŢIA CAZURILOR PERMISE EXPLICIT PRIN PREZENTUL DOCUMENT. Aveţi, totuşi, dreptul de a vă transfera integral toate drepturile de utilizare a Software-ului unei alte persoane fizice sau juridice, cu condiţia ca: (a) să transferaţi, de asemenea, (i) prezentul contract, (ii) numerele seriale, Software-ul ataşat suporturilor furnizate de Adobe sau distribuitorul autorizat al acestuia şi toate celelalte componente software sau hardware stocate, ambalate sau preinstalate cu Software-ul, inclusiv toate copiile, upgrade-urile, actualizările şi versiunile anterioare şi (iii) toate copiile de software de procesare de fonturi, convertite în alt format, respectivei persoane fizice sau juridice; (b) să nu păstraţi versiuni îmbunătăţite, actualizate sau copii, inclusiv copii de rezervă şi copii stocate pe un Computer; şi (c) ca destinatarul să accepte termenii şi condiţiile prezentului contract şi orice alţi termeni şi condiţii în baza cărora dvs. aţi achiziţionat o licenţă validă a Software-ului. CU TOATE ACESTEA, NU AVEŢI VOIE SĂ TRANSFERAŢI COPII EDUCAŢIONALE, PRE-LANSARE SAU COPII CARE NU SUNT DE VÂNZARE ALE SOFTWARE-ULUI. Anterior transferului, Adobe poate solicita ca dvs. şi partea destinatară să confirmaţi în scris respectarea prezentului contract, să furnizaţi informaţii către Adobe cu referire la dvs. şi să vă înregistraţi ca utilizatorii finali ai Software-ului. Alocaţi transferului un interval de 4-6 săptămâni. Vizitaţi http://www.adobe.com/go/support_ro sau contactaţi Departamentul de relaţii cu publicul de la Adobe pentru mai multe informaţii.

4.7 Interdicţia biroului de servicii. Nu veţi utiliza sau oferi Software-ul sub forma unui birou de servicii.

4.8 Restricţii Adobe Runtime. Nu veţi utiliza Adobe Runtimes pe niciun alt dispozitiv în afara PC-ului sau împreună cu nicio versiune încorporată sau de dispozitiv a niciunui sistem de operare. Pentru evitarea nesiguranţei şi exclusiv cu titlu de exemplu, nu aveţi dreptul de a utiliza Adobe Runtimes pe niciun fel de (a) dispozitive mobile, set top box (STB), dispozitive portabile, telefoane, dispozitive de tip pad Web, tablet şi Tablet PC (care nu execută Windows XP Tablet PC Edition şi versiunile ulterioare), console de jocuri, televizoare, playere DVD, dispozitive media center (cu excepţia celor utilizând Windows XP Media Center Edition şi versiunile ulterioare), panouri electronice sau alte dispozitive cu înscriere digitală, aplicaţii Internet sau alte dispozitive conectate la Internet, PDA-uri, dispozitive medicale, ATM-uri, dispozitive telematice, maşini de jocuri, sisteme de automatizare a locuinţei, dispozitive tip „chioşc”, dispozitive de control la distanţă sau orice alt tip de dispozitiv electronic pentru consumatori, (b) sisteme mobile pe bază de operator, cablu, satelit, sistem de televiziune sau (c) orice alte dispozitive în sistem închis. Pentru informaţii privind licenţierea Adobe Runtimes în vederea utilizării pe astfel de sisteme, vizitaţi http://www.adobe.com/go/licensing_ro.

5. Actualizări.

Dacă Software-ul este un upgrade sau o actualizare a unei versiuni precedente a Software-ului Adobe, trebuie să deţineţi o licenţă validă pentru o astfel de versiune precedentă pentru a utiliza un astfel de upgrade sau actualizare. După ce instalaţi o actualizare sau un upgrade de acest tip, puteţi continua să utilizaţi orice astfel de versiune anterioară în conformitate cu contractul de licenţă pentru utilizatorul final numai în cazul în care (a) upgrade-ul sau actualizarea şi toate versiunile anterioare sunt instalate pe acelaşi Computer, (b) versiunile anterioare sau copiile acestora nu sunt transferate unei terţe părţi sau pe alt dispozitiv, cu excepţia cazului în care toate copiile actualizării sau upgrade-ului sunt la rândul lor transferate acelei terţe părţi sau pe acel dispozitiv şi (c) recunoaşteţi că orice obligaţie pe ar avea-o Adobe pentru asigurarea funcţionalităţii versiunilor anterioare poate înceta prin punerea la dispoziţie a upgrade-ului sau a actualizării. Nicio altă utilizare a versiunilor anterioare nu este permisă după ce au fost instalate actualizarea sau upgrade-ul. Upgrade-urile şi actualizările vă pot fi licenţiate de către Adobe în baza unor termeni suplimentari sau diferiţi.

6. GARANŢIA LIMITATĂ.

Adobe garantează utilizatorului individual sau entităţii care achiziţionează pentru prima dată o licenţă de Software pentru utilizare conform termenilor prezentului contract că Software-ul va funcţiona în conformitate cu Documentaţia pentru intervalul de nouăzeci (90) zile după primirea Software-ului dacă este utilizat cu sistemul de operare şi configuraţia de hardware recomandate. Variaţia nesubstanţială a funcţionării faţă de Documentaţie nu implică un drept de garanţie. Această garanţie limitată nu se aplică pentru următoarele, care sunt puse la dispoziţie CA ATARE şi fără garanţie de la Adobe: corecţii, software de procesare de fonturi convertit în alte formate; copii ale Software-ului în versiuni pre-lansare (beta), de încercare, de pornire, de evaluare, mostră de produs sau care nu sunt destinate revânzării (NFR); site-uri Web, Servicii online Adobe; Servicii terţe online; Servicii pentru documente certificate (consultaţi Secţiunea 16); şi orice software pus la dispoziţie gratuit de Adobe prin descărcare de pe un site Web Adobe. Toate pretenţiile cu privire la garanţie trebuie înaintate, însoţite de dovada de cumpărare, către Departamentul de Relaţii cu Consumatorii al Adobe, în acest interval de nouăzeci (90) de zile. Vizitaţi paginile Web de Asistenţă pentru clienţi Adobe la http://www.adobe.com/go/support_ro pentru informaţii suplimentare cu privire la eventualele pretenţii legate de garanţie. Dacă Software-ul nu funcţionează în mod substanţial conform Documentaţiei, întreaga răspundere a Adobe şi a afiliaţilor săi şi remedierea exclusivă se va limita, conform opţiunii Adobe, fie la înlocuirea Software-ului, fie la rambursarea taxei de licenţă pe care aţi plătit-o pentru Software. LIMITAREA DE GARANŢIE PREVĂZUTĂ ÎN PREZENTA SECŢIUNE VĂ CONFERĂ DREPTURI LEGALE SPECIFICE. PUTEŢI BENEFICIA DE DREPTURI SUPLIMENTARE CONFORM LEGII, CARE DIFERĂ ÎN FUNCŢIE DE JURISDICŢIE. ADOBE NU ÎNCEARCĂ SĂ LIMITEZE DREPTURILE DVS. LA GARANŢIE ÎN NICIO MĂSURĂ CARE NU ESTE PERMISĂ DE LEGE. Consultaţi Secţiunea 16 pentru prevederile specifice jurisdicţiilor sau contactaţi Departamentul Adobe de relaţii cu clienţii.

7. EXCLUDERI.

GARANŢIA LIMITATĂ DE MAI SUS ESTE SINGURA GARANŢIE OFERITĂ DE ADOBE ŞI AFILIAŢII SĂI ŞI STABILEŞTE DESPĂGUBIRILE UNICE ŞI EXCLUSIVE PENTRU ÎNCĂLCAREA GARANŢIEI DE CĂTRE ADOBE, AFILIAŢII SAU FURNIZORI SĂI. GARANŢIA OFERITĂ MAI SUS ŞI TOATE GARANŢIILE ŞI DESPĂGUBIRILE STATUTARE CARE NU POT FI EXCLUSE SAU LIMITATE CONFORM LEGII SUNT SINGURELE GARANŢII ÎN VIGOARE PENTRU SOFTWARE. CU EXCEPŢIA GARANŢIILOR ŞI DESPĂGUBIRILOR OFERITE ŞI A CELOR STATUTARE, ADOBE, AFILIAŢII, FURNIZORII SĂI ŞI AUTORITĂŢILE DE CERTIFICARE (DEFINITE MAI JOS) SUNT EXONERAŢI DE TOATE GARANŢIILE, CONDIŢIILE, AFIRMAŢIILE ŞI TERMENII, EXPLICIŢI SAU IMPLICIŢI, FIE PRIN STATUT, LEGISLAŢIE, OBICEI, UTILIZARE SAU ÎN ALT MOD ÎN PRIVINŢA ORICĂRUI ASPECT, INCLUZÂND, DAR FĂRĂ A SE LIMITA LA, PERFORMANŢĂ, SECURITATE, NEÎNCĂLCAREA DREPTURILOR TERŢELOR PĂRŢI, INTEGRAREA, VANDABILITATEA, UZUL NETULBURAT, CALITATEA SATISFĂCĂTOARE ŞI ADECVAREA LA ORICE SCOP ANUME. CU EXCEPŢIA UNOR ASTFEL DE GARANŢII ŞI DESPĂGUBIRI OFERITE ŞI STATUTARE, ADOBE ŞI FURNIZORII SĂI PUN LA DISPOZIŢIE SOFTWARE-UL ŞI ACCES LA ORICE SITE-URI WEB, SERVICII ONLINE ADOBE SAU ALE UNOR TERŢE PĂRŢI ŞI SERVICII ALE AUTORITĂŢILOR DE CERTIFICARE CA ATARE ŞI CU TOATE DEFECTELE. ACEASTĂ EXCLUDERE POATE SĂ NU FIE VALABILĂ ÎN UNELE STATE. PUTEŢI BENEFICIA DE DREPTURI SUPLIMENTARE DE GARANŢIE CONFORM LEGII, LA CARE NU SE POATE RENUNŢA ŞI CARE NU POT FI EXCLUSE. ADOBE NU ÎNCEARCĂ SĂ LIMITEZE DREPTURILE DVS. LA GARANŢIE ÎN NICIO MĂSURĂ CARE NU ESTE PERMISĂ DE LEGE. Prevederile Secţiunii 7 şi Secţiunii 8 vor fi aplicabile şi după încetarea, indiferent de cauză, a prezentului contract, dar aceasta nu va implica sau crea continuitatea dreptului de utilizare a Software-ului după încetarea prezentului contract.

8. LIMITAREA RESPONSABILITĂŢII.

EXCEPTÂND DESPĂGUBIRILE EXCLUSIVE OFERITE MAI SUS DE ADOBE ŞI TOATE DESPĂGUBIRILE CARE NU POT FI EXCLUSE SAU LIMITATE CONFORM LEGII, ADOBE, AFILIAŢII SĂI, FURNIZORII SĂI SAU AUTORITĂŢILE DE CERTIFICARE NU VOR FI RĂSPUNZĂTORI FAŢĂ DE DVS. PENTRU PIERDERI, DAUNE, PRETENŢII SAU COSTURI DE NICIUN FEL, INCLUZÂND DAUNE SUBSECVENTE, INDIRECTE SAU ACCIDENTALE, PROFITURI SAU ECONOMII PIERDUTE, ORICE DAUNE PROVENITE DIN ÎNTRERUPEREA AFACERILOR, VĂTĂMARE CORPORALĂ SAU NEÎNDEPLINIREA OBLIGAŢIILOR DE DILIGENŢĂ SAU PRETENŢIILE TERŢELOR PĂRŢI, CHIAR DACĂ UN REPREZENTANT ADOBE A FOST ANUNŢAT ÎN PRIVINŢA POSIBILITĂŢII INTERVENIRII UNOR ASTFEL DE PIERDERI, DAUNE, PRETENŢII SAU COSTURI. ÎN ORICE SITUAŢIE, RĂSPUNDEREA TOTALĂ A COMPANIEI ADOBE, A AFILIAŢILOR SĂI, A FURNIZORILOR SĂI ŞI A AUTORITĂŢILOR DE CERTIFICARE CONFORM SAU ÎN LEGĂTURĂ CU ACEST CONTRACT SE VA LIMITA LA SUMA PLĂTITĂ PENTRU SOFTWARE, DACĂ ESTE CAZUL. ACEASTĂ LIMITARE SE VA APLICA INCLUSIV ÎN CAZUL UNEI ÎNCĂLCĂRI A TERMENILOR ESENŢIALI SAU SUBSTANŢIALI AI PREZENTULUI CONTRACT. Nimic din prezentul contract nu limitează răspunderea Adobe faţă de dvs. în caz de deces sau rănire rezultate prin neglijenţa Adobe sau în caz de fraudă. Adobe acţionează în numele afiliaţilor, a furnizorilor săi şi a Autorităţilor de certificare, în scopul de a renunţa, exclude şi limita obligaţiile, garanţiile şi răspunderea, însă exclusiv în această privinţă şi pentru niciun alt scop. Pentru informaţii suplimentare, contactaţi Departamentul de relaţii cu clienţii Adobe.

ACEASTE LIMITĂRI ŞI EXCLUDERI SE VOR APLICA ÎN MĂSURA PERMISĂ DE LEGISLAŢIA APLICABILĂ ÎN JURISDICŢIA DVS. ÎN UNELE STATE, ACEASTĂ LIMITARE A RĂSPUNDERII POATE SĂ NU FIE VALABILĂ. ESTE POSIBIL SĂ AVEŢI DREPTURI LA CARE NU SE POATE RENUNŢA CONFORM LEGISLAŢIEI DE PROTECŢIE A CONSUMATORULUI ŞI A ALTOR LEGI. ADOBE NU ÎNCEARCĂ SĂ LIMITEZE DREPTURILE DVS. LA GARANŢIE ŞI LA DESPĂGUBIRI ÎN NICIO MĂSURĂ CARE NU ESTE PERMISĂ DE LEGE. CONSULTAŢI SECŢIUNEA 16 PENTRU AFIRMAŢII SPECIFICE JURISDICŢIILOR.

9. Reguli de export.

Sunteţi de acord ca Software-ul să nu fie transportat, transferat sau exportat în nicio altă ţară şi să nu fie utilizat într-o manieră interzisă prin Actul Statelor Unite pentru Administraţia Exportului sau prin alte legi, restricţii sau regulamente de export (denumite generic „Legile de export”). În plus, dacă Software-ul este identificat ca fiind element de export sub control conform Legislaţiei de export, declaraţi şi garantaţi că nu sunteţi cetăţean al unei naţiuni aflate sub embargo sau restricţionate pe altă cale şi că nu vă aflaţi într-o astfel de zonă (incluzând, fără limitare, Iran, Siria, Sudan, Cuba şi Coreea de Nord) şi că nu vă aflaţi în alt mod în regim de prohibiţie pentru primirea Software-ului, conform Legilor de export. Toate drepturile de utilizare a Software-ului sunt acordate cu condiţia ca la aceste drepturi să se renunţe în cazul în care nu se respectă termenii prezentului contract.

10. Lege Aplicabilă.

Dacă sunteţi un client care utilizează Software-ul numai în scopuri necomerciale, prezentul contract va fi guvernat de legile statului din care aţi achiziţionat licenţa de utilizare a Software-ului. Dacă nu sunteţi un astfel de consumator, prezentul contract va fi guvernat şi interpretat în conformitate cu legile aplicabile în vigoare: (a) în Statul California, dacă o licenţă pentru Software este obţinută când vă aflaţi în Statele Unite, Canada, sau Mexic; sau (b) în Japonia, dacă o licenţă pentru Software este obţinută când vă aflaţi în Japonia, China, Coreea sau alt stat din Asia de Sud-Est în care limba oficială este redată în scris ideografic (de exemplu, hanzi, kanji, sau hanja) şi/sau în orice altă scriere bazată pe sau de structură similară celei ideografice, precum hangul sau kana; sau (c) în Anglia, dacă licenţa de Software este obţinută când vă aflaţi într-o orice altă jurisdicţie care nu a fost menţionată mai sus. Tribunale corespunzătoare din Santa Clara County, California, când se aplică legislaţia din California, Tribunalul districtual din Tokyo, Japonia, când se aplică legislaţia din Japonia şi tribunalele competente din Londra, Anglia, când se aplică legislaţia din Anglia, vor avea competenţă juridică neexclusivă asupra litigiilor legate de prezentul contract. Prezentul Contract nu va fi guvernat de regulile privind conflictul de legi ale niciunei jurisdicţii sau de Convenţia Naţiunilor Unite asupra Contractelor de Vânzare Internaţională a Mărfurilor, a căror aplicare este exclusă în mod expres.

11. Prevederi Generale.

Dacă se constată că vreuna dintre părţile prezentului Contract este nulă şi inaplicabilă, acest fapt nu va afecta validitatea restului prezentului contract, care va rămâne valid şi aplicabil conform termenilor săi. Prezentul contract poate fi modificat numai în scris, semnat de un reprezentant Adobe autorizat. Acesta este întregul contract dintre Adobe şi dvs. cu privire la Software şi anulează orice declaraţii, discuţii, responsabilităţi, comunicări sau publicitate anterioară legată de Software.

12. Înştiinţarea către Utilizatorii finali din Guvernul S.U.A.

În cazul Utilizatorilor finali din Guvernul S.U.A., Adobe consimte să respecte toate legile aplicabile în privinţa egalităţii de şanse incluzând, dacă este cazul, prevederile Ordinului executiv 11246, amendat, Secţiunea 402 a Actului din 1974 pentru Ajutorarea readaptării veteranilor din perioada Vietnam (38 USC 4212), şi Secţiunea 503 a Actului de reabilitare din 1973, amendat, şi regulamentele din 41 CFR Părţile 60-1 prin 60-60, 60-250 şi 60-741. Clauza de acţiune afirmativă şi regulamentele prevăzute în propoziţia precedentă vor fi incluse ca şi documente de referire la prezentul contract.

13. Respectarea Licenţelor.

Dacă reprezentaţi o afacere, companie sau organizaţie, sunteţi de acord ca, cel mult la fiecare 12 luni, Adobe sau reprezentanţii săi autorizaţi să aibă dreptul de a inspecta, după anunţarea în prealabil cu 10 zile, înregistrările, sistemele şi facilităţile dvs. pentru a verifica dacă utilizarea parţială sau integrală a software-ului Adobe se face în conformitate cu licenţele valabile Adobe. Dacă în urma verificării se constată faptul că utilizarea de către dvs. nu este conformă cu o licenţă validă, trebuie să obţineţi imediat licenţe valide, astfel încât utilizarea să devină conformă.

14. Conectivitate la Internet şi confidenţialitate.

14.1 Conectări automate la Internet. Software-ul poate cauza conectarea automată a Computerului dvs. la Internet şi comunicarea cu un site Web Adobe în scopuri care pot include furnizarea de informaţii, caracteristici şi funcţionalitate suplimentară pentru dvs. Dacă nu se precizează altceva în Secţiunile 14.2 până la 14.6, următoarele prevederi se aplică pentru toate conectările automate la Internet ale Software-ului:

14.1.1 Când Software-ul se conectează automat la Internet, o adresă de Protocol Internet („adresă IP”) asociată cu conexiunea dvs. curentă la Internet este trimisă la un site Web Adobe;

14.1.2 Când Software-ul se conectează automat la Internet, nu sunt trimise informaţii de identificare personală, cu excepţia cazurilor în care adresele IP pot fi considerate în anumite jurisdicţii informaţii de identificare personală; şi

14.1.3 Ori de câte ori Software-ul se conectează la Internet şi comunică cu un site Web Adobe, se va aplica Politica de confidenţialitate Adobe (http://www.adobe.com/go/privacy_ro). În plus, dacă nu beneficiaţi de termeni diferiţi de utilizare în momentul respectiv, se vor aplica Termenii de utilizare de pe site-ul Web Adobe.com(http://www.adobe.com/go/copyright_ro). Reţineţi că Politica de confidenţialitate Adobe permite urmărirea accesării de site-uri Web şi face referire în detaliu la subiectul urmăririi şi utilizării modulelor cookie, semnalizatoarelor Web şi a altor dispozitive similare.

14.2 Utilizarea fişierelor PDF. Când utilizaţi Software-ul pentru a deschide un fişier PDF în care a fost activată afişarea mesajelor de publicitate prin înregistrarea la serviciul Ads for Adobe PDF, Computerul se poate conecta la un site Web operat de Adobe, de un agent de publicitate sau de o terţă parte. Pe lângă trimiterea adresei IP, partea care găzduieşte site-ul poate să utilizeze tehnologie pentru a trimite (sau „difuza”) publicitate sau alt conţinut electronic care apare în fişierul deschis sau în apropierea acestuia. Operatorul site-ului de Web poate, de asemenea, să utilizeze JavaScript, repere Web (cunoscute şi ca etichete active sau gif-uri de un pixel) şi alte tehnologii menite să sporească şi să măsoare eficacitatea anunţurilor şi să personalizeze conţinutul publicităţii. Este posibil ca Adobe să nu aibă acces la sau control asupra caracteristicilor pe care o terţă parte le poate utiliza, iar practicile privind informaţiile aparţinând site-urilor Web ale terţelor părţi nu sunt acoperite de Politica de confidenţialitate Adobe.

14.3 Actualizarea. Software-ul poate cauza conectarea automată a Computerului dvs. la Internet pentru a verifica dacă există actualizări disponibile în vederea descărcării automate pe Computerul dvs. şi pentru a înştiinţa Adobe despre faptul că Software-ul este instalat cu succes. Consultaţi Documentaţia pentru informaţii privind modificarea setărilor de actualizare implicite.

14.4 Utilizarea Serviciilor online Adobe. Software-ul poate utiliza Computerul dvs. pentru a se conecta automat la Internet, astfel încât să vă faciliteze accesul la conţinut şi servicii care vă sunt furnizate de Adobe, după cum se descrie în Secţiunea 16.5. În plus, Software-ul dvs. poate actualiza automat materialele ce pot fi descărcate din aceste servicii, astfel încât aceste servicii să fie disponibile imediat, chiar şi atunci când sunteţi deconectat. Consultaţi Documentaţia pentru informaţii privind modificarea setărilor de actualizare implicite.

14.5 Certificate digitale. Software-ul utilizează certificate digitale pentru a vă ajuta să identificaţi fişierele descărcate (de exemplu, aplicaţii şi conţinut) şi editorii respectivelor fişiere. De exemplu, Adobe AIR utilizează certificate digitale pentru a vă ajuta să identificaţi editorul aplicaţiilor Adobe AIR, iar gama de produse Adobe Acrobat utilizează certificate digitale pentru semnare şi validarea semnăturilor în cadrul documentelor PDF şi pentru a valida documente PDF certificate. Computerul dvs. se poate conecta la Internet în momentul validării unui certificat digital.

14.6 Manager de setări. Software-ul poate include Flash Player. Flash Player poate face ca anumite setări de utilizator să fie salvate pe Computerul dvs. ca obiect local partajat. Aceste setări nu sunt asociate cu dvs., dar vă dau posibilitatea de a configura anumite setări în cadrul Flash Player-ului. Puteţi găsi mai multe informaţii privind obiectele locale partajate la http://www.adobe.com/go/flashplayer_security_ro, iar mai multe informaţii despre Managerul de setări la http://www.adobe.com/go/settingsmanager_ro.

15. Comunicaţii peer to peer.

Software-ul poate utiliza conexiunea dvs. la o reţea locală pentru a se conecta automat la un alt software Adobe şi, când face acest lucru, poate indica în reţeaua locală că este disponibil pentru comunicarea cu alt software Adobe. Aceste conectări pot transmite adresa IP a conexiunii dvs. la reţeaua locală, însă nu sunt transmise sau primite niciodată informaţii de identificare personală prin astfel de conexiuni la reţea (cu excepţia cazurilor în care adresele IP pot fi considerate în anumite jurisdicţii informaţii de identificare personală). Consultaţi Documentaţia pentru informaţii privind modificarea setărilor implicite.

16. Prevederi şi excepţii specifice.

Prezenta secţiune stipulează prevederile specifice în legătură cu anumite prevederi componente ale Software-ului, precum şi excepţiile specifice de la termenii şi condiţiile mai sus menţionate. În măsura în care oricare dintre prevederile prezentei secţiuni intră în conflict cu orice termen sau condiţie a prezentului contract, această secţiune va înlocui respectivul termen sau condiţie.

16.1 Niciun prejudiciu. Prevederi valabile pentru Uniunea Europeană.

16.1.1 Prezentul contract nu va prejudicia drepturile statutare ale niciunei părţi, incluzând părţile în calitate de consumator. De exemplu, pentru consumatorii din Noua Zeelandă care obţin Software-ul în scopul utilizării personale sau la domiciliu (în afara scopurilor de afaceri), acest contract este supus Actului garanţiilor consumatorilor.

16.1.2 Dacă aţi obţinut Software-ul în Uniunea Europeană (UE), locuiţi în mod obişnuit în UE şi sunteţi un consumator (ceea ce înseamnă că utilizaţi Software-ul în scopuri personale, necomerciale), Secţiunea 6 nu este valabilă pentru achiziţionarea şi utilizarea de către dvs. a Software-ului. În schimb, Adobe garantează pentru o perioadă de 2 ani de la achiziţionare că Software-ul oferă funcţionalităţile indicate în Documentaţie („funcţionalităţile convenite”) dacă este utilizat pe configuraţia hardware recomandată. Diferenţele nesemnificative faţă de funcţionalităţile convenite nu vor stabili niciun drept de garanţie. ACEASTĂ GARANŢIE NU SE APLICĂ PENTRU SOFTWARE PE CARE ÎL SOLICITAŢI ÎN VEDEREA UTILIZĂRII CA VERSIUNE DE PRELANSARE, DE ÎNCERCARE, DE PORNIRE, MOSTRĂ DE PRODUS SAU PENTRU SOFTWARE DE PROCESARE DE FONTURI CONVERTIT ÎN ALTE FORMATE SAU ÎN MĂSURA ÎN CARE SOFTWARE-UL NU FUNCŢIONEAZĂ, DEOARECE A FOST MODIFICAT DE DVS. Pentru a pretinde o garanţie, trebuie să înştiinţaţi Departamentul Adobe de relaţii cu clienţii în timpul acestei perioade de 2 ani, furnizând detalii privind dovada de achiziţionare a Software-ului. Adobe va verifica împreună cu dvs. dacă există un defect al Software-ului sau vă va înştiinţa că eroarea a survenit deoarece nu aţi instalat corect Software-ul (în acest caz, Adobe vă va oferi asistenţă). Dacă există un defect al Software-ului, puteţi solicita de la Adobe fie o rambursare, fie o copie reparată/înlocuitoare a Software-ului. Solicitările trebuie să fie însoţite de dovada achiziţionării. În cazul în care detaliile privind garanţia sunt confirmate, Adobe va satisface solicitarea dvs. pentru Software reparat/înlocuitor, cu excepţia cazului în care nu este rezonabil ca Adobe să facă acest lucru, situaţie în care Adobe vă va rambursa banii. Pentru asistenţă legată de garanţie, contactaţi Departamentul Adobe de relaţii cu clienţii.

Reţineţi că prevederile din cadrul Secţiunii 8 (Limitarea responsabilităţii) se vor aplica în continuare pentru toate pretenţiile de despăgubire pe care le formulaţi privind utilizarea de către dvs. a Software-ului. Cu toate acestea, Adobe va fi responsabil pentru pierderile directe care pot fi prevăzute în mod rezonabil în cazul unei încălcări de către Adobe a prezentului contract. Vă recomandăm să luaţi toate măsurile rezonabile pentru a evita şi reduce daunele, în special prin efectuarea de copii de rezervă ale Software-ului şi ale datelor de pe computer.

Prezentul contract, şi în mod special această Secţiune 16.1.2, are rolul de a descrie drepturile dvs. (inclusiv drepturile statutare) în cazul în care vor exista probleme la utilizarea de către dvs. a Software-ului. Dacă drepturile dvs. statutare sunt mai cuprinzătoare decât această descriere, se vor aplica drepturile dvs. statutare.

16.2 Termeni suplimentari pentru variantele anterioare lansării produsului. În cazul în care Software-ul este o variantă de pre-lansare sau o versiune beta („Software pre-lansare”), se va aplica această secţiune. Software-ul pre-lansare este o variantă pre-lansare, nu reprezintă produsul final de la Adobe şi poate conţine viruşi, erori şi alte probleme care pot cauza avarii ale sistemului sau de altă natură şi pierderi de date. Este posibil ca Adobe să nu lanseze Software-ul pre-lansare. Dacă aţi primit Software-ul pre-lansare în baza unui contract scris separat, cum ar fi Contractul Adobe Systems Incorporated Series pentru Produse nelansate, utilizarea Software-ului de către dvs. este, de asemenea, guvernată de către respectivul contract. Veţi returna sau distruge toate copiile de Software pre-lansare la cererea Adobe sau după lansarea comercială de către Adobe a Software-ului respectiv. UTILIZAREA SOFTWARE-ULUI PRE-LANSARE SE FACE PE RISCUL DVS. CONSULTAŢI SECŢIUNILE 7 ŞI 8 PENTRU EXCLUDERILE ŞI LIMITĂRILE DE RĂSPUNDERE CARE GUVERNEAZĂ SOFTWARE-UL PRE-LANSARE.

16.3 Produsul Software educaţional. În cazul în care Software-ul este un Produs Software educaţional (Software produs şi distribuit pentru utilizarea exclusivă de către Utilizatorii finali din domeniul educaţional), nu aveţi dreptul să utilizaţi Software-ul dacă nu sunteţi eligibili ca Utilizator final educaţional în jurisdicţia dvs. Vă invităm să vizitaţi http://www.adobe.com/go/edu_purchasing_ro pentru a afla dacă vă înscrieţi printre aceştia. Pentru a găsi în zona dvs. un redistribuitor autorizat Adobe Academic, vă rugăm să vizitaţi http://www.adobe.com/go/store_ro.

16.4 Software de procesare de fonturi. Dacă Software-ul include software de procesare de fonturi --

16.4.1 Puteţi utiliza software de procesare de fonturi cu Software-ul pe Computere conform descrierii din Secţiunea 2 şi utiliza rezultatele generate de software-ul de procesare de fonturi pe orice dispozitiv de ieşire conectat la respectivele Computere.

16.4.2 Dacă Numărul permis de computere este cinci sau mai mic, puteţi descărca software-ul de procesare de fonturi în memoria (hard disk sau RAM) unui dispozitiv de ieşire conectat la cel puţin unul dintre Computere pentru ca software-ul de procesare de fonturi să rămână în dispozitivul respectiv de ieşire şi la cel puţin un dispozitiv de ieşire pentru fiecare multiplu de cinci reprezentat de Numărul permis de computere.

16.4.3 Puteţi lua o copie a fonturilor pe care le-aţi utilizat pentru un anumit fişier la o imprimantă comercială sau alt birou de servicii şi biroul respectiv poate utiliza fonturile pentru procesarea fişierului dvs., cu condiţia ca un astfel de birou de servicii să deţină o licenţă validă pentru utilizarea respectivului software de procesare de fonturi.

16.4.4 Puteţi converti software-ul de procesare de fonturi într-un alt format şi îl puteţi instala pentru utilizarea în alte medii, în următoarele condiţii: Un Computer pe care software-ul convertit de procesare de fonturi este utilizat sau instalat va fi considerat drept unul din Numărul permis de computere. Utilizarea software-ului de font pe care l-aţi convertit va fi conformă termenilor şi condiţiilor prezentului contract. Un astfel de software convertit de procesare de fonturi poate fi utilizat doar în vederea realizării afacerilor dvs. interne sau pentru utilizare personală şi nu poate fi distribuit sau transferat în niciun scop, decât în conformitate cu Secţiunea 4.6 a prezentului contract.

16.4.5 Puteţi încorpora copii ale software-ului de procesare de fonturi în documentele dvs. electronice în scopul imprimării şi vizualizării documentului. Dacă software-ul de font pe care îl instalaţi este identificat ca „aprobat pentru integrare editabilă” pe site-ul de Web Adobe la http://www.adobe.com/go/embedding_eula_ro, puteţi integra, de asemenea, copii ale software-ului respectiv de procesare de fonturi în scopul suplimentar de a vă edita documentele electronice. Niciun alt drept de instalare nu este implicat sau garantat prin licenţa de faţă.

16.5 Servicii online.

16.5.1 Furnizate de Adobe. Software-ul facilitează accesul dvs. la conţinut şi la diferite servicii găzduite pe site-uri Web administrate de Adobe şi/sau de afiliaţii săi („Servicii online Adobe”). Exemple ale unor astfel de Servicii online Adobe pot include, fără limitare: Resource Central, kuler, Acrobat.com, Pagina de pornire Bridge, Căutare Ajutor, Device Central şi Ecranele de întâmpinare ale produselor. În anumite cazuri, un Serviciu online Adobe poate apărea ca o caracteristică sau extensie în cadrul Software-ului, chiar dacă este găzduită pe un site Web. În anumite cazuri, accesul la un Serviciu online Adobe poate necesita o abonare separată sau o altă taxă pentru accesare şi/sau consimţământul dvs. pentru termeni de utilizare suplimentari. Este posibil ca Serviciile online Adobe să nu fie disponibile în toate limbile sau pentru locuitorii tuturor ţărilor, iar Adobe poate modifica sau întrerupe disponibilitatea oricărui Serviciu online Adobe, oricând şi din orice motiv. De asemenea, Adobe îşi rezervă dreptul de a începe perceperea unei taxe pentru accesarea sau utilizarea unui Serviciu online Adobe care a fost oferit anterior gratuit. Deoarece Serviciile online Adobe depind de conectări automate la Internet, consultaţi şi secţiunea 14 pentru informaţii importante privind conectivitatea la Internet şi confidenţialitatea. Conform Secţiunii 14, când Software-ul accesează un Serviciu online Adobe, utilizarea de către dvs. a unui astfel de Serviciu online Adobe este guvernată de Politica de confidenţialitate Adobe, (http://www.adobe.com/go/privacy_ro), de Termenii de utilizare de la Adobe.com (http://www.adobe.com/go/copyright_ro) şi de orice termeni de utilizare suplimentari care vă pot fi aduşi la cunoştinţă oricând.

16.5.2 Furnizat de terţe părţi. Software-ul poate facilita accesul dvs. la site-uri Web administrate de terţe părţi ce oferă bunuri, informaţii, software şi servicii („Servicii online oferite de terţe părţi”). Exemple ale unor astfel de Servicii online oferite de terţe părţi pot include, fără limitare: serviciul Kodak Easy Share Gallery şi conţinut din catalogul Adobe Media Player. Accesul la şi utilizarea de către dvs. a oricăror Servicii online oferite de terţe părţi sunt guvernate de termenii, condiţiile, excluderile şi înştiinţările care se găsesc pe un astfel de site sau asociate în orice alt mod cu astfel de Servicii online oferite de terţe părţi. Adobe poate, oricând şi din orice motive, să modifice sau să întrerupă disponibilitatea oricărui Serviciu online oferit de terţe părţi. Adobe nu controlează, susţine sau acceptă responsabilitatea pentru Servicii online oferite de terţe părţi. Orice înţelegeri între dumneavoastră şi terţe părţi în legătură cu un Serviciu online oferit de terţe părţi, inclusiv politicile de confidenţialitate ale unei astfel de părţi sau utilizarea de către aceasta a informaţiilor dvs. personale, livrarea şi plata pentru bunuri şi servicii, precum şi alţi termeni, condiţii, garanţii sau declaraţii asociate respectivelor înţelegeri, se reglementează exclusiv între dumneavoastră şi respectiva terţă parte. Este posibil ca Serviciile online oferite de o terţă parte să nu fie disponibile în toate limbile sau pentru locuitorii tuturor ţărilor, iar Adobe poate modifica sau întrerupe disponibilitatea oricărui Serviciu online oferit de o terţă parte, oricând şi din orice motiv.

16.5.3 EXCEPTÂND CELE CONVENITE ÎN MOD EXPRES DE CĂTRE ADOBE, AFILIAŢII SĂI SAU O TERŢĂ PARTE ÎN CADRUL UNUI CONTRACT SEPARAT, VEŢI UTILIZA SERVICIILE ONLINE OFERITE DE TERŢE PĂRŢI PE PROPRIA RĂSPUNDERE, ÎN CONFORMITATE CU LIMITĂRILE DE GARANŢIE ŞI RĂSPUNDERE PREVĂZUTE ÎN CADRUL SECŢIUNILOR 7 ŞI 8.

16.6 Motorul After Effects Render. Dacă Software-ul include versiunea integrală Adobe After Effects, puteţi instala un număr nelimitat de Motoare Render pe Computerele din cadrul reţelei dumneavoastră interne, care include cel puţin un Computer pe care este instalată versiunea integrală a software-ului Adobe After Effects. Termenul „Motor Render” desemnează o porţiune instalabilă a software-ului, care permite redarea proiectelor After Effects dar nu poate fi utilizată pentru a crea sau modifica proiectele şi nu include interfaţa completă a utilizatorului After Effects.

16.7 Versiunea Cue Software. Dacă Software-ul include programele Adobe Creative Suite şi Version Cue, atunci ca alternativă la instalarea şi utilizarea unei singure copii a componentei server Version Cue cu celelalte componente ale Software-ului, după cum se permite în Secţiunea 2.1, puteţi instala componenta server Version Cue pe un server de fişiere din cadrul reţelei dvs. interne pentru a putea fi accesată de Computere din respectiva reţea internă, cu condiţia ca reţeaua dvs. internă să includă cel puţin un Computer pe care este instalat software-ul Adobe Creative Suite. În plus, dacă vă ocupaţi cu afaceri de furnizare de servicii creative, puteţi acorda accesul la serverul Version Cue clienţilor care se găsesc în afara reţelei dvs. interne atâta timp cât sunt îndeplinite următoarele condiţii:

(1) Puteţi să acordaţi accesul numai acelora dintre clienţii dvs. cărora le oferiţi un serviciu creativ mai extins, cum ar fi publicitatea, relaţiile cu publicul, designul grafic, etc.;

(2) Puteţi să acordaţi accesul numai în scopul de a permite clienţilor dvs. să participe, să colaboreze şi să contribuie la proiecte creative în care sunteţi angajat în favoarea acestora;

(3) Nu puteţi să impuneţi o taxă pentru accesul la sau utilizarea serverului Version Cue;

(4) Nu puteţi să acordaţi accesul la serverul Version Cue în alte scopuri decât cele enumerate în mod specific în acest document sau pentru scopuri care sunt independente de serviciul creativ pe care îl furnizaţi, cum ar fi managementul proiectelor personale ale clientului;

(5) Clienţii dvs. nu au permisiunea de a descărca copii ale serverului Version Cue; şi

(6) Respectaţi toţi ceilalţi termeni şi condiţii ale acestui contract.

Nu este permisă nicio altă utilizare în reţea, incluzând dar nelimitându-se la utilizarea Software-ului pentru a facilita grupurile de lucru găzduite de Internet sau serviciile disponibile pentru public.

16.8 Software client Adobe Drive. Dacă Software-ul include Adobe Creative Suite şi software-ul client Adobe Drive, atunci ca alternativă la instalarea şi utilizarea unei singure copii a software-ului client Adobe Drive cu celelalte componente ale Software-ului, cu condiţia să fi obţinut un număr serial valid pentru software-ul client Adobe Drive, puteţi instala software-ul client Adobe Drive pe mai multe Computere din cadrul Reţelei dvs. interne.

16.9 Certificate digitale.

16.9.1 Utilizare. Certificatele digitale sunt eliberate de autorităţi de certificare terţe, inclusiv distribuitori ai Serviciilor de documente certificate Adobe (CDS) afişaţi la http://www.adobe.com/go/partners_cds_ro („Autorităţi de certificare”) sau pot fi semnate în nume propriu.

16.9.2 Termeni şi condiţii. Achiziţionarea, utilizarea şi bazarea pe certificatele digitale este responsabilitatea dvs. şi a unei Autorităţi de certificare. Înainte de a vă baza pe orice document certificat, semnătură digitală sau servicii ale Autorităţilor de certificare, trebuie să examinaţi termenii şi condiţiile aplicabile conform cărora Autorităţile de certificare relevante furnizează servicii, inclusiv, de exemplu, contracte de subscriere, contracte fiabile între părţi, poliţe de certificare şi declaraţii de practică. Consultaţi link-urile de la http://www.adobe.com/go/partners_cds_ro pentru informaţii despre furnizorii CDS Adobe.

16.9.3 Confirmarea. Sunteţi de acord că (a) un certificat digital ar fi putut fi revocat anterior momentului verificării, făcând ca semnătura digitală sau certificatul să pară valid, când de fapt nu este, (b) securitatea sau integritatea unui certificat digital poate fi compromisă din cauza unui act sau omisiune comisă de semnatarul documentului, Autoritatea de certificare aplicabilă sau de orice altă terţă parte şi (c) un certificat poate să fie un certificat semnat în nume propriu care nu este furnizat de o Autoritate de certificare. DVS. SUNTEŢI UNICUL RESPONSABIL ÎN PRIVINŢA DECIZIEI DE A VĂ BAZA SAU NU PE UN CERTIFICAT. VEŢI UTILIZA CERTIFICATELE DIGITALE PE UNICA ŞI PROPRIA DVS. RĂSPUNDERE, EXCEPTÂND SITUAŢIA ÎN CARE O GARANŢIE SEPARATĂ SCRISĂ VĂ ESTE OFERITĂ DE O AUTORITATE DE CERTIFICARE.

16.9.4 Beneficiari terţi. Sunteţi de acord că orice Autoritate de certificare pe care vă bazaţi constituie un beneficiar terţ al acestui contract şi are dreptul să pună în aplicare prevederile acestui contract în nume personal ca şi cum ar fi Adobe.

16.9.5 Despăgubirea. Sunteţi de acord să despăgubiţi Adobe şi orice Autoritate de certificare aplicabilă (cu excepţia cazurilor prevăzute în mod expres în termenii şi condiţiile acesteia) în privinţa oricăror răspunderi, pierderi, acţiuni, prejudicii sau pretenţii (incluzând toate cheltuielile rezonabile, costurile şi onorariile avocaţilor) care decurg din respectivele sau sunt legate de utilizarea sau se bazează pe orice serviciu al unei astfel de autorităţi, incluzând, fără limitare, (a) faptul de a vă fi bazat pe un certificat expirat sau revocat; (b) verificarea necorespunzătoare a certificatului; (c) utilizarea unui certificat într-un alt mod decât cel permis în termenii şi condiţiile aplicabile, acest contract sau legislaţia aplicabilă; (d) eşecul în a exercita un raţionament rezonabil cerut de situaţia în care vă bazaţi pe serviciile emitentului sau pe certificate sau (e) imposibilitatea de a îndeplini obligaţiile prevăzute în termenii şi condiţiile legate de servicii.

16.10 Acrobat Pro şi Acrobat Pro Extended Feature.

16.10.1 Definiţii.

16.10.1.1 „Lansare” desemnează livrarea sau punerea la dispoziţie în alt mod, direct sau indirect, prin orice mijloace, a unui Document Extended unuia sau mai multor destinatari.

16.10.1.2 „Document Extended” desemnează un fişier Portable Document Format utilizat de Software-ul Acrobat Pro sau Acrobat Pro Extended pentru a permite capacitatea de a salva local documente cu formulare PDF completate.

16.10.2 Dacă Software-ul include Acrobat Pro sau Acrobat Pro Extended, Software-ul include accesarea tehnologiei care vă permite activarea documentelor PDF cu anumite caracteristici, prin intermediul utilizării unui acreditări digitale aflate în cadrul Software-ului („Cheia”). Dumneavoastră sunteţi de acord să nu accesaţi, să nu încercaţi să accesaţi, să nu controlaţi, să nu dezmembraţi, să nu îndepărtaţi, să nu utilizaţi sau să nu distribuiţi Cheia în niciun scop.

16.10.3 Pentru orice Document Extended unic, puteţi fie doar (a) să lansaţi un astfel de Document Extended pentru un număr nelimitat de destinatari unici fără a extrage informaţii de la mai mult de cinci sute (500) de instanţe unice ale unui astfel de Document Extended sau orice copie fizică a unui astfel de Document Extended care conţine câmpuri de formular completate; fie doar (b) să lansaţi un astfel de Document Extended pentru cel mult cinci sute (500) de destinatari unici fără limitarea numărului de situaţii în care puteţi extrage informaţii dintr-un astfel de Document Extended care v-a fost înapoiat completat de astfel de Destinatari. În ciuda oricăror prevederi contrare din prezentul contract, obţinerea unor licenţe suplimentare pentru utilizarea Acrobat Pro sau Acrobat Pro Extended nu va majora limitele de mai sus (ceea ce înseamnă că limitele de mai sus reprezintă totalul maxim al limitărilor, indiferent de numărul de licenţe suplimentare pentru utilizarea produselor Acrobat Pro sau Acrobat Pro Extended pe care le-aţi obţinut).

16.11 Acrobat Pro Extended Capture Utility. În cazul în care Software-ul include Acrobat Pro Extended Capture Utility, în plus faţă de instalarea Software-ului, aşa cum este permis în Secţiunea 2 de mai sus, puteţi instala o astfel de utilitate separat pe un singur Computer Unix.

16.12 FlashPaper Printer. Fără a se lua în considerare orice prevederi contrare, dumneavoastră nu puteţi (a) instala Printer FlashPaper pe un server pentru acces sau utilizare pentru utilizatori multipli sau (b) modifica sau înlocui interfaţa utilizatorului FlashPaper Printer care arată documentele FlashPaper.

16.13 Proiectoare Flash Player şi Runtime. Drepturile dvs. de a utiliza orice player, proiector, player independent, plug-in, runtime Flash sau control ActiveX care v-a fost furnizat ca parte sau cu Software-ul sau într-un Fişier de ieşire vor fi numai acelea enumerate la link-ul următor: http://www.adobe.com/go/flashplayer_usage_ro. În cazul şi cu excepţia prezentei prevederi, dumneavoastră nu aveţi niciun drept de a utiliza sau distribui un astfel de software.

16.14 Device Central. Imaginile dispozitivelor mobile afişate în cadrul Device Central sunt numai în scopuri de simulare. Dispozitivele mobile puse la dispoziţie la nivel comercial de către producătorul aplicabil de dispozitive mobile pot sau nu pot să conţină tehnologia Adobe utilizată în cadrul Device Central pentru a crea simularea. Imaginile dispozitivelor mobile pot fi utilizate numai în scopuri necomerciale, de dezvoltare, numai în legătură cu conţinut dezvoltat utilizând Software-ul şi nu pot fi utilizate în niciun alt scop sau în niciun scop ilegal.

16.15 Contribute Publishing Services. În limita celor prevăzute de contractul de licenţă a utilizatorului final pentru software-ul Contribute Publishing Services care însoţeşte un astfel de software, dvs. nu vă veţi conecta la software-ul Contribute Publishing Services decât dacă aţi achiziţionat o licenţă pentru a vă conecta la un astfel de software Contribute Publishing Services pentru fiecare persoană care se poate conecta la un astfel de software Contribute Publishing Services; cu condiţia ca, totuşi, versiunile de încercare ale software-ului Adobe Contribute să poată fi instalate şi conectate la software-ul Contribute Publishing Services în conformitate cu contractul de licenţă a utilizatorului final pentru software-ul Contribute Publishing Services.

16.16 Adobe Presenter. În cazul în care Software-ul include Adobe Presenter, dacă dvs. instalaţi sau utilizaţi programul de completare Adobe Acrobat Connect în legătură cu utilizarea Software-ului, sunteţi de acord că veţi instala şi utiliza programul de completare Adobe Acrobat Connect numai pe un Computer desktop şi nu pe vreun alt produs de tip non-PC, incluzând, fără limitare, aplicaţii Web, set top box (STB), dispozitive portabile, telefoane sau dispozitive pad Web. În plus, porţiunea Software-ului care este inclusă într-o prezentare, informaţii sau conţinut creat sau generat utilizând Software-ul („Adobe Presenter Run-Time”) poate fi folosită numai împreună cu prezentarea, informaţiile sau conţinutul în care este încorporată. Nu puteţi utiliza şi veţi face ca toate licenţele unor astfel de prezentări, informaţii sau conţinut să nu poată utiliza Adobe Presenter Run-Time altfel decât este inclus în asemenea prezentări, informaţii sau conţinut. Mai mult, nu puteţi să modificaţi, să apelaţi la inginerie reversibilă sau să dezasamblaţi Adobe Presenter Run-Time şi veţi face ca niciunul dintre licenţiaţii unor astfel de prezentări, informaţii sau conţinut să nu procedeze astfel.

16.17 DISTRIBUŢIA AVC. Următoarea înştiinţare se aplică Software-ului ce conţine funcţionalitate import şi export de tip AVC: ACEST PRODUS ESTE LICENŢIAT CONFORM LICENŢEI DE PORTOFOLIU DE PATENTE AVC PENTRU UTILIZAREA PERSONALĂ NECOMERCIALĂ DE CĂTRE UN CONSUMATOR PENTRU A (a) CODIFICA MATERIAL VIDEO ÎN CONFORMITATE CU STANDARDUL AVC („MATERIAL VIDEO AVC”) ŞI/SAU (b) DECODIFICA MATERIAL VIDEO AVC CARE A FOST CODIFICAT DE UN CONSUMATOR IMPLICAT ÎNTR-O ACTIVITATE PERSONALĂ NON-COMERCIALĂ ŞI/SAU A FOST OBŢINUT DE LA UN FURNIZOR VIDEO LICENŢIAT PENTRU A FURNIZA MATERIAL VIDEO AVC. NICIUN FEL DE LICENŢĂ NU ESTE ACORDATĂ SAU NU VA FI IMPLICATĂ PENTRU ORICE ALT FEL DE UTILIZARE. INFORMAŢII SUPLIMENTARE SE POT OBŢINE DE LA MPEG LA, L.L.C. VEDEŢI http://www.mpegla.com.

16.18 DISTRIBUŢIA MPEG-2. Următoarea înştiinţare se aplică Software-ului ce conţine funcţionalitate import şi export de tip MPEG-2: UTILIZAREA ACESTUI PRODUS ALTFEL DECÂT PENTRU UZUL PERSONAL AL CONSUMATORULUI ÎN ORICE MANIERĂ CARE RESPECTĂ STANDARDUL MPEG-2 PENTRU CODIFICAREA INFORMAŢIILOR VIDEO PENTRU MEDIA TIP PACHET ESTE INTERZISĂ ÎN MOD EXPRES ÎN LIPSA UNEI LICENŢE CONFORME CU PATENTELE APLICABILE DIN PORTOFOLIUL DE PATENTE MPEG-2, LICENŢĂ CARE ESTE DISPONIBILĂ DE LA MPEG LA, L.L.C. 250 STEELE STREET, SUITE 300 DENVER, COLORADO 80206.

16.19 Flash Professional Edition / Adobe Media Encoder. În plus faţă de Computerul pe care instalaţi şi utilizaţi Flash Professional Edition, puteţi instala şi utiliza Adobe Media Encoder care v-a fost pus la dispoziţie împreună cu o copie a software-ului Flash Professional pe un Computer care este diferit de Computerul pe care aţi instalat şi utilizat o asemenea copie a software-ului Flash Professional, cu condiţia ca (a) o asemenea instalare să fie folosită numai pentru utilizarea Adobe Media Encoder în legătură cu conţinutul creat de dvs. utilizând software-ul Flash Professional şi (b) Adobe Media Encoder să nu fie instalat sau utilizat după perioada de timp în care nu mai sunteţi utilizatorul principal al Computerului principal pe care este instalată o astfel de copie a software-ului Flash Professional.

În cazul în care aveţi întrebări cu privire la prezentul contract sau doriţi să cereţi de la Adobe orice informaţie, vă rugăm să utilizaţi adresa şi informaţiile privind persoana de contact incluse cu acest produs pentru a lua legătura cu biroul Adobe care deserveşte jurisdicţia dumneavoastră.

Adobe, Acrobat, Acrobat Connect, Adobe AIR, Adobe Connect, After Effects, Authorware, Contribute, Creative Suite, Flash, FlashPaper, kuler, Shockwave şi Version Cue sunt fie mărci comerciale înregistrate, fie mărci comerciale ale Adobe Systems Incorporated în Statele Unite şi/sau în alte ţări. Toate celelalte mărci se află în proprietatea respectivilor lor proprietari.

Gen_WWCombined-ro_RO-20080623_1026