ADOBE

Programvarelisensavtale

MEDDELELSE TIL SLUTTBRUKER: LES DENNE AVTALEN NØYE. VED Å KOPIERE, INSTALLERE ELLER BRUKE HELE ELLER DELER AV PROGRAMVAREN, GODTAR DU ALLE VILKÅR OG BETINGELSER I AVTALEN, HERUNDER, SPESIELT BESTEMMELSENE FOR: OVERFØRBARHET I PUNKT 4, GARANTI I PUNKT 6 OG 7, ANSVAR I PUNKT 8, TILKOBLING OG PERSONVERN I PUNKT 14 OG SPESIFIKKE BESTEMMELSER OG UNNTAK I PUNKT 16. DU SAMTYKKER TIL AT DENNE AVTALEN ER LIKESTILT MED ANDRE SKRIFTLIGE, FORHANDLEDE AVTALER DU HAR UNDERTEGNET. DENNE AVTALEN ER RETTSKRAFTIG OVERFOR DEG OG ENHVER JURIDISK PERSON SOM HAR ANSKAFFET PROGRAMVAREN, OG SOM DEN BRUKES PÅ VEGNE AV. FOR EKSEMPEL, HVIS DET ER AKTUELT, ARBEIDSGIVEREN DIN. HVIS DU IKKE SAMTYKKER I BETINGELSENE I DENNE AVTALEN, MÅ DU IKKE BRUKE PROGRAMVAREN. GÅ TIL http://www.adobe.com/go/support_no FOR VILKÅR OG BETINGELSER OG BEGRENSNINGER FOR TILBAKELEVERING AV PROGRAMVAREN MOT REFUSJON.

DU KAN HA EN ANNEN SKRIFTLIG AVTALE DIREKTE MED ADOBE (FOR EKSEMPEL EN VOLUMLISENSAVTALE) SOM SUPPLERER ELLER ERSTATTER HELE ELLER DELER AV DENNE AVTALE.

ADOBE OG DERES LEVERANDØRER EIER ALLE IMMATERIELLE RETTIGHETER TIL PROGRAMVAREN. PROGRAMVAREN ER LISENSIERT, IKKE SOLGT. ADOBE GIR BARE TILLATELSE TIL Å KOPIERE, LASTE NED, INSTALLERE, BRUKE ELLER PÅ ANNEN MÅTE DRA NYTTE AV FUNKASJONALITETEN ELLER ÅNDSVERKRETTIGHETENE TIL PROGRAMVAREN I SAMSVAR MED BETINGELSENE I AVTALEN. BRUK AV EVENTUELE MATERIALER OG TJENESTER FRA ADOBE OG EN TREDJEPART SOM ER INKLUDERT I ELLER GJORT TILGJENGELIG GJENNOM PROGRAMVAREN, KAN VÆRE UNDERLAGT ANDRE VILKÅR OG BETINGELSER SOM VANLIGVIS FINNES I EN SEPARAT LISENSAVTALE, BRUKSVILKÅR ELLER I ‎«‎LES MEG»-FIL I ELLER VEDLAGT NEVNTE MATERIALER OG TJENESTER, ELLER PÅ http://www.adobe.com/go/thirdparty_no.

PROGRAMVAREN KAN GJØRE AT DATAMASKINEN KOBLES AUTOMATISK TIL INTERNETT. SE PUNKT 14 OG 16 FOR YTTERLIGERE INFORMASJON.

PROGRAMVAREN KAN INNEHOLDE PRODUKTAKTIVERING OG ANNEN TEKNOLOGI SOM ER LAGET FOR Å HINDRE IKKE-AUTORISERT BRUK OG KOPIERING. DENNE TEKNOLOGIEN KAN GJØRE AT DATAMASKINEN KOBLES AUTOMATISK TIL INTERNETT, SOM BESKREVET I PUNKT 14. VIDERE KAN PROGRAMVAREN, ETTER AT DU ER TILKOBLET, SENDE SERIENUMMERET DITT TIL ADOBE, NOE SOM KAN FORHINDRE BRUKSMÅTER AV PROGRAMVAREN SOM IKKE ER TILLATT. GÅ TIL http://www.adobe.com/go/activation_no FOR MER INFORMASJON OM PRODUKTAKTIVERING.

1. Definisjoner.

«‎Adobe» betyr Adobe Systems Incorporated, et Delaware-selskap, 345 Park Avenue, San Jose, California 95110 hvis denne avtalen blir inngått mens du befinner deg i USA, Canada eller Mexico. Hvis ikke, betyr det Adobe Systems Software Ireland Limited, 4-6 Riverwalk, Citywest Business Campus, Saggart, Dublin 24, Republic of Ireland.

«‎Adobe runtime-modul(er)» betyr Adobe AIR, Adobe Flash Player, Shockwave Player, Adobe Media Player eller Authorware Player.

«‎Datamaskin» betyr en virtuell eller fysisk datamaskinenhet som bruker informasjon i digital eller lignende form og prosesserer den til et bestemt resultat basert på en instruksjonssekvens.

«‎Intranett» betyr en privateid nettverksressurs som bare er tilgjengelig for ansatte og individuelle kontrahenter (f.eks. midlertidig ansatte) i et spesifikt selskap eller lignende forretningsforetagende. Intranett omfatter ikke Internett eller noe annet nettverk som er åpent for allmennheten, som for eksempel medlemskap eller abonnementsdrevne grupper, foreninger og lignende organisasjoner.

«‎Utdatafil» betyr en utdatafil du oppretter med Programvaren.

«‎Tillatt antall» betyr én (1), med mindre annet er angitt i en gyldig lisens (f.eks. volumlisens) fra Adobe.

«‎Programvare» betyr (a) all informasjonen som følger med avtalen, inkludert, men ikke begrenset til (i) programvarefiler og annen datamaskininformasjon fra Adobe eller tredjepart, (ii) prøve- og arkivfotografier, avbildninger, lyd, utklipp og annet kunstnerisk arbeid som følger med Adobe-programvaren og ikke er skaffet fra Adobe gjennom en separat tjeneste (med mindre annet er angitt med den aktuelle tjenesten) eller fra an annen part gjennom en separat tjeneste («‎innholdsfiler»); (iii) relatert forklarende skriftlig materiale og filer («‎dokumentasjon»); og (iv) fonter; og (b) eventuelle endrede versjoner og kopier av, og oppgraderinger, oppdateringer og tillegg til slik informasjon som er gitt av Adobe til enhver tid, i den utstrekning det ikke er levert i en særskilt avtale (med samlebetegnelsen «‎oppdateringer»).

2. Programvarelisens.

Hvis du skaffet Programvaren og nødvendige serienumre fra Adobe eller én av deres autoriserte lisensholdere, og så lenge du opptrer i samsvar med vilkårene i avtalen, gir Adobe deg en ikke-eksklusiv lisens til å installere og bruke Programvaren på en måte som samsvarer med dens design og dokumentasjon, og som beskrevet nærmere nedenfor. Se punkt 16 for spesielle bestemmelser i tilknytning til bruk av bestemte produkter og komponenter, inkludert, men ikke begrenset til, programvare for skrifttyper, Acrobat, After Effects, Adobe Presenter, Contribute, Flash Player, Version Cue og Adobe runtime-moduler.

2.1 Generell bruk. Du kan installere og bruke ett eksemplar av Programvaren på opptil Tillatt antall av dine kompatible datamaskiner, så lenge du kan fremlegge et gyldig serienummer for hver kopi, når dette kreves gjennom Programvaren.

2.2 Distribusjon fra server. Du kan kopiere en avbildning av Programvaren på filserveren/filserverne i ditt eget Intranett, i den hensikt å laste ned og installere Programvaren på Datamaskiner i det samme Intranettet, for å brukes som tillatt i punkt 2.1.

2.3 Server-bruk. Du kan installere Programvaren på datafilserveren/filserverne i ditt Intranett, bare til bruk av Programvaren som startes av én person fra en datamaskin i det samme Intranettet, som tillatt i punkt 2.1. Totalt antall brukere (ikke antall samtidige brukere) som kan bruke Programvaren på slik(e) filserver(e), må ikke overskride det tillatte antallet.

Det foregående betyr for eksempel ikke at du kan installere eller ha tilgang til (enten direkte eller gjennom kommandoer, data eller anvisninger) Programvaren: (i) fra eller til en datamaskin som ikke er en del av ditt Intranett, (ii) for muliggjøring av Internett- eller webtjenester, (iii) av en hvilken som helst bruker som ikke er lisensiert til å bruke Programvaren gjennom en gyldig lisens fra Adobe, (iv) som en komponent i et system, arbeidsflyt eller tjeneste som er tilgjengelig for flere enn det tillatte antall brukere, eller (v) for operasjoner som ikke er igangsatt av en individuell bruker (for eksempel automatisert serverprosessering av overført innhold); og

2.4 Bruk av bærbar maskin eller hjemmemaskin. I henhold til de viktige begrensningene som er fremsatt i punkt 2.5, kan primærbrukeren av datamaskinen som Programvaren er installert på under del 2.1 («‎Primærbrukeren»), installere en ekstra kopi av Programvaren for hans eller hennes eksklusive bruk på enten en bærbar datamaskin eller hjemmedatamaskin så fremt Programvaren på den bærbare datamaskinen eller hjemmedatamaskinen ikke brukes samtidig som Programvaren på primærmaskinen. Det kreves at du kontakter Adobe for å lage en ekstra kopi.

2.5 Restriksjoner på Sekundær Bruk av Volumlisens. Hvis Programvaren er ervervet av en annen lisenstaker enn lisenstakere under volumlisenser for utdannelse, gjennom et Adobe volumlisensprogram (for tiden kalt Adobe Open Options), kan den ekstra kopien nevnt under punkt 2.4 bare benyttes innenfor rammen som følger av den aktuelle volumlisensens formål. Du finner mer informasjon om sekundærbruk av volumlisenser ved å besøke Adobes webområde på http://www.adobe.com/go/open_options_no.

2.6 Sikkerhetskopi. De kan lage et rimelig antall sikkerhetskopier av Programvaren, på betingelse av at sikkerhetskopiene ikke installeres eller brukes til andre formål enn arkivering.

2.7 Innholdsfiler. Med mindre annet er angitt i «‎Read Me»-filene (Les Meg) eller andre lisenser som er tilknyttet Innholdsfilene, som kan inneholde spesifikke rettigheter og begrensninger når det gjelder slikt materiale, kan du vise, endre, reprodusere og distribuere hvilke som helst av Innholdsfilene. Du kan imidlertid ikke distribuere Innholdsfilene på frittstående grunnlag (eksempelvis der Innholdsfilene utgjør hovedverdien av det produktet som distribueres), og du kan ikke gjøre krav på rettigheter til varemerker til Innholdsfilene eller avledet arbeid av dem.

2.8 Prøve av applikasjonskode («‎Sample Application Code»). Du kan endre kildekoden i de delene av slike programmer som identifiseres som prøvekode, prøver av applikasjonskode, eller komponenter (hvert tilfelle en «‎Prøve av applikasjonskode») i den vedlagte dokumentasjonen, utelukkende til det formålet å designe, utvikle og teste nettsider («‎websites») og programmer som er utviklet med Adobe-programmer. Dette forutsetter imidlertid at du har tillatelse til å kopiere og distribuere prøvene av applikasjonskode (endret eller uendret) såfremt følgende vilkår er oppfylt: (1) Du distribuerer prøver av objektapplikasjonskode («‎‎compiled object Sample Application Code») sammen med applikasjonen din; (2) Du inkluderer ikke Prøve av applikasjonskode i et produkt eller en applikasjon som er designet for nettsideutvikling; og (3) Du bruker ikke Adobes navn, logo eller andre Adobe-varemerker for å markedsføre applikasjonen din. Du aksepterer å erstatte, holde skadesløs og forsvare Adobe fra og mot ethvert tap, skade, krav eller søksmål, inkludert advokatsalær som skyldes bruk eller distribusjon av applikasjonen din. Du kan gis flere rettigheter til å endre eller distribuere Adobes programvarekode i dokumentasjon som er relatert til nevnte kode og/eller Programvaren, eller i en særskilt avtale mellom deg og Adobe.

2.9 Programmeringsspråk. Programvaren kan omfatte deler av ExtendScript SDK og Pixel Bender SDK. I henhold til begrensningene under punkt 2, og tillatelsene som er gjengitt i punkt 2.8, gir Adobe deg en ikke-eksklusiv, ikke-overførbar og royalty-fri lisens til å bruke elementene i ExtendScript SDK og Pixel Bender SDK bare for det formålet å utvikle interne programmer designet for å fungere med Adobe-produkter.

Med unntak av det som uttrykkelig er gjengitt i punkt 2.9, kan ingen andre deler av ExtendScript SDK og Pixel Bender SDK endres eller distribueres. Du er forpliktet til å inkludere Adobes merknader om opphavsrett på programmene, unntatt for de programmene der du inkluderer en merknad om opphavsrett som gjengir en annen opphavsrett. Du kan ikke bruke Adobes navn, logo eller varemerker for å markedsføre egne produkter.

Du aksepterer å erstatte, holde skadesløs og forsvare Adobe fra og mot ethvert tap, skade, krav eller søksmål, inkludert advokatsalær som skyldes slik distribusjon.

2.10 Dualboot-plattform. Programvaren er lisensiert for å brukes på en bestemt operativsystemplattform. Du må kjøpe særskilte lisenser for å bruke Programvaren på eventuelle andre operativsystemplattformer. Hvis du for eksempel vil installere Programvaren både på Mac OS- og Windows-operativsystemplattformene på en enhet som kjører begge plattformene (for eksempel med dualboot), må du først skaffe to særskilte lisenser for Programvaren. Dette gjelder også hvis to versjoner av Programvaren, som hver er designet for en annen operativsystemplattform, er levert til deg på de samme mediene.

2.11 Prøveprogramvare. Det er mulig at Programvaren, eller deler av den ikke behøver et serienummer for å installere og bruke den. Når den for eksempel er konfigurert til å tillate utprøving i en begrenset tidsperiode eller for et begrenset antall oppstartinger. Du har ikke tillatelse til å bruke Programvaren på en måte som avviker fra dens design eller Dokumentasjon. Du kan for eksempel ikke bruke Programvaren etter at prøveperioden er utløpt, med mindre du legger inn et gyldig serienummer. TILGANG TIL EVENTUELLE UTDATAFILER SOM ER OPPRETTET MED PROGRAMVARE BASERT PÅ PRØVE ELLER UTPRØVING SKJER UTELUKKENDE PÅ EGET ANSVAR.

3. Eierskap til immaterielle rettigheter.

Programvaren og autoriserte kopier du lager, er immaterielle rettigheter som tilhører og er eid av Adobe Systems Incorporated og deres leverandører. Strukturen, organiseringen og koden til Programvaren er verdifulle forretningshemmeligheter og konfidensiell informasjon som tilhører Adobe Systems Incorporated og deres leverandører. Programvaren er beskyttet av lov, herunder men ikke begrenset til, opphavsrettslovgivningen i USA og andre land, og av internasjonale traktater. Med unntak av det som uttrykkelig er angitt ovenfor, gir ikke denne avtalen deg noen åndsverksrettigheter eller opphavsrett til Programvaren. Alle rettigheter som ikke uttrykkelig er overført til deg, er forbeholdt Adobe og deres leverandører.

4. Krav og begrensninger.

4.1 Erklæringer. Alle kopier du lager av Programvaren må inneholde de samme erklæringene om opphavsrett og eierskap som finnes i den opprinnelige Programvaren.

4.2 Bruksforpliktelse. Du samtykker til at du ikke vil bruke Programvaren på annen måte enn det som er tillatt i denne avtalen, og at du ikke vil bruke Programvaren på en måte som avviker fra dens design eller dokumentasjon.

4.3 Ingen endringer. Med unntak av det som tillates under punkt 2.7 eller 16, kan du ikke modifisere, bearbeide eller oversette Programvaren.

4.4 Ingen omvendt utvikling («‎Reverse Engineering»). Du har ikke rett til å foreta omvendt utvikling (reverse engineer), dekompilere, demontere, eller på andre måter prøve å oppdage eller finne kildekoden for Programvaren, med unntak av i den grad du i henhold til gjeldende lovgivning uttrykkelig tillates å dekompilere for å oppnå samspillsevne med Programvaren.

4.5 Ingen oppdeling («unbundling»). Programvaren kan inneholde forskjellige applikasjoner og komponenter, kan støtte flere plattformer og språk, og kan være levert til deg på flere medier eller på flere kopier. Programvaren er ikke desto mindre laget og levert til deg som et enkelt produkt for bruk som et enkelt produkt på datamaskiner som tillatt under punkt 2 og 16. Du behøver ikke å installere alle komponentdelene i Programvaren, men du kan ikke dele opp komponentdelene av Programvaren for bruk på ulike datamaskiner. Du har ikke rett til å dele opp eller pakke om Programvaren for distribusjon, overføring eller videresalg. Se punkt 16 for spesifikke unntak fra dette punktet 4.5.

4.6 Ingen overføring. DU SKAL IKKE LEIE, LEASE, VIDERELISENSIERE, TILDELE ELLER OVERFØRE DINE RETTIGHETER TIL PROGRAMVAREN ELLER AUTORISERE HELE ELLER DELER AV PROGRAMVAREN FOR KOPIERING TIL ANDRE PERSONER ELLER JURIDISKE ENHETERS DATAMASKINER, MED MINDRE DETTE ER UTTRYKKELIG TILLATT I HENHOLD TIL DENNE AVTALEN. Du kan imidlertid overføre alle dine rettigheter til å bruke Programvaren til en annen person eller juridisk enhet, under forutsetning av at: (a) du også overfører (i) denne avtalen, (ii) serienummer(ene), programvaren som ligger på medier fra Adobe eller Adobes autoriserte distributør og all annen programvare eller maskinvare som følger med, er «bundled» med, eller er forhåndsinstallert med Programvaren, herunder alle kopier, oppgraderinger, oppdateringer og tidligere versjoner og (iii) alle kopier av fontprogramvare som er konvertert til annet format, til slik person eller enhet, (b) du ikke beholder noen oppgraderinger, oppdateringer eller kopier, heller ikke sikkerhetskopier eller kopier lagret på en datamaskin, og (c) mottakeren godtar vilkårene og betingelsene i denne avtalen og alle andre vilkår og betingelser som gjaldt da du kjøpte en gyldig lisens til Programvaren. UTEN HENSYN TIL DET FOREGÅENDE, KAN DU IKKE OVERFØRE UTDANNINGSKOPIER, FORHÅNDSVERSJONER ELLER KOPIER AV PROGRAMVAREN SOM IKKE ER MENT FOR VIDERESALG. Før overføringen kan Adobe kreve at du og mottakeren bekrefter skriftlig at dere samtykker til denne avtalen, gir Adobe informasjon om dere selv og registrerer dere som sluttbrukere av Programvaren. Du må regne med at overføringen kan ta 4-6 uker. Besøk http://www.adobe.com/go/support_no eller ta kontakt med Adobes kundestøtteavdeling for mer informasjon.

4.7 Ingen tjenestebyråer. Du skal ikke bruke eller tilby Programvaren på tjenestebyråbasis.

4.8 Begrensninger for Adobe Runtime. Du kan ikke bruke Adobe runtime-moduler på en ikke-PC-enhet eller med en innebygd versjon eller enhetsversjon av noe som helst operativsystem. For å unngå tvil, kan du for eksempel ikke bruke Adobe runtime-moduler på en (a) mobilenhet, set top box (STB), håndholdt enhet, telefon, «web pad», «tablet» og «Tablet-PC» som ikke benytter Windows XP Tablet PC Edition, spillkonsoller, TV-er, DVD-spillere, mediesentre (unntatt Windows XP Media Center Edition og dets etterfølgere), elektroniske oppslagstavler eller digital tegnangiver («digital signage»), Internett-hjelpemiddel («Internet appliances») eller annen Internett-tilkoblet enhet, PDA-er, medisinske innretninger, minibanker, telematiske («telematic») innretninger, spillmaskiner, hjemmeautomasjonssystemer, kiosker, fjernkontroll eller andre elektroniske forbrukerenheter, (b) operatørbaserte mobil-, kabel-, satellitt- eller TV-systemer eller (c) annen enhet for lukket system. Du finner informasjon om lisensiering av Adobe runtime-moduler for bruk i slike systemer ved å besøke http://www.adobe.com/go/licensing_no.

5. Oppdateringer.

Hvis Programvaren er en oppgradering eller en oppdatering av en tidligere versjon av Adobes programvare, må du inneha en gyldig lisens for en slik tidligere versjon for å kunne bruke oppgraderingen eller oppdateringen. Etter at du har installert slik oppgradering eller oppdatering kan du bare fortsette å anvende en slik tidligere versjon i henhold til dennes sluttbrukerlisens dersom (a) oppgraderingen eller oppdateringen og alle tidligere versjoner er installert på samme datamaskin, (b) den tidligere versjonen eller kopier av denne ikke er overført til noen annen part med mindre alle kopier av oppgradering eller oppdatering også er overført til denne parten og (c) du erkjenner at enhver forpliktelse Adobe måtte ha til å støtte den tidligere versjonen(e) kan opphøre når oppgraderingen eller oppdateringen gjøres tilgjengelig. Ingen annen bruk av den (de) tidligere versjonen(e) er tillatt etter installering av en oppdatering eller oppgradering. Oppgraderinger og oppdateringer kan lisensieres til deg av Adobe med tilføyde eller endrede vilkår.

6. BEGRENSET GARANTI.

Adobe garanterer personen eller enheten som først kjøper en lisens på Programvaren for bruk i samsvar med vilkårene i denne avtalen, at Programvaren i det vesentlige vil fungere i henhold til dokumentasjonen i en periode på nitti (90) dager etter at Programvaren er mottatt, når den brukes på anbefalt operativsystem og maskinvarekonfigurasjon. Ikke-vesentlig variasjon i ytelsen i forhold til dokumentasjonen gir imidlertid ingen garantirett. Denne begrensede garantien gjelder ikke for følgende, som gis «AS-IS» og uten noen garanti fra Adobe: oppdateringsfiler, fontprogramvare konvertert til andre formater, forhåndsversjon (beta), programvare for utprøving, starting, produktprøver og kopier av programvaren som ikke er beregnet på videresalg (NFR), nettsteder, Adobes online-tjenester, online-tjenester fra tredjepart, sertifiserte dokumenttjenester (se punkt 16) og eventuell programvare som Adobe gjør gratis tilgjengelig via nedlasting på nettet fra et Adobe-nettsted. Alle garantikrav må gjøres gjeldende, sammen med kjøpsbevis, til Adobes kundestøtteavdeling, innenfor den nitti (90)-dagers perioden som er angitt ovenfor. Besøk hjemmesiden for Adobes kundestøtte på http://www.adobe.com/go/support_no for flere opplysninger om garantikrav. Hvis Programvaren ikke i det vesentlige fungerer i henhold til dokumentasjonen, vil Adobes eller Adobes datterselskapers fulle ansvar og ditt eneste krav eller avhjelp, være begrenset til, etter Adobes valg, enten erstatning av Programvaren eller tilbakebetaling av lisensavgiften du betalte for Programvaren. DEN BEGRENSEDE GARANTIEN SOM ER ANGITT I DETTE PUNKTET GIR DEG BESTEMTE JURIDISKE RETTIGHETER. DU KAN DESSUTEN HA FLERE RETTIGHETER I HENHOLD TIL LOVEN SOM VARIERER FRA JURISDIKSJON TIL JURISDIKSJON. ADOBE PRØVER IKKE Å BEGRENSE GARANTIRETTIGHETENE UTOVER DET SOM ER LOVBESTEMT. Vennligst se punkt 16 for jurisdiksjonsspesifikke bestemmelser, eller kontakt Adobes kundestøtteavdeling.

7. FRASKRIVELSE.

DEN FOREGÅENDE, BEGRENSEDE GARANTIEN ER DEN ENESTE GARANTIEN ADOBE OG ADOBES DATTERSELSKAPER TILBYR, OG ANGIR OG UTGJØR ENESTE OG EKSKLUSIVE RETTSMIDDEL I FORHOLD TIL ADOBES, ADOBES DATTERSELSKAPERS ELLER ADOBES LEVERANDØRERS BRUDD PÅ GARANTIEN. DEN FOREGÅENDE TILBUDTE GARANTIEN OG EVENTUELL LOVBESTEMT GARANTI OG OPPREISNING SOM IKKE KAN UTELATES ELLER BEGRENSES I HENHOLD TIL LOVVERKET, ER DE ENESTE GARANTIENE SOM GJELDER FOR PROGRAMVAREN. ADOBE OG SINE DATTERSELSKAPER, LEVERANDØRER OG SERTIFIKATMYNDIGHETER (SOM DEFINERT NEDENFOR) GIR INGEN GARANTIER ELLER LØFTER OG FRASKRIVER SEG ALLE KRAV PÅ ERSTATNING FOR GITTE OPPLYSNINGER, ENTEN UTTRYKKELIGE ELLER STILLTIENDE/INNFORTOLKEDE, OG ENTEN DETTE BASERES PÅ LOVGIVNING, RETTSPRAKSIS, SEDVANE, KUTYME ELLER PRAKSIS I ANDRE SAKER, HERUNDER, MEN IKKE BEGRENSET TIL, KRENKELSE AV TREDJEPARTS RETTIGHETER, OPPHAVSRETT, INTEGRASJON, NØYAKTIGHET, SIKKERHET, TILGJENGELIGHET, TILFREDSSTILLENDE KVALITET, SALGBARHET, KRAV TIL ALMINNELIG GOD HANDELSVARE ELLER EGNETHET FOR ET BESTEMT FORHOLD. ANNET EN DET SOM ER TILBUDT OG LOVBESTEMTE GARANTIER OG KOMPENSASJONER, SØRGER ADOBE OG ADOBES LEVERANDØRER FOR PROGRAMVAREN OG TILGANG TIL ALLE WEBSIDER, ADOBE ELLER TREDJEPARTS ONLINE-SERVICE OG TILDELER FULLMAKTSSERVICE AS-IS OG MED ALLE MANGLER. DENNE GARANTIFRASKRIVELSEN ER KANSKJE IKKE GYLDIG I ENKELTE STATER. DU KAN DESSUTEN HA FLERE RETTIGHETER I HENHOLD TIL LOVEN SOM VARIERER FRA JURISDIKSJON TIL JURISDIKSJON. ADOBE PRØVER IKKE Å BEGRENSE GARANTIRETTIGHETENE UTOVER DET SOM ER LOVBESTEMT. Reglene i punktene 7 og 8 skal gjelde selv om avtalen opphører, uansett årsak, men dette skal ikke innebære eller gi fortsatt rett til å bruke Programvaren etter at avtalen er opphørt.

8. ANSVARSBEGRENSNING.

MED UNNTAK AV DE EKSKLUSIVE RETTSMIDLER SOM TILBYS OVENFOR AV ADOBE OG EVENTUELL OPPREISNING SOM IKKE KAN UTELATES ELLER BEGRENSES I HENHOLD TIL LOVEN, VIL IKKE ADOBE, ADOBES DATTERSELSKAPER ELLER ADOBES LEVERANDØRER ELLER SERTIFIKATMYNDIGHETER I NOE TILFELLE ELLER UNDER NOEN OMSTENDIGHET VÆRE ANSVARLIG OVERFOR DEG FOR EVENTUELLE TAP, SKADER, KRAV ELLER KOSTNADER I NOEN SOM HELST FORM, HERUNDER EVENTUELLE FØLGESKADER, INDIREKTE ELLER TILFELDIGE SKADER, TAPTE PROFITTER, TAPTE KOSTNADSBESPARELSER ELLER AVSAVNSTAP, PERSONSKADE ELLER UNNLATELSE AV Å OPPFYLLE NOEN AKTSOMHETSPLIKT ELLER KRAV FRA TREDJEMANN, IKKE ENGANG I TILFELLE EN REPRESENTANT FOR ADOBE ER BLITT INFORMERT OM MULIGHETEN FOR ET SLIKT TAP, SKADE, KRAV ELLER KOSTNADER. ADOBES SAMLEDE ANSVAR OG DERES DATTERSELSKAPERS, LEVERANDØRERS OG SERTIFIKATMYNDIGHETERS ANSVAR UNDER ELLER I FORBINDELSE MED DENNE AVTALEN, SKAL UANSETT VÆRE BEGRENSET TIL BELØPET SOM ER BETALT FOR PROGRAMVAREN, OM NOE. DENNE BEGRENSNINGEN SKAL GJELDE SELV VED ET GRUNNLEGGENDE ELLER VESENTLIG BRUDD PÅ DE GRUNNLEGGENDE ELLER VESENTLIGE VILKÅRENE I DENNE AVTALEN. Ingenting i denne Avtalen begrenser Adobes ansvar overfor deg ved død eller personlig skade som et resultat av Adobes uaktsomhet eller for skadegjørende handling forvoldt ved bedrageri (svindel). Adobe handler på vegne av sine datterselskaper, leverandører og sertifikatmyndigheter for så vidt gjelder fraskrivelse, utelukkelse og begrensning av forpliktelser, garantier og ansvar, men ikke i andre tilfeller og ikke for noen andre formål. Hvis du vil ha flere opplysninger, kan du kontakte Adobes kundestøtteavdeling.

DE FOREGÅENDE BEGRENSNINGER OG EKSKLUSJONER GJELDER SÅ LANGT DET IKKE ER I STRID MED GJELDENDE INTERNASJONAL PRESEPTORISK LOV I DIN JURISDIKSJON. DENNE GARANTIFRASKRIVELSEN ER KANSKJE IKKE GYLDIG I ENKELTE STATER. DU KAN HA RETTIGHETER SOM IKKE KAN OVERSTYRES I HENHOLD TIL FORBRUKERLOVEN OG ANDRE LOVER. ADOBE PRØVER IKKE Å BEGRENSE GARANTIEN ELLER OPPREISNINGEN UTOVER DET SOM ER LOVBESTEMT. SE PUNKT 16 FOR JURISDIKSJONSSPESIFIKKE ERKLÆRINGER.

9. Eksportregler.

Du sier deg enig i, og er innforstått med at Programvaren ikke vil bli sendt ut, overført eller eksportert til noe land eller brukt på noen måte som er forbudt i henhold til den amerikanske eksportadministrasjonsloven, «the United States Export Administration Act», eller noen andre eksportlover, begrensninger eller regler (samlet kalt «Eksportlovene»). Hvis Programvaren i tillegg identifiseres på listen over eksportkontrollerte varer i henhold til Eksportlovene, garanterer du og er ansvarlig for at du ikke er statsborger av, eller på andre måter befinner deg i en nasjon som er underlagt handelsforbud eller som det på annen måte er sanksjoner mot (inkludert uten begrensning Iran, Syria, Sudan, Cuba og Nord-Korea), og at du ikke på andre måter er forhindret i å motta Programvaren i henhold til Eksportlovene. Alle rettigheter til å bruke Programvaren gis på betingelse av at slike rettigheter forspilles hvis du ikke oppfyller vilkårene i denne avtalen.

10. Gjeldende lov.

Hvis du er en forbruker som utelukkende anvender Programvaren til personlige ikke-forretningsmessige formål så vil denne avtalen være underlagt lovene i staten hvor du kjøpte Programvaren. Hvis du ikke er en slik forbruker vil denne avtalen være underlagt og følge gjeldende lover i: (a) staten California, i de tilfeller der lisensen til Programvaren ble kjøpt i USA, Canada eller Mexico, eller (b) Japan, i de tilfeller der lisensen til Programvaren ble kjøpt i Japan, Kina, Korea eller i andre land i Sørøst-Asia der alle offisielle språk skrives enten med ideografiske tegn (f.eks. hanzi, kanji eller hanja), og/eller med andre tegn basert på eller har lignende struktur som ideografiske tegn, for eksempel hangul eller kana, eller (c) England, i de tilfeller der lisensen til Programvaren ble kjøpt i andre jurisdiksjoner enn dem som er beskrevet ovenfor. De respektive domstolene i Santa Clara County, California når lovene i California gjelder, Tokyo District Court i Japan når lovene i Japan gjelder, og de kompetente domstolene i London, når lovene i England gjelder, skal hver for seg ha ikke-eksklusiv jurisdiksjon over alle tvister i forbindelse med denne avtalen. Denne avtalen vil ikke være underlagt regler forbundet med konflikter ved lovvalg i noen jurisdiksjon eller De Forente Nasjoners konvensjon om internasjonalt salg av varer, hvis anvendelse er uttrykkelig unntatt.

11. Generelle bestemmelser.

Hvis noen del av denne avtalen blir kjent ugyldig og ikke kan håndheves, så påvirker ikke dette gyldigheten av denne avtalen for øvrig, og den skal fortsatt være gyldig og gjennomføres i samsvar med sine bestemmelser. Denne avtalen kan bare endres skriftlig og ved signering av en autorisert person i ledende stilling hos Adobe. Dette er den fullstendige avtalen mellom Adobe og deg i forbindelse med Programvaren, og den erstatter enhver tidligere ytring, utsagn, diskusjon, forpliktelse, kommunikasjon, markedsføring, eller reklamevirksomhet relatert til Programvaren.

12. Meddelelse til amerikanske myndigheter som sluttbrukere.

For amerikanske myndigheter som sluttbrukere sier Adobe seg enig i og innforstått med å følge alle gjeldende likestillingslover, inkludert, om anvendelig, bestemmelsene i Executive Order 11246, som endret, del 402 i Vietnam Era Veterans Readjustment Assistance Act fra 1974 (38 USC 4212) og punkt 503 i Rehabilitation Act fra 1973, som endret, og bestemmelsene i 41 CFR del 60-1 til 60-60, 60-250 og 60-741. «The affirmative action clause» (Bekreftelseshandlingsregelen) og bestemmelsene i foregående setning skal bygges inn ved referanse i denne avtalen.

13. Overensstemmelse med lisenser.

Dersom du er en bedrift, et firma eller en organisasjon, sier du deg enig i at Adobe eller en autorisert representant for Adobe ikke oftere enn hver 12. måned, med 10 dagers varsel skal ha rett til å inspisere arkiver, systemer og fasiliteter for å bekrefte at bruken av all programvare fra Adobe er i samsvar med en gyldig lisens fra Adobe. Hvis verifiseringen viser at bruken ikke er i samsvar med en gyldig lisens, skal du øyeblikkelig skaffe gyldige lisenser slik at bruken din er i samsvar.

14. Internettilkobling og personvern.

14.1 Automatisk tilkobling til Internett. Programvaren kan gjøre at din Datamaskin automatisk kobles til Internett og for å kommunisere med et Adobe-nettsted for formål som kan inkludere ytterligere informasjon, egenskaper og funksjonalitet. Med mindre annet er angitt i punkt 14.2 til og med 14.6, gjelder følgende bestemmelser for all automatisk Internett-tilkobling gjennom Programvaren:

14.1.1 Når du kobles automatisk til Internett gjennom Programvaren, blir en Internett-protokolladresse («IP-adresse»), som er forbundet med den gjeldende Internett-tilkoblingen, sendt til et Adobe-nettsted.

14.1.2 Når du kobles automatisk til Internett gjennom Programvaren, blir ingen personlig identifiserbare opplysninger sendt, unntatt i den utstrekning IP-adresser kan betraktes som personlig identifiserbare i noen jurisdiksjoner.

14.1.3 Når du kobles til Internett gjennom Programvaren og kommuniserer med et Adobe-nettsted, skal Adobe Privacy Policy (Adobes personvern-policy) (http://www.adobe.com/go/privacy_no) legges til grunn. Videre skal Terms of Use (Betingelser for bruk) på Adobe.com (http://www.adobe.com/go/copyright_no) legges til grunn, med mindre du har særskilte betingelser for bruk på det aktuelle tidspunktet. Vær oppmerksom på at Adobes personvern-policy tillater sporing av besøk på nettsteder, og den beskriver i detalj emnet vedrørende sporing og bruk av informasjonskapsler, «web beacons» (handlingsmerker) og lignende enheter.

14.2 Bruk av PDF-filer. Når du bruker Programvaren for å åpne en PDF-fil som har blitt aktivert for å vise annonser gjennom registrering med Ads for Adobe PDF-service, kan din Datamaskin koples til en webside drevet av Adobe, en annonsør, eller annen tredjepart. I tillegg til å sende IP-adressen, kan parten som er vert for nettstedet bruke teknologi som sender (eller «serverer») reklame eller annet elektronisk innhold som vises i eller nær ved den åpne filen. Nettstedsoperatøren kan også bruke Java-skript, «web beacons» (også kjent som handlingsmerker eller énpiksel-GIF) eller annen teknologi for å øke og måle effektiviteten på reklamen, og å persontilpasse reklameinnholdet. Adobe kanskje ikke har tilgang til eller styring over de funksjonene en tredjepart kan tenkes å bruke, og personvernpraksisen på tredjeparts nettsteder dekkes ikke av Adobes personvern-policy.

14.3 Oppdatering. Programvaren kan gjøre at din Datamaskin automatisk kobles til Internett for å sjekke om det finnes tilgjengelige oppdateringer for automatisk nedlasting til din Datamaskin, og for å gi Adobe tilbakemelding om at Programvaren er installert uten problemer. Vi ber deg se i dokumentasjonen for opplysningene om hvordan du kan endre standard oppdateringsinnstillinger.

14.4 Bruk av Adobes online-tjenester. Programvaren kan gjøre at din Datamaskin automatisk kobles til Internett for å gi enklere tilgang til innhold og tjenester som Adobe gjør tilgjengelig for deg, som nærmere beskrevet i punkt 16.5. Programvaren kan i tillegg automatisk oppdatere nedlastbare materialer fra disse tjenestene, slik at du gis umiddelbar tilgang til disse tjenestene selv når du er frakoblet. Vi ber deg se i dokumentasjonen for opplysningene om hvordan du kan endre standard oppdateringsinnstillinger.

14.5 Digitale sertifikater. Programvaren bruker digitale sertifikater for å hjelpe deg å identifisere nedlastede filer (for eksempel programmer og innhold) og utgiverne av disse filene. Adobe AIR bruker for eksempel digitale sertifikater som en hjelp for deg til å identifisere utgiveren av Adobe AIR-programmer, og Adobe Acrobat-produktserien benytter digitale sertifikater til å signere og validere signaturer i PDF-dokumenter og til å validere sertifiserte PDF-dokumenter. Datamaskinen din kan kobles til Internett når et digitalt sertifikat skal valideres.

14.6 Innstillings-manager. Programvaren kan inneholde Flash Player. Flash Player kan gjøre at visse brukerinnstillinger blir lagret på datamaskinen din som et lokalt, delt objekt. Disse innstillingene knyttes eller assosieres ikke til eller med deg, men gjør at du kan konfigurere visse innstillinger i Flash Player. Du kan finne flere opplysninger om lokalt delte objekter på: http://www.adobe.com/go/flashplayer_security_no og mer informasjon om innstillings-manager på http://www.adobe.com/go/settingsmanager_no.

15. Kommunikasjon mellom datamaskiner.

Programvaren kan benytte tilkoblingen til et lokalt nettverk for å koble automatisk til annen Adobe-programvare, og når det skjer, kan det angis i det lokale nettverket at det er tilgjengelig for kommunikasjon med annen Adobe-programvare. Disse tilkoblingene kan sende IP-adressen til tilkoblingen din til det lokale nettverket, men ingen personlig identifiserbar informasjon blir noen gang sendt eller mottatt via slike nettverkstilkoblinger (unntatt i den utstrekning at IP-adresser kan betraktes som personlig identifiserbar i noen jurisdiksjoner). Vi ber deg se i dokumentasjonen for opplysningene om hvordan du kan endre standardinnstillinger.

16. Spesifikke bestemmelser og unntak.

Denne delen av avtalen fastsetter spesifikke bestemmelser relatert til visse produkter og komponenter i Programvaren, i tillegg til å fastsette begrensede unntak fra de vilkår og betingelser som er nevnt ovenfor. Dersom noen bestemmelser i denne delen av avtalen skulle være i konflikt med andre vilkår eller betingelser i denne avtalen, skal denne delen av avtalen være gjeldende og erstatte slike vilkår og betingelser.

16.1 Ingen skade eller forringelse. Den europeiske union.

16.1.1 Denne avtalen skal ikke få virkning til skade eller forringelse i forhold til lovbestemte rettigheter til en part, herunder de som opptrer som forbrukere. For forbrukere i New Zealand, som anskaffer Programvaren for personlig bruk eller for bruk i hjemmet (ikke for bedriftsbruk), er denne avtalen underlagt Consumer Guarantees Act.

16.1.2 Hvis du kjøpte Programvaren i Den europeiske union (EU), vanligvis bor i EU og er en forbruker (dvs. at du anvender Programvaren for personlige, ikke-forretningsmessige formål) så gjelder ikke punkt 6 for ditt kjøp og din anvendelse av Programvaren. Istedenfor garanterer Adobe i en periode på 2 år fra kjøpedatoen at Programvaren leverer funksjonaliteten som beskrevet i Dokumentasjonen (de «avtalte funksjonalitetene») når Programvaren brukes på den anbefalte maskinvarekonfigurasjonen. Uvesentlig avvik fra de avtalte funksjonalitetene gir ingen garantirettigheter. DENNE GARANTIEN GJELDER IKKE PROGRAMVARE SOM DU ANMODER OM Å ANVENDE SOM EN FORHÅNDSVERSJON, PROGRAMVARE FOR UTPRØVING, STARTER, PRODUKTPRØVE, ELLER FONTPROGRAMVARE KONVERTERT TIL ANDRE FORMATER, ELLER I DEN UTSTREKNING PROGRAMVAREN IKKE VIRKER SOM DEN SKAL FORDI DU HAR ENDRET PÅ DEN. Alle garantikrav må gjøres gjeldende, sammen med kjøpsbevis, til Adobes kundestøtteavdeling, innenfor denne 2-årsperioden. Adobe vil så etterprøve sammen med deg om Programvaren er defekt eller om den ikke er installert riktig (i så fall vil Adobe hjelpe deg med det). Hvis Programvaren er defekt kan du enten be om tilbakebetaling eller en utbedrings-/erstatningskopi av Programvaren. Slike krav skal inkludere kjøpsbevis. Hvis dine garantidetaljer er dokumentert vil Adobe etterkomme din anmodning om utbedrings-/erstatnings-Programvare, med mindre Adobe betrakter det som urimelig, i hvilket fall du vil få en tilbakebetaling. Hvis du ønsker hjelp med garantispørsmål, kan du kontakte kundestøtteavdelingen.

Vennligst bemerk at bestemmelsene i punkt 8 (Ansvarsbegrensning) vil fortsatt gjelde for eventuelle skadeerstatningskrav du stiller mht anvendelse av Programvaren. Allikevel vil Adobe hefte for direkte skader som med rimelighet kan forutses i tilfelle av Adobes brudd på denne avtalen. Det anbefales at du treffer alle rimelige tiltak for å unngå og redusere skader, især ved å lage reservekopier av Programvaren og informasjonene på datamaskinen din.

Denne avtalen, især punkt 16.1.2, har til hensikt å beskrive dine rettigheter (inkludert dine lovbestemte rettigheter) i tilfelle det oppstår problemer med anvendelse av Programvaren. Hvis dine lovbestemte rettigheter er mer omfattende enn det som er beskrevet her, skal dine lovbestemte rettigheter være gjeldende.

16.2 Tilleggsvilkår for Forhåndsversjonsprogramvare. Hvis Programvaren er en forhåndsversjon eller betaprogramvare («Forhåndsversjonsprogramvare»), gjelder dette punktet. Forhåndsversjonsprogramvaren er en forhåndsversjon, representerer ikke det endelige produktet fra Adobe og kan inneholde programfeil eller andre feil og problemer som kan føre til systemfeil, andre feil eller tap av data. Det er mulig at Adobe aldri kommer til å sende forhåndsversjonsprogramvare ut på markedet kommersielt. Hvis du har mottatt forhåndsversjonen i henhold til en separat, skriftlig avtale, for eksempel «Adobe Systems Incorporated Serial Agreement for Unreleased Products», er din bruk av Programvaren også underlagt en slik avtale. Du vil returnere eller tilintetgjøre alle kopier av forhåndsversjonen på anmodning fra Adobe eller etter at Adobe kommersielt har sendt slik Programvare ut på markedet. DU BRUKER FORHÅNDSVERSJONSPROGRAMVARE FOR EGEN RISIKO. SE PUNKT 7 OG 8 FOR GARANTIBEGRENSNINGER OG ANSVARSBEGRENSNINGER SOM GJELDER FOR FORHÅNDSVERSJONSPROGRAMVARE.

16.3 Utdanningsprogramvare («Educational Software Product»). Hvis Programvaren er Utdanningsprogramvare (programvare produsert og distribuert for bruk bare av utdanningssluttbrukere), er du ikke berettiget til å bruke Programvaren med mindre du er kvalifisert som utdanningssluttbruker («Educational End User») i din jurisdiksjon. Gå til http://www.adobe.com/go/edu_purchasing_no for å finne ut om du er kvalifisert. Gå til http://www.adobe.com/go/store_no for å finne en autorisert akademisk Adobe-forhandler («Adobe Authorized Academic Reseller») i ditt område.

16.4 Fontprogramvare. Hvis Programvaren inkluderer fontprogramvare:

16.4.1 Du kan bruke fontprogramvaren med Programvaren på Datamaskiner som beskrevet i punkt 2 og mate ut (output) fontprogramvaren til enhver utenhet som er koblet til slik(e) Datamaskin(er).

16.4.2 Dersom Tillatt antall Datamaskiner er fem eller færre, kan du laste ned fontprogramvaren til minnet (harddisk eller RAM) til én av ut-enhetene som er koblet til i det minste én av disse Datamaskinene for det formål at fontprogramvaren skal forbli lagringsfast i slike utenheter, og til én tilleggsutdataenhet for hver femte Tillatt antall datamaskiner.

16.4.3 Du kan kopiere fonten(e) du har brukt i en spesiell fil og ta dem med til et kommersielt trykkeri eller annet tjenestebyrå, og disse tjenestebyråene kan bruke fonten(e) til å fremkalle filen din, forutsatt at tjenestebyrået har en gyldig lisens til å bruke den aktuelle fontprogramvaren.

16.4.4 Du kan konvertere fontprogramvaren til et annet format og installere den for bruk på andre maskiner på følgende vilkår: Den Datamaskinen der du bruker eller installerer den konverterte fontprogramvaren, vil bli regnet som en av dine Tillatt antall datamaskiner. Bruk av fontprogramvare som du har konvertert, skal skje i samsvar med alle vilkår og betingelser i denne avtalen. Slik konvertert fontprogramvare kan bare brukes til din egen vanlige, interne forretningsvirksomhet eller til personlig bruk og kan ikke for noe formål distribueres eller overføres, unntatt dersom dette skjer i samsvar med punkt 4.6 i denne avtalen.

16.4.5 Du kan integrere kopier av fontprogramvaren inn i dine elektroniske dokument for det formål å skrive ut og vise dokumentet. Hvis fontprogramvaren du integrerer er identifisert som «lisensiert for redigerbar integrering» på Adobes nettside http://www.adobe.com/go/embedding_eula_no, kan du også integrere kopier av denne fontprogramvaren for det tilleggsformål å redigere dine elektroniske dokumenter. Ingen andre integreringsrettigheter er underforstått eller tillatt i henhold til denne lisensen.

16.5 Online-tjenester.

16.5.1 Levert av Adobe. Programvaren forenkler tilgang til innhold og diverse tjenester på nettsteder som Adobe og/eller deres datterselskaper driver («Adobes online-tjenester»). Eksempler på nevnte Adobe online-tjenester kan omfatte, men ikke være begrenset til følgende: Resource Central, kuler, Acrobat.com, Bridge Home, Search for Help, Device Central og velkomstskjermbilder for produkter. I noen tilfeller kan en av Adobes online-tjenester fremkomme som en egenskap eller utvidelse i Programvaren, selv om den finnes på et nettsted. I noen tilfeller kan tilgang til en av Adobes online-tjenester kreve et eget abonnement eller andre gebyrer for å få tilgang til dem, og/eller du må samtykke til tilleggsbetingelser for bruk. Adobes online-tjenester er ikke tilgjengelige på alle språk eller for innbyggere i alle land, og Adobe kan, når som helst og av hvilken som helst grunn, endre eller stoppe tilgjengeligheten av en online-tjeneste fra Adobe. Adobe forbeholder seg også retten til å begynne å avkreve et gebyr for tilgang til eller bruk av en online-tjeneste fra Adobe som tidligere var gratis. Siden Adobes online-tjenester av avhengig av automatisk Internett-tilkobling, bes du også se punkt 14 for viktig informasjon vedrørende Internett-tilkobling og ditt personvern. Når programvaren søker tilgang til en online-tjeneste fra Adobe, styres bruken av slik online-tjeneste fra Adobe av Adobes personvern-policy (http://www.adobe.com/go/privacy_no), som uttrykt i punkt 14, på Adobe.com Terms of Use (http://www.adobe.com/go/copyright_no) (Betingelser for bruk) og av eventuelle tilleggsbetingelser for bruk som blir forelagt deg på det dette tidspunktet.

16.5.2 Tredjepartstilbud. Programvaren kan forenkle tilgang til nettsteder som drives av tredjepart som tilbyr varer, informasjon, programvare og tjenester («tredjeparts online-tjeneste(r)»). Eksempler på nevnte tredjeparts online-tjenester kan omfatte, men ikke være begrenset til følgende: tjenesten Kodak Easy Share Gallery og innhold i Adobe Media Player-katalogen. Tilgangen til, og bruk av enhver tredjeparts online-tjenester er regulert av de vilkår, betingelser, fraskrivelser og meddelelser som finnes på en slik nettside eller på annen måte assosiert med tredjeparts online-tjenester. Adobe kan til enhver tid og av hvilken som helst årsak modifisere eller innstille tilgjengeligheten av enhver tredjeparts online-tjeneste. Adobe kontrollerer ikke, bifaller ikke, og heller ikke godkjenner eller aksepterer ansvar for tredjeparts online-tjenester. Enhver omgang mellom deg selv eller hvilken som helst tredjepart i forbindelse med en tredjeparts online-tjeneste, inkludert slik parts personvernpolicy og bruk av personopplysninger, levering av og betaling for varer og tjenester og alle vilkår, betingelser, garantier eller representasjoner i forbindelse med slik omgang, skjer utelukkende mellom deg og en slik tredjepart. Tredjeparts online-tjenester er kanske ikke tilgjengelig på alle språk eller for innbyggere i alle land, og Adobe kan, når som helst og av hvilken som helst grunn, endre eller stoppe tilgjengeligheten av en tredjeparts online-tjeneste.

16.5.3 MED UNNTAK AV DET SOM ER UTTRYKKELIG AKSEPTERT AV ADOBE ELLER DERES DATTERSELSKAPER ELLER EN TREDJEPART I EN SEPARAT AVTALE, ER DIN BRUK AV ADOBES OG TREDJEPARTS ONLINE-TJENESTER FOR DIN EGEN RISIKO, UNDERLAGT BEGRENSNINGER I GARANTIER OG ANSVAR I PUNKT 7 OG 8.

16.6 After Effects Render Engine. Hvis Programvaren inkluderer en fullversjon av Adobes After Effects, kan du installere et ubegrenset antall av Render Engines på Datamaskiner innenfor et Intranett som omfatter minst én datamaskin der fullversjonen av Adobe After Effects-programvare er installert. Uttrykket «Render Engine» betyr en del av Programvaren som kan installeres, og som tillater utførelse av After Effects-prosjekter, men som ikke kan bli brukt til å opprette eller modifisere prosjekter og som ikke inkluderer det komplette After Effects-brukergrensesnittet.

16.7 Version Cue-programvare. Dersom Programvaren inkluderer Adobe Creative Suite- og Version Cue-programvaren, kan du, som et alternativ til å installere og bruke én enkelt kopi av Version Cue-serverkomponenten sammen med de andre komponentene av Programvaren, som tillatt i henhold til punkt 2.1, installere Version Cue-serverkomponenten på en filserver innenfor et Intranett som inkluderer minst én datamaskin som har Adobe Creative Suite-programvaren installert, og gjøre det tilgjengelig via datamaskiner på dette intranettet. I tillegg kan du gi tilgang til Version Cue Server via klienter utenfor intranettet hvis du yter kreative tjenester og alle følgende kriterier møtes:

(1) Du kan bare gi tilgang til de av klientene dine som du yter en større kreativ tjeneste til, som markedsføring, PR, grafisk design, osv.;

(2) Du kan bare gi tilgang med det formål å gjøre klienten din i stand til å delta i, samarbeide om og bidra til de kreative prosjektene du er engasjert i på klientens vegne;

(3) Du kan ikke ta betalt for tilgang til eller bruk av Version Cue Server;

(4) Du kan ikke gi tilgang til Version Cue Server for andre formål enn det som er spesifisert i dette dokumentet eller for andre formål som er uavhengige av de kreative tjenestene du yter, som for administrering av klientens egne prosjekter;

(5) Klienten din har ikke tillatelse til å laste ned kopier av Version Cue Server; og

(6) Du må oppfylle alle de andre betingelsene og vilkårene i denne avtalen.

Ikke noe annet nettverksbruk er tillatt, inkludert, men ikke begrenset til å bruke Programvaren til å gjøre Internett- eller nettbaserte arbeidsgrupper eller tjenester tilgjengelige for allmennheten.

16.8 Adobe Drive-klientprogramvare. Hvis Programvaren omfatter Adobe Creative Suite-programvaren og Adobe Drive-klientprogramvaren, kan du, som et alternativ til å installere og bruke én enkelt kopi av Adobe Drive-klientprogramvaren sammen med de andre komponentene av Programvaren, forutsatt at du har skaffet et gyldig serienummer for Adobe Drive-klientprogramvaren, installere Adobe Drive-klientprogramvaren på flere Datamaskiner i Intranettet.

16.9 Digitale sertifikater.

16.9.1 Bruk. Digitale sertifikater utstedes av tredjeparts sertifikatmyndigheter, inkludert Adobe Certified Document Services (CDS), leverandører som er oppført på http://www.adobe.com/go/partners_cds_no («sertifikatmyndigheter»), eller kan være egensignert.

16.9.2 Vilkår og betingelser. Ansvaret for kjøp, bruk og tillit til digitale sertifikater hviler på deg og sertifikatmyndigheten. Før du stoler på et sertifisert dokument, digital signatur eller tjenestene fra en sertifikatmyndighet, bør du gjennomgå de gjeldende vilkår og betingelser som den aktuelle sertifikatmyndigheten tilbyr tjenestene sine under, for eksempel ev. abonnentavtaler, partsavtaler de er avhengig av, sertifikatpolicyer og erklæringer om arbeidsmetoder. Se lenkene på http://www.adobe.com/go/partners_cds_no for opplysninger om Adobes CDS-leverandører.

16.9.3 Bekreftelse. Du sier deg enig i at (a) et digitalt sertifikat kan være tilbakekalt før eller når det verifiseres, noe som gjør at den digitale signaturen kan fremstå som gyldig når den faktisk ikke er det, (b) sikkerheten eller integriteten av et digitalt sertifikat kan være kompromittert på grunn av en handling eller utelatelse av den som signerer dokumentet, den gjeldende sertifikatmyndigheten eller hvilken som helst annen tredjepart, og (c) et sertifikat kan være et egensignert sertifikat som ikke er levert av en sertifikatmyndighet. DU ER SOM ENESTE PERSON ANSVARLIG FOR Å VURDERE OM DU VIL STOLE PÅ ET SERTIFIKAT. HVIS DET IKKE FORELIGGER EN SKRIFTLIG GARANTI TIL DEG FRA EN SERTIFIKATMYNDIGHET, BRUKER DU DIGITALE SERTIFIKATER FOR EGEN RISIKO.

16.9.4 Tredjepartsbegunstigede. Du sier deg enig i at en hvilken som helst sertifikatmyndighet du stoler på er en begunstiget tredjepart i denne avtalen, og skal ha rett til å håndheve avtalen i eget navn som om de var Adobe.

16.9.5 Skadesløshet. Du aksepterer å holde Adobe og eventuelle, aktuelle sertifikatmyndigheter (med unntak for det som er uttrykkelig angitt i deres vilkår og betingelser) fri for ethvert ansvar, tap, handlinger, skader eller krav (inkludert alle rimelige utgifter, kostnader og advokatsalærer) som oppstår pga eller er knyttet til eventuell bruk eller opptreden pga tillitt til en hvilken som helst tjeneste fra en sertifikatmyndighet, herunder, men ikke begrenset til (a) tillit til et utgått eller tilbaketrukket sertifikat; (b) ukorrekt verifisering av et sertifikat; (c) bruk av et sertifikat utover det som omfattes av gjeldende vilkår og betingelser, denne Avtalen eller gjeldende lov; (d) mangel på utøvelse av rimelig skjønn under omstendighetene ved tiltro til utstedertjenestene eller (e) unnlatelse av å oppfylle forpliktelsene som kreves i vilkår og betingelser for tjenestene.

16.10 Acrobat Pro og Acrobat Pro Extended Feature.

16.10.1 Definisjoner.

16.10.1.1 «Ta i bruk» betyr å overlevere eller på annet vis, direkte eller indirekte, å gjøre tilgjengelig, uansett på hvilket vis, et utvidet dokument til én eller flere adressater.

16.10.1.2 «Utvidet Dokument» betyr en Portabel Dokument Format-fil («Portable Document Format file») endret ved bruk av Acrobat Professional eller Acrobat Pro Extended for å gjøre det mulig å lagre dokumenter lokalt med utfylte PDF-skjemaer.

16.10.2 Hvis Programvaren inkluderer Acrobat Pro eller Acrobat Pro Extended, inneholder Programvaren teknologi for tilgjengeliggjøring som tillater deg å tilgjengeliggjøre PDF-dokumenter med visse karakteristikker ved bruk av digital akkreditering lokalisert i Programvaren («Nøkkel»). Du samtykker til ikke å aksessere, prøve å aksessere, kontrollere, koble ut, anvende eller distribuere nøkkelen for noe formål.

16.10.3 For ethvert unikt utvidet dokument, kan du bare enten (a) ta i bruk slike utvidede dokumenter til et ubegrenset antall unike mottakere, men skal ikke trekke ut informasjon fra mer enn fem hundre (500) unike forekomster av slike utvidede dokumenter eller noen hardkopirepresentasjon av slike utvidede dokumenter som inneholder utfylte skjemafelter; eller (b) ta i bruk slike utvidede dokumenter til ikke mer enn fem hundre (500) unike mottakere uten begrensninger som gjelder antall ganger du ønsker å trekke ut informasjon fra slike utvidede dokumenter som returneres til deg, utfylt av disse mottakerne. Uavhengig av hva som ellers følger av dette dokumentet; å skaffe ytterligere lisenser til bruk av Acrobat Pro eller Acrobat Pro Extended skal ikke øke de foregående grensene (dvs. de foregående grensene er de samlede, totale grenser, uansett hvor mange flere lisenser til bruk av Acrobat Pro eller Acrobat Pro Extended du måtte skaffe).

16.11 Acrobat Pro Extended Capture Utility. Hvis Programvaren inkluderer Acrobat Pro Extended Capture Utility, kan du i tillegg til å installere Programvaren som tillatt under punkt 2 ovenfor, også installere en slik Utility på én enkelt Unix-datamaskin.

16.12 FlashPaper Printer. Uavhengig av hva som ellers følger av denne programvarelisensavtalen, kan du ikke (a) installere Flash Paper Printer på en server for bruk eller adgang for flere brukere, eller (b) modifisere eller erstatte brukergrensesnittet/visningsprogrammet for FlashPaper Printer som viser FlashPaper Printer dokumenter.

16.13 Flash Player-projektorer og runtime-moduler. Dine rettigheter til å bruke en hvilken som helst Flash player, projektor, frittstående spiller, programtillegg, runtime-modul eller ActiveX-kontroll gjort tilgjengelig for deg sammen med Programvaren eller i en utfil, skal kun være som bestemt under følgende lenke: http://www.adobe.com/go/flashplayer_usage_no. Med mindre eller i den grad annet følger av nevnte lenke, har du ingen rett til å distribuere slik programvare.

16.14 Device Central. Bildene på en mobilenhet som vises i Device Central er bare beregnet på simulering. Det er mulig at den faktiske mobilenheten som er gjort tilgjengelig kommersielt av den aktuelle mobilenhetsprodusenten ikke inneholder Adobe-teknologi som brukes i Device Central for å lage simuleringen. Bilder på mobilenheter kan bare brukes til ikke-kommersielle utviklingsformål, utelukkende i forbindelse med innhold som er utviklet med Programvaren, og kan ikke brukes til eventuelle andre eller ulovlige formål.

16.15 Contribute Publishing Services. Med de presiseringer som følger av lisensavtalen for sluttbrukere av Contribute Publishing Services som følger med slik programvare, kan du ikke koble til eller opp mot Contribute Publishing Services-programvaren. Dette gjelder ikke dersom du har kjøpt en lisens til å koble til en Contribute Publishing Services programvare for hver enkelt som kan koble seg til denne Contribute Publishing Services-programvaren; forutsatt at Prøveversjoner av Programvaren Adobe Contribute kan installeres og kobles til Contribute Publishing Services-programvaren i tråd med lisensavtalen for sluttbrukere av Contribute Publishing Services.

16.16 Adobe Presenter. Hvis Programvaren inneholder Adobe Presenter, og De installerer eller bruker Adobe Acrobat Connect-tillegget i forbindelse med bruken av Programvaren, aksepterer du å installere og bruke Acrobat Connect-tillegget kun på en stasjonær datamaskin («desktop computer») og ikke på ikke-PC-produkter, inkludert, men ikke begrenset til, et Internett-hjelpemiddel («web appliance»), set top box (STB), håndholdt enhet, telefon eller «web pad»-anordning. I tillegg kan den delen av Programvaren som er lagt inn i en presentasjon, informasjon eller innholdet laget og frembrakt ved bruk av Programvaren (Acrobat Presenter Kjøretid («Run-Time»), bare brukes sammen med presentasjonen, informasjonen eller innholdet hvor delen er lagt inn. Du kan ikke bruke, og skal hindre at lisenstakere til slike presentasjoner, informasjon eller innhold bruker, Adobe Presenter Run-Time på annet vis enn som en del av en slik presentasjon, informasjon eller innhold. I tillegg skal du ikke, og du skal hindre at lisenstakere til slike presentasjoner, informasjon eller innhold modifiserer eller tar fra hverandre («reverse engineer») Adobe Presenter Kjøretid.

16.17 AVC-DISTRIBUSJON. Følgende merknad gjelder programvare som inneholder funksjonalitet for AVC-import og -eksport. PRODUKTET ER LISENSERT UNDER AVC-PATENTPORTEFØLJELISENSEN FOR PERSONLIG, IKKE-KOMMERSIELL BRUK AV EN FORBRUKER TIL Å (a) KODE VIDEO I SAMSVAR MED AVC-STANDARDEN («AVC VIDEO») OG/ELLER (b) DEKODE AVC VIDEO SOM BLE KODET AV EN FORBRUKER I SAMMENHENG MED PERSONLIG, IKKE-KOMMERSIELL AKTIVITET OG/ELLER BLE SKAFFET FRA EN VIDEOLEVERANDØR MED LISENS TIL Å LEVERE AVC-VIDEO. INGEN LISENSER GIS ELLER SKAL BRUKES TIL ANNEN BRUK. DU KAN FINNE FLERE OPPLYSNINGER FRA MPEG LA, L.L.C. SE http://www.mpegla.com.

16.18 MPEG-2-DISTRIBUSJON. Følgende merknad gjelder programvare som inneholder funksjonalitet for MPEG-2-import og -eksport. BRUK AV DETTE PRODUKTET TIL ANNET ENN PERSONLIG BRUK PÅ MÅTER SOM SAMSVARER MED MPEG-2-STANDARDEN FOR KODING AV VIDEOINFORMASJON FOR PAKKET MEDIA ER UTTRYKKELIG FORBUDT UTEN EN LISENS UNDER GJELDENDE PATENTER I MPEG-2-PATENTPORTEFØLJEN, HVIS LISENS ER TILGJENGELIG FRA MPEG LA, L.L.C. 250 STEELE STREET, SUITE 300 DENVER, COLORADO 80206.

16.19 Flash Professional Edition / Adobe Media Encoder. I tillegg til den Datamaskinen der du har installert og brukt Flash Professional Edition, kan du installere og bruke Adobe Media Encoder som følger med kopien av programvaren Flash Professional på én Datamaskin som er atskilt fra den Datamaskinen der du har installert og brukt denne kopien av programvaren Flash Professional, forutsatt at (a) slik installasjon utelukkende brukes av Adobe Media Encoder i forbindelse med innhold du lager ved bruk av Flash Professional-programvare og (b) at Adobe Media Encoder ikke installeres eller brukes etter at du ikke lenger er primærbruker av primærmaskinen der kopien av programvaren Flash Professional er installert.

Hvis du har spørsmål vedrørende denne avtalen, eller dersom du ønsker informasjon fra Adobe, kan du bruke adressen og kontaktinformasjonen som er inkludert med dette produktet for å kontakte det Adobe-kontor som dekker din jurisdiksjon.

Adobe, Acrobat, Acrobat Connect, Adobe AIR, Adobe Connect, After Effects, Authorware, Contribute, Creative Suite, Flash, FlashPaper, kuler, Shockwave og Version Cue er enten registrerte varemerker eller varemerker tilhørende Adobe Systems Incorporated i USA og/eller andre land. Alle andre varemerker tilhører de respektive eierne.

Gen_WWCombined-nb_NO-20080623_1026