ADOBE

Licenčna pogodba za programsko opremo

OPOZORILO UPORABNIKU: SKRBNO PREBERITE TO POGODBO. S KOPIRANJEM, NAMESTITVIJO ALI UPORABO TE CELOTNE PROGRAMSKE OPREME ALI KATEREGAKOLI NJENEGA DELA SPREJEMATE VSE POGOJE IN DOLOČILA TE POGODBE, VKLJUČNO Z IN ŠE POSEBEJ Z DOLOČILI GLEDE: PRENOSLJIVOSTI, OBRAVNAVANE V 4. POGLAVJU, JAMSTVA, OBRAVNAVANEGA V 6. IN 7. POGLAVJU, ODGOVORNOSTI, OBRAVNAVANE V 8. POGLAVJU, POVEZLJIVOSTI IN ZASEBNOSTI, OBRAVNAVANIH V 14. POGLAVJU, IN POSEBNIH DOLOČIL IN IZJEM, OBRAVNAVANIH V 16. POGLAVJU. SOGLAŠATE, DA JE TA POGODBA IZVRŠLJIVA KOT VSAKA DRUGA PISNA POGODBA, SKLENJENA NA PODLAGI POGAJANJ, KI JO PODPIŠETE. TA POGODBA JE IZVRŠLJIVA NASPROTI VAM IN VSAKI PRAVNI OSEBI, KI JE PRIDOBILA TO PROGRAMSKO OPREMO IN V IMENU KATERE SE UPORABLJA, NA PRIMER ZA VAŠEGA MOREBITNEGA DELODAJALCA. ČE NE SOGLAŠATE Z DOLOČILI TE POGODBE, NE UPORABLJAJTE TE PROGRAMSKE OPREME. V ZVEZI Z DOLOČILI IN OMEJITVAMI GLEDE VRAČILA TE PROGRAMSKE OPREME PROTI VRAČILU PLAČILA OBIŠČITE SPLETNO MESTO http://www.adobe.com/go/support_si.

Z DRUŽBO ADOBE IMATE LAHKO NEPOSREDNO SKLENJENO TUDI DRUGO PISNO POGODBO (NPR. KOLIČINSKO LICENČNO POGODBO), KI DOPOLNJUJE ALI NADOMESTI TO POGODBO OZIROMA DELE TE POGODBE.

DRUŽBA ADOBE IN NJENI DOBAVITELJI SO LASTNIKI VSE INTELEKTUALNE LASTNINE V PROGRAMSKI OPREMI. PROGRAMSKA OPREMA SE NE PRODAJA, TEMVEČ LICENCIRA. DRUŽBA ADOBE VAM DOVOLJUJE, DA KOPIRATE, SNEMATE, INSTALIRATE, UPORABLJATE ALI DRUGAČE KORISTNO IZRABITE FUNKCIONALNOST ALI INTELEKTUALNO LASTNINO TE PROGRAMSKE OPREME LE V SKLADU Z DOLOČILI TE POGODBE. ZA UPORABO NEKATERIH GRADIV IN STORITEV DRUŽBE ADOBE TER NEKATERIH TRETJIH OSEB, KI SO VKLJUČENI V PROGRAMSKO OPREMO ALI DOSTOPNI PREK NJE, LAHKO VELJAJO DRUGI POGOJI IN DOLOČILA, KI SO PO NAVADI NAVEDENI V LOČENI LICENČNI POGODBI, POGOJIH UPORABE ALI V DATOTEKI »BERI ME«, KI JE VKLJUČENA V TA GRADIVA ALI JE BLIZU NJIH OZIROMA JE NA VOLJO SPLETNEM MESTU http://www.adobe.com/go/thirdparty_si.

RAČUNALNIK LAHKO ZARADI TE PROGRAMSKE OPREME SAMODEJNO VZPOSTAVI POVEZAVO Z INTERNETOM. DODATNE INFORMACIJE SO NA VOLJO V 14. IN 16. POGLAVJU.

V PROGRAMSKO OPREMO JE LAHKO VKLJUČENA FUNKCIJA ZA AKTIVIRANJE IZDELKA IN DRUGA TEHNOLOGIJA ZA PREPREČEVANJE NEPOOBLAŠČENE UPORABE IN KOPIRANJA. ZARADI TE TEHNOLOGIJE LAHKO VAŠ RAČUNALNIK SAMODEJNO VZPOSTAVI POVEZAVO Z INTERNETOM, KOT JE OPISANO V 14. POGLAVJU. KO IMA TA TEHNOLOGIJA VZPOSTAVLJENO POVEZAVO Z INTERNETOM, LAHKO DRUŽBI ADOBE POSREDUJE VAŠO SERIJSKO ŠTEVILKO IN TAKO PREPREČI NEDOVOLJENO UPORABO PROGRAMSKE OPREME. DODATNE INFORMACIJE O AKTIVIRANJU IZDELKA SO NA VOLJO NA SPLETNEM MESTU http://www.adobe.com/go/activation_si.

1. Definicije.

»Adobe« pomeni družbo Adobe Systems Incorporated, družbo iz zvezne države Delaware s sedežem na naslovu 345 Park Avenue, San Jose, California 95110, če ste to pogodbo sklenili v Združenih državah Amerike, Kanadi ali Mehiki; sicer pa pomeni družbo Adobe Systems Software Ireland Limited, 4-6 Riverwalk, Citywest Business Campus, Saggart, Dublin 24, Republika Irska.

»Programi(-i) Adobe Runtime(-s)« pomeni program Adobe AIR, Adobe Flash Player, Shockwave Player, Adobe Media Player ali Authorware Player.

»Računalnik« pomeni navidezno ali fizično računalniško napravo, ki sprejema informacije v digitalni ali podobni obliki in jih obdela za doseganje določenega rezultata na podlagi zaporedja navodil.

»Notranje omrežje« pomeni zasebni, lastniški omrežni vir, do katerega lahko dostopajo le zaposleni in posamezni pogodbeniki (npr. zaposleni za določen čas) določene družbe ali podobnega poslovnega subjekta. V notranje omrežje niso vključeni deli interneta ali katere koli druge omrežne skupnosti, ki je dostopna javnosti, kot so na primer skupine, ki temeljijo na članstvu ali naročnini, združenja in podobne organizacije.

»Izhodna datoteka« pomeni izhodno datoteko, ki jo ustvarite s programsko opremo.

»Dovoljeno število« pomeni ena (1), razen če ni v veljavni licenci (npr. količinska licenca), ki jo podeli družba Adobe, določeno drugače.

»Programska oprema« pomeni (a) vse informacije, ki jim je priložena ta pogodba, vključno z - in brez omejitve na - (i) datoteke programske opreme družbe Adobe ali tretje osebe in druge podatke o računalnikih; (ii) vzorce in fotografije iz zaloge, slike, zvoke, izrezke in druga umetniška dela, ki so povezana s programsko opremo družbe Adobe in niso pridobljena od družbe Adobe ali tretje osebe prek ločene storitve (razen če v tej storitvi ni drugače navedeno) (»vsebinske datoteke«); (iii) sorodno pisno gradivo in datoteke s pojasnili (»dokumentacija«) in (iv) pisave ter (b) vse spremenjene različice in kopije ter nadgradnje, posodobitve in dodatke k tem informacijam, ki vam jih kadar koli posredovala družba Adobe, in sicer v takem obsegu, kot niso na voljo v okviru ločene pogodbe (s skupnim imenom »posodobitve«).

2. Licenca za programsko opremo.

Če ste to programsko opremo in katero(-e) koli serijsko(-e) številko(-e) dobili od družbe Adobe ali enega od njenih pooblaščenih pridobiteljev licence in pod pogojem, da ravnate v skladu s pogoji te pogodbe, vam družba Adobe podeljuje neizključno licenco, da to programsko opremo namestite in uporabljate na način, ki je skladen z njeno obliko in dokumentacijo ter tako, kot je nadalje določeno spodaj. Posebna določila glede uporabe nekaterih izdelkov in komponent, vključno z - in brez omejitve na - programsko opremo za pisave, Acrobat, After Effects, Adobe Presenter, Contribute, Flash Player, Version Cue in programe Adobe Runtimes, so navedena v 16. poglavju.

2.1 Splošna uporaba. En izvod programske opreme lahko namestite samo v dovoljeno število združljivih računalnikov in ga v njem uporabljate, vendar pod pogojem, da predložite veljavno serijsko številko za vsak izvod, če to zahteva programska oprema.

2.2 Distribucija iz strežnika. Sliko programske opreme lahko kopirate v datotečni(-e) strežnik(-e) v svojem notranjem omrežju, in sicer za namene prenosa in namestitve programske opreme v računalnike v istem notranjem omrežju, v katerih jo lahko uporabljate tako, kot to dovoljuje poglavje 2.1.

2.3 Uporaba v strežniku. Programsko opremo lahko namestite v računalniški(-e) datotečni(-e) strežnik(-e) v svojem notranjem omrežju, in sicer samo za uporabo programske opreme, ki jo zažene posameznik iz računalnika v istem notranjem omrežju, kot to dovoljuje poglavje 2.1. Skupno število uporabnikov (ne sočasno število uporabnikov), ki lahko uporabljajo programsko opremo v takem(-ih) računalniškem(-ih) datotečnem(-ih) strežniku(-ih), ne sme preseči dovoljenega števila.

Programske opreme ne smete namestiti ali do nje dostopati (neposredno ali prek ukazov, podatkov ali navodil) na primer: (i) iz računalnika ali v računalnik, ki ni del vašega notranjega omrežja, (ii) za omogočanje spletnih delovnih skupin ali storitev, ki so na voljo javnosti, (iii) da bi kateri koli posameznik ali pravna oseba lahko uporabljal, prenesel ali kopiral programsko opremo ali kako drugače uporabljal njeno funkcionalnost, razen če vam za to družba Adobe ne podeli licence, (iv) kot komponento sistema, poteka dela ali storitve, do katerih lahko dostopa število uporabnikov, ki presega dovoljeno število, ali (v) za operacije, ki jih ne zažene posamezni uporabnik (npr. avtomatizirana obdelava v strežniku); in

2.4 Uporaba v prenosnem ali domačem računalniku. V skladu s pomembnimi omejitvami, navedenimi v poglavju 2.5, lahko primarni uporabnik računalnika, v katerega ste namestili programsko opremo v skladu z določili iz poglavja 2.1 (»primarni uporabnik«), namesti še en izvod programske opreme izključno za lastno uporabo v prenosnem ali domačem računalniku, vendar pod pogojem, da programske opreme v prenosnem ali domačem računalniku ne uporablja istočasno kot programsko opremo v primarnem računalniku. Za izdelavo dodatnega izvoda se boste morda morali obrniti na družbo Adobe.

2.5 Omejitve sekundarne uporabe za pridobitelje količinskih licenc. Če je kateri koli pridobitelj licence, ki ni pridobitelj količinskih licenc za izobraževanje, pridobil programsko opremo v okviru programa za količinsko licenciranje družbe Adobe (trenutno imenovan Adobe Open Options), se sme dodatni izvod programske opreme, izdelan v skladu s poglavjem 2.4, uporabljati izključno za korist in poslovanje tega pridobitelja količinskih licenc. Podrobnejše informacije o sekundarni uporabi za pridobitelje količinskih licenc so na voljo na našem spletnem mestu http://www.adobe.com/go/open_options_si.

2.6 Varnostna kopija. Izdelate lahko razumno število varnostnih kopij programske opreme, vendar pod pogojem, da varnostne kopije namestite in uporabljate le za namene arhiviranja.

2.7 Vsebinske datoteke. Če v datotekah »Beri me« ali drugi licenci, povezani z vsebinskimi datotekami, v katere so lahko vključene posebne pravice in omejitve glede takih gradiv, ni drugače določeno, lahko prikažete, spremenite, razmnožite in distribuirate katero koli vsebinsko datoteko. Vendar pa vsebinskih datotek ne smete distribuirati samostojno (t.j. v okoliščinah, v katerih vsebinske datoteke pomenijo primarno vrednost distribuiranega izdelka). Poleg tega si ne smete prilaščati nobenih pravic blagovnih/storitvenih znamk do vsebinskih datotek ali del, ki izhajajo iz njih.

2.8 Vzorčna koda programa. Spremenite lahko model izvorne kode tistih delov take programske opreme, ki so v priloženi dokumentaciji označeni kot vzorčna koda, vzorčna koda programa ali komponente (v nadaljevanju »vzorčna koda programa«), in sicer izključno za oblikovanje, razvijanje in preskušanje spletnih mest ter programov, ki ste jih razvili s programsko opremo družbe Adobe. Pri tem lahko kopirate in distribuirate vzorčno kodo programa (spremenjeno ali nespremenjeno) samo, če so izpolnjeni vsi spodnji pogoji: (1) da distribuirate preveden (v strojno kodo) predmet vzorčne kode programa pri vaši aplikaciji, (2) da ne vključite vzorčne kode programa v kakršen koli produkt ali aplikacijo namenjeno razvijanju internetnih strani, (3) da ne uporabljate imena, logotipov ali drugih znamk Adobe z namenom trženja vaše aplikacije. Soglašate, da boste poravnali vso škodo, obvarovali in branili Adobe pred kakršno koli izgubo, škodo, zahtevki ali tožbami, vključno s stroški odvetniških storitev, ki bi nastali z ali zaradi uporabe ali distribucije vaše aplikacije. Dokumentacija, ki je povezana s tako kodo in/ali programsko opremo, ali ločena pogodba, sklenjena med vami in družbo Adobe, vam lahko podeljuje dodatne pravice za spreminjanje ali distribuiranje kode programske opreme družbe Adobe.

2.9 Programski jeziki. V programsko opremo so lahko vključeni deli kompleta ExtendScript SDK in kompleta Pixel Bender SDK. V skladu z omejitvami, navedenimi v 2. poglavju, in omejitvami, navedenimi v poglavju 2.8, vam Adobe podeljuje neizključno, neprenosljivo in brezplačno licenco za uporabo elementov v kompletih ExtendScript SDK ter Pixel Bender SDK izključno za notranji razvoj programov, oblikovanih za delovanje z izdelki družbe Adobe.

Če ni izrecno drugače navedeno v tem poglavju 2.9, ne smete spreminjati ali distribuirati nobenega drugega dela kompleta ExtendScript SDK ali Pixel Bender. V svoje programe morate vključiti obvestila o avtorskih pravicah družbe Adobe, razen v tiste programe, v katere vključite obvestilo o avtorskih pravicah, ki odražajo drugo lastništvo avtorskih pravic. Za trženje svojih izdelkov ne smete uporabljati imena, logotipa ali blagovnih/storitvenih znamk družbe Adobe.

Soglašate, da boste poravnali vso škodo, obvarovali in branili Adobe pred kakršno koli izgubo, škodo, zahtevki ali tožbami, vključno s stroški odvetniških storitev, ki bi nastali z ali zaradi take distribucije.

2.10 Platforma z dvojnim zagonom. Programska oprema je licencirana za uporabo na določeni platformi operacijskega sistema. Kupiti morate ločeno licenco za uporabo programske na posamezni platformi programske opreme. Če želite na primer namestiti programsko opremo tako na platformo operacijskega sistema Mac OS kot tudi na platformo operacijskega sistema Windows v napravi, v kateri sta nameščeni obe platformi (npr. naprava za dvojni zagon), morate pridobiti dve ločeni licenci za programsko opremo. To velja tudi v primeru, če dve različici programske opreme, od katerih je bila vsaka razvita za drugačno platformo operacijskega sistema, dobite na istem nosilcu podatkov.

2.11 Preskusna različica programske opreme. Programska oprema ali deli programske opreme morda ne bodo zahtevali serijske številke za namestitev in delovanje, če so na primer konfigurirani tako, da omogočajo preskušanje za omejeno časovno obdobje ali za omejeno število zagonov. Programske opreme ne smete uporabljati na način, ki ni skladen z njenim namenom ali dokumentacijo. Programske opreme ne smete uporabljati na primer po poteku preskusnega obdobja, če ne navedete veljavne serijske številke. DO VSEH IZHODNIH DATOTEK, USTVARJENIH S PROGRAMSKO OPREMO, KI STE JO UPORABLJALI V PRESKUSNEM OBDOBJU, DOSTOPATE NA LASTNO ODGOVORNOST.

3. Lastništvo intelektualnih pravic.

Programska oprema in vse pooblaščene kopije te programske opreme, ki jih naredite, so intelektualna lastnina družbe Adobe Systems Incorporated in njenih dobaviteljev in so last le-teh. Zgradba, organizacija in koda za to programsko opremo so dragocene trgovske skrivnosti in zaupne informacije družbe Adobe Systems Incorporated in njenih dobaviteljev. Programska oprema je zaščitena z zakoni, vključno z - in brez omejitve na - zakone o avtorskih pravicah Združenih držav Amerike in drugih držav, ter določili mednarodnih pogodb. Če ni izrecno drugače navedeno v tej pogodbi, vam ta pogodba ne podeljuje nobenih pravic intelektualne lastnine do te programske opreme. Družba Adobe in njeni dobavitelji si pridržujejo vse pravice, ki niso izrecno podeljene.

4. Omejitve in zahteve.

4.1 Obvestila. Vse dovoljene kopije te programske opreme, ki jih naredite, morajo vsebovati enaka obvestila o avtorskih in drugih lastninskih pravicah, ki so prikazana na ali v programski opremi.

4.2 Obveznosti glede uporabe. Soglašate, da boste programsko opremo uporabljali le tako, kot to dovoljuje ta pogodba, in da programske opreme ne boste uporabljali na način, ki ni skladen z njenim namenom ali dokumentacijo.

4.3 Prepoved modifikacij. Razen kakor je dovoljeno v poglavju 2.7 ali 16. poglavju, te programske opreme ne smete spreminjati, prilagajati ali prevajati.

4.4 Brez obratnega inženirstva. Na programski opremi ne smete izvajati obratnega inženirstva, povratnega prevajanja, obratnega zbiranja ali na drugačen način poskušati odkriti njene izvorne kode, razen v obsegu, kot je obratno inženirstvo ali povratno prevajanje programske opreme z namenom doseganja povezljivosti s programsko opremo v okviru upoštevne zakonodaje izrecno dovoljeno.

4.5 Prepoved ločevanja. Ta programska oprema lahko vsebuje različne aplikacije, podporne programe in komponente in lahko podpira več platform in jezikov ter jo lahko dobite na več medijih ali v več kopijah. Kljub temu pa je ta programska oprema oblikovana in vam predložena kot en sam izdelek za uporabo v obliki enega izdelka v računalnikih, kot je to dovoljeno v 2. in 16. poglavju. Ni treba namestiti vseh sestavnih delov te programske opreme, vendar pa jih ne smete ločevati za uporabo v različnih računalnikih. Ne smete ločevati ali prepakirati te programske opreme za distribucijo, prenos ali nadaljnjo prodajo. Za posebne izjeme od tega poglavja glejte 16. poglavje.

4.6 Prepoved prenosa. PRAVIC ZA PROGRAMSKO OPREMO NE SMETE DATI V NAJEM ALI ZAKUP, JIH PODLICENCIRATI, DODELITI ALI PRENESTI ALI ODOBRITI KOPIRANJA KATEREGA KOLI DELA PROGRAMSKE OPREME V RAČUNALNIK DRUGEGA POSAMEZNIKA ALI PRAVNE OSEBE, RAZEN ČE JE TO V TEJ POGODBI MORDA IZRECNO DOVOLJENO. Trajno lahko prenesete vse svoje pravice do uporabe te programske opreme na drugega posameznika ali pravno osebo, vendar le pod pogojem, da: (a) temu posamezniku ali tej pravni osebi prenesete tudi (i) to pogodbo, (ii) serijsko(-e) številko(-e), programsko opremo, priloženo na nosilcu podatkov, ki ste ga dobili pri družbi Adobe ali njenem pooblaščenem distributerju, in vso drugo programsko ali strojno opremo, združeno, pakirano ali vnaprej nameščeno s to programsko opremo, vključno z vsemi kopijami, posodobitvami in prejšnjimi različicami, in (iii) vse izvode programske opreme za pisave, pretvorjene v druge oblike zapisa; (b) ne obdržite nobenih nadgradenj, posodobitev ali kopij, vključno z varnostnimi kopijami in kopijami, shranjenimi v računalniku; in (c) pogodbena stranka, ki prejema pravice, sprejme pogoje in določila te pogodbe in vse druge pogoje in določila, v okviru katerih ste pridobili veljavno licenco za programsko opremo. NE GLEDE NA ZGORAJ NAVEDENO PA NE SMETE NIKOLI PRENESTI KOPIJ TE PROGRAMSKE OPREME ZA IZOBRAŽEVANJE, NJENIH PREDIZDAJNIH KOPIJ ALI KOPIJ, KI NISO NAMENJENE NADALJNJI PRODAJI. Pred prenosom lahko družba Adobe zahteva, da vi in prejemnik pisno potrdite spoštovanje te pogodbe, družbi Adobe pošljete informacije o sebi in da se registrirate kot končni uporabniki te programske opreme. Za izvršitev prenosa je potrebnih od 4 do 6 tednov. Dodatne informacije poiščite na spletnem mestu http://www.adobe.com/go/support_si ali se obrnite na oddelek za pomoč strankam družbe Adobe (»Adobe's Customer Support Department«).

4.7 Brez zagotavljanja storitev. Programske opreme ne smete uporabljati ali ponujati za zagotavljanje storitev.

4.8 Omejitve glede programov Adobe Runtime. Programa Adobe Runtime ne smete uporabljati v nobeni napravi, ki ni osebni računalnik, ali s katero koli vgrajeno napravo ali različico naprave katerega koli operacijskega sistema. V izogib dvomu in samo za ponazoritev, programov Adobe Runtimes ne smete uporabljati v kateri koli (a) mobilni napravi, TV-komunikatorju, dlančniku, telefonu, spletni beležki, tabličnem računalniku in tabličnem osebnem računalniku (razen v tistih, v katerih je nameščen operacijski sistem Windows XP Tablet PC Edition in njegove novejše različice), igralni konzoli, TV-sprejemniku, predvajalniku DVD-jev, središču za predstavnost (razen v operacijskih sistemih Windows XP Media Center Edition in njegovih novejših različicah), na elektronskem plakatu ali v drugih digitalnih označbah, internetnem pripomočku ali drugih napravah, ki imajo vzpostavljeno povezavo z internetom, digitalnem osebnem pomočniku, medicinski napravi, bankomatu, telematski napravi, igralnem avtomatu, gospodinjskem avtomatskem sistemu, kiosku, napravi za daljinsko upravljanje ali v kateri koli drugi elektronski napravi za široko potrošnjo; (b) mobilnem, kabelskem, satelitskem ali televizijskem sistemu, ki temelji na operaterju; ali (c) drugih napravah zaprtega sistema. Če želite informacije o licenciranju programov Adobe Runtimes za uporabo v takih sistemih, obiščite spletno mesto http://www.adobe.com/go/licensing_si.

5. Posodobitve.

Če je ta programska oprema nadgradnja ali posodobitev prejšnje verzije programske opreme Adobe, morate imeti veljavno licenco tudi za te prejšnje verzije, da lahko tovrstno nadgradnjo ali posodobitev uporabljate. Po namestitvi te posodobitve ali nadgradnje lahko še vedno uporabljate katero koli prejšnjo različico v skladu z njeno licenčno pogodbo za končnega uporabnika le, če (a) so nadgradnja ali posodobitev in vse prejšnje različice nameščene v istem računalniku, (b) prejšnjih različic ali njihovih kopij niste prenesli drugi osebi ali v drugo napravo, razen če ste vse kopije posodobitve in nadgradnje prav tako prenesli tej drugi osebi ali v to drugo napravo, in (c) se strinjate s tem, da lahko vsaka obveznost, ki jo ima Adobe za podporo prejšnjih(-e) različic(-e) preneha, ko sta na voljo nadgradnja ali posodobitev. Drugačna uporaba prejšnje verzije oz. prejšnjih verzij po instalaciji posodobitve ali nadgradnje ni dovoljena. Licence za nadgradnje ali posodobitve vam lahko družba Adobe izda tudi pod dodatnimi oz. pod drugačnimi pogoji.

6. OMEJENA GARANCIJA.

Družba Adobe jamči posamezniku ali pravni osebi, ki prva kupi licenco za to programsko opremo za uporabo v skladu s pogoji te pogodbe, da bo ta programska oprema pri uporabi v priporočenem operacijskem sistemu in konfiguraciji strojne opreme delovala znatno v skladu z dokumentacijo, in sicer za obdobje devetdeset (90) dni od prejema te programske opreme. Nebistvena odstopanja delovanja od dokumentacije ne pomenijo nastanka pravic iz naslova garancije. To omejeno jamstvo ne velja za spodaj navedene elemente, ki so na voljo v taki obliki, KOT SO, in brez jamstva družbe Adobe: popravki, programska oprema za pisave, pretvorjene v druge oblike zapisa; predizdajne (beta) različice, preskusne različice, začetne različice, različice za ocenjevanje, vzorčne različice in različice programske opreme, ki niso namenjene nadaljnji prodaji; spletna mesta, spletne storitve družbe Adobe; spletne storitve tretjih oseb; storitve potrjenih dokumentov (glejte 16. poglavje) in vsa programska oprema, ki je pri družbi Adobe na voljo brezplačno v obliki spletnega prenosa s spletnega mesta družbe Adobe. Vsi garancijski zahtevki morajo biti vloženi pri oddelku za pomoč strankam družbe Adobe skupaj z dokazilom o nakupu, v roku tega devetdeset (90)-dnevnega obdobja. Če želite dodatne informacije o garancijskih zahtevkih, obiščite strani družbe Adobe za pomoč strankam na naslovu http://www.adobe.com/go/support_si. Če bistveni del te programske opreme ne deluje v skladu z dokumentacijo, bosta skupna odškodninska odgovornost družbe Adobe in njenih povezanih podjetij ter vaše izključno pravno sredstvo omejena bodisi na (po presoji družbe Adobe) zamenjavo programske opreme ali vračilo plačila za licenco, ki ste ga plačali za to programsko opremo. OMEJENA GARANCIJA, KI JE DOLOČENA V TEM POGLAVJU, VAM DAJE POSEBNE ZAKONSKE PRAVICE. V OKVIRU ZAKONODAJE IMATE LAHKO TUDI DODATNE PRAVICE, KI SE RAZLIKUJEJO MED PRISTOJNOSTMI. DRUŽBA ADOBE NE OMEJUJE VAŠIH PRAVIC GLEDE JAMSTVA V NOBENI MERI, KI JO ZAKONODAJA NE DOVOLJUJE. Glejte 16. poglavje, kjer so navedena določila, značilna za posamezne pristojnosti, ali pa se obrnite na oddelek za pomoč strankam družbe Adobe.

7. ZAVRNITEV DRUGIH GARANCIJ.

ZGORNJE OMEJENO JAMSTVO JE EDINO JAMSTVO, KI JO PONUJAJO DRUŽBA ADOBE IN NJENA LASTNIŠKO POVEZANA PODJETJA, TER NAVAJA IZKLJUČNA PRAVNA SREDSTVA ZA KRŠITVE PONUJENEGA JAMSTVA S STRANI DRUŽBE ADOBE, NJENIH LASTNIŠKO POVEZANIH PODJETIJ ALI DOBAVITELJEV. ZGORNJE PONUJENO JAMSTVO IN VSA JAMSTVA TER PRAVNA SREDSTVA, OPREDELJENA Z ZAKONOM, KI JIH NI MOGOČE IZKLJUČITI ALI OMEJITI V OKVIRU ZAKONODAJE, SO EDINA JAMSTVA, KI VELJAJO ZA PROGRAMSKO OPREMO. DRUŽBA ADOBE, NJENA LASTNIŠKA POVEZANA PODJETJA, DOBAVITELJI IN OVERITELJI POTRDIL (OPREDELJENI SPODAJ) RAZEN PONUJENIH IN Z ZAKONOM OPREDELJENIH JAMSTEV TER PRAVNIH SREDSTEV ZAVRAČAJO VSA IZRECNA ALI NAZNAČENA JAMSTVA, POGOJE, ZAGOTOVILA IN DOLOČILA NA PODLAGI ZAKONA, OBIČAJNEGA PRAVA, OBČEGA PRAVA, OBIČAJEV, UZANC ALI DRUGIH PREDPISOV GLEDE KAKRŠNIH KOLI ZADEV, VKLJUČNO Z - IN BREZ OMEJITVE NA - DELOVANJE, VARNOST, NEKRŠITEV PRAVIC INTELEKTUALNE LASTNINE TRETJIH STRANK, INTEGRACIJO, PRIMERNOST ZA PRODAJO, NEMOTENO UŽIVANJE, ZADOVOLJIVO KAKOVOST ALI PRIMERNOST ZA KATERI KOLI DOLOČEN NAMEN. RAZEN TEH PONUJENIH IN Z ZAKONOM OPREDELJENIH JAMSTEV TER PRAVNIH SREDSTEV DRUŽBA ADOBE IN NJENI DOBAVITELJI PONUJAJO PROGRAMSKO OPREMO IN DOSTOP DO MOREBITNIH SPLETNIH MEST, SPLETNIH STORITEV DRUŽBE ADOBE ALI TRETJIH STRANK TER STORITEV OVERITELJA POTRDIL V TAKŠNI OBLIKI, KOT SO, IN Z VSEMI NAPAKAMI. TA ZAVRNITEV GARANCIJE JE V NEKATERIH DRŽAVAH LAHKO NEVELJAVNA. V OKVIRU ZAKONODAJE IMATE LAHKO DODATNE PRAVICE GLEDE JAMSTVA, KI JIH MORDA NI MOGOČE ODPOVEDATI ALI JIH ZAVRNITI. DRUŽBA ADOBE NE OMEJUJE VAŠIH PRAVIC GLEDE JAMSTVA V NOBENI MERI, KI JO ZAKONODAJA NE DOVOLJUJE. Določila 7. in 8. poglavja ostanejo v veljavi tudi po odpovedi te pogodbe, ne glede na vzrok odpovedi, vendar to ne pomeni ali ustvarja nobene nadaljnje pravice za uporabo te programske opreme po odpovedi te pogodbe.

8. OMEJITEV ODGOVORNOSTI.

RAZEN ZGORAJ PONUJENEGA IZKLJUČNEGA PRAVNEGA SREDSTVA DRUŽBE ADOBE IN MOREBITNIH PRAVNIH SREDSTEV, KI JIH V OKVIRU ZAKONODAJE NI MOGOČE IZKLJUČITI ALI OMEJITI, DRUŽBA ADOBE, NJENA LASTNIŠKO POVEZANA PODJETJA, DOBAVITELJI ALI OVERITELJI POTRDIL NISO ODGOVORNI ZA KAKRŠNO KOLI IZGUBO, ŠKODO, ZAHTEVKE ALI STROŠKE KAKRŠNE KOLI VRSTE, VKLJUČNO S KAKRŠNO KOLI POSLEDIČNO, POSREDNO ALI NAKLJUČNO ŠKODO, KAKRŠNO KOLI IZGUBO DOBIČKA ALI PRIHRANKOV, KAKRŠNO KOLI ŠKODO ZARADI PREKINITVE POSLOVANJA, TELESNE POŠKODBE ALI NEZMOŽNOSTI IZPOLNJEVANJA KAKRŠNE KOLI DOLŽNOSTI SKRBNEGA RAVNANJA ALI ZAHTEVKE TRETJE STRANKE, TUDI ČE JE BIL PREDSTAVNIK DRUŽBE ADOBE OBVEŠČEN O MOŽNOSTI TAKE IZGUBE, ŠKODE, ZAHTEVKOV ALI STROŠKOV. SKUPNA ODGOVORNOST DRUŽBE ADOBE IN NJENIH LASTNIŠKO POVEZANIH PODJETIJ, DOBAVITELJEV TER OVERITELJEV POTRDIL JE V KATEREM KOLI PRIMERU PO TEJ POGODBI ALI V ZVEZI S TO POGODBO OMEJENA LE NA MOREBITNI ZNESEK, PLAČAN ZA TO PROGRAMSKO OPREMO. TA OMEJITEV VELJA CELO V PRIMERU TEMELJNE ALI BISTVENE KRŠITVE TE POGODBE ALI KRŠITVE TEMELJNEGA ALI BISTVENEGA DOLOČILA TE POGODBE. Nobeno od določil iz te pogodbe ne omejuje odgovornosti družbe Adobe do vas v primeru smrti ali osebne poškodbe, ki nastane kot posledica malomarnosti družbe Adobe ali zaradi kaznivega dejanja goljufije oziroma zaradi prevare. Družba Adobe nastopa v imenu svojih povezanih podjetij, dobaviteljev in overiteljev potrdil za namen zavrnitve, izključitve in omejitve obveznosti, garancij in odgovornosti, vendar v nobenem drugem smislu in za noben drug namen. Če želite dodatne informacije, se obrnite na oddelek za pomoč strankam družbe Adobe.

TE OMEJITVE IN IZKLJUČITVE VELJAJO V TOLIKŠNI MERI, KOT TO DOVOLJUJE UPOŠTEVNO PRAVO V VAŠI JURISDIKCIJI. TA OMEJITEV ODGOVORNOSTI JE V NEKATERIH DRŽAVAH LAHKO NEVELJAVNA. V OKVIRU ZAKONOV O VARSTVU POTROŠNIKOV IN DRUGIH ZAKONOV IMATE LAHKO DRUGE PRAVICE, KI JIH NI MOGOČE ODPOVEDATI. DRUŽBA ADOBE NE OMEJUJE VAŠIH PRAVIC GLEDE JAMSTVA ALI PRAVNIH SREDSTEV V NOBENI MERI, KI JO ZAKONODAJA NE DOVOLJUJE. ZA IZJAVE, ZNAČILNE ZA PRISTOJNOST, GLEJTE 16. POGLAVJE.

9. Izvozna pravila.

Soglašate, da se ta programska oprema ne bo poslala, prenesla ali izvozila v nobeno državo in ne bo uporabljena na kakršen koli način, ki ga prepovedujejo izvozni zakon Združenih držav Amerike (United States Export Administration Act) ali kateri koli drugi izvozni zakoni, omejitve ali predpisi (zbirno imenovani »izvozni zakoni«). Če je ta programska oprema v okviru izvoznih zakonov opredeljena kot artikel, za katerega velja nadzor izvoza, izjavljate in potrjujete tudi, da niste državljan države ali da se tudi sicer ne nahajate v državi, za katero velja embargo ali druge omejitve (vključno z - in brez omejitve na - Iran, Sirijo, Sudan, Kubo in Severno Korejo) in da za vas ne velja prepoved prejema te programske opreme v okviru izvoznih zakonov. Vse pravice do uporabe te programske opreme so vam podeljene le pod pogojem, da spoštujete določila te pogodbe - v nasprotnem primeru boste te pravice izgubili.

10. Veljavno pravo.

Če ste stranka, ki uporablja programsko opremo samo za osebne neposlovne namene, to pogodbo ureja zakonodaja države, v kateri ste kupili licenco za uporabo programske opreme. Če niste taka stranka, se za to pogodbo uporablja materialno pravo spodaj navedenih držav, skladno s katerim se ta pogodba tudi razlaga: (a) zvezne države Kalifornije, če licenco za to programsko opremo pridobite, ko ste v Združenih državah Amerike, Kanadi ali Mehiki; ali (b) Japonske, če licenco za to programsko opremo pridobite, ko ste na Japonskem, Kitajskem, v Koreji ali v kateri drugi državi jugovzhodne Azije, v kateri se vsi uradni jeziki pišejo v obliki idiogramov (npr. hanzi, kanji ali hanja) in/ali v obliki druge pisave, ki temelji na idiogramih ali je po zgradbi podobna idiogramom, npr. hangul ali kana; ali (c) Anglije, če licenco za to programsko opremo pridobite, ko ste v kateri koli drugi pristojnosti, ki ni navedena zgoraj. Pristojna sodišča v Okrožju Santa Clara, Kalifornija, v primeru veljavnosti kalifornijskega prava, Okrožno sodišče v Tokiju na Japonskem v primeru veljavnosti japonskega prava in pristojna sodišča v Londonu, Anglija, v primeru veljavnosti angleškega prava, imajo neizključno jurisdikcijo za vse spore v zvezi s to pogodbo. Za to pogodbo ne veljajo kolizijska pravila katere koli jurisdikcije ali Konvencije Združenih narodov o pogodbah za mednarodno prodajo blaga, katerih veljavnost je izrecno izključena.

11. Splošna določila.

Če se ugotovi, da je kateri koli del te pogodbe ničen in neuveljavljiv, to ne vpliva na veljavnost preostalega dela te pogodbe, ki ostane v veljavi in uveljavljiv v skladu z njegovimi določili. To pogodbo je mogoče spremeniti le v obliki pisnega dokumenta, ki ga podpiše pooblaščeni predstavnik družbe Adobe. Ta pogodba predstavlja celoten sporazum med družbo Adobe in vami v zvezi s to programsko opremo in nadomešča vsa morebitna predhodna zagotovila, dogovore, zaveze, sporočila ali oglaševanje v zvezi s to programsko opremo.

12. Opozorilo za končne uporabnike v vladi Združenih držav Amerike.

Za končne uporabnike v vladi Združenih držav Amerike družba Adobe soglaša, da bo ravnala v skladu z vsemi veljavnimi zakoni enakih možnosti, vključno (glede na primer) z določili Izvršnega odloka 11246 z dopolnitvami, poglavje 402 Zakona o pomoči veteranom vietnamske vojne pri ponovni vključitvi v družbo iz leta 1974 (38 USC 4212) in poglavje 503 Zakona o rehabilitaciji iz leta 1973 z dopolnitvami ter predpis 41 CFR, deli od 60-1 do 60-60, 60-250 in 60-741. Klavzula pozitivne akcije (»affirmative action clause«) in predpisi, našteti v prejšnjem stavku, so vključeni v to pogodbo prek reference.

13. Upoštevanje licenc.

Če ste družba, podjetje ali organizacija, soglašate, da ima družba Adobe ali njen pooblaščeni zastopnik pravico, da največ enkrat vsakih 12 mesecev in z 10-dnevnim vnaprejšnjim obvestilom pregleda vaše evidence, sisteme in prostore in preveri, ali je uporaba katere koli oz. vse programske opreme družbe Adobe v skladu z vašimi veljavnimi licencami družbe Adobe. Če se s pregledom ugotovi, da programske opreme ne uporabljate v skladu z veljavno licenco, morate takoj pridobiti veljavno licenco in tako zagotoviti, da bo vaša uporaba v skladu z licenco.

14. Internetna povezljivost in zasebnost.

14.1 Samodejno vzpostavljanje povezave z internetom. Zaradi programske opreme lahko računalnik samodejno vzpostavi povezavo z internetom in komunicira s spletnim mestom družbe Adobe za namene, med katere lahko spada tudi zagotavljanje dodatnih informacij, funkcij in funkcionalnosti. Če ni drugače določeno v poglavjih od 14.2 do 14.6, veljajo za vse samodejne internetne povezave, ki jih vzpostavi programska oprema, ta določila:

14.1.1 Če programska oprema samodejno vzpostavi povezavo z internetom, bo spletnemu mestu družbe Adobe poslan naslov internetnega protokola (»naslov IP«), ki je povezan z vašo trenutno internetno povezavo.

14.1.2 Če programska oprema samodejno vzpostavi povezavo z internetom, ne bodo poslani nobeni osebno določljivi podatki, razen v primerih, če nekatere pristojnosti morda opredeljujejo naslove IP kot osebno določljive podatke.

14.1.3 Kadar koli programska oprema vzpostavi povezavo z internetom in komunicira s spletnim mestom družbe Adobe, velja pravilnik o zasebnosti družbe Adobe (http://www.adobe.com/go/privacy_si). Če v tem času ne dobite ločenih pogojev uporabe, veljajo tudi pogoji uporabe spletnega mesta Adobe.com (http://www.adobe.com/go/copyright_si). Ne pozabite, da pravilnik o zasebnosti družbe Adobe omogoča sledenje obiskom spletnega mesta in natančno opredeljuje temo sledenja ter uporabe piškotkov, spletnih svetilnikov in podobnih naprav.

14.2 Uporaba datotek PDF. Če s programsko opremo odprete datoteko PDF, v kateri je omogočeno prikazovanje oglasov prek registracije s storitvijo Ads for Adobe PDF, lahko vaš računalnik vzpostavi povezavo s spletnim mestom, ki ga upravlja družba Adobe, oglaševalec ali tretja oseba. Stranka, ki je gostitelj mesta, lahko poleg vašega naslova IP s tehnologijo pošlje (ali »prikazuje«) tudi oglaševalno ali drugo elektronsko vsebino, ki je prikazana v odprti datoteki ali ob njej. Upravitelj spletnega mesta lahko s skriptom JavaScript, spletnimi svetilniki (ki so znani tudi kot oznake za dejanja ali GIF-i z eno slikovno piko) in drugimi tehnologijami poveča ter izmeri učinkovitost oglasov in prilagodi oglaševalno vsebino. Družba Adobe morda nima dostopa do funkcij, ki jih tretja oseba morda uporablja, ali jih nadzoruje, načela ravnanja s podatki na spletnih mestih tretjih oseb pa niso zajeta v pravilnik o zasebnosti družbe Adobe.

14.3 Posodabljanje. Zaradi programske opreme lahko vaš računalnik samodejno vzpostavi povezavo z internetom in preveri, ali so na voljo posodobitve za samodejni prenos v računalnik, ter družbo Adobe obvesti o uspešni namestitvi programske opreme. Informacije o spreminjanju privzetih nastavitev za posodabljanje poiščite v dokumentaciji.

14.4 Uporaba spletnih storitev družbe Adobe. Programska oprema lahko uporabi vaš računalnik za samodejno vzpostavitev povezave z internetom, da bi vam olajšala dostop do vsebine in storitev, ki vam jih ponuja družba Adobe, kot je opisano v nadaljevanju v poglavju 16.5. Programska oprema lahko poleg tega tudi samodejno posodobi gradiva, ki jih je mogoče prenesti in so na voljo prek teh storitev, da bi zagotovila takojšnjo razpoložljivost teh storitev, tudi če nimate vzpostavljene povezave z internetom. Informacije o spreminjanju privzetih nastavitev za posodabljanje poiščite v dokumentaciji.

14.5 Digitalna potrdila. Programska oprema uporablja digitalna potrdila, s katerimi lahko prepoznate prenesene datoteke (npr. programe in vsebino) in založnike teh datotek. Adobe AIR uporablja na primer digitalna potrdila, s katerimi lahko prepoznate založnika programov Adobe AIR, družina izdelkov Adobe Acrobat pa z digitalnimi potrdili podpisuje in preverja veljavnost podpisov v dokumentih PDF ter preverja veljavnost overjenih dokumentov PDF. V času preverjanja veljavnosti digitalnega potrdila lahko vaš računalnik vzpostavi povezavo z internetom.

14.6 Upravitelj nastavitev. V programsko opremo je lahko vključen program Flash Player. Flash Player lahko povzroči, da bodo nekatere uporabniške nastavitve shranjene v računalniku kot lokalni predmet v skupni rabi. Te nastavitve niso povezane z vami, vendar vam omogočijo, da oblikujete določene nastavitve v okviru programa Flash Player. Več informacij o lokalnih predmetih v skupni rabi je na voljo na spletnem mestu http://www.adobe.com/go/flashplayer_security_si, več informacij o upravitelju nastavitev pa na spletnem mestu http://www.adobe.com/go/settingsmanager_si.

15. Komunikacije v omrežju enakovrednih računalnikov.

Programska oprema lahko v vašo povezavo z lokalnim omrežjem samodejno vzpostavi povezavo z drugo programsko opremo družbe Adobe. V tem primeru lahko v lokalnem omrežju prikaže, da je na voljo za komunikacijo z drugo programsko opremo družbe Adobe. Te povezave lahko prenesejo naslov IP vaše povezave z lokalnim omrežjem, vendar pa prek takih omrežnih povezav ne bodo nikoli preneseni ali prejeti nobeni osebno določljivi podatki (razen v primeru, če nekatere pristojnosti opredeljujejo naslove IP kot osebno določljive podatke). Informacije o spreminjanju privzetih nastavitev poiščite v dokumentaciji.

16. Specifična določila in izjeme.

V tem poglavju so podana specifična določila v zvezi s posameznimi izdelki in komponentami programske opreme ter omejene izjeme od zgornjih določil in pogojev. V kolikor je katero koli določilo tega poglavja v nasprotju s katerim koli drugim določilom ali pogojem te pogodbe, bo to poglavje nadomestilo omenjeno drugo določilo ali pogoj.

16.1 Brez poseganja, predpisi Evropske unije.

16.1.1 Ta pogodba ne posega v pravice na zakonski osnovi katere koli stranke, vključno s tistimi, ki so potrošniki. Na primer - za odjemalce na Novi Zelandiji, ki dobijo to programsko opremo za osebno, domačo ali gospodinjsko uporabo (ne za poslovne namene), velja za to pogodbo Zakon o potrošniških garancijah (Consumer Guarantees Act).

16.1.2 Če ste programsko opremo pridobili v Evropski uniji (EU), po navadi živite v EU in ste stranka (uporabljate programsko opremo za osebne namene, ki niso povezane s poslom), 6. poglavje ne velja za vaš nakup in vašo uporabo programske opreme. Družba Adobe namesto tega za obdobje 2 let od nakupa jamči, da bo programska oprema zagotavljala funkcionalnosti, navedene v dokumentaciji (»dogovorjene funkcionalnosti«), če jo uporabljate v priporočeni konfiguraciji strojne opreme. Nebistvena odstopanja od dogovorjenih funkcionalnosti ne ustvarjajo nobenih pravic za uveljavljanje jamstva. TO JAMSTVO NE VELJA ZA PROGRAMSKO OPREMO, KI JO ŽELITE UPORABLJATI KOT PREDIZDAJNO, PRESKUSNO ALI ZAČETNO RAZLIČICO PROGRAMSKE OPREME OZIROMA KOT VZOREC IZDELKA, ZA PROGRAMSKO OPREMO ZA PISAVE, PRETVORJENO V DRUGE OBLIKE ZAPISA, ALI V PRIMERU, ČE PROGRAMSKA OPREMA NE DELUJE, KER STE JO SPREMENILI. Če želite uveljavljati jamčevalni zahtevek, morate v tem 2-letnem obdobju obvestiti oddelek za pomoč strankam družbe Adobe in mu predložiti dokazilo o nakupu programske opreme. Družba Adobe bo preverila, ali je prišlo do napake v programski opremi, ali pa vam bo sporočila, da je do napake prišlo, ker programske opreme niste namestili pravilno (v tem primeru vam bo družba Adobe pomagala). Če je prišlo do napake v programski opremi, lahko od družbe Adobe zahtevate vračilo plačila ali popravljen/nadomestni izvod programske opreme. Zahtevkom morate priložiti dokazilo o nakupu. Če so vaše podrobnosti o jamstvu utemeljene, bo družba Adobe ugodila vašemu zahtevku za popravljeno/nadomestno programsko opremo, razen če za družbo Adobe to ni smiselno. V tem primeru vam bo družba Adobe vrnila plačilo. Če želite pomoč pri uveljavljanju jamstva, se obrnite na oddelek za pomoč strankam družbe Adobe.

Določila 8. poglavja (»Omejitve odgovornosti«) še vedno veljajo za vse zahtevke v zvezi s škodo, ki jih želite vložiti v povezavi z vašo uporabo programske opreme. Če družba Adobe krši to pogodbo, je ne glede na ta določila odgovorna za neposredne izgube, ki jih je mogoče razumno predvideti. Priporočamo, da sprejmete vse razumne ukrepe, s katerimi preprečite in zmanjšate škodo, predvsem, da ustvarite varnostne kopije programske opreme in podatkov v računalniku.

Če pride do težav pri uporabi programske opreme, so vaše pravice (vključno s pravicami na zakonski osnovi) opisane v tej pogodbi in še posebej v tem poglavju 16.1.2. Če so vaše pravice na zakonski osnovi večje, veljajo vaše zakonske pravice.

16.2 Dodatni pogoji za programsko opremo pred izdajo. Če je programska oprema predkomercialna izdaja ali programska oprema beta (»predizdajna različica programske opreme«), velja to poglavje. Ta programska oprema je verzija pred izdajo, ne predstavlja končnega izdelka družbe Adobe in lahko vsebuje hrošče, napake in druge težave, ki bi lahko povzročile izpad sistema ali druge napake in izgubo podatkov. Družba Adobe morda ne bo nikoli komercialno izdala te programske opreme pred izdajo. Če ste prejeli to programsko opremo pred izdajo na podlagi ločene pisne pogodbe, npr. serijske pogodbe družbe Adobe Systems Incorporated za neizdane izdelke, velja ta pogodba tudi za vašo uporabo te programske opreme. Na zahtevo družbe Adobe ali ob izidu tržne različice te programske opreme, boste vse kopije te programske opreme pred izdajo vrnili ali uničili. PREDIZDAJNO PROGRAMSKO OPREMO UPORABLJATE NA LASTNO ODGOVORNOST. GLEJTE POGLAVJI 7 IN 8 ZA ZAVRNITEV GARANCIJE IN OMEJITEV ODŠKODNINSKE ODGOVORNOSTI, KI VELJATA ZA PROGRAMSKO OPREMO PRED IZDAJO.

16.3 Izdelek izobraževalne programske opreme. Če je programska oprema izdelek programske opreme za izobraževanje (programska oprema, izdelana in distribuirana le za uporabo s strani končnih uporabnikov v izobraževanju), ne smete uporabljati te programske opreme, razen če v svoji pristojnosti izpolnjujete pogoje za končnega uporabnika v izobraževanju. Če želite izvedeti, ali izpolnjujete te pogoje, obiščite spletno mesto http://www.adobe.com/go/edu_purchasing_si. Če želite najti pooblaščenega prodajalca družbe Adobe za izobraževalne izdelke na svojem območju, obiščite spletno mesto http://www.adobe.com/go/store_si.

16.4 Programska oprema za pisave. Če ta programska oprema vključuje programsko opremo za fonte --

16.4.1 Programsko opremo za pisave lahko uporabljate s to programsko opremo v računalnikih, kot je opisano v 2. poglavju, in jo prikažete v kateri(-ih) koli izhodni(-ih) napravi(-ah), ki je priključena na ta(-e) računalnik(-e).

16.4.2 Če je dovoljeno število računalnikov pet ali manj, lahko programsko opremo za pisave prenesete v pomnilnik (trdi disk ali RAM) ene izhodne naprave, priključene na najmanj en tak računalnik, da imate programsko opremo za pisave shranjeno v tej izhodni napravi, in še ene take izhodne naprave za vsak večkratnik števila pet dovoljenega števila računalnikov.

16.4.3 Kopijo pisav(-e), ki ste jih uporabljali za določeno datoteko, lahko odnesete h komercialnem tiskarju ali drugemu storitvenemu uradu, ki s pisavo(-ami) lahko obdela vašo datoteko, vendar pod pogojem, da ima ta storitveni urad veljavno licenco za uporabo te določene programske opreme za pisave.

16.4.4 Programsko opremo za pisave lahko pretvorite v drugo obliko zapisa in jo namestite za uporabo v drugih okoljih, in sicer v skladu s temi pogoji: računalnik, v katerem uporabljate pretvorjeno programsko opremo za pisave ali v katerega jo namestite, je vštet v dovoljeno število računalnikov. Za uporabo pretvorjene programske opreme za pisave veljajo vsa določila in pogoji te pogodbe. Takšna pretvorjena programska oprema za fonte se lahko uporablja le za vaše lastno običajno interno poslovanje ali za osebno uporabo in je ne smete distribuirati ali prenašati za kakršen koli namen, razen v skladu s poglavjem 4.6 te pogodbe.

16.4.5 Kopije programske opreme za pisave lahko vdelate v svoje elektronske dokumente za tiskanje in ogled dokumenta. Če je programska oprema za pisave, ki jo želite vdelati, na spletnem mestu družbe Adobe http://www.adobe.com/go/embedding_eula_si opredeljena kot »licencirana za vdelovanje, ki ga je mogoče urejati«, lahko vdelate tudi kopije te programske opreme za pisave za dodatni namen urejanja svojih elektronskih dokumentov. Nobene druge pravice vgrajevanja niso implicirane ali dovoljene na podlagi te licence.

16.5 Spletne storitve.

16.5.1 Spletne storitve družbe Adobe. Programska oprema vam olajšuje dostop do vsebine in različnih storitev, ki jih gostijo spletna mesta, ki jih vzdržujejo družba Adobe in/ali njena lastniško povezana podjetja (»spletne storitve družbe Adobe«). Med primere takih spletnih storitev družbe Adobe morda spadajo, vendar niso omejena na: Resource Central, kuler, Acrobat.com, Bridge Home, Search for Help, Device Central in pozdravni zaslon izdelka. V nekaterih primerih je spletna storitev družbe Adobe morda prikazana kot funkcija ali razširitev v programski opremi, čeprav jo gosti spletno mesto. V nekaterih primerih boste za dostop do spletne storitve družbe Adobe morda morali plačati ločeno naročnino ali druge stroške, da bi dostopali do nje, in/ali podati svoje soglasje z dodatnimi pogoji uporabe. Spletne storitve družbe Adobe morda niso na voljo v vseh jezikih ali vsem prebivalcem vseh držav, družba Adobe pa lahko kadar koli in iz kakršnega koli razloga spremeni ali ukine razpoložljivost katere koli spletne storitve družbe Adobe. Družba Adobe si prav tako pridržuje pravico, da začne zaračunavati dostop do in uporabo spletne storitve družbe Adobe, ki je bila prej na voljo brezplačno. Ker so spletne storitve družbe Adobe odvisne od samodejnih vzpostavitev povezav z internetom, glejte 14. poglavje, v katerem so navedene pomembne informacije glede internetne povezljivosti in vaše zasebnosti. Kot je navedeno v 14. poglavju, pri dostopu programske opreme do spletne storitve družbe Adobe vašo uporabo te spletne storitve družbe Adobe ureja pravilnik o zasebnosti družbe Adobe (http://www.adobe.com/go/privacy_si), pogoji uporabe spletnega mesta Adobe.com (http://www.adobe.com/go/copyright_si) in morebitni dodatni pogoji uporabe, ki so morda na voljo v tem času.

16.5.2 Spletne storitve tretjih oseb. Programska oprema vam lahko olajšuje dostop do spletnih mest, ki jih vzdržujejo tretje osebe, ki ponujajo blago, informacije, programsko opremo in storitve (»spletna(-e) storitev(-e) tretje osebe«). Med primere takih spletnih storitev tretjih oseb morda spadajo, vendar niso omejena na: storitev Kodak Easy Share Gallery in vsebina v katalogu Adobe Media Player Catalog. Vaš dostop do in uporabo katerih koli spletnih storitev tretjih oseb urejajo pogoji, določila, zavrnitve in obvestila, ki so navedena na takem mestu ali so drugače povezana s takimi spletnimi storitvami tretjih oseb.Družba Adobe lahko kadar koli in iz katerega koli razloga spremeni ali ukine razpoložljivost katerih koli spletnih storitev tretjih oseb. Družba Adobe ne nadzira, odobrava ali sprejema odgovornosti za spletne storitve tretjih oseb. Vsi posli med vami in katero koli tretjo osebo v zvezi s spletnimi storitvami tretjih oseb, vključno s pravilniki o zasebnosti teh oseb in uporabo vaših osebnih podatkov, dostavo in plačilom blaga ter storitev, in vsi drugi pogoji, določila, pogoji, jamstva ali zagotovila, ki so povezana s takimi posli, so izključno med vami in to tretjo osebo. Spletne storitve tretjih oseb morda niso na voljo v vseh jezikih ali vsem prebivalcem vseh držav, družba Adobe pa lahko kadar koli in iz kakršnega koli razloga spremeni ali ukine razpoložljivost katere koli spletne storitve tretjih oseb.

16.5.3 ČE SE DRUŽBA ADOBE ALI NJENA LASTNIŠKO POVEZANA PODJETJA ALI TRETJA OSEBA IZRECNO NE DOGOVORIJO DRUGAČE V LOČENI POGODBI, UPORABLJATE SPLETNE STORITVE DRUŽBE ADOBE IN TRETJIH OSEB NA LASTNO ODGOVORNOST IN V SKLADU Z OMEJITVAMI JAMSTVA IN ODGOVORNOSTI IZ 7 IN 8. POGLAVJA.

16.6 Mehanizem za upodabljanje After Effects. Če je v programsko opremo vključena polna različica izdelka Adobe After Effects, lahko namestite poljubno število mehanizmov za upodabljanje v računalnike v svojem notranjem omrežju, v katerem je vsaj en računalnik, v katerem je nameščena polna različica programske opreme Adobe After Effects. Izraz »risarski stroj« pomeni del programske opreme, ki ga je mogoče namestiti in omogoča risanje projektov After Effects, vendar ga ne morete uporabiti za ustvarjanje ali spreminjanje projektov in ne vključuje celotnega uporabniškega vmesnika After Effects.

16.7 Programska oprema Version Cue. Če je v programsko opremo vključena programska oprema Adobe Creative Suite in Version Cue, lahko namesto namestitve in uporabe ene same kopije komponente Version Cue Server z drugimi komponentami te programske opreme, kot je dovoljeno v poglavju 2.1, namestite komponento Version Cue Server v en datotečni strežnik v svojem notranjem omrežju in tako računalnikom v takem notranjem omrežju omogočite dostop do nje, vendar pod pogojem, da je v vsaj enem računalniku v vašem notranjem omrežju nameščena programska oprema Adobe Creative Suite. Če se ukvarjate z nudenjem oglaševalskih storitev, lahko odjemalcem izven vašega notranjega omrežja zagotovite dostop do programa Version Cue Server, vendar le pod pogojem, da so izpolnjeni vsi naslednji pogoji:

(1) Dostop lahko odobrite le tistim odjemalcem, ki jim zagotavljate večjo kreativno storitev, na primer oglaševanje, odnose z javnostjo, grafično oblikovanje, itd.

(2) Dostop lahko svojim odjemalcem odobrite le za namen omogočanja udeležbe, sodelovanja in prispevanja k oglaševalskim projektom, s katerimi se ukvarjate v njihovem imenu.

(3) Dostopa do programa Version Cue Server ali njegovo uporabo ne smete zaračunati.

(4) Dostopa do programa Version Cue Server ne smete odobriti za kateri koli drug namen, ki se razlikuje od namena, ki je izrecno določen v tej pogodbi, ali za kateri koli namen, ki je neodvisen od oglaševalske storitve, ki jo zagotavljate, na primer za upravljanje odjemalčevih lastnih projektov.

(5) Vaši odjemalci ne smejo prenašati kopij programa Version Cue Server.

(6) Ravnati morate v skladu z vsemi drugimi pogoji in določili te pogodbe.

Nikakršna druga mrežna uporaba ni dovoljena, vključno z - in brez omejitve na - omogočanje delovanja spletnih delovnih skupin ali storitev.

16.8 Odjemalska programska oprema Adobe Drive. Če je v programsko opremo vključena programska oprema Adobe Creative Suite in odjemalska programska oprema Adobe Drive, lahko namesto namestitve in uporabe enega samega izvoda odjemalske programske opreme Adobe Drive z drugimi komponentami programske opreme ter pod pogojem, da ste pridobili veljavno serijsko številko odjemalske programske opreme Adobe Drive, namestite odjemalsko programsko opremo Adobe Drive v več računalnikov v svojem notranjem omrežju.

16.9 Digitalna potrdila.

16.9.1 Uporaba. Digitalna potrdila izdajajo overitelji potrdil tretjih oseb, vključno z dobavitelji storitev CDS (Adobe Certified Document Services), ki so navedeni na spletnem mestu http://www.adobe.com/go/partners_cds_si (»overitelji potrdil«), potrdila pa so lahko tudi samopodpisana.

16.9.2 Pogoji in določila. Nakup in uporaba digitalnih potrdil ter zanašanje na njih je vaša odgovornost in odgovornost overitelja potrdil. Preden zaupate kateremu koli overjenemu dokumentu, digitalnemu podpisu ali storitvam overitelja potrdil, preglejte upoštevne pogoje in določila, v okviru katerih ustrezni overitelj potrdil ponuja storitve, vključno z na primer vsemi morebitnimi naročniškimi pogodbami, pogodbami, na katere se sklicuje oseba, pravilniki glede potrdil in izjavami o praksi. Če želite informacije o dobaviteljih storitev CDS družbe Adobe, glejte povezave na spletnem mestu http://www.adobe.com/go/partners_cds_si.

16.9.3 Soglasje. Soglašate, da je (a) bilo morda digitalno potrdilo ukinjeno, preden je bila preverjena njegova veljavnost, pri čemer je digitalni podpis ali potrdilo videti veljavno, čeprav dejansko ni; (b) varnost ali celovitost digitalnega potrdila lahko ogrožena zaradi dejanja ali opustitve dejanja podpisnika dokumenta, upoštevnega overitelja potrdil ali katere koli druge osebe in (c) potrdilo lahko samopodpisano potrdilo, ki ga ne zagotavlja overitelj potrdil. ZA ODLOČANJE O TEM, ALI ŽELITE POTRDILU ZAUPATI ALI NE, STE ODGOVORNI SAMI. ČE OVERITELJ POTRDIL NE ZAGOTOVI LOČENEGA PISNEGA JAMSTVA, UPORABLJATE POTRDILA NA LASTNO ODGOVORNOST.

16.9.4 Tretji upravičenci. Soglašate, da je kateri koli overitelj potrdil, ki mu zaupate, tretji upravičenec te pogodbe in da ima pravice za uveljavljanje te pogodbe v svojem imenu, kot če bi bil družba Adobe.

16.9.5 Odškodnina. Soglašate, da boste družbo Adobe in vse upoštevne overitelje potrdil (razen kot je izrecno navedeno v njihovih pogojih in določilih) odvezali od kakršnih koli in vseh obveznosti, izgub, tožb, odškodninskih in drugih zahtevkov (vključno z vsemi razumnimi izdatki, stroški in odvetniškimi stroški), ki izhajajo iz ali so povezani s kakršno koli uporabo ali zanašanjem na katero koli storitev takega overitelja, vključno z - in brez omejitve na - (a) zanašanje na poteklo ali ukinjeno potrdilo; (b) nepravilno preverjanje veljavnosti potrdila; (c) uporabo drugega potrdila in ne tistega, ki ga dovoljujejo kateri koli upoštevni pogoji in določila, ta pogodba ali upoštevna zakonodaja; (d) nerazumno presojo pri zanašanju na storitve ali potrdila izdajatelja glede na dejanske okoliščine; ali (e) opustitev katere koli od obveznosti, ki so določene v pogojih in določilih, povezanih s storitvami.

16.10 Funkciji Acrobat Pro in Acrobat Pro Extended.

16.10.1 Definicije.

16.10.1.1 »Uvesti« pomeni dostaviti ali na drugačen način in s kakršnimi koli sredstvi omogočiti neposreden ali posreden dostop do razširjenega dokumenta enemu ali več prejemnikom.

16.10.1.2 »Razširjeni dokument« pomeni datoteko v obliki prenosnega dokumenta, ki jo programska oprema Acrobat Pro ali Acrobat Pro Extended prilagodi, da bi omogočila možnost lokalnega shranjevanja dokumentov z izpolnjenimi obrazci v PDF.

16.10.2 Če je v programsko opremo vključen Acrobat Pro ali Acrobat Pro Extended, je vanjo vključena tehnologija za omogočanje, s katero v dokumentih PDF lahko omogočite določene funkcije, in sicer prek uporabe digitalnega pooblastila, ki je v programski opremi (»ključ«). Soglašate, da ne boste dostopali ali skušali dostopati, nadzirati, deaktivirati, odstraniti, uporabljati ali distribuirati ključa za noben namen.

16.10.3 Vsak edinstven razširjeni dokument lahko le (a) uvedete tak razširjeni dokument poljubnemu številu edinstvenih prejemnikov, pri čemer lahko ekstrahirate informacije iz največ petsto (500) edinstvenih primerov takega razširjenega dokumenta ali tiskane oblike takega razširjenega dokumenta z izpolnjenimi polji obrazca, ali (b) uvedete tak razširjeni dokument največ petstotim (500) edinstvenim prejemnikom brez omejitve števila dovoljenih ekstrahiranj informacij iz takega razširjenega dokumenta, ki vam ga izpolnjenega vrnejo taki prejemniki. V kolikor tu ni določeno drugače, pridobitev dodatne licence za uporabo programa Acrobat Pro ali Acrobat Pro Extended ne povečuje zgoraj navedenih omejitev (to pomeni, da so zgoraj navedene omejitve zbirne skupne omejitve ne glede na to, koliko dodatnih licenc za uporabo programa Acrobat Pro ali Acrobat Pro Extended ste pridobili).

16.11 Pripomoček za zajemanje Acrobat Pro Extended Capture Utility. Če programska oprema vključuje pripomoček za zajemanje Acrobat Pro Extended Capture Utility, lahko poleg tega, da programsko opremo namestite kot je dovoljeno v poglavju 2, ta pripomoček namestite posebej, v samostojen računalnik Unix (Unix Computer).

16.12 FlashPaper Printer. Ne glede na ostala drugačna določila te pogodbe, ne smete (a) v strežnik namestiti tiskalnika FlashPaper (FlashPaper Printer) za dostop ali uporabo s strani večih uporabnikov ali (b) modificirati ali nadomestiti uporabniškega vmesnika pregledovalnika tiskalnika FlashPaper, ki prikazuje dokumente FlashPaper.

16.13 Projektorji Flash Player in izvajalnik. Vaše pravice za uporabo katerega koli predvajalnika Flash, projektorja, samostojnega predvajalnika, vtičnika, izvajalnika ali kontrolnika ActiveX, ki ste ga dobili kot del programske opreme ali z njo ali v izhodni datoteki, so izključno take, kot je določeno na povezavi http://www.adobe.com/go/flashplayer_usage_si. Razen če je drugače določeno v tej pogodbi, nimate nobenih pravic da uporabljate ali distribuirate takšno programsko opremo.

16.14 Device Central. Slike iz mobilne naprave, ki jih prikazujete v programu Device Central, so namenjene le za potrebe simulacije. V dejanske mobilne naprave, ki so na voljo na tržišču pri upoštevnem izdelovalcu mobilnih naprav, je lahko vključena tehnologija družbe Adobe, s katero je v programu Device Central mogoče ustvariti simulacijo. Slike iz mobilne naprave je mogoče uporabiti samo za nekomercialne in razvojne namene ter izključno v povezavi z vsebino, ki ste jo razvili s programsko opremo. Slik prav tako ne smete uporabljati za kateri koli drug ali kateri koli nezakonit namen.

16.15 Prispevne oglasne storitve (Contribute Publishing services). Skladno z določili licenčne pogodbe za končnega uporabnika za programsko opremo Contribute Publishing Services, ki je priložena taki programski opremi, ne smete vzpostaviti povezave s programsko opremo Contribute Publishing Services, če niste kupili licence za vzpostavitev povezave s tako programsko opremo Contribute Publishig Services za vsakega posameznika, ki lahko vzpostavi povezavo s tako programsko opremo Contribute Publishig Services. Vendar pa lahko namestite preskusne različice programske opreme Adobe Contribute in vzpostavite povezavo s programsko opremo Contribute Publishing Services v skladu z določili licenčne pogodbe za končnega uporabnika za programsko opremo Contribute Publishing Services.

16.16 Adobe Presenter. Če je v programsko opremo vključen Adobe Presenter in če nato namestite ali uporabljate dodatek Adobe Acrobat Connect skupaj s programsko opremo, soglašate, da boste dodatek Acrobat Connect namestili in uporabljali le v namiznem računalniku in ne v nobeni napravi, ki ni osebni računalnik, vključno z - in brez omejitve na - spletni pripomoček, TV-komunikator (STB), dlančnik, telefon ali spletne beležke. Del programske opreme, ki je vgrajen v predstavitev, informacijo ali vsebino, oblikovano in izdelano z uporabo programske opreme (»Adobe Presenter Run-Time«), se sme uporabljati le skupaj s predstavitvijo, informacijo ali vsebino, v katero je vgrajen. Programa Adobe Presenter Run-Time ne smete uporabiti za nič drugega kot za vgradnjo v takšno prezentacijo, informacijo ali vsebino, in ste dolžni vsem prejemnikom licence takšne predstavitve, informacije ali vsebine, preprečiti nedovoljeno uporabo. Programa Adobe Presenter Run-Time ne smete spreminjati ali na njem opravljati povratno inženirstvo ali povratno zbiranje. Tako ravnanje ste dolžni preprečiti tudi vsem prejemnikom licence za takšno prezentacijo, informacijo ali vsebino.

16.17 DISTRIBUCIJA AVC. Spodnje obvestilo velja za programsko opremo, v katero je vključena funkcija uvoza in izvoza AVC: TA IZDELEK JE LICENCIRAN V SKLADU Z ZBIRKO LICENC AVC ZA OSEBNO IN NEKOMERCIALNO UPORABO ZA (a) KODIRANJE VIDEOPOSNETKOV V SKLADU S STANDARDOM AVC (»VIDEOPOSNETKI AVC«) IN/ALI (b) DEKODIRANJE VIDEOPOSNETKOV AVC, KI JIH JE POTROŠNIK KODIRAL ZA OSEBNO IN NEKOMERCIALNO UPORABO IN/ALI SO BILI PRIDOBLJENI OD PONUDNIKA VIDEOPOSNETKOV, KI IMA LICENCO ZA ZAGOTAVLJANJE VIDEOPOSNETKOV AVC. LICENCA NI ODOBRENA ZA NOBENO DRUGO UPORABO, NITI SE NE SME DOMNEVATI, DA JE ODOBRENA. DODATNE INFORMACIJE SO NA VOLJO PRI DRUŽBI MPEG, L.L.C. OBIŠČITE SPLETNO MESTO http://www.mpegla.com.

16.18 DISTRIBUCIJA MPEG-2. Spodnje obvestilo velja za programsko opremo, v katero je vključena funkcija uvoza in izvoza MPEG-2: IZRECNO JE PREPOVEDANA UPORABA TEGA IZDELKA, KI NI NAMENJENA OSEBNI UPORABI POTROŠNIKA, NA KAKRŠEN KOLI NAČIN, KI JE SKLADEN S STANDARDOM MPEG-2 ZA KODIRANJE INFORMACIJ O VIDEU ZA PAKIRANE NOSILCE PODATKOV, RAZEN ČE JE ZA TAKO UPORABO PRIDOBLJENA LICENCA V OKVIRU UPOŠTEVNEGA PATENTA V ZBIRKI PATENTOV MPEG-2, ZA KATERE JE MOGOČE PRIDOBITI LICENCO PRI DRUŽBI MPEG LA, L.L.C., KI IMA SEDEŽ NA NASLOVU 250 STEELE STREET, SUITE 300 DENVER, COLORADO 80206.

16.19 Flash Professional Edition / Adobe Media Encoder. Adobe Media Encoder, ki ga dobite z izvodom programske opreme Flash Professional, lahko razen v računalnik, v katerega namestite in v njem uporabljate program Flash Professional Edition, namestite in uporabljate tudi v računalniku, ki je ločen od računalnika, v katerega ste namestili in v katerem uporabljate tak izvod programske opreme Flash Professional, vendar pod pogojem, (a) da tako namestitev uporabljate izključno za uporabo programa Adobe Media Encoder v povezavi z vsebino, ki jo ustvarite s programsko opremo Flash Professional, in (b) da programa Adobe Media Encoder ne namestite ali uporabljate po poteku obdobja, ko niste več primarni uporabnik primarnega računalnika, v katerega ste namestili tak izvod programske opreme Flash Professional.

Če imate kakršno koli vprašanje v zvezi s to pogodbo ali če želite pridobiti kakršno koli informacijo od družbe Adobe, vas prosimo, da uporabite naslov in kontaktne informacije, vključene v ta produkt, in da stopite v stik s predstavniki družbe Adobe iz pisarne, ki sodi pod vašo jurisdikcijo.

Adobe, Acrobat, Acrobat Connect, Adobe AIR, Adobe Connect, After Effects, Authorware, Contribute, Creative Suite, Flash, FlashPaper, kuler, Shockwave in Version Cue so registrirane blagovne znamke ali blagovne znamke družbe Adobe Systems Incorporated v Združenih džavah Amerike in/ali drugih državah. Vse druge blagovne znamke so v lasti njihovih zakonitih imetnikov.

Gen_WWCombined-sl_SI-20080623_1026